
Forord 
Dette bind er forfattet af Morten Heiberg. 


I henhold til PET-kommissionslovens $ 1, stk. 4, har Kommissionen ansat et 
antal forskere, herunder Morten Heiberg. Kommissionen har givet forfatteren 
adgang til at arbejde frit og med uhindret adgang til Kommissionens kildemate- 
riale, herunder fra PET's arkiv. 


På denne baggrund fremlægger forfatteren resultatet af sine historiske undersø- 
gelser i nærværende bind. Kommissionen har nøje gennemgået og drøftet dette 
og de forudgående udkast til bindet, ligesom de er blevet sammenholdt med det 
underliggende kildemateriale. Efterfølgende har Kommissionen godkendt ma- 
nuskriptet og antaget det til udgivelse i Kommissionens beretning. 


Kommissionen har i henhold til PET-kommissionslovens $ 4 foretaget anony- 


miseringer i fornødent omfang. Kommissionens retlige vurderinger efter PET- 


kommissionslovens $ 3, stk. 2, er knyttet til vedkommende afsnit. 


Johnny Laursen Regin Schmidt 


Ditlev Tamm Jens Vedsted-Hansen 


Leif Aamand 

INDLEDNING: KGB'S AGENT- OG 
KONTAKTNET I DANMARK 


I perioden 1975-1999 indhentede PET næsten et tusinde efterretninger fra en 
vesteuropæisk allieret tjeneste om danske statsborgere, der angiveligt havde stået 
i forbindelse med KGB under den kolde krig. Oplysningerne stammede fra to 
KGB-officerer, Oleg Gordijevskij og Vasilij Mitrokhin, der hoppede af til Vesten i 
henholdsvis 1985 og 1992." Gordijevskij videregav 913 oplysninger om 273 danske 
statsborgere, mens Mitrokhin i 79 debriefingsrapporter formidlede oplysninger 
om 51 danske statsborgere.” Gordijevskijs oplysninger fra 1970'erne og 1980'erne 
førte til en markant forbedring af den danske tjenestes indsigt i KGB's aktivi- 
teter i Danmark, mens Mitrokhins informationer fra 1990'erne gav mulighed 
for at efterforske en række uafsluttede eller hidtil ukendte sager fra den kolde 
krig. Generelt er Gordijevskijs oplysninger mere detaljerede og pålidelige end 
Mitrokhin-materialet, der er særdeles fragmenteret. 

Nærværende delberetning undersøger den del af Gordijevskij- og Mitrokhin- 
materialet, der vedrører sovjetiske forsøg på via danske kontakter og agenter at 
påvirke den offentlige meningsdannelse i Danmark. Sovjetiske påvirkningsope- 
rationer, der gik under betegnelsen ”aktive foranstaltninger” (aktivnyje meropri- 
jatija), havde to formål. Dels var der tale om falske og vildledende oplysninger, 
som KGB forsøgte at udbrede med henblik på at få den danske regering til at føre 
en udenrigspolitik, der kunne så splid i den vestlige alliance, og som dermed var 


1. Transskriptionen af de russiske navne følger Danmark under den kolde krig, bind 1-4, (Dansk In- 
stitut for Internationale Studier, 2005). Herefter benævnt DIIS. Russiske navne og betegnelser, der 
ikke optræder i DIIS, følger en til Kommissionen udarbejdet liste over korrekt transskriberede nav- 
ne. Undtaget herfra er visse citater og referencer til bøger, hvor en anden stavemåde ses anvendt. 

2. Gordijevskijs rapporter bestod typisk af afsnit, eksempelvis a, b,c, der hver omtalte et bestemt for- 
hold eller en person. Ved optællingen af ”oplysninger” er her anvendt antallet af markerede afsnit 
samt kopierede originale KGB-dokumenter, der omtaler danske statsborgere. 

fordelagtig for Sovjetunionen. Dels ytringer, der kunne skabe sympati for Sov- 
jetunionen og forståelse for landets politik, eksempelvis krav om afspænding. 

Efter en generel introduktion til KGB's virke i Danmark analyseres to sager 
fra PET's arkiv, der kan anskueliggøre KGB's påvirkningsoperationer og samti- 
dig belyse PET's kontraefterretningsindsats under den kolde krig. De to sager 
vedrører forfatter Arne Herløv Petersen og journalist Jørgen Dragsdahl, der i 
interne KGB-rapporter, som Gordijevskij videreformidlede til en vesteuropæ- 
isk tjeneste, beskrives som henholdsvis ”fortrolig kontakt” og ”agent” for KGB. 
Mitrokhins rapporter nævner ligeledes Herløv Petersen som ”fortrolig kontakt”; 
men angiver ikke nogen præcis status for Dragsdahl. Der står blot, at der blev 
oprettet en ”operationel sag” på Dragsdahl i 1975. 

Herløv Petersen blev anholdt den 3. november 1981 og sigtet efter ”den milde 
spionageparagraf”, straffelovens $ 108. Et halvt år senere blev han meddelt tilta- 
lefrafald. Der blev derimod aldrig rejst sigtelse mod Dragsdahl, uanset at han 
i flere KGB-dokumenter optræder med en højere status end Herløv-Petersen, 
nemlig som ”agent”. De to case-studier rekonstruerer med afsæt i Gordijevskij- 
materialet hændelsesforløbet i forbindelse med PET's overvågning og analyserer 
dernæst den juridiske og politiske sagsbehandling. 


Gordijevskij 


Gordijevskij var under diplomatisk dække udstationeret på ambassaden i Kø- 
benhavn fra 1966 til 1970 og igen fra 1972 til 1978. I den første periode var han 
tilknyttet den såkaldte Linje N (støtte til illegale agenter) og i den anden pe- 
riode PR-linjen (politiske efterretninger). I 1975 blev Gordijevskij hvervet af en 
udenlandsk tjeneste i samarbejde med PET. I 1978 vendte Gordijevskij tilbage 
til Moskva, hvor han arbejdede i KGB's hovedkvarter, Centret. I 1982 blev han 
udstationeret i London, hvor han blev udnævnt til resident, dvs. chef for KGB- 
afdelingen på ambassaden, også kaldet residenturet. I 1985 blev han hjemkaldt 
til Moskva under mistanke for dobbeltagentvirksomhed, men det lykkedes ham 


3. PET, operationssag, rapport. 

med hjælp fra en vestlig efterretningstjeneste og PET at flygte til Storbritannien." 
Gordijevskijs samarbejde med de vestlige efterretningstjenester var efter alt at 
dømme båret af et oprigtigt ønske om at bekæmpe det kommunistiske regime.5 


Oleg Gordijevskij. Overvågningsbillede fra PET'S arkiv. 


4. Gordijevskij var ikke en klassisk dobbeltagent, dvs. en person der fungerer som agent for to tje- 
nester samtidig, men en vestlig agent i KGB. Se RB: Jørn Bro, 27. november 2000. Gordijevskij er 
forfatter og medforfatter til en række bøger om KGB. Se eksempelvis Oleg Gordievsky, Next Stop 
Execution. The Autobiography of Oleg Gordievsky (London, 1995). Se også Jakob Andersen og Oleg 
Gordievsky, De røde spioner. KGB' operationer i Danmark — fra Stalin til Jeltsin, fra Stauning til 
Nyrup (København, 2002). 

5. Jf. Kommissionens beretning, bind 7, samt Oleg Gordievsky, Next Stop Execution, s. 64, 195-198. 


KGB's kontakt- og agentnet i Danmark 


11 


INDLEDNING 


PET var først og fremmest interesseret i oplysninger om KGB's virke i Danmark 
og udarbejdede i den forbindelse en række spørgsmål, der indgik i debriefingen 
af Gordijevskij. Gordijevskij-materialet omfatter ca. 4.000 sider, der består dels 
af nedfældede mundtlige oplysninger, dels af kopier af originale KGB-dokumen- 
ter i engelsk oversættelse.” KGB-dokumenterne består af residenturets årsberet- 
ninger og måske af særlig efterretningsmæssig værdi residenturets korrespon- 
dance med Centret. De mundtlige oplysninger fra Gordijevskij består typisk af 
en vejledning til, hvordan de udsmuglede KGB-papirer skal tolkes. Dertil kom- 
mer over 100 rapporter, som Gordijevskij videregav efter, at han opnåede asyl i 
Storbritannien i 1985. 

Gordijevskijs samtidige oplysninger til PET må i modsætning til flere af de 
oplysninger, der er fremkommet efter afhopningen i 1985, tillægges en høj kilde- 
værdi. En svaghed ved materialet er dog, at Gordijevskij kun var andenhåndskil- 
de til en række oplysninger, et problem, der er nærmere belyst i gennemgangen 
af PET's overvågning af Jørgen Dragsdahl. Til gengæld var Gordijevskij ofte op- 
mærksom på problemet med de oplysninger, han videreformidlede. Flere gange 
pegede Gordijevskij på muligheden for, at de ansatte på residenturet i deres ind- 
beretninger overdrev deres egen indsats i et forsøg på at forbedre deres karriere- 
muligheder eller tilfredsstille ledelsen i KGB, der gerne så agentnettet udvidet. 
Det styrker således Gordijevskijs troværdighed, at han understregede, at flere 
danske kontakter var overvurderede.” 

Syv personer i PET samt departementschef i Justitsministeriet Niels Madsen 
kendte til Gordijevskijs dobbeltagent-virksomhed.” I regeringen var muligvis 
kun statsminister Anker Jørgensen og skiftende justitsministre indtil 1981 ori- 
enteret. Niels Madsen aftalte med Anker Jørgensen, at Ole Espersen, der blev 
udpeget til justitsminister i januar 1981, ikke skulle briefes. Det var antagelig 
den udenlandske tjeneste, som PET kørte dobbeltagent-operationen med, der 


6 … Operationssag: ”Sammendrag...” For en yderligere diskussion af de kildemæssige problemer i Gor- 
dijevskij-materialet, ss Kommissionens beretning, bind 7. 

7. For en mere uddybende diskussion af kildeværdien se gennemgangen nedenfor af sagerne vedr. 
Jørgen Dragsdahl og Arne Herløv Petersen. 

8. En PET-medarbejder, der var involveret i dobbeltagent-operationen har forklaret, at ”Det var en 
meget lukket kreds, der kendte til sagen. Der var kun to kriminalfolk på sagen, og så vidt vidnet 
ved, var der kun 7 personer i alt, der kendte til sagen med Gordievsky”, RB, kriminalassistent, 
1. oktober 2002. 

stillede denne betingelse.” Først efter Gordijevskijs afhopning i 1985 orienterede 
PET medlemmerne af Schliter-regeringens sikkerhedsudvalg om dobbeltagent- 
operationen. 


Mitrokhin 


Vasilij Mitrokhin blev ansat i KGB i 1948, og i 1956 blev han overført fra ope- 
rationel tjeneste til arkivet for 1. hoveddirektorat i KGB. Da det i 1972 blev be- 
sluttet at flytte dette arkiv, fik Mitrokhin i opdrag at gennemgå 300.000 sager. 
Han læste sagsakter, som han i resumé-form nedskrev på små lapper papir og 
smuglede ud fra arkivet. Notaterne blev gravet ned ved Mitrokhins datja uden 
for Moskva. Denne fremgangsmåde fortsatte indtil Mitrokhins pensionering i 
1984. Efter Sovjetunionens sammenbrud, nærmere bestemt den 24. marts 1992, 
henvendte den pensionerede arkivar sig på en britisk ambassade i en af de balti- 
ske stater. Med sig havde han 2.000 tætskrevne sider med oplysninger fra KGB's 
arkiver. Mitrokhin oplyste, at hans motiv til at bryde med sin tidligere arbejds- 
giver var, at han ønskede at ”udøve størst mulig skade på det gamle KGB og 
parti-nomenklatur”,” Han erklærede endvidere, at han forgæves havde tilbudt 
de samme oplysninger til amerikanerne.” Et halvt år senere blev Mitrokhin og 
hans familie smuglet ud fra Rusland, efter at tilladelse hertil var indhentet hos 
den britiske udenrigsminister Douglas Hurd.” 

Mitrokhin-materialet indeholder væsentlige oplysninger om danske forhold. 
PET modtog således i perioden 1993 til 1999 79 debriefingsrapporter vedrørende 
51 danske statsborgere. Notitserne omhandler typisk enkeltpersoner, der er an- 
ført med navn, dæknavn eller alias. 'Tekstdelen indeholder en kort beskrivelse af 
personen samt angivelse af den pågældendes status hos KGB, eksempelvis ”for- 
trolig kontakt” eller ”agent”. Det var imidlertid forbundet med visse vanskelig- 
heder for PET at bruge oplysningerne fra Mitrokhin og dermed også at vurdere, 
om de omtalte personer vitterligt var agenter. Det vil med andre ord sige, hvor- 
vidt de under konspirative former havde udført opgaver for KGB. 


9 PET, operationssag: Notits, 7. april 1981. 

10 Intelligence and Security Committee. The Mitrokhin Inquiry Report, June 2000, http://www.ar- 
chive.official-documents.co.uk/document/cm47/4764/4764.htm 

nm Ibid. 

12. Ibid. 

Debriefingen af Mitrokhin skete over flere år, hvor den tidligere KGB-officer 
i samarbejde med den vesteuropæiske efterretningstjeneste forsøgte at tolke de 
mange papirlapper, som han gennem årene havde påført oplysninger fra KGB's 
arkiv. Denne fremgangsmåde var ikke uproblematisk. Det fremgår af den italien- 
ske Mitrokhin-Kommission, at chefanalytikeren i den italienske efterretningstje- 
neste på baggrund af de første 50 debriefingsrapporter, hun modtog, vurderede, 
at Mitrokhin var oprigtig, men materialet forældet. Desuden havde den meget 
lange debriefingsperiode svækket materialets troværdighed.” Der var således ri- 
siko for, at debriefingen af kilden skete under indtryk af oplysninger, der allerede 
var kendt fra anden side, eksempelvis Gordijevskij. Som fastslået andetsteds i 
Kommissionens beretning er der både præcise og upræcise oplysninger i mate- 
rialet, når det gælder danske forhold." 

Mitrokhins debriefingsrapporter nævner en række sikkerhedsbrister, som 
PET enten ikke var klar over eller ikke havde formået at gribe ind overfor i tide. 
Mitrokhin-materialet havde med andre ord ikke betydning for PET's præventive 
arbejde i 90'erne, men gav indsigt i mulige mangler i PET's kontraefterretnings- 
indsats i tiden før Murens fald.” 


KGB: Et rids af den sovjetiske efterretningstjenestes historie 


KGB blev dannet i 1954 efter en reform af efterretningstjenesterne. Den nye sov- 
jetiske tjeneste overtog Tjekaens emblem i form af et sværd og skjold: Et skjold 
til at forsvare revolutionen og et sværd til at nedkæmpe fjenden.” Som det vil 
fremgå nedenfor, var der også på andre områder en høj grad af kontinuitet mel- 
lem Lenins sikkerhedspoliti, Tjekaen, og KGB. 


13. Commissione parlamentare d'inchiesta concernente il ”dossier Mitrokhiv” e lattivitå d'intelligence ital- 
iana, dokument XXIII, nr. 10, bis: ,,relazione di minoranza%, s. 29. Lagt ud på det italienske parla- 
ments hjemmeside: www.parlamenti.it/bicamerali/2/25/sommario.htm 

14. Jf. Kommissionens beretning, bind 6 og 7. 

15. For eksempel var oplysningerne om en agent, der i Mitrokhin-materialet kun var angivet med dæk- 
navn, inkonsistente, og der fandtes ingen dansk statsborger, der passede på profilen. PET havde dog 
en mistanke om, hvem den pågældende var, men på grund af hans høje alder valgte PET at undlade 
at foretage en afhøring. Jf. Kommissionens beretning, bind 7. 

16 Christopher Andrew & Oleg Gordievsky, KGB. The Inside Story of its Foreign Operations from Lenin 
to Gorbachev (London, 1990), s. 19. 

Tjekaen oprettedes på Lenins foranledning den 20. november 1917 og blev i 
løbet af kort tid den største sikkerheds- og efterretningstjeneste i verden. Året ef- 
ter fik den sovjetiske militære efterretningstjeneste status af direktorat under den 
Røde Hær. Siden 1942 har denne tjeneste været benævnt GRU (Glavnoje Rasve- 
dyvatelnoje Upravlenije). GRU har fortrinsvis været aktiv inden for indsamling 
af strategiske efterretninger og militærvidenskabelige data.” 

I perioden 1917-1954 skiftede Tjekaen navn flere gange, ligesom den undergik 
spaltninger og sammenlægninger. Desuden har tjenesten haft vekslende status af 
kommissariat, ministerium og statslig komité. I 1954 blev tjenesten nedgraderet 
fra ministerium til Komité for Statssikkerhed, deraf navnet KGB (Komitet Gosu- 
darstvennoj Besopasnosti). I midten af 1980'erne anslog man antallet af ansatte 
til 400.000 officerer, 200.000 grænsesoldater samt et omfattende net af kon- 
takter og agenter.” I 1991 ophørte KGB med at eksistere som en konsekvens af 
Sovjetunionens opløsning. KGB's 1. hoveddirektorat, som forestod indhentning 
af efterretninger i udlandet, blev videreført under betegnelsen SVR. Intern sik- 
kerhed henhørte herefter under det nydannede FSK, der i 1995 blev omdøbt til 
FSB.” 

Tjekaen, der var en af flere anvendte forkortelser for det Alrussiske Ekstra- 
ordinære Kommissariat til Bekæmpelse af Modrevolution og Sabotage (Vseros- 
sijskaja Tjresvytjajnaja Komissija po Borbe s Kontrrevoljutsiej i Sabotasjem), blev 
ledet af Feliks Dsersjinskij. Han blev bemyndiget til blandt andet at foranstalte 
deportationer og konfiskere jord samt fratage rationeringskort. Det væsentligste 
kontrolmiddel var dog terror.” Tjekaen påbegyndte sine udenlandske aktivite- 
ter i 1920 med oprettelsen af Udenrigsafdelingen INO. Året før var Komintern, 
den sovjetisk dominerede kommunistiske internationale, blevet oprettet. Frem 


17. ”GRU” i Norman Polmar og Thomas B. Allen (red.), The Encyclopedia of Espionage (New York, 
1997). 

18. Christopher Andrew & Oleg Gordievsky, KGB, s. 512. 

19 For en ny fremstilling på dansk af KGB's historie se Erik Kulavig, KGB. De russiske sikkerhedstjene- 
ster fra Ivan den Grusomme til Vladimir Putin (Aschehoug, 2007). 

20 En af Feliks Dsersjinskijs løjtnanter forklarede anvendelsen af terror på følgende måde: "Vi fører 
ikke krig mod individder. Vi udrydder borgerskabet som klasse. Under efterforskningen skal man 
ikke lede efter beviser på, at den anklagede i ord eller handling gik imod sovjetmagten. Det første 
spørgsmål, man bør stille er: ”Hvilken klasse tilhører han? Hvad er hans oprindelse? Hvad er hans 
uddannelse og profession? Og det er disse spørgsmål, som burde afgøre den anklagedes skyld. I 
dette ligger betydningen og essensen af den Røde Terror”. Citeret efter Christopher Andrew & Oleg 
Gordievsky, KGB, s. 24. 

til organisationens formelle opløsning i 1943 var Komintern den vigtigste aktør 
med hensyn til hemmelige udenlandske operationer. Det blev med tiden svæ- 
rere at skelne mellem partiaktiviteter og efterretningsaktiviteter, idet både INO 
og Komintern opererede illegalt. I 1921 oprettede Komintern et hemmeligt in- 
ternationalt net kaldet OMS (Otdel Mesjdunarodnykh Svjasej), som skulle styre 
Kominterns hemmelige agenter. OMS hjalp INO med at rekruttere udlændin- 
ge for den sovjetiske sag, idet det vurderedes, at det var uligt nemmere for en 
kommunistisk internationale end for en sovjetisk efterretningstjeneste at hverve 
kommunistiske sympatisører i Europa. Flere af de bedste OGPU- og NKVD- 
agenter i 1930'erne blev hvervet under falsk flag, idet de blev forledt til at tro, at de 
skulle arbejde for Komintern. Både OGPU og OMS var involveret i revolutions- 
planer i Tyskland i 1923. OMS oprettede en række frontorganisationer i Europa, 
som senere blev vigtige elementer i KGB's forsøg på psykologisk krigsførelse.” 
Efter Kominterns opløsning overtog den sovjetiske efterretningstjeneste i vid 
udstrækning sammenslutningens internationale netværk. 
Efterretningshistorikeren Christopher Andrew og Oleg Gordijevskij vurde- 
rer i et fælles værk om KGB, at terroriseringen af civilbefolkningen nåede sit 
klimaks under NKVD, som den sovjetiske sikkerhedstjeneste ændrede navn til 
i1934.7 Her tænkes der ikke kun på de såkaldte Moskva-processer, men også på 
straffelejrene, bedre kendt som Gulag, der blev den sovjetiske sikkerhedstjenestes 
ubestridte domæne.” Andrew og Gordijevskij vurderer tillige, at NKVD foretog 
den største penetrering af fremmede statsapparater, der nogensinde er opnået af 
en efterretningstjeneste.+ Under borgerkrigen i Spanien oplevedes begge sider 
af NKVD's virke, idet den sovjetiske tjeneste i 1937 først penetrerede og dernæst 
udrensede dele af Republikkens revolutionære venstrefløj med henvisning til, 


21  Ibid., s. 56-57. 

22  Ibid., s. 25. 

23 En nuanceret skildring af Gulag-systemet findes i Anne Applebaum, GULAG — historien om de 
sovjetiske straffelejre (Schønbergske Forlag, 2004). En kildesamling om Gulag findes i Oleg Vitale- 
witsch Khlevniuk, The History of the Gulag. From Collectivization to the Great Terror (New Haven 
og London, 2004). 

24. Christopher Andrew & Oleg Gordievsky, KGB, s. 25. 

at den gik fascisternes ærinde.” Internt i Sovjetunionen var der imidlertid sket en 
ændring i tjenestens virke. Under Lenin blev tjenesten først og fremmest anvendt 
til at forfølge kommunistpartiets og revolutionens fjender, mens den under Sta- 
lin i stigende grad blev anvendt til at forfølge Stalins fjender i partiet.” 

Allerede i mellemkrigstiden opbyggede den sovjetiske tjeneste en af de stør- 
ste afdelinger i Verden inden for signalefterretninger (SIGINT eller Signal Intelli- 
gence). Mitrokhins oplysninger tyder på, at det lykkedes at bryde japanske, briti- 
ske, østrigske, italienske, tyrkiske og sandsynligvis også amerikanske og franske 
diplomatiske telegrammer.” Fra 1930'erne og frem til begyndelsen af 50'erne 
formåede den sovjetiske efterretningstjeneste ved hjælp af velplacerede spioner 
at penetrere den britiske statsadministration og indhente fortrolige oplysninger. 
Denne form for indhentning ved hjælp af personkilder kaldes for HUMINT el- 
ler Human Intelligence). Nævnes skal i den forbindelse de såkaldte ”Magnificent 
Five” (Kim Philby, Guy Burgess, Donald Maclean, Anthony Blunt og John Cairn- 
cross), der arbejdede i de britiske efterretningstjenester og i Udenrigsministeriet. 
Også den amerikanske statsadministration blev infiltreret af sovjetiske spioner. 
Den første og måske vigtigste af de såkaldte ”atomspioner” var Klaus Fuchs, der 
skaffede hemmelige oplysninger om det britisk-amerikanske atomforsknings- 
program. En anden NKGB-spion ved det amerikanske atomlaboratorium i Los 
Alamos var David Greenglass.” 

KGB benyttede sig med stor succes af såkaldte ”illegale”, der opererede under 
falsk identitet, dvs. KGB-agenter, som opererede i udlandet oftest under foregi- 
vende af, at de var udlændinge og ikke sovjetiske statsborgere. De illegales ho- 
vedopgave var i reglen at rekruttere agenter. Den mest berømte ”illegale” var 
uden tvivl Arnold Deutsch, der rekrutterede ”the Magnificent Five”. Under den 


25. Nyere forskning har vist, at den venstrerevolutionære fløj var infiltreret af frankistiske og fascistiske 
spioner. I 1937 generaliserede NKVD imidlertid ud fra nogle få sager og anklagede hele bevægelsen 
for at være fascistisk, hvilket var grundløst. Se Morten Heiberg & Manuel Ros Agudo, La trama 
oculta de la guerra civil. Los servicios secretos de Franco, 1936-1945, (Barcelona, 2006) samt Francois 
Godicheau, La Guerre d'Espagne. République et Révolution en Catalogne (Paris, 2004). 

26 Christopher Andrew & Oleg Gordievsky, KGB, s. 85. 

27 Christopher Andrew & Vasili Mitrokhin, The Mitrokhin Archive. The KGB in Europe and the West 
(London, 1999), s. 69. 

28 Christopher Andrew & Oleg Gordievsky, KGB, s. 255-257. 

kolde krig var Spanien det måske vigtigste transitland til spredning af ”illegale” 
KGB-agenter.” 

I årtierne efter afsløringen af ”the Magnificent Five” skærpedes de vestlige 
tjenesters sikkerhedsniveau, og deres viden om KGB og den sovjetiske militære 
tjeneste GRU forøgedes. Dette skyldtes blandt andet en forbedret indsats på SI- 
GINT-området og flere sovjetiske afhopninger. KGB opnåede sandsynligvis de 
bedste resultater inden for indhentning af videnskabelige og tekniske efterret- 
ninger, bedre kendt som industrispionage. I 1963 blev dette indhentningsområde 
gjort til et selvstændigt direktorat (T) i KGB's 1. hoveddirektorat. 

KGB's opbygning var bureaukratisk og bestod foruden en ledelseskomité, der 
refererede direkte til Politbureauet og generalsekretæren for SUKP, af en række 
hoveddirektorater, der var inddelt i direktorater, specialtjenester og afdelinger. 
KGB's 1. hoveddirektorat, som forestod indhentning af efterretninger i udlandet, 
var i den periode, der er af interesse for nærværende studie, dvs. 1970'erne og 
1980'erne, inddelt i otte direktorater (R: operationel planlægning og analyse, OT: 
Operationel teknisk support, K: kontraspionage, I: computertjeneste, S: illegale, 
T: videnskab og teknik, RI: analyse og vurdering, RT: operationer på sovjetisk 
territorium) og tre specialtjenester (A: desinformation, en krypteringstjeneste 
tillige benævnt A med tilknytning til 8. hoveddirektorat, R: Radio) fordelt på 20 
forskellige landeafdelinger. Kodebrydning foregik ofte i samarbejde med GRU. 
Danmark var sammen med de øvrige skandinaviske lande, Storbritannien, Mal- 
ta, Australien og New Zealand dækket af afdeling 3. Gordijevskij havde kontakt 
til denne afdeling, som blev ledet af Viktor Fjodorovitj Grusjko, mens Mitrokhin 
havde forbindelse til afdeling 15, der varetog registrering og arkivering.” 


Residenturets opbygning 


De ansatte ved de sovjetiske repræsentationer var normalt fordelt mellem Uden- 
rigsministeriet, Ministeriet for Udenrigshandel, KGB og GRU. Hovedparten af 
den sovjetiske efterretningsindsats i udlandet blev udført fra forskellige institu- 
tioner, hvor KGB-officerer arbejdede under dække som diplomater, journalister 


29 Jf. operationssag, udateret rapport, formentlig fra 1986. 
30 En sandsynligvis korrekt plan over 1. hoveddirektorats opbygning findes i appendiks C4 i Christo- 
pher Andrew & Oleg Gordievsky, KGB. 

og ansatte i statslige virksomheder.” Denne bureaukratiske opbygning kaldtes 
for det ”legale residentur” (legalnaja residentura). Man skelnede således mellem 
de KGB-officerer, der arbejdede ved den sovjetiske repræsentation, og det net af 
”illegale” agenter, som KGB havde sendt til udlandet ved hjælp af falske iden- 
titetspapirer. Residenten var KGB-formandens repræsentant i udstationerings- 
landet og havde typisk rang af ambassaderåd. Han var ansvarlig for alle resi- 
denturets aktiviteter, og det forventedes, at han personligt deltog i det operative 
arbejde med at føre agenter og kontakter. Han var typisk udgået af PR-linjen, 
hvorfor hans viden om de andre linjer var relativt begrænset. De forskellige linjer 
var: 


e PR-linjen: politiske efterretninger 

e N-linjen: støtte til illegale agenter 

e KR-linje: kontraspionage 

e X-linjen: videnskab og teknik 

e F-Linjen: specialoperationer 

e SK-linjen: afdeling for herboende sovjetborgere 


Cheferne for de enkelte linjer havde status af viceresidenter og var ud over 
det daglige efterretningsarbejde ansvarlige for udarbejdelsen af årsrapporter 
til Centret.” 


Residenturets kontakt- og agentnet i Danmark 


En af KGB-officerens fremmeste opgaver var at finde egnede ”emner”, som var 
rede til at arbejde for KGB. I en debriefingsrapport fra årsskiftet 1975-76 fortalte 
Gordijevskij nærmere om KGB's arbejde med at rekruttere danske statsborgere, 
der inddeltes i bestemte kategorier: 


31. Rigsadvokaten, j. nr. 668/81: "Begrebet KGB-officerer”, fortroligt notat, 2. februar 1982. 
32 PET, operationssag: ”Arbejdsrutinen i KGB-residenturet i København”, 25. september 1985. 
33 Ibid. 

a) ”officiel kontakt” 

b) ”objekt rasrabotki” (en person under ”endeligt” eller ”dybt” studium) 
c) ”fortrolig kontakt” 

d) ”agent”+ 


Ad a) En ”officiel kontakt” omfattede enhver KGB-kontakt med mulig adgang til 
efterretningsmæssige oplysninger. Personer i denne kategori blev underkastet en 
”foreløbig undersøgelse”. 

Ad b) ”Objekt rasrabotki” betyder direkte oversat ”objekt til bearbejdning”. 
Det var betegnelsen for en person, der var under ”endeligt” eller ”dybt” studium. 
Der var tale om en person, som KGB's undersøgelse tydede på ville være villig 
til at samarbejde. Der blev i så fald oprettet en personsag i Centret (KGB's ho- 
vedkvarter), der efterfølgende skulle meddele, om vedkommende var accepteret 
som ”objekt rasrabotki” I et forsøg på at fastslå en personlig motivation hos den 
studerede person (benævnt ”målet”), ville KGB-officeren først søge efter ideo- 
logiske motiver: Sympati for Sovjetunionen eller socialismen, eller i det mind- 
ste interesse for russiske forhold (evt. historie). Hvis der ikke syntes at være en 
sådan interesse eller sympati til stede hos målet, ville KGB-officeren søge efter 
finansielle motiver og prøve at få fastlagt, hvorvidt vedkommende manglede 
penge og var villig til at bryde loven mod økonomisk kompensation. Hvis det vi- 
ste sig umuligt at hverve ved hjælp af penge, var der endelig en tredje mulighed: 
At opbygge et personligt venskab med målet. Derved øgedes muligheden for, at 
det senere kunne lykkes at overbevise målet med enten penge eller ideologiske 
henvisninger. KGB var ofte mistroisk over for personer, der alene havde ideolo- 
giske motiver, og der blev derfor gjort anstrengelser for også at inddrage en form 
for betaling. At der indgik betaling betød ydermere, at KGB fik en ”klemme” på 
målet. Erfaringen havde dog vist, at operationer, der indebar decideret afpres- 
ning, udgjorde en unødig stor risiko. 


34. Rigsadvokaten, j. nr. 668/81: "KGB's kildeapparat”, fortroligt notat, 2. februar 1982. Følgende beskri- 
velse bygger på PET, operationsag: Rapport modtaget 29.-30. december 1975. For en supplerende 
gennemgang og diskussion af KGB's kildebegreb, se Kommissionens beretning, bind 7. 

Ad c og d) Såfremt KGB-agenten havde succes med sit forehavende, og det blev 
muligt at tale om et samarbejde, ville målet blive regnet for en ”agent”. Betingel- 
sen for at kunne opnå agentstatus var: 


”a. et hemmeligt og konspiratorisk samarbejde; 
b. en vilje fra agentens side til acceptere ordrer fra KGB” 


Hvis disse to forhold ikke var til stede, men målet alligevel udviste samarbejds- 
vilje, ville den pågældende blive klassificeret som tilhørede kategorien”fortrolige 
kontakter” (”doveritelnyje svjasi vlijanija” eller ”DS”). Gordijevskij fortalte, at det 
teoretisk set var muligt, om end det kun sjældent foregik i praksis, at en person 
kunne gå fra at være ”fortrolig kontakt” til ”agent';f Hvad enten en person var 
accepteret som ”agent” eller ”fortrolig kontakt” indgik vedkommende i KGB's 
”agent-indeks”, ligesom en ny personsag oprettedes i Centret. Selv om målet kun 
var accepteret som en ”fortrolig kontakt”; blev vedkommende altid behandlet 
med samme fortrolighedskrav som en ”agent”. Af ”statistiske årsager” anførtes 
vedkommende også som en del af residenturets og den forbundne centerafde- 
lings ”agent-aktiv”.” At en udenlandsk statsborger blev indskrevet i agent-indek- 
set var også udtryk for en vigtig personlig succes, som den enkelte KGB-officer 
blev målt på. 

I den sovjetiske efterretningsterminologi fandtes der ud over de fire allerede 
nævnte (a, b, c og d) en særlig kategori kaldet ”agent vlijanija”. Ifølge et hemme- 
ligt KGB-leksikon, som stammer fra Mitrokhin-arkivet, var det ”en agent, der 
opererer under efterretningsinstrukser, og som bruger sin officielle eller offent- 
lige stilling og andre midler til at øve indflydelse på politik, offentlig mening og 
særlige begivenheders gang, politiske organisationers virke og statsapparaturet 
i mål-landene”.;” Denne præcise udlægning kom først PET til kendskab i 1996, 
men PET havde på baggrund af Gordijevskij-materialet og egen efterforskning 
allerede i begyndelsen af 1980'erne formuleret en lignende definition: ”en agent, 


35. PET, operationssag: Rapport modtaget 29.-30. december 1975. 

36 Der er i den del af Gordijevskij-materialet, der vedrører Danmark, kun to eksempler på, at en 
person gik fra at være ”fortrolig kontakt” til ”agent”. Der var tale om en helt særlig situation, hvor 
Centret havde brug for at kunne fremvise flere agenter. Se Kommissionens beretning, bind 7 (vedr. 
SF). 

37. PET, operationssag: Rapport modtaget 29.-30. december 1975. 

38 Ibid. 

39 PET, operationssag: Leksikon. 

der er ansat til at øve indflydelse på den offentlige mening, ofte hvervet blandt 
journalister eller politikere”, PET-ledelsen pointerede over for Rigsadvokaten 
i 1982, at der ikke fandtes en dækkende betegnelse på dansk for det russiske be- 
greb ”agent vlijanija” men at man ofte anvendte det engelske udtryk ”agent of 
influence”, der kan oversættes med ”meningsagent, ”indflydelsesagent” eller 
”påvirkningsagent”. PET anså en ”påvirkningsagent” for en egentlig ”agent”, det 
vil sige som det fjerde og højeste niveau ”d” i den ovenfor beskrevne kontakt/ 
agent-struktur. ” 

PET-ledelsen vurderede i perioden 1981-82, at Arne Herløv Petersen var en 
”påvirkningsagent”. Denne betegnelse var sandsynligvis ikke korrekt, selv om 
forfatterens navn var opført i KGB's ”agent-indeks”. KGB-residenturets rappor- 
ter fra København til Centret i Moskva nævnte, at Herløv Petersen med kode- 
navnet ”Palle” alene var registreret som en ”fortrolig kontakt" Det fremgår af 
det hemmelige KGB-leksikon, som PET modtog fra Mitrokhin-arkivet i 1996, 
at ”fortrolige kontakter”, der udøvede meningspåvirkning, ikke betegnedes som 
”påvirkningsagenter”, men derimod ”doveritelnyje svjasi vlijanija” eller ”for- 
trolig indflydelseskontakt, der i hemmelighed skulle anvendes til at ”øve den 
nødvendige indflydelse på regeringsorganer og det offentlige og politiske liv i 
mål-landet”.” Det må på baggrund af disse nye oplysninger antages, at Herløv 
Petersen var registreret i Centrets ”agent-indeks” som en ”fortrolig indflydelses- 
kontakt” for KGB. 


Rekrutteringsforløbet 


Gordijevskij forklarede, hvordan et rekrutteringsforløb tog sig ud: I begyndelsen 
ville KGB-officeren dyrke ”målet” ved at give gaver. Såfremt KGB-officeren nåede 
til det punkt, hvor han eller hun bad målet om en tjeneste, ville det typisk være 
det rette tidspunkt at tilbyde penge til gengæld. Hvis målet accepterede penge, var 
det tegn på, at vedkommende allerede befandt sig på ”objekt rasrabotki”-stadiet. 


40. Rigsadvokaten, j.nr. 668/81: "KGB's kildeapparat, fortroligt notat, 2. februar 1982. 

41. Ibid. 

42 Se eksempelvis PET, operationssag: Rapport til Grusjko vedr. PR-linjen i København i 1975, 
11. december 1975. Denne oplysning faldt først PET i hænde den 16. september 1977. 

43. PET, operationssag, rapport, 16. januar 1996. Mitrokhin har senere udgivet dette leksikon som bog: 
Vasili Mitrokhin, KGB Lexicon: The Soviet Intelligence Officer's handbook (London, 2002). 

Målet ville først blive betragtet som ”fortrolig kontakt” eller ”agent”, når vedkom- 
mende udviste en større grad af samarbejdsvilje. Samarbejdsviljen udtryktes 
ved, at målet accepterede at mødes med kort varsel, samt at målet villigt modtog 
”en række gaver” og accepterede gode frokoster betalt af føringsofficeren, uden at 
denne krævede noget til gengæld. Sidst, men ikke mindst, skulle målet videregi- 
ve interessante informationer til KGB-officeren. Disse informationer måtte ikke 
have været gengivet i pressen, i hvert fald ikke i sin helhed. Var dette stadium 
nået, ville målet blive klassificeret som ”fortrolig kontakt” eller ”agent” og blive 
registreret i ”agent-indekset”,+ Såfremt KGB's studium af målet godtgjorde, at 
vedkommende kunne rekrutteres som en rigtig agent (”full-blown-agent”), var 
det magtpåliggende, at vedkommende ikke længere kontaktede den sovjetiske 
ambassade. ”I gamle dage”, forklarede Gordijevskij, ville to på hinanden følgende 
kontaktforsøg, efter at målet var blevet pålagt ikke at kontakte den sovjetiske 
repræsentation, have umuliggjort en hvervning som agent. ”I dag”, forklarede 
Gordijevskij i 1975, indtog KGB en mere fleksibel holdning.” 

Gordijevskijs oplysninger er præcise vedrørende KGB's krav til en ”agent” 
eller ”fortrolig kontakt”, men er uklare i beskrivelsen af et bestemt forhold, der 
havde betydning for PET's mulighed for i en eventuel retssag at kunne bevise 
det fornødne strafferetlige forsæt. Gordijevskij hævder på den ene side, at man 
ikke kunne være agent for KGB uden at være klar over det. På den anden side 
viser Gordijevskij-materialet, at sovjetiske diplomater ikke gav sig til kende som 
KGB-officerer. I 1977 indberettede en KGB-officer til Centret, at han tog for gi- 
vet, at den person, som residenturet gerne ville have accepteret som agent, havde 
”udledt” at der foregik et samarbejde med KGB, men tjenesten blev ikke eksplicit 
nævnt i samtalen mellem målet og KGB-officeren.”” 

Gordijevskij forklarede, at møder med kontakter og agenter normalt blev 
forlagt til forstæderne eller til mindre byer som Helsingør, Roskilde, Køge og 
Ringsted. I fald vedkommende var ”agent” eller ”fortrolig kontakt”, blev der fore- 
taget sikkerhedsmæssige foranstaltninger i form af afrystning af eventuel obser- 
vation.” Såfremt målet mentes at have ”agentpotentiale”, men af Centret alligevel 


44. PET, operationssag: Rapport modtaget 29.-30. december 1975. 

45. Ibid. 

46. PET, operationssag: Rapport vedr. Jakob Holdt, marts-august 1977. 
47. Ibid.: Rapport modtaget 29.-30. december 1975. 

kun blev anset for at være ”objekt rasrabotki”, kunne residenturet også her finde 
anledning til at anvende særlige sikkerhedsforanstaltninger.” 


En oversigt over KGB's kontakter og agenter i Danmark 


Det er ikke muligt at redegøre nøjagtigt for, hvor mange kontakter KGB havde 
til danske statsborgere under den kolde krig. Eftersom Gordijevskij var tilknyt- 
tet PR-linjen på residenturet, var det primært danske statsborgere med tilknyt- 
ning til det politiske miljø i Danmark, som dobbeltagenten kunne oplyse om. 
Oplysninger om eksempelvis GRU-agenter, illegale KGB-agenter, industrispio- 
nage og andre former for efterretningsvirksomhed var derfor mere sparsomme. 
Mitrokhins oplysninger favnede bredere, idet de gik på tværs af de forskellige 
linjer i KGB-residenturet og berørte sager helt tilbage fra mellemkrigstiden. Til 
gengæld var oplysningerne sporadiske. Med disse forbehold in mente er det på 
baggrund af Gordijevskij- og Mitrokhin-materialet muligt at gøre følgende sta- 
tistiske iagttagelser: 


Antal KGB-kontakter og agenter blandt danske statsborgere: 


”objekt center- 

kontakt | rasrabotki” | fortrolig kontakt agent kontakt 
Mitrokhin Z 5 14 20 5 
Gordijevskij 195 24 7 1 aj 
Total 202 29 21 31 8 
Gentagelser”” 4 5 9 10 1 
I alt 198 24 12 21 7 


Tallene skal tages med det yderligere forbehold, at den samme person kunne op- 
træde med forskellige registreringer. Det skyldes det allerede beskrevne forhold, 
at en person først registreredes som ”kontakt”, og hvis det dybe studium af ved- 
kommende førte en positiv vurdering med sig, ville han eller hun blive accep- 
teret som enten ”agent” eller ”fortrolig kontakt”. Eftersom Gordijevskij leverede 


48. Ibid. 
49 Kontakter og agenter, der er omtalt både af Mitrokhin og Gordijevskij, og som derfor bør trækkes 
fra det samlede antal. 

oplysninger over en ti-årig periode, er der således flere eksempler på personer, 
som promoveredes fra ”kontakt” til ”objekt rasrabotki”, ”fortrolig kontakt” eller 
”agent”. Desuden må det tages i betragtning, at flere kontakter optræder både i 
Mitrokhin- og Gordijevskij-materialet. Derfor giver tabellen ikke noget præcist 
billede af, hvor mange personer, der stod i forbindelse med KGB. En nærmere 
optælling, renset for de nævnte gentagelser, viser, at 209 danske statsborgere på 
et tidspunkt havde haft kontakt til KGB.” Af disse havde 45 dæknavne, hvilket 
alene indikerer, at de mødtes flere gange med KGB-officerer. Således kunne en 
kontakt udmærket have et dæknavn eller alias, selv om der intet konspirativt 
var ved forbindelsen. Ledende DKP'ere omtaltes også med dæknavn, selvom de 
normalt ikke stod i direkte forbindelse med KGB.” 

33 danske statsborgere betegnes som enten ”agenter” eller ”fortrolige kontak- 
ter”, hvilket er ensbetydende med, at de var indskrevet i ”agent-indekset”. De 
resterende danske statsborgere, der er nævnt, optræder som enten kontakter el- 
ler ”objekt rasrabotki”. Syv danske statsborgere omtales på grund af deres direkte 
forbindelse til KGB-Centret i Moskva (typisk danske statsborgere bosiddende i 
Moskva), men oplysningerne omkring deres status som agent eller kontakt for 
KGB er usikre eller slet ikke angivet. Ydermere er 64 danske statsborgere omtalt 
i Gordijevskij-materialet i anden forbindelse. Det er typisk politikere eller em- 
bedsmænd, der i en rapport blev refereret for den ene eller den anden udtalelse 
eller omtalt som muligt mål for fremtidige KGB-operationer. 

De fleste KGB-kontakter, der er beskrevet i materialet, er danske politikere 
og embedsmænd. For størsteparten af de involverede må kontakten til de sovje- 
tiske ambassadefolk ses som et naturligt led i deres politiske og officielle virke. 
Det bemærkes, at flere politikere og embedsmænd blev registreret, efter at de 
havde deltaget i en officiel reception på det sovjetiske skib M/S Grusija i 1976. 
De fik efterfølgende betegnelsen ”kontakter”, uden at de nødvendigvis vidste, at 
de havde konverseret med sovjetiske diplomater, der i virkeligheden var KGB- 


50 En grønlandsk politiker samt en redaktør af en grønlandsk avis er også nævnt i materialet. Ingen 
færinger er omtalt. 

51. Der var således forbud mod at hverve DKP're til efterretningsvirksomhed. Det ses dog, at KGB 
både i dansk og udenlandsk sammenhæng ikke altid overholdt dette forbud. I Italien var kommu- 
nistlederen Armando Cossutta ifølge Mitrokhin registreret som ”fortrolig kontakt”. Jf. Commissio- 
ne Parlamentare d'inchiesta concernente il ”Dossier Mitrokhin” e Tattivitå dIntelligence italiana, 
Documento Conclusivo sullattivitå svolta e sui risultati della inchiesta, 15. marzo 2006, s. 72. For en 
uddybning af dette forhold, se Herløv Petersen-afsnittet nedenfor samt Kommissionens beretning, 
bind 6. 

officerer.” I de fleste tilfælde blev kontakten til de pågældende politikere og em- 
bedsmænd aldrig genoptaget. En socialdemokratisk politiker er også nævnt på 
trods af, at han ifølge en KGB-officers hemmelige notater afviste de sovjetiske 
repræsentanter. 

Betegnelsen ”kontakt” havde flere nuancer. Som det fremgår af Mitrokhin- 
materialet, havde KGB på papiret en meget nuanceret inddeling i mere end 60 
forskellige kontakt- og agenttyper fordelt på de forskellige linjer. For det meste 
omtalte residenturets indberetninger dog blot de pågældende som ”kontakter”. 
Gordijevskij-materialet angav således 150 ”kontakter” 8 ”PR-kontakter” 22 ”of- 
ficielle kontakter” samt 15 ”kilder til politiske efterretninger”, Da Gordijevskij 
primært havde kendskab til KGB's virke inden for det politiske område, må det 
antages, at størstedelen af de 150 ”kontakter”, der er nævnt uden nærmere speci- 
fikation, havde med det politiske område at gøre, og at kontakten derfor udgik 
fra PR-linjen i residenturet. 

En anden persongruppe, der også er repræsenteret i materialet, var presse- 
folk, forfattere og kunstnere. Fælles for dem var, at de var politisk engagerede på 
den politiske venstrefløj og i fredsbevægelserne. Det er i denne gruppe, at Arne 
Herløv Petersen og Jørgen Dragsdahl optræder. De udgjorde sammen med poli- 
tikere fra centrum-venstre en interessant målgruppe for KGB på grund af deres 
mulighed for at præge den sikkerhedspolitiske debat i aviser, radio, fjernsyn og 
litteratur i almindelighed. De var således ikke kun i besiddelse af informationer, 
som KGB potentielt kunne drage nytte af. KGB så også en mulighed for at an- 
vende dem i påvirkningsoperationer til gavn for Sovjetunionens taktiske mål. 


Spionsager i Mitrokhin- og Gordijevskij-materialet 


PET's arkiv er rigt på materiale om efterforskning vedrørende formodede KGB- 
agenter og kontakter. Flere af sagerne har deres udspring i de oplysninger, som 
PET fik fra Gordijevskij og Mitrokhin. Materialet giver indtryk af, at Sovjetuni- 


52. Eksempelvis en landsformand for et parti i Folketinget. Jf. PET, operationssag: Rapport, november 
1976. 

53. Ibid.: Rapport vedr. mål og kontakter for den politiske afdeling ved KGB-residenturet 1973-1977. 
Oplysningerne skrev Gordijevskij af efter en anden KGB-officers notater. 

54. PET, operationssag, rapport, 16. januar 1996: Leksikon. 

onen foretog en omfattende spionageaktivitet mod Danmark under den kolde 
krig. Et par eksempler skal kort nævnes. 

En af de alvorligste aktiviteter udførtes af den såkaldte ”Kholm-gruppe”. Gor- 
dijevskij gjorde PET opmærksom på gruppens eksistens i 1977, men først i 1994 
lykkedes det i samarbejde med en udenlandsk allieret tjeneste at identificere 
gruppens leder. Mitrokhin bidrog ligeledes med oplysninger om Kholm. Efter- 
forskningen viste, at en amerikansk statsborger og dennes danskfødte hustru 
blev rekrutteret af KGB under deres ophold i Danmark fra 1963 til 1978. Ame- 
rikaneren var biokemiker og ansat ved en dansk forskningsinstitution. Han fik 
kodenavnet Kholm og blev kørt af KGB-residenturets linje X (teknik og viden- 
skab). Kholm-gruppen, der var aktiv i USA og Danmark frem til 1987, bestod af 
seks danskere foruden amerikaneren. Det er usikkert, hvor megen skade grup- 
pen forvoldte.5 

Mitrokhins oplysninger peger på, at det tillige lykkedes KGB at penetrere en 
dansk ambassade i et østland, hvor den sovjetiske tjeneste fik lokket en ansat 
dansker i en klassisk spionfælde og derved fik mulighed for at afpresse ham. I 
slutningen af 60'erne foretog KGB fem hemmelige operationer mod ambassa- 
den, og efterfølgende gav danskeren KGB adgang til det særligt sikrede område 
i ambassaden, hvor tjenesten undersøgte kodemaskinen og kombinationslåsene 
på jernskabene. Operationen forårsagede et af de alvorligste brud på den danske 
ambassadesikkerhed under den kolde krig. 


”Aktive foranstaltninger” 


I sammenligning med disse alvorlige kompromitteringer af danske sikkerheds- 
interesser kan sager om KGB's meningspåvirkning i Danmark, de såkaldte ”ak- 
tive foranstaltninger”, virke harmløse. Det er imidlertid vigtigt at understrege, at 
den sovjetiske politiske ledelse tillagde desinformationskampagner, der kunne 
understøtte Sovjetunionens udenrigspolitiske mål, stadig stigende betydning 
under den kolde krig. Af denne grund oprettede KGB's 1. hoveddirektorat i 1959 
en særlig afdeling D, der bestod af godt 50 officerer. Den blev omdøbt til special- 
tjeneste A i 1971. Den oprindelige afdeling D, som blev ledet af den armenske 
general Ivan Agajants, fik i opdrag at iværksætte en række omfattende desin- 
formationskampagner, der bl.a. gik ud på at udstille Vesttyskland som neona- 


55. Se i øvrigt Kommissionens beretning, bind 6. 

zistisk.” Det var dog primært USA, som var målet for Sovjetunionens aktive 
foranstaltninger. USA omtales ikke overraskende som ”hovedfjenden” i KGB's 
interne rapporter. KGB's opgave var i overensstemmelse hermed ”at forsøge at 
forpurre den amerikanske imperialismes aggressive tendenser. Vi skal arbejde 
utrætteligt for at afsløre fjendens svage og sårbare sider”> 

Andrew og Gordijevskij vurderer, at de aktive foranstaltninger opnåede størst 
gennemslagskraft i den tredje verden, og særlig i Gorbatjovs præsidentperiode. 
Det måske mest succesrige eksempel var en falsk historie om, at AIDS-virusen 
var blevet fremstillet via genetisk manipulation eller som følge af et uheld ved 
følge af fremstillingen af kemiske våben på en militærbase i Maryland, USA. I 
det første halvår af 1987 blev historien intenst dækket af medierne i over 40 tred- 
jeverdenslande.>” En anden historie gik på, at USA havde produceret et ”etnisk 
våben”, der kunne udrydde alle ikke-hvide. Denne form for aktive foranstaltnin- 
ger var dog svært foreneligt med den nye udenrigspolitiske linje, som Gorbatjov 
stod for, hvorfor man samme år officielt tog afstand fra AIDS-historien.>” 

Det var den sovjetiske ledelses hensigt, at de aktive foranstaltninger skulle 
fungere sideløbende med det traditionelle diplomati. De overordnede beslutnin- 
ger om kampagner blev truffet af Politbureauet og Centralkomiteens sekretariat, 
og arbejdet koordineredes af Den Internationale Informationsafdeling (benævnt 
IID fra 1978) under SUKP i samarbejde med KGB.” De udvalgte temaer blev 
videreformidlet af diplomater, partifunktionærer, akademikere og journalister, 
som havde forbindelse til vesterlændinge i og uden for Sovjetunionen. Syns- 
punkterne kanaliseredes også til Vesten via de vestlige kommunistpartier og for- 
skellige frontorganisationer. Ifølge Gordijevskij spillede KGB en særlig rolle, idet 


56 Christopher Andrew & Oleg Gordievsky, KGB, s. 384. 

57. KGB-mødereferat fra 1984, citeret i Christopher Andrew & Vasili Mitrokhin, The Mitrokhin Ar- 
chive, s. 292. 

58. Det amerikanske udenrigsministerium, State Department, udsendte i juli 1987 en oversigt over den 
avisomtale, som desinformationskampagnen havde opnået. Foreign Affairs Note, juli 1987. Kopi i 
PET, operationssag. 

59. Christopher Andrew & Oleg Gordievsky, KGB, s. 529-530. PET indsamlede et omfattende mate- 
riale om denne påvirkningsoperation, der også havde en dansk udløber. Den 22. marts 1988 bragte 
dagbladet Information et dementi fra den amerikanske ambassade i København, efter at AIDS- 
historien var dukket op dansk presse. Jf. ”Desinformation”, Information, 22. marts 1988, indlæg af 
Mary Ellen Connell, United States Information Service ved USAs ambassade. Udklip i PET, opera- 
tionssag. 

60 I begyndelsen af 1979 udarbejdede PET på baggrund af oplysninger fra en udenlandsk allieret tje- 
neste udførlige notitser om IID, som oprettedes i 1978. Jf. PET, operationssag. 

tjenesten var ansvarlig for”en mere præcis og systematisk” måde at udøve indfly- 
delse på, idet den handlede både i det åbne og i det skjulte gennem ”kontakter”, 
”fortrolige kontakter” ”agenter” og ”indflydelsesagenter”” 

Den øverste ledelse var ifølge Gordijevskij generelt tilfreds med udførelsen 
af aktive foranstaltninger, selv om Andropov, KGB's formand, på et tidspunkt 
i 1977-78 skal have udtrykt sig i skeptiske vendinger om mulighederne for at 
udøve indflydelse ad den vej. Andropovs angivelige skepsis modsiges dog af, at 
han selv beordrede en række påvirkningsoperationer iværksat, da han var ge- 
neralsekretær under INF-forhandlingerne i Genéve i 1983. Der var dog ingen 
forventninger i KGB om, at den øverste sovjetiske ledelse seriøst mente, at ak- 
tive foranstaltninger kunne få NATO til at afstå fra at opstille Cruise og Pers- 
hing II-raketter ved udgangen af 1983. Ifølge Gordijevskijs senere oplysninger 
havde det dog været KGB's forhåbning, at ”fredsbevægelserne, stimuleret og un- 
derstøttet af den sovjetiske propaganda og aktive foranstaltninger, kunne få de 
vestlige regeringer til at afgive betydelige indrømmelser til Sovjetunionen under 
våbenkontrolforhandlingerne”.” 


61 Aktive foranstaltninger blev også forsøgt anvendt til at forbedre Sovjetunionens forhandlingspo- 
sition i forbindelse med økonomiske og handelsaftaler med Vesten. KGB spredte falske rygter om, 
hvor meget korn Sovjetunionen ville købe i udlandet i et forsøg på at påvirke prisudviklingen. 
Denne gennemgang bygger primært på: PET, operationssag: Gordijevskijs rapport om ”Active 
Measures” i perioden 1982-1985, sandsynligvis udarbejdet i 1986 efter Gordijevskijs afhopning til 
Vesten. 

62. Ibid. 

SOVJETISKE ORGANER INVOLVERET I UDFØRELSEN 
AF ACTIVE MEASURES 


SUKP POLITBUREAU 


SUKP SEKRETARIAT 


DEN INTERNATIONALE DEN INTERNATIONALE 
INFORMATIONSAFDELING AFDELING 
(ID) (D) 


SPECIAL TJENESTE Å, 


UDENLANDSKE 


"—TASS KOMMUNIST PARTIER 1. HOVEDDIREKTORAT 

Sen FRONT ORGANISATIONER RESIDENTURER (PR-LINJEN) 

F—- RADIO MOSKVA HEMMELIGE 
RADIOTJENESTER 
| AMBASSADENS 
INFORMATIONSAFDELING 


Figur udarbejdet på grundlag af Soviet Active IMeasures. Hearings before the Permanent select Commit- 
tee on intelligence. House of Representatives Nimety-Seventh Congress. Second Session. (Washington, 
1982), s. 228. Den amerikanske kongreshøring bygger primært på amerikanske efterretningskilder, men 
bekræfter i alt væsentligt de oplysninger, som Gordijevskij videregav om ” Active Measures” 1 samme 
periode 


Oberstkup i Danmark? 


I perioden forud for Gordijevskijs samarbejde med PET var det svært for den 
danske tjeneste at dæmme op for sovjetiske påvirkningsoperationer. I 1969 fik 
KGB med danske venstrefløjsaktivisters hjælp således offentliggjort ægte ameri- 
kanske militærplaner, hvis indhold blev fordrejet med henblik på at skade USA's 
omdømme i Danmark. 

Påvirkningsoperationen blev udført af en dansk KGB-agent i samarbejde 
med danske venstrefløjsaktivister i Tværpolitisk Kontaktgruppe. Der foreligger 
ikke oplysninger om, at de andre medlemmer af gruppen har været klar over 
den pågældende danskers tilknytning til den sovjetiske tjeneste. Gruppen, der 
synes at være opstået i 1965, havde som mål at skabe folkelig opbakning til sit 
krav om, at Danmark skulle udtræde af NATO i 1969, når pagten fra 1949 udløb. 
11969 udsendte Dansk Fredskonference og Tværpolitisk Kontaktgruppe en pje- 
ce, der indeholdt et formodet amerikansk planlægningsdokument vedrørende 
”unconventional warfare”, eller ikke-konventionel krigsførelse. Planen benævn- 
tes COMSOTFE OPLAN 10-1. Pjecen udlagde det amerikanske dokument fra 
1962-63 som et eksempel på ”græske tilstande” eller at USA med militær magt 
ville undertrykke civilbefolkningen i Vesteuropa. Nærlæser man det pågælden- 
de dokument, fremgår det, at det i virkeligheden handler om 'stay-behind, dvs. 
amerikanske planer for guerillakrig til iværksættelse i tilfælde af, at Vesteuropa 
blev angrebet af Warszawapagtlandene. 

Pjecen, der indeholdt de amerikanske planer, var udarbejdet af MF Hanne 
Reintoft, fagforeningsmand Svend Jensen og forfatteren georgjedde (Georg 
Gjedde-Simonsen). Pjecen kunne, som det fremgik af en avisannonce, rekvire- 
res hos Svend Jensen, der var den egentlige hovedmand bag projektet.” Pjecens 
forfattere argumenterede for, at ”der for alle NATO-lande herunder Danmark af 
USAs militære ledelse er udarbejdet nøje plan for, hvordan NATOmilitæret i en 
given situation kan overtage magten i landet”. De opsigtsvækkende oplysninger 
bevirkede, at Højskolebladet tog sagen op og opfordrede udenrigsminister Poul 
Hartling til at orientere nærmere om dokumenternes ægthed.” Både PET og FE 
orienterede i den forbindelse statsminister Hilmar Baunsgaard om, at dokumen- 
terne sandsynligvis var ægte, og at de var blevet overgivet til Sovjetunionen af en 
amerikansk sergent i 1962-63. Den amerikanske spion blev afsløret, og da doku- 
mentet derfor ikke længere havde militær værdi, blev det overdraget til KGB til 
propagandamæssig udnyttelse. En analytiker i FE påpegede, at dokumentet ikke 


63 Om 'stay-behind” se Kommissionens beretning, bind 5. 

64 PET, emnesag: ”opsigtsvækkende ny pjece. Oberstkup i Danmark?” 

65 RA, privatarkiver, Hilmar Baunsgaard, arkiv nr. 8064, pk. 56, læg II: Hanne Reintoft, Svend Jensen 
og georgjedde, Oberstkup i Danmark?, s. 3. 

66 ”Oberstkup i Danmark?” Højskolebladet. Tidsskrift for politik, litteratur, kunst, skole og kirke, nr. 8, 
20 februar 1970. I et brev af 20. marts samme år anmodede bladet udenrigsminister Poul Hartling 
om en kommentar eller redegørelse for sagen. Se RÅ, privatarkiver, Hilmar Baunsgaard, arkiv nr. 
8064, pk. 56, læg II. 

vedrørte ”græske tilstande”, dvs. indsættelse af militær magt mod befolkningen i 
Vesteuropa. Planerne havde heller ikke tilknytning til NATO, men var derimod 
et udtryk for unilaterale amerikanske tiltag: 


”Der er ikke tale om iværksættelse af aktioner mod landenes lovlige myndigheder, 
men der er tale om forberedelse til 5. kolonnevirksomhed bag fjendens linjer, hvis 
ulykken er sket, hvis området er blevet løbet over ende af fjendtlige styrker. At 
de amerikanske militære myndigheder er i besiddelse af planer til iværksættelse 
i tilfælde af, at en sovjetisk eller anden aggression mod Vesteuropa eller andre 
områder har fundet sted, kan ikke undre eller forurolige. Tværtimod må det tages 
som et tegn på, at USA tager sin garanti alvorligt.” 


Dokumenterne dukkede op igen i 1974, hvor de anvendtes af Samarbejdsudval- 
get mod NATO til at dokumentere, at USA agtede at splitte venstrefløjen og om 
nødvendigt med magt nedkæmpe enhver form for opposition.” 

At pjecen var et udslag af et sovjetisk påvirkningsforsøg, bekræftes af Gor- 
dijevskijs oplysninger: I 1978 fortalte han, at KGB omkring 1960 havde rekrut- 
teret en agent med kodenavnet Brigadir. Gordijevskij havde ikke mødt Brigadir 
og vidste kun, at han i virkeligheden hed Jensen, at han tidligere havde været 
medlem af DKP, og at han var fagforeningsmand. Han havde forladt partiet i 
1950'erne. Brigadir blev kørt i 1964-67 af Ivanov, chefen for PR-linjen, og deref- 
ter af Lobanov. Han blev primært brugt til KGB's påvirkningsoperationer mod 
NATO, Vesttyskland og dansk militær. Ifølge Gordijevskij døde Brigadir i 1969 
eller 1970. En nær slægtning til Brigadir blev hvervet af Gordijevskij for en kor- 
tere periode i slutningen af 60'erne. Gordijevskij genkendte år senere den nære 
slægtning til Brigadir på et billede.” På baggrund af Gordijevskijs oplysninger 
kunne PET med sikkerhed identificere Brigadir som Svend Aage Eggert Jensen. 
Han var tidligere medlem af DKP og indtil sin død i 1970 formand for Jord- og 
Betonarbejdernes Fagforening. Han var aktiv i førnævnte Tværpolitisk Kontakt- 


67 RA, privatarkiver, Hilmar Baunsgaard, arkiv nr. 8064, pk. 56, læg II: FE-notits ”pjecen Oberstkup i 
Danmark 25. marts 1970. Dokumentet, såfremt det er ægte, refererer til datidens stay-behind tiltag 
og ikke til undergravende amerikansk virksomhed. 

68 PET, emnesag: ”Betragtninger vedrørende den i 1960'erne afslørede operationsplan 10-1...% 4. fe- 
bruar 1975. 

69  Ibid., operationssag, kartotek: Kort på Brigadir; ”Vedr.: Operation..”, 6. januar 1987; ”Vedr.: Fami- 
lien Jensen”, 20. marts 1985. Sagen er også omtalt i Jakob Andersen med Oleg Gordievsky, De røde 
spioner, S. 144-152. 

gruppe, som agiterede imod Danmarks medlemskab af NATO og EF, og havde 
stået bag pjecen ”Oberstkup i Danmark?” 

Der er svært at vurdere, hvorvidt PET allerede i samtiden mistænkte Svend 
Aage Eggert Jensen for at være sovjetisk agent, idet hans personsag blev maku- 
leret fem år efter hans død.7” At personsagen blev opbevaret i flere år efter hans 
død vidner dog om en efterforskningsmæssig interesse. I en indberetning fra 
1956 om generalforsamlingen i Jord- og Betonarbejdernes Fagforening beskriver 
PET ham som en tidligere kommunist, der på de væsentligste politiske og faglige 
spørgsmål stadig lå på linje med DKP.” I 1968 opfordrede han direkte til at stem- 
me på DKP ved folketingsvalget.” PET opdagede samme år, at han således var i 
telefonisk kontakt med den sovjetiske ambassadefunktionær Valentin Lomakin, 
som ifølge PET's oplysninger var KGB-agent.7 I 1969 modtog PET oplysninger 
om, at Svend Aage Eggert Jensen via Tværpolitisk kontaktgruppe spredte KGB- 
desinformation. PET lå således inde med en række oplysninger om en mulig 
forbindelse mellem Jensen og KGB. Med Gordijevskijs afsløringer i 1978 fik PET 
oplysninger, der gav mening og perspektiv til de tidligere indhentede informa- 
tioner. Jensen havde udført påvirkningsoperationer for KGB. 

Oplysningerne om Brigadir er et eksempel på, hvordan Gordijevskij aktivt 
bidrog til opklaring af sager om sovjetisk påvirkning. I en række andre sager, 
hvor PET alene havde Gordijevskijs oplysninger at støtte sig til, eksempelvis i 
Arne Herløv Petersens tilfælde, skulle der først iværksættes en større overvåg- 
ningsoperation, før man kunne vurdere, om oplysningerne var korrekte. I Bri- 
gadirs tilfælde fremkom Gordijevskij med de oplysninger, der fik brikkerne til 
at falde på plads. 

Opsummerende kan det konkluderes, at det var KGB's taktik at sprede falske 
eller vildledende oplysninger, der kunne så splid internt i de vestlige befolknin- 
ger og dermed også i den vestlige alliance. Sagen om Brigadir viser, at det var 
afgørende for KGB, at kilden til de fremførte prosovjetiske standpunkter ikke 
kunne spores til Moskva. Derfor måtte de spredes via påvirkningsagenter, der 
typisk allerede markerede sig i den offentlige debat, og for hvem det gjaldt, at 
deres forbindelse til KGB blev hemmeligholdt. 


70 PET, Svend Aage Eggert Jensens personsag. 

71. Ibid., emnesag: Notits, 14. august 1956. 

72. Ibid., emnesag: ”Vedr. Jord & Betonarbejdernes fagforening i Kbhvn”, 6. maj 1968. 

73. Ibid.: Henvisningsslip dateret 30. august 1968; PET, operationssag, kartotek: Kort på Lomakin, Va- 
lentin. 

Gordijevskijs første oplysninger fra midten af 70'erne viser, at KGB-residen- 
turet i København havde fået ordrer fra Centret om at forsøge at påvirke opinio- 
nen i Danmark og Norden. Det var typisk opgaver, som vedrørte den aktuelle 
politiske situation, f.eks. Helsinki-konferencen, Sakharov-høringen, men også 
mere langsigtede mål, såsom at påvirke Danmarks og dets allierede partneres 
holdning til Moskva, NATO og atomfri zoner.” PET så med bekymring på den- 
ne form for påvirkning: 


”Det åbne parlamentarisk-demokratiske samfund er i særlig grad et let bytte for 
disse operationer, og da det selvsagt er vigtigere for Sovjet at kunne skaffe sig afgø- 
rende indflydelse på udformningen af landets sikkerhedspolitik end efterfølgende 
at skaffe sig viden om dens indhold, er KGB's propagandaarbejde uhyre farligt for 
den demokratiske proces”.”; 


Som det vil fremgå af gennemgangen af Herløv-Petersen-sagen, gav Gordijevskij- 
materialet en så betydelig indsigt i KGB's arbejde mod bestemte politiske mål, at 
det et langt stykke hen ad vejen var muligt for de vestlige tjenester at dæmme op 
for disse ”aktive foranstaltninger” og ligefrem anvende KGB's påvirkningsforsøg 
i modpåvirkningsoperationer. 


Det bureaukratiske spil 


Gordijevskij forklarede, at der løbende opstod konflikt mellem residenturet i 
København og Centret i Moskva, når det kom til spørgsmålet om, hvornår et 
mål, der var under dybt studium (et såkaldt ”objekt rasrabotki”), kunne siges at 
være hvervet som agent: 


”Residenturet vil behandle personen som om denne var en agent, og vil allerede be- 
tragte ham som en, der har agentstatus, mens Centret vil være tilbageholdende med 
at acceptere dette og stadigvæk placere ham som ”objekt rasrabotki””% 


74. PET, operationssag, mappe 19: ”Vedr. Active Measures”, 8. juli 1986. 

75. Ibid., operationssag: ”Vedr. KGB's brug af Arne Herløv Petersen til disinformations- og propagan- 
daformål, 25. februar 1981. 

76 PET, operationssag: Rapport modtaget 29.-30. december 1975. 

Residenturet var ligesom Centret opsat på at rekruttere så mange agenter som 
muligt, men forklarede Gordijevskij, ”Centret er klar over at residenturet vil søge 
at opnå ”papir-agenter, der er villige til at samarbejde på konspiratorisk vis, men 
som ingen adgang har til efterretninger””7 Gordijevskij fortalte, at det netop var 
sådanne ”falske agenter”, som KGB-ledelsen i Centret ønskede at komme af med, 
da de var nyttesløse og ligefrem skadelige.” 

Residenturet og Centret havde også forskellige opfattelser af, hvordan hverv- 
ningen af agenter og fortrolige kontakter, der skulle anvendes til ”aktive foran- 
staltninger” skulle foregå. Residenturet introducerede normalt deres kontakter 
til mindre opgaver med det samme. Centret var derimod af den opfattelse, at det 
var forkert at anvende personer, som endnu ikke var optaget i ”agent-indekset” 
og dermed ikke var underkastet det fornødne studium. Centret havde forbudt 
residenturet at agere på egen hånd i sådanne sager, men residenturet fortsatte 
alligevel denne praksis. Det vidner om, at selv relativt små enheder i den tota- 
litære sovjetiske stat formåede at opretholde en vis grad af autonomi og handle 
i åben modstrid med de afgivne ordrer fra Moskva. Grunden til residenturets 
ulydighed på dette område var angiveligt, at det fandt egne metoder mere virk- 
ningsfulde: 


”….det er nemt at overtale en journalist-kontakt, som er under dyrkning, og under 
alle omstændigheder er temmelig anti-CIA, om at CIA er aktiv i Portugal; uden 
skyggen af bevis vil journalisten være villig til at skrive dette som et faktum, uden 
at han i begyndelsen er klar over, at han tjener KGB's mål ved at sprede mistro til 
CIA. På samme måde, i en anti-NATO eller anti-EF-sammenhæng, er det nemt 
at indpode nogle ekstra tanker, ideer eller facts i, hvad de alligevel ville skrive. På 
denne måde kan en kontakt blive vænnet til samarbejde og vil til sidst være kvali- 
ficeret som "fortrolig kontakt”? 


77 Ibid. 

78. Ibid. 

79. Ibid. Gordijevskij anførte videre, at forud for hvervningen af en agent skulle målet gøres til gen- 
stand for gentagne ”pålidelighedstest”, som kunne bestå af en grundig analyse af alle indberetninger 
fra målet, en analyse af målets opførsel samt en vurdering af indsamlede oplysninger om målet fra 
andre kilder. Efter hvervningen ville sådanne test blive gentaget hvert andet år. Dertil kom såkaldte 
”operationelle kontroller”, hvor det verificeredes, hvorvidt agentens tilbagemeldinger var korrekte. 
Eksempelvis om agenten overgav relevante breve til sin føringsofficer, som KGB på skjult vis havde 
sendt til agenten. En metode var at overvåge vedkommende efter et møde. 

Ovennævnte citat rejser flere centrale spørgsmål, som vil blive nærmere behand- 
let under gennemgangen af de to sager vedrørende Herløv Petersen og Jørgen 
Dragsdahl. Er det muligt, at de pågældende danske statsborgere, som var ud- 
satte for hvervningsforsøg, ikke havde erkendt en sådan påvirkning, idet KGB- 
officeren blot havde givet oplysninger, der levede op til kontaktpersonens for- 
udfattede meninger? Er det muligt, at residentens indberetninger til Centret i 
Moskva overdrev residenturets evne til påvirke danske statsborgere, der alligevel 
ville have skrevet kritisk om USA? Det var således ikke altid muligt for Centret 
at vurdere, hvorvidt en dansk statsborgers skriftlige produktion var et produkt 
af påvirkning eller af egen overbevisning, som KGB-residenturet ikke desto 
mindre udlagde som et resultat af en målrettet påvirkningsindsats. Og endeligt 
set ud fra PET's kontraefterretningsmæssige synspunkt: Havde de pågældende 
danske statsborgere erkendt at stå i forbindelse med KGB, der opererede under 
diplomatisk dække, og kunne man i en eventuel retsforfølgning føre bevis for det 
fornødne strafferetlige forsæt? Sådanne spørgsmål stod centralt i PET's videre 
sagsbehandling og kan i vid udstrækning forklare PET-ledelsens betænkelighe- 
der ved at føre sådanne sager for en domstol. 

Som tidligere nævnt leverede Gordijevskijs rapporter en læsenøgle til forstå- 
elsen af KGB's modus operandi. Gordijevskijs vedvarende råd i sin tid som dob- 
beltagent var, at de vestlige tjenester i flere tilfælde skulle være påpasselige med 
at tage de udsmuglede dokumenter om KGB's politiske kontakter i Vesten for 
pålydende. Denne opfordring blev fremført over for PET og den vesteuropæiske 
tjeneste både i 1976 og 1978.” Inden afrejsen fra København til Moskva i 1978 
understregede Gordijevskij: 


”Nu hvor jeg gør klar til afrejse, vil jeg gerne udtrykke en tanke, som jeg vil vende 
tilbage til, hvis forholdene tillader det. Jeg ønsker ikke, at der som et resultat af 
mine efterretninger sker moralsk eller anden skade på mine forskellige kontak- 
ter. De har alle kun været brikker i det bureaukratiske spil, som min tjeneste har 
spillet. I virkeligheden har de alle hele tiden i praksis været ærlige borgere i deres 
demokratiske land..”% 


80 PET, operationssag: Rapport, september 1976 samt ekstrakt af brev fra Gordijevskij til en uden- 
landsk allieret myndighed, januar 1978. 
81. Ibid. 

PET må således have været klar over, at der eksisterede en reel mulighed for, at 
residenturet ”pyntede” rapporterne. En anden mulighed, som heller ikke kunne 
udelukkes, var, at Gordijevskij blot ønskede at beskytte sine egne kontakter, som 
han i flere tilfælde havde opbygget et venskabeligt forhold til. 

Flere forhold tyder dog på, at residenturet udnyttede det faktum, at det var 
umuligt for Centret at bedømme, hvorvidt de forskellige prosovjetiske syns- 
punkter i Vesten var et resultat af sovjetisk påvirkning eller af forskellige venstre- 
intellektuelles egen politiske overbevisning. Set gennem Centrets overordnede 
optik var dette i princippet også ligegyldigt, blot man over for lederne i Kreml 
kunne sandsynliggøre, at der var tale om aktiv KGB-påvirkning. Der ses således 
ofte luftige formuleringer, når Centret skulle redegøre for dets vestkontakter og 
for de igangværende påvirkningsoperationer. Centrets ofte intetsigende beskri- 
velser skyldtes givet en manglende indsigt i, hvad residenturet reelt foretog sig, 
kombineret med at Centret over for Kreml gerne ville fremstå som koordinator 
for et meningsfyldt agentnet, der fortsat fortjente at nyde særlige økonomiske 
privilegier.” Gordijevskij omtaler i sin selvbiografi et møde, som han kort efter 
hjemkomsten til Moskva i 1978 holdt med sin afdelingschef i Centret, Viktor 
Grusjko. Grusjko var ifølge Gordijevskij fuldstændig ligeglad med de rapporter, 
som folk sendte ind fra de forskellige residenturer: 


”Jeg så et udtryk af forfærdelig kedsomhed brede sig over Grusjkos ansigt.…Han 
ville ikke have noget at gøre med de rapporter, som folk vedblev med at indsende 
fra de udenlandske legationer: selvom han var leder af afdelingen, læste han dem 
aldrig, eftersom han vidste, at det meste af det, som de sagde, var opfundet og de 
kontakter, de beskrev, ligegyldige”% 


Det kan på den baggrund diskuteres, hvorvidt KGB's propagandaarbejde vit- 
terlig var ”uhyre farligt for den demokratiske proces” i Danmark, sådan som 
PET skrev i et notat til Rigsadvokaten i 1981.” Gordijevskij har i sine erindringer 


82 En sådan intetsigende rapport kunne lyde: "Et omfattende arbejde, hvorved intiativ udvistes med 
henblik på udførelse af aktive foranstaltninger, blev udført i overensstemmelse med Centrets krav. 
Disse foranstaltninger var grundige, komplekse og sammenhængende både i form og indhold”, 
PET, operationssag: Rapport fra Centret (Grusjko), kopi til Residenturet (Ljubimov), 17. januar 
1977. 

83. Oleg Gordievsky, Next Stop Execution, s. 221. 

84 PET, operationssag: ”Vedr. KGB's brug af Arne Herløv Petersen til disinformations- og propagan- 
daformål, 25. februar 1981. 

anført, at det aldrig lykkedes KGB at hverve betydningsfulde agenter i Danmark. 
Den afhoppede KGB-officer gav som begrundelse: 


”Der var praktisk talt intet efterretningsarbejde med at rekruttere agenter: Selvom 
vi vedblev med at jagte kontakter, viste danskerne sig bemærkelsesværdigt resi- 
stente over for vores tilnærmelser. De var velstående, glødende af patriotisme, 
pligtfølelse og integritet, og ønskede ikke at blive rekrutteret.” 


En anden grund var ifølge Gordijevskij, at residenten på ambassaden i Køben- 
havn i begyndelsen af 70'erne, Anatolij Danilov, var aldeles uengageret. Danilov 
havde ydet en markant indsats, mens han havde været i London, men opfat- 
tede øjensynligt udstationeringen i København som en retrætestilling.? Danilov 
var resident, da Gordijevskij vendte tilbage til København den 11. oktober 1972. 
Under de følgende residenter blev korruptionen blandt de KGB-ansatte ifølge 
Gordijevskij så udtalt, at det svækkede tjenestens virke.” 

PET måtte imidlertid søge at kortlægge betydningen af de forskellige dan- 
ske kontakter, som var nævnt i Gordijevskij-materialet, uagtet Gordijevskij var 
skeptisk over for KGB's evne til at foretage aktive foranstaltninger. Derfor kunne 
PET ikke uden videre acceptere dobbeltagentens vurderinger. I forhold til Her- 
løv Petersen har det givet vejet tungt, at PET efterfølgende kunne konstatere, at 
forfatteren udgav pamfletter, der i form og indhold svarede til de beskrivelser 
af KGB's propaganda-materiale, der var givet i Gordijevskij-materialet. Det er 
overvejende sandsynligt, selv om det ikke umiddelbart kan ses af PET's akter, at 
det var dette forhold, der i 1979 førte til iværksættelsen af en aflytning af Herløv 
Petersens hjem. PET så ligeledes med bekymring på Gordijevskijs oplysninger 
fra 1982 om, at Dragsdahl var KGB-agent. Dragsdahl havde på dette tidspunkt 
positioneret sig som en ekspert, der tilmed øvede indflydelse på den sikkerheds- 
politiske dagsorden. PET iværksatte umiddelbart herefter en overvågningsope- 
ration med henblik på at godtgøre, om Dragsdahl havde overtrådt straffeloven. 


85. Oleg Gordievsky, Next Stop Execution, s. 192. 
86. Ibid., s. 192. 
87 Ibid., s. 192. 

PET's syn på Gordijevskijs oplysninger 


Med hensyn til PET's vurdering af Gordijevskij-materialet findes der en række 
vigtige vidnesbyrd, som vil blive nærmere analyseret i de følgende kapitler. Det 
bør dog indledningsvis nævnes, at PET-ledelsen siden 1978 havde været fuldt ud 
orienteret om, at danske statsborgeres vilje til samarbejde med KGB ofte blev 
overdrevet i KGB's indberetninger. I 1978 blev PET gjort opmærksom på pro- 
blemet i forbindelse med et udkast til en orienterende skrivelse til statsminister 
Anker Jørgensen. Udkastet fokuserede udelukkende på de danske statsborgere, 
der ifølge Gordijevskij figurerede som agenter i KGB, og ikke på dobbeltagentens 
tilsvarende oplysninger om, at der skulle tages betydelige forbehold. Det fik en 
allieret tjeneste til at gøre indsigelser over for PET's udkast: 


”Det sætter ikke KGBs forbindelse til de forskellige politiske kontakter ind i dets 
sande perspektiv, idet residenturet overdriver deres kontrol og [agenternes] be- 
vidsthed [om at være hvervet] for at imponere Centret. For eksempel er den i para- 
graf 2C omtalte person officielt klassificeret som en agent, men han er det bestemt 
ikke i virkeligheden. Vi er godt klar over, at De ikke ønsker at ændre Deres udkast, 
så det tager højde for den slags spidsfindigheder, da Deres umiddelbare ønske er at 
imponere. På den anden side, for at kunne yde retfærdighed til dem, der er nævnt 
idet vedlagte dokument, især hvis der måtte komme opfordringer til at iværksætte 
aktioner over for dem på grund af deres forbindelse til residenturet, finder vi det 
rigtigst, at et passende forbehold tilføjes” 


Den her omtalte person var ifølge den samarbejdende udenlandske tjeneste ble- 
vet tildelt betegnelsen ”agent” som følge af et internt bureaukratisk spil i KGB. 
PET accepterede søstertjenestens indvendinger og indarbejdede efterfølgende 
disse forbehold i sine analyser. Det er værd at bemærke, at den KGB-medarbej- 
der i Centret, Sjisjkin, der til residenturets overraskelse accepterede den fiktive 
agent, også var involveret i Centrets beslutning om at forfremme Dragsdahl til 
agent.” 


88 PET, operationssag: Notat fra udenlandsk allieret tjeneste til PET, 14. februar 1978. 
89 Se også Kommissionens beretning, bind 7. 


90 PET, operationssag: Rapport, november 1982. Se i øvrigt Kommissionens beretning, bind 7. 

Den juridiske og politiske sagsbehandling 


I begyndelsen af oktober 1985, få måneder efter Gordijevskijs afhopning, udfor- 
mede to sagsbehandlere i PET en notits til PET's chef Henning Fode om, at jour- 
nalist Jørgen Dragsdahl og fotograf Jakob Holdt havde overtrådt straffelovens 
$ 108 ved at virke som påvirkningsagenter for KGB. Det hævdedes ligeledes, at 
to andre navngivne personer havde bistået KGB og derved havde overtrådt den 
samme paragraf. De to sagsbehandlere i PET var dog uenige om, hvor mange 
personer, der kunne indstilles til retsforfølgning. Den ene mente, at der kunne 
rejses tiltale mod 20 personer, mens den anden kun så mulighed for at retsfor- 
følge Dragsdahl og Holdt.” 

Selv om de to sagsbehandleres mål var at overbevise ledelsen i PET om, at 
der skulle indledes retsforfølgning, påpegede notitsen i virkeligheden en række 
indlysende svagheder i PET's materiale. Notitsen erkender eksempelvis, at det 
ikke kan afgøres, om Jakob Holdt vidste, at den sovjetiske diplomat, han talte 
med, var efterretningsofficer, ”men det må formodes, at han var klar over denne 
forbindelse”” Et centralt problem med at føre sådanne sager er netop, at det kan 
være svært at bevise det fornødne strafferetlige forsæt, når det materiale, der 
ligger til grund for sigtelsen, i vid udstrækning bygger på formodninger.” Anta- 


91. RB: PET-medarbejder, 1. oktober 2002. En tredje sagsbehandler omtalte Holdt som ”KGB-agenten”. 
I sin sammenskrivning af sagsforholdet nævnte sagsbehandleren slet ikke Gordijevskijs forbehold 
over for de oplysninger om Holdt, som residenturet indrapporterede til Centret (se nedenfor). Jf. 
PET, operationssag: Notat, 20. juni 1986. 

92 PET, operationssag: Notits, Politiets Efterretningstjeneste, 1. oktober 1985. 

93. Gordijevskijs oplysninger til PET fra 1977 viser, at KGB-residenturet hægtede sig på den danske 
fotografs USA-kritiske projekter og over for Centret udlagde Holdts bog Amerikanske billeder som 
et resultat af sovjetisk påvirkning. Gordijevskij forklarede videre, at ”selve bogen var Holdts værk, 
selv om [KGB-officeren] Gribin godt kan have bidraget med råd, som havde en marginal betyd- 
ning… [Gribin] fortalte aldrig Holdt, at han er KGB-officer, men han [Gribin] er sikker på, at Holdt 
har udledt dette, hvilket han har forsikret Centret om” Jf. PET, operationssag: Rapport vedr. Holdts 
aktiviteter marts-august 1977. I sine erindringer fra 1995 skriver Gordijevskij, at Gribin havde den 
”frækhed” at meddele Centret, at alle Holdts fotografier stammede fra KGB's ”active-measure”- 
operation. Centret ”slugte” Gribins oplysninger ukritisk. Jf. Oleg Gordievsky, Next Stop Execution, 
S. 195. Det blev også oplyst af Gordijevskij, at Holdt modtog større pengebeløb, men Holdt har i 
1992 forklaret, at han kun ved én lejlighed modtog 10.000 kr., og at disse penge blev skænket til 
velgørende formål i Afrika. Jf. Jakob Holdt, ”Min tid som KGB-agent” Information, 4. januar 1992. 
Denne oplysning bekræftes kun delvist af Gordijevskijs oplysninger fra 1977: ”Holdt, der beskriver 
sig selv som idealist, sagde først, at han havde brug for pengene til at hjælpe med at bygge et hospi- 

gelig har interessen for en omfattende retsforfølgning været mere kølig i PET's 
ledelse, hvor man havde større forståelse for de mulige juridiske implikationer. I 
sidste ende blev der kun rejst sigtelse mod én dansk statsborger. Han nægtede sig 
skyldig, og sagen måtte opgives på grund af manglende beviser.” I forbindelse 
med færdigbehandlingen af Gordijevskij-materialet anbefalede en sagsbehand- 
ler i PET, at tjenesten skulle tage en samtale med 11 personer.” Jørgen Dragsdahl 
var blandt de personer, der efterfølgende blev indkaldt til samtale. 

Der var således ofte forskel mellem PET's ledelse og de involverede sagsbe- 
handlere i den konkrete vurdering af de spionagesager, som Gordijevskijs afhop- 
ning gav anledning til. En sag, hvor der derimod var en højere grad af enighed i 
PET i vurderingen, var i Herløv Petersen-sagen, hvor flere sagsbehandlere samt 
PET's ledelse gav udtryk for, at der måtte være tale om strafbare forhold. Justits- 
ministeriets afgørelse i sagen i 1982, hvorved forfatteren meddeltes tiltalefrafald, 
har givet været med til efterfølgende at moderere PET-ledelsens syn på mulighe- 
den for strafforfølgning i andre sager, hvor beviserne i det indsamlede materiale 
var betydelig ringere. 

Efter Gordijevskijs afhopning i 1985 modtog Poul Schliters regering en fyldig 
redegørelse for den ti år lange dobbeltagent-operation. På møder i Embedsmæn- 
denes Sikkerhedsudvalg og Regeringens Sikkerhedsudvalg orienteredes der om 
efterforskningen mod Dragsdahl og andre danske statsborgere, men møderne 
handlede primært om, hvordan der skulle gribes ind over for de identificerede 
efterretningsofficerer på den sovjetiske ambassade. Tillige besluttedes det at ori- 
entere Socialdemokratiets formand samt at give pressen adgang til visse dele af 


tal i Afrika. Dog har han ændret sine ambitioner og har lige købt, og åbnet, et biograf-kompleks i 
Københavr”. Jf. PET, operationssag: Rapport vedr. Holdts aktiviteter marts-august 1977. I perioden 
juni-oktober 1979 udførte PET en overvågningsoperation mod Holdt, som ikke gav nogen efter- 
forskningsmæssige resultater. Jf. PET, Holdts personsag: Aflytningskendelser for perioden juni- 
oktober 1979. I 1983 fortalte chefen for Skandinaviens-afdelingen i Centret, Vladimir Merkulov, 
angiveligt Gordijevskij, at KGB ikke længere havde forbindelse til Holdt. Jf. PET, operationssag: 
”Vedr. forfatteren Jacob Holdt, 1. oktober 1985. Efter afhopningen fremkom Gordijevskij med nye 
oplysninger om, at Holdt den 31. januar 1985 angiveligt havde holdt et møde med Gribin uden for 
Danmark. Jf. PET, operationssag: ”Vedr. Operation Navajo, en mulig KGB-Active Measures opera- 
tion” 20. juni 1986. 

94 PET, operationssag: Rapport af 14. januar 1986. RB, PET-medarbejder, 7. juni 2001. 

95. PET, operationssag: Rapport af 20. december 1985. 


KGB's kontakt- og agentnet i Danmark 


41 


INDLEDNING 


Gordijevskij-materialet. Sikkerhedsudvalgene drøftede derimod ikke mulighe- 
den for at rejse tiltale mod danske statsborgere.” 

En lignende situation opstod i forbindelse med sagsbehandlingen af Mitrok- 
hin-materialet. PET's muligheder for at anvende disse debriefingsrapporter i en 
kontraefterretningsmæssig sammenhæng var begrænset. Der kunne identifice- 
res 70 personer, både danske og udenlandske personer, samt en del bipersoner.” 
Af de 51 danske statsborgere, der er omtalt i Mitrokhin-materialet, var de 29 
allerede blevet omtalt af Gordijevskij. Det resterende materiale bestod typisk af 
oplysninger af ældre dato, der for fleres vedkommende var svære at identifice- 
re. Dertil kom, at den udenlandske tjeneste, der havde udleveret oplysningerne 
til PET, betingede sig, at de ikke kunne fremlægges i retten, samt at Mitrokhin 
ikke kunne føres som vidne. PET var ydermere forment adgang til det originale 
Mitrokhin-arkiv, der lå til grund for debriefingsrapporterne. I 2001 blev det be- 
sluttet at indkalde en række udvalgte personer, der var omtalt i Mitrokhin-mate- 
rialet. PET-ledelsen modtog til formålet et forslag fra en medarbejder i PET om, 
at 15 danske statsborgere burde indkaldes. Den 12. marts 2002 blev sagen forelagt 
i Justitsministeriet, og der blev ved den lejlighed truffet beslutning om, at PET 
efter eget skøn kunne udvælge en håndfuld sager, der havde ”mest indhold”. PET 
udvalgte på den baggrund fire personer. Dertil kom, at PET af egen drift havde 
afhørt andre fem personer i 1994 og 1998. PET konkluderede på baggrund af 
samtalerne: 


96 RB: PET-medarbejder, 7. juni 2001. Se også RB, Henning Fode, 24. april 2001. Ifølge daværende 
statsminister Poul Schluter var der ikke overvejelser om at rejse straffesager som et resultat af Gor- 
dijevskijs oplysninger. Jf. RB, Poul Schliiter, 10. april 2002. Se også RB, Hans Engell, 13. marts 2002; 
Uffe Ellemann-Jensen, 9. april 2002. Ifølge kriminalinspektør Per Larsen blev der på baggrund af 
Gordijevskijs oplysninger foretaget en ”massiv efterforskning” mod Jørgen Dragsdahl, men der 
blev aldrig fundet beviser for, at den pågældende havde begået ulovligheder, hvorfor der ikke blev 
rejst tiltale. Jf. ibid., Per Larsen, 7. maj 2003, s. 7. Se også ESU: Referat af møder, 4. oktober og 
12. november 1985, 17. marts og 28. april 1986; RSU: Referat af møder 17. september og 22. november 
1985. 

97 PET, operationssag: Afsluttende rapport, 12. august 2003. 

”Fra andre sager (herunder afhopperoplysninger) er der i flere tilfælde blevet op- 
lyst, at efterretningsofficerer ved indrapportering har overdrevet kildens betydning 
for egen vinding (f.eks. i forbindelse med avancement, lønning, mv.). Et gennem- 
gående træk i de 4 afhøringer bekræfter, at de afhørte har vurderet, at de har haften 
forretningsmæssig kontakt til forskellige personer (efterretningspersoner), der har 
indrapporteret kontakten som en kilde til deres respektive efterretningstjeneste”.2 


Efterforskningen af Mitrokhin-materialet bekræftede med andre ord Gordijevskijs 
oplysninger om, at residenturets indberetninger til Centret ofte var upålidelige. 


98 Ibid. 

1. ARNE HERLØV PETERSEN-SAGEN 


Den 3. november 1981, klokken 19.21, blev forfatteren Arne Herløv Petersen an- 
holdt i sit hjem i Tryggelev på Langeland og sigtet efter den ”milde” spionage- 
paragraf, straffelovens $ 108. Forud for anholdelsen var forfatteren blevet over- 
våget af PET. Sigtelsen var en udløber af en udvisningssag fra oktober 1981, hvor 
KGB-officer og ambassadesekretær ved den sovjetiske repræsentation i Køben- 
havn, Vladimir Merkulov, blev udvist. Merkulov havde angiveligt fungeret som 
føringsofficer for Arne Herløv Petersen. Et halvt år senere, nærmere bestemt den 
17. april 1982, besluttede Justitsministeriet, at Herløv Petersen skulle meddeles 
tiltalefrafald.”” Justitsministeriets afgørelse er bemærkelsesværdig, idet et tiltale- 
frafald, som er en strafferetlig sanktion, normalt ikke meddeles en person, som 
ikke selv er indforstået hermed, hvad den sigtede på ingen måde var. 

Arne Herløv Petersen blev efter afgørelsen tilbudt fri proces af justitsminister 
Ole Espersen til at føre en erstatningssag, hvilket han imidlertid afstod fra at 
benytte sig af. Forfatteren begrundede beslutningen med, ”at en sag, som den, 
jeg har mulighed for at føre, ikke vil komme ind på det centrale, nemlig skylds- 
spørgsmålet. Det er afgjort administrativt ved at jeg har fået tiltalefrafald, og 
ikke har skyggen af en chance for at få skyldsspørgsmålet taget op ved retten.” 
Siden har diverse journalister og forfatteren selv, senest i Politiken den 10. og 11. 
december 2005, problematiseret PET's og Justitsministeriets virke i sagen.” An- 
dre har derimod søgt at forstærke indtrykket af Herløv Petersen som en sovjetisk 
påvirkningsagent.”” 


99 JM, 1981-966-304: Justitsministeriets skrivelse af 17. april 1982, underskrevet af justitsminister Ole 
Espersen. 

100 Arne Herløv Petersen, ”Svar på opfordring”, Politiken, 15. juni 1982, citeret efter Arne Herløv Peter- 
sen, Spionsigtet (Forlaget Klokkedybet, 1983), S. 51-52. 

101 Jens Lenler, ”Anklaget 1. del. Spionsagen, der ikke ville forsvinde”, Politiken, 10. december 2005; Jens 
Lenler, ”Anklaget 2. del. Spionsagen, der ikke ville forsvinde”, Politiken, 1. december 2005. Se også 
Arne Herløv Petersen, Spionsigtet. 

102 Jacob Andersen & Oleg Gordievsky, De røde spioner, kapitel 20. 


44 KGBs kontakt- og agentnet i Danmark 


ÅRNE HERLØV PETERSEN-SAGEN 


'; i 3 så ALA i LEN 
Arne Herløv Petersen. På billedet ses Herløv Petersen med et eksemplar af sit forsvarsskrift Spionsig- 
tet, der udkom på forlaget Klokkedybet i 1983. Bogen indeholder forfatterens syn på anholdelsesforlø- 
bet i november 1981 og justitsminister Ole Espersens håndtering af sagen. Billedet blev bragt i Land og 
Folk den 14. april 1983 (Arbejdermuseet/ABA). 

Sagen om Herløv Petersen er blevet sat i forbindelse med spørgsmålet om sov- 
jetisk påvirkning af den offentlige debat i Danmark, Norden som atomfri zone 
og det, som er blevet betegnet som et kursskifte i Socialdemokratiets udenrigs- 
og sikkerhedspolitik i begyndelsen 80'erne.” Sagsforløbet, hvor forfatteren først 
blev anholdt og siden meddelt tiltalefrafald, har ført til spekulationer om, at ju- 
stitsminister Ole Espersens afgørelse i sidste ende skyldtes politiske hensyn, og 
at den virkelige grund til, at en retssag ikke blev gennemført, var, at ledende 
socialdemokrater var enige i Herløv Petersens hovedsynspunkt om, at Norden 
skulle være atomfri zone.” 

Det er i sagens natur vanskeligt at vurdere, hvilke tanker de forskellige po- 
litiske aktører gjorde sig under forløbet af Herløv Petersen-sagen. Det er dog 
værd at bemærke, at justitsminister Ole Espersens redegørelse af 17. april 1982, 
udenrigsminister Kjeld Olesens pressemeddelelse af 6. november 1981 og stats- 
minister Anker Jørgensens private dagbogsoptegnelser, som Kommissionen har 
haft adgang til, udtrykker sig præcist om Herløv Petersen-sagen i relation til 
debatten om Norden som atomvåbenfri zone. De tre centralt placerede ministre 
betonede samstemmende, at det var en særlig belastende omstændighed, at Her- 
løv Petersen havde anvendt en ”god sag” (Norden som atomfri zone) i en dårlig 
sags tjeneste (sovjetisk påvirkning af den offentlige debat i Danmark). Udenrigs- 
minister Kjeld Olesen bakkede offentligt op om PET's vurdering af sagen og ar- 
gumenterede i Regeringens Sikkerhedsudvalg for, at retssagen skulle gennemfø- 
res. Først den 16. april 1982 bøjede udenrigsministeren sig for justitsministerens 
synspunkt om, at Herløv Petersen i stedet skulle tildeles en strafferetlig sanktion 
i form af et tiltalefrafald. Ole Espersen gav udtryk for, at danske interesser ikke 
var blevet skadet i tilstrækkelig grad, og der trods alt måtte tages vidtgående hen- 
syn til ytringsfriheden. Et vægtigt argument, som også fik indflydelse på udfaldet 
af sagen, var, at Rigsadvokaten havde udtalt sig skeptisk om, hvorvidt ”aktive 
foranstaltninger” var omfattet af straffelovens $ 108. 

De følgende kapitler (2-8) har til formål at redegøre for PET's overvågning af 
Arne Herløv Petersen. Først undersøges det, hvorvidt forfatteren samarbejdede 
med KGB med henblik på at påvirke den politiske meningsdannelse i Danmark. 
Dernæst analyseres PET's og andre myndigheders håndtering af sagen i forbin- 
delse med anholdelsen af Herløv Petersen samt de mulige årsager til, at der i sid- 
ste ende blev meddelt tiltalefrafald. Der er tale om væsentlige aspekter af Herløv 


103 Om dette kursskifte se Bent Jensen, Tryk og tilpasning (Gyldendal, 1987), s. 158, 162-165, 187-188. 
104 Se Jens Lenler, ”Spionsagen, der ikke ville forsvinde”, Politiken, 1. december 2005. 

Petersen-sagen og PET's virke i denne sammenhæng, som nu kan belyses med 
Kommissionens beretning. 


Arne Herløv Petersen som debattør på venstrefløjen 


Arne Herløv Petersen debuterede i 1958 i antologien Unge meninger om vi men- 
nesker. Det blev startskuddet til et særdeles produktivt forfatterskab. I løbet af 
1960'erne og 1970'erne udgav Herløv Petersen en lang række digtsamlinger og 
romaner samtidig med, at han arbejdede som journalist på Aktuelt og Ritzaus 
Bureau og oversatte udenlandske bøger til dansk.” Hans forfatterskab var bl.a. 
inspireret af en række udenlandsrejser til de kommunistiske lande Kina, Nord- 
korea, Albanien og Armenien (Sovjetunionen) og ikke mindst af en jordomrejse 
foretaget 1965-68. 

Det fremgår af PET's arkiv, at Herløv Petersen allerede i begyndelsen af 
1960'erne var en aktiv skikkelse på den danske venstrefløj. En indberetning fra 
den 24. juni 1960 nævner, at Herløv Petersen var blandt deltagerne i en rejse til 
Østersøugen. I 1962 blev det lagt på akterne, at Herløv Petersen optrådte som re- 
daktør af en rubrik i SUF's blad. I 1963 blev der indsamlet oplysninger om, at han 
var medlem af redaktionen for et nyt venstreorienteret blad kaldet Eksponent. I 
1966-67 blev der rapporteret om en forestående rejse til Kina. Den 8. september 
1969 deltog han ifølge PET i en anti-NATO demonstration i Bruxelles. Den 20. 
august 1973 overvågede PET for første gang Arne Herløv Petersens møde med 
en formodet KGB-officer, Stanislav Tjebotok, fra den sovjetiske repræsentation 
i København.”? 

Hvad var det for socialistiske ideer, der optog Arne Herløv Petersen, og som 
skærpede PET's interesse for forfatteren? Et repræsentativt citat fra Herløv Pe- 
tersens bog Gylden Oktober (1977) om en netop overstået rejse til Armenien kan 
kaste et lys over forfatterens holdning til diverse socialistiske og kommunistiske 
regimer i den periode, hvor PET begyndte at interessere sig nærmere for hans 
KGB-kontakter: 


105 Et bilag udarbejdet af PET fremviser ikke mindre end 20 titler fra perioden 1962 til 1978. Jf. ope- 
rationssag: Rapport ang. AHP's forfatterskab samt omslag fra Arne Herløv Petersens bog Gylden 
oktober. Rejse til Armenien (Attika, 1977). 

106 Arne Herløv Petersens personsag: Liste over Herløv Petersens aktiviteter 1960-1981 med tilhørende 
underbilag. 

”Det vil formodentlig fremgå af ovenstående kapitler, at jeg ikke er ukritisk indstil- 
let overfor Sovjetunionen.… 

Jeg er ikke enig i den sovjetiske tese om, at proletariatets diktatur nu er afviklet og 
Sovjetunionen nu er hele folkets stat. 

Jeg har en del kritik at fremføre af bureaukratiet og forsyningsvanskelighederne i 
Sovjetunionen. 

Hertil kommer en række betænkeligheder ved Sovjetunionens udenrigspolitik, 
først og fremmest forholdet til Kina og Albanien. 

I Nordkorea og Kina har jeg oplevet en elementær revolutionær glød og begej- 
string, som jeg savner i Sovjetunionen. Hvis den ikke er til stede, går udviklingen 
fra socialismen frem mod kommunismen i stå. Det ville være tragisk, hvis Sov- 
jetunionens kommunistiske parti opgav kommunismen, på samme måde som de 
vestlige socialdemokratier efter at have fået del i magten har opgivet socialismen. 
Som det ser ud nu, bliver Sovjetunionen næppe verdens førende kommunistiske 
stat. Det er langt mere sandsynligt, at det bliver Den demokratiske Folkerepublik 
Korea. 

Til gengæld havde jeg, før jeg var i Armenien, en række kritikpunkter, som jeg har 
måttet frafalde efter at have set forholdene med mine egne øjne… 

Det skal ikke være nogen hemmelighed, at jeg på en række punkter er mere enig 
med Kina end med Sovjetunionen. 

Men i modsætning til kineserne opfatter jeg stadig Sovjetunionen som en sociali- 
stisk stat. Jeg mener, at den økonomiske basis, der er skabt under Lenin og Stalin, 
på en række afgørende områder er intakt. Den ideologisk-kulturelle overbygning 
er efter min mening smuldret en del, men det er ikke uopretteligt. 

Selvfølgelig skal jeg ikke stå med pegepinden i hånden og belære det sovjetiske 
folk om hvordan det skal opbygge socialismen. Det er det sovjetiske folks egen 
sag. Men selvfølgelig har jeg også lov til at fremføre min mening. Blot følger det af 
min anerkendelse af Sovjetunionen som en socialistisk stat, at jeg må fremføre min 
kritik på en loyal og kammeratlig måde. Det håber jeg, jeg har gjort i denne bog. 
Jeg har i hvert fald forsøgt at være fair og ikke bevidst udeladt noget, der måske var 
i modstrid med mine forudfattede meninger. 

Den nuværende strid mellem Kina og Sovjetunionen er efter min mening uhyre 
skadelig for den internationale arbejderbevægelse og tjener objektivt set klasse- 
fjenden.… 

Den holdning til de to store socialistiske lande, jeg går ind for, praktiseres med 
stort held i Korea, Vietnam og Rumænien, som formodentlig ingen vil beskylde 
for at være bløde og vattede;”?7 


Herløv Petersens engagement på venstrefløjen var med andre ord præget af en 
vis skepsis over for Sovjetunionen og af beundring for andre socialistiske regi- 


107 Arne Herløv Petersen, Gylden oktober, s. 130-131. 

mer. Forfatteren udtrykte i andre sammenhænge en særlig sympati for Nord- 
koreas leder Kim Il Sung. På sin tredje rejse til Nordkorea i 1977” holdt han 
angiveligt følgende tale til ære for ”Den Store Leder”: 


”Hvis Danmark nogensinde skal blive et stærkt og uafhængigt land, skal vi lære 
af det koreanske eksempel. I denne kamp må de danske socialister lære af Juche- 
tanken, der er blevet udviklet af Den Store Leder, kammerat Kim Il Sung… Dan- 
mark er et lille land med få naturlige råstoffer. Men Den Store Leder, kammerat 
Kim Il Sung, har på afgørende vis demonstreret, at selv et lille land kan blive stærkt 
og uafhængigt, hvis det holder sig til Juche-tanken.… I Danmark som i andre lande 
må vi resolut bekæmpe enhver form for dogmatisme og lakajvirksomhed og stu- 
dere de virkelige forhold i vort land for at kunne opbygge en Juche-inspireret so- 
cialisme, der passer til vort folk”? 


Det fremgår af tidligere MF Pelle Voigts erindringer, at det var kutyme, at de 
nordkoreanske værter gav gæstetalerne fyldige skriftlige oplæg, som kunne ind- 
gå i deres hilsningstaler.”” Det kan således ikke udelukkes, at dele af den cite- 
rede tale byggede på forlæg konciperet af de nordkoreanske værter. Der kan dog 
næppe herske tvivl om, at hvad Herløv Petersen ytrede om Nordkorea var op- 
rigtigt ment, for når andre intellektuelle, menneskerettighedsorganisationer eller 
offentlige myndigheder fremkom med fordømmelse eller kritik af Nordkorea, 
måtte der ifølge forfatteren være en naturlig forklaring, som kunne retfærdiggø- 
re regimets fremfærd, eller også måtte der være tale om en form for bagvaskelse, 
som USA stod bag. Det vidner to forskellige eksempler om. 


108 Det kan kun indirekte udledes af PET's akter, at rejsen blev foretaget dette år. Jf. PET, AHP's person- 
sag: Liste over Arne Herløv Petersens aktiviteter 1960-1981 med tilhørende underbilag. 

109 "Tf Denmark is ever to become a strong and independent country we must learn from the Korean 
example. In this struggle, the Danish socialists must learn from the Juche idea, that is developed by 
the Great Leader, Comrade Kim II Sung.… Denmark is a small country with few natural ressources. 
But the Great Leader, Comrade Kim Il Sung has shown conclusively that even a small country can 
become strong and independent, if it sticks to the Juche idea.… In Denmark as in other countries 
we must fight resolutely against all kinds of dogmatism and flunkeyism and study the actual condi- 
tions of our own country in order to create a Juche-inspired socialism that suits our people”, Citeret 
efter Arne Herløv Petersen, ”Juche Is the Key to Freedom and Independence” fotokopi af tale trykt 
i en ikke nærmere angivet tryksag, sandsynligvis publiceret og distribueret af Nordkoreas ambas- 
sade i København. Udklip i PET, operationssag. 

10 Se Pelle Voigt, Sejre og fodfejl i mit bakspejl (Aschehoug, 1999), s. 149. 

Da det i 1976 kom frem, at den nordkoreanske ambassade i København var 
involveret i narkotikahandel og i ulovligt salg af toldfri cigaretter og spiritus, 
meddelte Herløv Petersen angiveligt offentligheden, at ”Hvis det er rigtigt, de 
har gjort det, de nu er udvist for, så tror jeg, det i særdeleshed skyldes en naiv 
tro på deres diplomatiske immunitet, og at de i deres egenskab af diplomater har 
troet, at det var i sin orden…det har stået som en for dem legitim måde til at 
skaffe penge til oplysningsarbejdet om Nordkorea,” Når Arne Herløv Petersen 
modtog oplysninger om tortur i Nordkorea, der gik imod det officielle billede, 
afviste han beskyldningerne. PET's aflytning af forfatterens telefonsamtale den 
29. oktober 1979 viser, at den danske forfatter forsøgte at komme i en dialog 
med en nordkoreansk diplomat omkring indholdet i en kritisk rapport udar- 
bejdet af Amnesty International. Herløv Petersen søgte oplysninger, der kunne 
afkræfte rapportens indhold. Efter at nordkoreaneren havde afvist historien som 
et ”komplot”;, gav Herløv Petersen udtryk for, at ”han er sikker på, at det kun 
er en skrøne.… Ja, jeg ved det, jeg har været i Korea, som du ved, og jeg ved 
det…”,” Herløv Petersen fortsatte samarbejdet med den nordkoreanske ambas- 
sade, typisk omkring oversættelser af Kim Il Sungs taler, i hvert fald til og med 
1988.” 

Forbindelsen til Kim Il Sungs regime sås også på anden vis. Et avisudklip 
fra 14. maj 1978 fortæller historien om, at nordkoreanerne var så tilfredse med 
Herløv Petersen, at han var blevet udnævnt til sammen med en række udenland- 
ske politikere og regeringsembedsmænd at sidde i det 13 mand store præsidium 
for den ”verdensomspændende” Juche-bevægelse, der skulle udbrede den nord- 
koreanske variant af socialismen.”+ Ved en sammenkomst i forfatterens hjem i 
Tryggelev i 1981 forklarede Herløv Petersen en række nordkoreanske diplomater, 
at han hellere ville bo i Nordkorea end i Danmark, hvilket ifølge PET's aflyt- 
ningsprotokol udløste latter hos de nordkoreanske gæster.” 


11 PET, Herløv Petersens personsag: Notits fra Fyns Tidende, 19. oktober 1976. 
112. PET, operationssag: ”vedr. Arne Herløv Petersen”. 

113 Arne Herløv Petersens personsag: Oplysninger fra 5. maj 1988. 

114 Ibid.: Udklippet notits fra Fyns Tidende, 14. maj 1978. 

115. PET, operationssag: Transskription af aflytning fra den 21. januar 1981. 

Herløv Petersens kontakt til nordkoreaerne er nævnt her, idet den gav an- 
ledning til en vigtig betragtning i PET. Hvordan kunne Herløv Petersen agere 
sovjetisk påvirkningsagent, når han på en og samme tid roste Nordkorea og 
kritiserede Sovjetunionen? PET kendte udmærket til Herløv Petersens syn på 
de forskellige socialistiske regimer, men tjenesten vurderede ikke forfatterens 
offentlige afstandtagen til dele af sovjetregimets politik som betydningsfuld. 
Tværtimod opfattede PET Herløv Petersens kritik som en del af en konspira- 
tiv opførsel, der skulle sløre hans nære tilknytning til sovjetiske ambassadefolk. 
Som det vil fremgå nedenfor, var PET af den opfattelse, at forfatteren, trods en 
udtalt begejstring for Nordkorea og en vis skepsis over for Sovjetunionen, deltog 
i en sovjetisk påvirkningsoperation, der havde til formål at skade forholdet mel- 
lem Kina og Nordkorea. 

PET's syn på Herløv Petersen blev formet over en relativ lang periode. Den 
primære kilde til tjenestens bekymring var ikke forfatterens venstreorienterede 
holdninger, men primært oplysninger fra begyndelsen af 1970'erne om, at for- 
fatteren omgikkes diplomater fra den sovjetiske repræsentation, som tjenesten 
mistænkte for at være tilknyttet KGB. Denne mistanke blev yderligere forstær- 
ket, da PET fra og med 1975 løbende fik efterretninger fra KGB-officeren Oleg 
Gordijevskij, der blev kørt som dobbeltagent. Disse oplysninger førte via en ef- 
terfølgende overvågningsoperation til udvisningen af KGB-officeren Merkulov 
og til anholdelsen af Herløv Petersen i 1981. Ransagningen af forfatterens hjem 
bestyrkede PET's opfattelse af, at der var tale om strafbare forhold. 

2. HERLØV PETERSENS SAMARBEJDE MED 
KGB IFØLGE GORDIJEVSKIJ-MATERIALET 


Siden begyndelsen af 70'erne havde PET været opmærksom på Herløv Petersens 
sovjetkontakter. Dog var det et problem, at forfatterens møder med sovjetiske 
diplomater ofte aftaltes mundtligt fra gang til gang, hvilket gjorde det svært for 
tjenesten at overvåge forbindelsen. Med Gordijevskijs hvervning fik PET et mere 
præcist indtryk af Herløv Petersens tilknytning til KGB. En aflytningsoperation 
i perioden 1979-81 og en ransagning af forfatterens bopæl i november 1981 bi- 
drog med yderligere materiale. Summen af disse oplysninger førte til, at PET 
efterfølgende kunne konstatere, at der i perioden 11. september 1972 — 16. august 
1981 var blevet aftalt minimum 115 møder mellem Herløv Petersen og diverse 
KGB-officerer. Kun et fåtal af disse møder var blevet aflyst. De KGB-officerer, 
som Herløv Petersen havde kontakt til, var Leonid Makarov (11. september 1972 
— 16. maj 1973), Stanislav Tjebotok (16. maj 1973 - 10. juni 1977), Vadim Tjernyj 
(10. juni 1977 — 9. december 1978) og Vladimir Merkulov (9. december 1978 — 16. 
august 1981).”? 

De fleste oplysninger om Herløv Petersen i Gordijevskij-materialet stammer 
fra perioden 1977-78. Der er dog også enkelte informationer fra perioden efter 
1982, hvor Gordijevskij var udstationeret i London, ligesom de af Gordijevskij 
udsmuglede KGB-dokumenter indeholder oplysninger fra tiden omkring hverv- 
ningen af Gordijevskij i 1975. 


116 Ibid.: ”Møder” udateret liste fra perioden efter anholdelsen 3. november 1981 samt underliggende 


bilag, der dokumenterer hvert enkelt møde. 

Dæknavn: ” Palle” 


En rapport fra KGB-residenturet i København til Centret i Moskva viser, at Arne 
Herløv Petersen med dæknavnet ”Palle” blev forfremmet til ”fortrolig kontakt” 
i februar 1975.” Gordijevskijs oplysninger fra april 1978 gik på, at der stadig var 
tale om en ”fortrolig kontakt” Der foreligger således ingen oplysninger om, at 
Herløv Petersen på et senere tidspunkt skulle være blevet accepteret som ”agent”". 

På tidspunktet omkring Herløv Petersens angivelige hvervning som ”fortrolig 
kontakt” havde KGB ifølge residenturets rapport blot to agenter, tre fortrolige 
kontakter og ”et anseeligt antal” personer under nærmere studium med henblik 
på hvervning, deriblandt ”kendte politiske ledere, indflydelsesrige journalister 
og lovende unge mennesker”? Rapporten oplyser videre, at Herløv Petersen i 
1975 var blevet anvendt i den del af residenturets arbejde, der var rettet mod 
kinesiske dissidenter og prokinesiske organisationer.”” Følgende påvirknings- 
operationer, også kaldet ”aktive foranstaltninger”, blev angiveligt udført af KGB 
i løbet af 1975: 


e ”Forsøg på at påvirke regering og folkeopinion til gunst for afspæn- 
dingspolitikken og udlevering af detentepolitikkens fjender: Jackson, 
Schlesinger, NATO-lederne, Sakharov m.fl. I alt 36 operationer. Disse 
operationer drejer sig især om støtte til et vellykket udfald af CSCE for- 
handlingerne (14 operationer) og afsløring af Sakharov og ”Sakharov- 
høringens's sande natur (12 operationer)” 

e ”udlevering af USA, NATO og CIA's imperialistiske politik, støtte til 
modstanden mod, at EF udvikler sig til en militær og politisk blok; og 
forsøg på at begrænse de danske bidrag til ”Det kollektive forsvar af 
Vester” —25 operationer?” 


117 PET, operationssag: Telegram til Severov [kodenavn for Grusjko] indeholdende rapport om PR- 
linjen i København, 11. december 1975. Denne oplysning faldt først PET i hænde den 16. september 
1977. 

18 Ibid.: Rapport fra 1978 indeholdende kommentarer til residenturets årsrapport for 1977. 

119 PET, operationssag: Telegram til Severov [kodenavn for Grusjko] indeholdende rapport om PR- 
linjen i København, 11. december 1975. Denne oplysning faldt først PET i hænde den 16. september 
1977. 

120 På baggrund af oplysninger fra blandt andre ”Palle”, dvs. Herløv Petersen, var der blevet udarbejdet 
en efterretningsrapport om den maoistiske propaganda i Danmark. Residenturet havde angiveligt 
også arrangeret en tur til Kina for Herløv Petersen. Ibid. 

e ”Udlevering af Kinas politik, støtte til de demokratiske revolutionære 
bevægelser i Portugal, støtte til rebellerne i Sydvietnam,” 


Rapporten anfører videre, at ”målt på kvantitet og effektivitet” var Arne Her- 
løv Petersen, der i øvrigt beskrives som en del af et ”pålideligt agentnetværk”, 
af størst betydning.”> Den betoner vigtigheden af Herløv Petersens indsats, idet 
han før og under Sakharov-høringen havde publiceret kritiske artikler i førende 
danske aviser.”; Herløv Petersen var således en del af en flerleddet strategi, der 
ifølge KGB bevirkede, at arrangørerne af høringen ikke fik den offentlige genlyd, 
man havde håbet på.” 

Det er svært at vurdere, hvorvidt KGB's påvirkningsforsøg havde indflydelse 
på, at de danske politiske partier splittedes i spørgsmålet om Sakharov, og at den 
danske presse gav et billede af høringen som kaotisk og plaget af internt kiv. Fire 
danske politiske partier (SF, VS, DKP og Fremskridtspartiet) meldte afbud til 
høringen, mens Venstre og Det radikale Venstre udeblev fra spørgepanelet. Pres- 
sens billede af høringen afspejlede sandsynligvis blot en grundlæggende politisk 
uenighed om Sakharov-høringen både på venstre- og højrefløjen.” Ofte spillede 
mere eller mindre uigennemskuelige dagsordner ind på partiernes holdning til 
kritik af Sovjetunionen. Venstres udeblivelse fra spørgepanelet kan vel næppe 
forklares med, at partiet handlede under indtryk af sovjetisk propaganda, men 
skal snarere søges i de overordnede udenrigspolitiske hensyn, som partiet men- 
te, at Danmark var nødt til at tage. Oplysninger i Anker Jørgensens dagbøger ty- 
der på, at Socialdemokratiet, som deltog i høringen, generelt prioriterede dansk 
erhvervsinteresser højere end diplomatiske markeringer over for Moskva, hvor 
berettiget disse end var.” Alligevel var det PET's klare opfattelse i 1985, at ”… 


121 Ibid. Dansk oversættelse i PET, operationssag. 

122 Ibid. 

123 Ibid. 

124 Ibid. 

125. Jf. Kommissionens beretning, bind 7. 

126 Optegnelserne viser eksempelvis, at økonomiske overvejelser indgik i den socialdemokratiske 
statsministers resolvering af de diplomatiske forviklinger med Sovjetunionen i juli 1982. Anker 
Jørgensen udskød en ellers allerede truffen beslutning om at udvise to KGB-agenter, der havde 
drevet industri-spionage, idet han anså det for vigtigere, at danske skibsværfter først fik en række 
skibsordrer fra Sovjetunionen på plads. ABA: Anker Jørgensens arkiv, Dagbog, torsdag 1. juli 1982, 
håndskreven og upubliceret. 

resultatet [af den sovjetiske påvirkning] var, at en række fremtrædende politiske 
partier afslog at støtte høringen”” 

Herløv Petersen havde ifølge en rapport fra residenturet bidraget positivt til 
udførelsen af ”aktive foranstaltninger” over for Vietnam og Portugal. Derfor be- 
sluttede KGB, at forfatteren i fremtiden også skulle bruges til ”linje K”-formål, 
dvs. til indhentning af oplysninger om Kina, hvilket indebar en rejse til Riget i 
Midten.”? Rapporten udtrykker dog bekymring for, at Herløv Petersen kunne 
være genstand for vestlige efterretningstjenesters opmærksomhed. For at være 
på den sikre side udarbejdede residenturet en række ”overbevisende dæk-histo- 
rier”, der skulle give samarbejdet med den danske forfatter et ”officielt præg i an- 
dres øjne”” KGB-residenturets treårs-plan fra 1976 vedrørende aktiviteter rettet 
mod amerikanske mål viser, at KGB agtede at bruge Herløv Petersen til at skaffe 
kontakter i progressive venstreorienterede organisationer. 

I en treårsplan for, hvordan KGB skulle penetrere den danske statsadmini- 
stration forklarede residenten i København, Mikhail Ljubimov, at dette blandt 
andet skulle ske ved at benytte Herløv Petersen til at ”samle oplysninger om 
Statsministeriets aktiviteter og om Udenrigsministeriet, også med henblik på at 
opnå forbindelse til ansatte ved disse organer”, Hvordan den danske forfatter, 
der vel næppe havde vigtige kontakter i Statsministeriet og Udenrigsministeriet, 
kunne være KGB behjælpelig i denne sammenhæng, fremgår ikke af oplysnin- 
gerne. 

Et bilag til Gordijevskijs rapporter af 18.-20. november 1976 anfører, at Herløv 
Petersen havde nægtet at modtage penge for sit skrivearbejde for KGB, ”men 


127 PET, operationssag: Notat vedr. MF Gert Verner Petersen, Soc. Folkeparti, 24. maj 1985. Det frem- 
går ikke, hvem notatet var udarbejdet til, muligvis var det til statsministeren. 

128 Ibid.: Telegram til Severov [kodenavn for Grusjko] indeholdende rapport om PR-linjen i Køben- 
havn, 11. december 1975. Gordijevskij forklarede i en anden rapport fra juni 1977, at man allerede i 
1976 havde forsøgt at sende Herløv Petersen til Kina som en del af et udvidet og ambitiøst K-linje 
program. K stod for indhentning af efterretninger om Kina og iværksættelse af Service A operatio- 
ner (Active Measures), som kunne promovere Sovjet på Kinas bekostning. Det var ikke muligt at 
komme videre med dette projekt, idet Herløv Petersen ifølge Gordijevskij var blevet nægtet visum. 
Ibid.: Rapport vedr. Linje K-arbejde i 1976/1977, dateret 1. juni 1977. 

129 Ibid.: Telegram til Severov [kodenavn for Grusjko] indeholdende rapport om PR-linjen i Køben- 
havn, 11. december 1975. 

130 Ibid.: Rapport fra april 1977 indeholdende brev af 15. september 1976 fra residenten, Ljubimov, til 
Sjisjkin vedr. residenturets treårsplan for arbejdet mod amerikanske mål. 

131. Ibid.: Rapport fra april 1977 indeholdende dokument af 13. oktober 1976 vedr. Arbejdsplan for ar- 
bejdet mod Statsministeriet og Udenrigsministereriet for en tre-årig periode. 

[han] vil skrive artikler efter KGB's ønsker”, Centret oplyste i en kommentar 
til residenturets årsrapport for 1976, at Herløv Petersen havde publiceret en 
pamflet, der i virkeligheden var forfattet i Centret. Titlen på Centrets tekst var 
”Terror, internal espionage and the power of money in the USA" At denne 
sovjetiske tekst skulle være udgivet via den danske forfatter, fremgår imidlertid 
hverken af Herløv Petersens egen offentliggjorte bibliografi eller af de bibliogra- 
fiske søgninger, som Kommissionen har foretaget. Centret oplyste videre, at 
KGB's forbindelse til Herløv Petersen var blevet ”betydeligt styrket” og at han nu 
var begyndt at modtage økonomisk kompensation og dækning af udgifter, som 
var forbundet med hans arbejde for residenturet.> Samtidig betonede Centret 
”den brede effekt, som disse ”aktive foranstaltninger” havde haft. Centret ud- 
trykte dog skepsis og bekymring over, at Herløv Petersen stod i forbindelse med 
det nordkoreanske regimes ledere, hvilket nødvendiggjorde, at KGB var særlig 
påpasselig i arbejdet med den danske forfatter.» 

Gordijevskijs personlige kommentarer til KGB's rapporter tydeliggør, hvad 
den sovjetiske skepsis og bekymring dækkede over. Såvel Centret som residentu- 
ret fandt det betænkeligt, at forfatteren offentligt havde forsvaret de nordkorean- 
ske diplomaters ulovlige salg af narkotika og toldfrie cigaretter. Bekymringen, 
som førte til overvejelser om at afbryde samarbejdet, synes dog at have måttet 
vige for et andet og mere overordnet hensyn, nemlig at en afbrydelse af sam- 
arbejdet ville bringe de sovjetiske kontakter i Danmark ned på et endog meget 
beskedent niveau. 

Beslutningen om at fortsætte samarbejdet med Herløv Petersen skal givet 
ses i sammenhæng med, at Centret i samme periode insisterede på en markant 
øget efterretningsindsats fra residenturets side. Centret, som nød helt særlige 
økonomiske privilegier, var nemlig under pres fra partitoppen i Kreml og skulle 


132. Citeret efter ibid., rapport vedr. KGB-residenturet, 18.-20. november 1976. 

133 PET, operationssag: Grusjko til Ljubimov, 17. januar 1977. 

134 Jf. bibliografi på forfatterens egen hjemmeside: www.herlov.dk (set 1. februar 2007) eller Det kgl. 
Bibliotek. Heller ikke en søgning alene på titlen, eller dele heraf, har givet resultat. Forfatterens 
egen bibliografi medtager ellers de to andre pamfletter, True Blues og Cold Warriors, som PET i 1981 
hævdede var bestilt arbejde fra KGB. 

135. PET, operationssag: Grusjko til Ljubimov, 17. januar 1977. 

136 Ibid. 

137 PET, operationssag: Information fra 13.-15. januar 1977 samt kommentarer til rapport. 

138 Ibid.: Centret til Ljubimov, 17. januar 1977. Dansk oversættelse i PET's materiale. 

konstant vise, at det levede op til de fastsatte mål for efterretningstjenesten.'” 
Centret indskærpede, at Tjebotok, som var den KGB-officer, der varetog forbin- 
delsen til Herløv Petersen, ”skulle spille en noget mere aktiv rolle i residenturets 
efterretningsarbejde” ligesom Centret få dage senere, i slutningen af januar 1977, 
anmodede residenturet om at iværksatte nye initiativer, som involverede Her- 
løv Petersen. Residenten forsvarede de manglende initiativer med, at Tjebotok 
havde været fraværende på grund af orlov. 

Som en konsekvens af Centrets indskærpelse blev agentnettet i Danmark 
markant udvidet ide kommende måneder: To navngivne danskere blev forfrem- 
met fra ”fortrolig kontakt” til ”agent, hvilket ifølge Gordijevskijs oplysninger el- 
lers kun skete i helt specielle tilfælde. Dertil kom en række nye politiske ”efter- 
retningskontakter” blandt embedsmænd og politikere." 

Det sovjetiske bureaukratiske system opmuntrede således til at fortsætte et 
samarbejde med personer, som residenturet og Centret i princippet anså for 
uheldigt og måske ligefrem en sikkerhedsrisiko. I det konkrete tilfælde så KGB 
sig nødsaget til at fortsætte samarbejdet med Herløv Petersen, hvis navn ifølge 
KGB var blevet kompromitteret efter, at han havde taget den nordkoreanske am- 
bassade i forsvar. Forfatteren blev efterfølgende udset til at medvirke i en række 
ambitiøse påvirkningsoperationer. Residenturet i København modtog til for- 
målet et antal sovjetiske ”teser” eller tekstforlæg, fra Centret, som Herløv Peter- 
sen skulle ”fodres” med. 

Mitrokhin har pointeret manglen på betydningsfulde agenter inden for aktive 
foranstaltninger i Storbritannien som en årsag til, at KGB var nødsaget til at satse 
på Herløv Petersen. Den danske forfatter udgav, som det vil fremgå nedenfor, 
en engelsksproget pamflet kaldet True Blues, der kritiserer Margaret Thatcher. 


139 Om de særlige økonomiske privilegier se eksempelvis Oleg Gordijevskij Next Stop Execution, 
S. 154-155. 

140 PET, operationssag: Centret til Ljubimov, 17. januar 1977. Dansk oversættelse i PET's materiale. Des- 
uden notitser vedr. korrespondance mellem Centret og residenturet i København, 27. januar og 
4. februar 1977. 

141 Ibid., rapport af 8. februar 1978 indeholdende KGB-årsrapport, dateret 8. december 1977, vedr. resi- 
denturets arbejde på det politiske område i 1977. 

142 Ibid., rapport af 3. december 1977 vedr. anvendelse af Herløv Petersen i Active Measures-operatio- 
ner i perioden maj-august 1977. 

143 Ibid. 

144 Christopher Andrew & Vasili Mitrokhin, The Mitrokhin Archive, s. 558. 

Herløv Petersen og den sovjetiske påvirkning 


De KGB-rapporter, som Gordijevskij udsmuglede, indeholdt præcise oplysnin- 
ger om, hvordan den sovjetiske påvirkning af den offentlige opinion i Danmark 
skulle foregå. I et brev til residenten i København, dateret 23. maj 1977, forklarede 
afdelingschefen i Centret, Viktor Grusjko: 


”Vi har sammen med tjenestens ansvarlige underafdeling studeret Jeres forslag 
til aktive foranstaltninger gennem PALLE [Herløv Petersen].… De [brochurerne] 
skal baseres på materiale forberedt i Centret og skal omhandle væksten i den vest- 
tyske politiske og økonomiske indflydelse på Danmark, støtten til modstanderne af 
Fællesmarkedet og NATO og støtten til afspændingsprocessen, [og være] skrevet 
ud fra en repræsentant for den vestlige arbejderbevægelses synspunkt.… Såfremt 
residenturet skulle finde det formålstjenstligt at tildele PALLE en fast sum penge 
for arbejdet med at opfylde vores krav, send os da venligst Jeres forslag i god tid;”+ 


Brevet vidner om, at KGB agtede at anvende Herløv Petersens skribentvirksom- 
hed til at øge den danske befolknings skepsis over for NATO og EF samt styrke 
tilhængerne af afspændingslinjen. Den 20. juni og 2. august 1977 skrev Centret 
videre, at Moskva gerne ville orienteres om arbejdet med pamfletterne, ligesom 
det oplyste, at der til ambassaden i København var blevet fremsendt forskellige 
tekstforlæg og presseudklip, som kritiserede detente-modstanderne.+ Som det 
vil fremgå nedenfor, er det sandsynligt, at dette materiale havde en lighed med 
det, som stod at læse i Herløv Petersens pamfletter. 

Som følge af Centrets indskærpelser intensiveredes kontakten til Herløv Pe- 
tersen i løbet af 1977.” Ifølge årsrapporten fra samme år arbejdede forfatteren på 
en pamflet, som skulle kritisere detente-modstanderne på baggrund af materiale 


145. PET, operationssag, rapport af 3. december 1977 indeholdende brev fra Centret til residenten i Kø- 
benhavn, 23. maj 1977, underbilag til rapport vedr. anvendelse af Herløv Petersen i active measures- 
operationer i perioden maj-august 1977. 

146 Ibid.: Rapport af 3. december 1977 indeholdende brev fra Centret til residenturet, 20. juni 1977, 
samt brev fra Centret til residenturet, 2. august 1977, begge underbilag til rapport vedr. anvendelse 
af Herløv Petersen i active measures-operationer i perioden maj-august 1977. 

147 Det fremgår også af en anden skrivelse, at Arne Herløv Petersen sammen med en række filmpro- 
ducenter i april 1977 havde været i Sovjetunionen. Formålet var angiveligt at diskutere mulige loca- 
tions til en film om Sovjetunionen, som Arne Herløv skulle skrive manuskriptet til. Det lykkedes 
ikke KGB at skabe direkte kontakt til ”Palle” på grund af, at han konstant var i selskab med andre 
deltagere i den danske delegation. PET, operationssag: Rapport af 3. december 1977 indeholdende 

fra Centret. Pamfletten var planlagt til at udkomme i 1978. Efterfølgende skulle 
pamfletten spredes til flere nordiske lande.” På baggrund af de indsendte oplys- 
ninger herom bedømte Centret ”Palle som en disciplineret og pligtopfyldende 
person”. Centret fremkom følgelig med en yderst positiv vurdering af Herløv 
Petersens nytteværdi eller ”intelligence dividend”,>” Hovedkvarteret i Moskva 
holdtes dermed i uvidenhed om eller ignorerede blot, at residenturet havde pro- 
blemer med at føre Herløv Petersen som ”fortrolig kontakt”. Denne gang var det 
ikke på grund af forbindelsen til Nordkorea, men skyldtes omstændigheder i 
forfatterens privatliv. Det forklarede Gordijevskij i en rapport til en vesteuropæ- 
isk tjeneste, som videreformidlede oplysningerne til PET: 


”Residenturet er løbet ind i problemer med deres forhold til den fortrolige kon- 
takt Arne H Petersen Ø PALLE (en dansk journalist). Han blev overdraget af S I 
Tjebotok & LEON til V I Tjernyj Ø Tjerkasov i sommeren 1977, og Tjernyj har 
kæmpet lige siden med at få iværksat en påvirkningsoperation gennem ham i form 
af udgivelse af en pamflet, der angriber den kolde krigs formodede hovedperso- 
ner i Vesten. PALLE har kun oversat omtrent halvdelen af det ikke kildeangivne 
materiale som han har fået af Centret, og er nu tilsyneladende gået over gevind.… 
Derudover er både Centret og residenturet blevet opmærksom på hans stadig tæt- 
tere kontakt til nordkoreanerne. Tjernyjs protest i denne sag har ikke båret frugt, 
med det resultat, at [residenten] MP LJUBIMOV, mener at kontakten til PALLE 
måske bør afbrydes””” 


brev fra Centret til residenturet, 20. juni 1977, underbilag til rapport vedr. anvendelse af Herløv 
Petersen i active measures-operationer i perioden maj-august 1977. 
148 Ibid.: Rapport af 8. februar 1978 indeholdende KGB-residenturets årsrapport for arbejdet på det 
politiske område, dateret 8. december 1977. 
149 Ibid.: Rapport af 8. februar 1978 indeholdende rapport vedr. residenturets PR-linje- arbejde i 1978. 
150 Ibid., rapport indeholdende brev fra Centret (Grusjko) til residenten (Ljubimov), 16. januar 1978. 
151. Ibid.: Rapport fra april 1978. 

Residenturet betalte med andre ord prisen for at have fortsat samarbejdet med 
Herløv Petersen, som principielt vurderedes som uegnet. Centret fortsatte dog 
ufortrødent med at rose residenturets samarbejde med den danske forfatter.> 


PET's vurdering af Gordijevskij-materialet 


Der foreligger flere oplysninger om, hvordan PET tolkede Gordijevskijs efterret- 
ninger om Herløv Petersen. I begyndelsen synes oplysningerne ikke at have af- 
stedkommet en intensiveret overvågning. En PET-medarbejder foretog i januar 
1977 en sammenligning mellem Gordijevskij-materialet og, hvad tjenesten ellers 
havde lagt på akterne om den danske forfatter i årenes løb. Sagsbehandleren kom 
frem til den konklusion, at ”Bortset fra artiklerne om ZAKHAROV-høringen er 
der ikke konstateret nogen spredning af sovjetisk propaganda fra AHP [Arne 
Herløv Petersen] efter de kendte møder med Tjebotok, og han skriver i øvrigt 
mest om almene socialistiske forhold samt rejsebeskrivelser fra de lande, som 
han har besøgt” 

I perioden 1977-1979 ændredes opfattelsen i PET. Til grund for den ændre- 
de vurdering lå givet, at PET i denne periode kunne konstatere, at forfatteren 
udgav pamfletten, som i form og indhold svarede til de beskrivelser af KGB's 
propaganda-materiale, der findes i Gordijevskij-materialet. Det er overvejende 
sandsynligt, selv om det ikke umiddelbart kan ses af PET's akter, at dette forhold 
medvirkede til, at der i 1979 blev truffet beslutning om at iværksætte en overvåg- 
ning af Herløv Petersen. En anden væsentlig grund var, at Gordijevskij havde 
forladt København i 1978, hvorved det blev mindre risikabelt for den danske 
tjeneste at gennemføre en overvågningsoperation. Der var ikke længere fare for, 
at operationen, hvis den blev opdaget af KGB, kunne føre til en afsløring af PET's 
forbindelse til Gordijevskij. 

Notitser udarbejdet af ledelsen og af de involverede medarbejdere i Central- 
afdelingen og i Region IV viser, at PET betegnede Herløv Petersen enten som 
”påvirkningsagent” eller ”agent”. Denne betegnelse var sandsynligvis ikke kor- 
rekt, i hvert tilfælde ikke, hvis man lægger den samtidige sovjetiske efterret- 


152. Ibid: Rapport af 17. december 1978 indeholdende brev fra Centret (Grusjko) til residenturet (Lju- 
bimov), 10. april 1978, påhæftet Centrets skriftlige vurdering af residenturets fremskridt i arbejdet 
mod amerikanske mål. 

153 Ibid.: ”Vedr. Arne Herløv Petersen”, 6. januar 1977. 


60  KGB's kontakt- og agentnet i Danmark 


HERLØV PETERSENS SAMARBEJDE MED KGB IFØLGE GORDIJEVSKIJ-MATERIALET 


ningsterminologi til grund for vurderingen. Som tidligere nævnt fremgår det af 
det hemmelige KGB-leksikon, som PET modtog fra Mitrokhin-arkivet i 1996, 
at KGB ikke betegnede ”fortrolige kontakter”, der udøvede meningspåvirkning, 
som ”påvirkningsagenter”, men derimod som ”fortrolige indflydelseskontakter”; 
der i hemmelighed skulle anvendes til ”øve den nødvendige indflydelse på re- 
geringsorganer og det offentlige og politiske liv i mål-landet”,5+ Det må på bag- 
grund af disse nye oplysninger antages, at Herløv Petersen alene var registreret i 
Centret som en ”fortrolig indflydelseskontakt” for KGB. ”Fortrolige kontakter” 
indgik som nævnt i indledningen i det såkaldte ”agent-indeks”, dog primært af 
statistiske årsager. 


154 PET, operationssag, rapport, 16. januar 1996: Leksikon. Mitrokhin har som tidligere nævnt udgivet 
dette leksikon som bog: Vasili Mitrokhin, KGB Lexicon. 

3. PETYS OVERVÅGNING 1979-1981 


Ved kendelse af 10. maj 1979 fra retten i Rudkøbing blev det bestemt, at politiet 
var berettiget til at aflytte Arne Herløv Petersens telefon. Af hensyn til den videre 
efterforskning og fordi politiet formodede, at der i Arne Herløv Petersens hjem 
”førtes forhandlinger og samtaler, som er led i en af de efter straffelovens kap. 
12 omhandlede forbrydelser” udbad politiet sig den 11. januar 1980 tilladelse til 
”ved anvendelse af auditivt udstyr at foretage en hemmelig rumaflytning”.” Til- 
ladelsen, der blev givet af retten, blev ikke anvendt med det samme på grund af 
tekniske og operative vanskeligheder, hvorfor politiet den 10. april 1980 anmo- 
dede om at opretholde tilladelsen. Tilladelserne til telefon- og rumaflytning 
blev på baggrund af politiets rapporter om den løbende efterforskning fornyet 
af retten hver tredje eller sjette måned frem til aflytningsoperationens ophør 
den 5.-6. november 1981. Politimesteren oplyste ved gentagne lejligheder retten 
om, at han sigtede Herløv Petersen efter straffelovens $ 108, og retten fandt det 
”godtgjort, at Arne Herløv Petersen har foretaget sig noget, hvorved en fremmed 
efterretningstjeneste sættes i stand til umiddelbart og middelbart at virke inden 
for den danske stats område”. Den 7. april 1981 nægtede retten i Rudkøbing dog 
at følge politiets begæring om forlængelse. Denne kendelse blev imidlertid kæ- 
ret til Østre Landsret, der den 4. maj 1981 med henvisning til politiets mistanke 
om overtrædelse af $ 108 bestemte, at politiet fortsat skulle være berettiget til 
”at foretage hemmelig aflytning eller optagelse, for så vidt angår Arne Herløv 
Petersens forbindelse med den sovjetiske efterretningstjeneste”> Det kan såle- 


155. PET, operationssag: ”Vedrørende efterforskning mod: Vladimir Dmitrijevitj Merkulov og Arne 
Herløv Peterser”, 11. januar 1980. Rapport fremlagt i retten i forbindelse med afsigelse af kendelser. 

156 Ibid. 

157 PET, operationssag: Kendelse, 11. januar 1980. 

158 Ibid.: Udskrift af Østre Landsrets Retsbog, 4. maj 1981. 

des konstateres, at både by- og landsretten tiltrådte PET's mistanke om, at Arne 
Herløv Petersen havde overtrådt $ 108. 

I sommeren 1979 påbegyndte Region IV et skriftligt oplæg til etablering af 
rumaflytning, der var tænkt som et supplement til den igangværende telefonaf- 
lytning af Herløv Petersen.” Sagen blev den 8. januar 1980 forelagt politiassessor 
i PET Arne Stevns og politimester Ole Stig Andersen, der godkendte operatio- 
nen. Derefter blev der afholdt møde med en allieret myndighed, der lovede at 
undersøge muligheden for at skaffe det fornødne tekniske udstyr.” Det blev af- 
talt med den allierede myndighed, at den skulle sende en mand til Danmark den 
11. januar 1980, idet det formodedes, at Herløv Petersens hjem i Tryggelev ville 
stå tomt en af de derpå følgende dage.” Da forfatteren imidlertid forblev på sin 
bopæl, blev operationen foreløbigt udskudt. 

Den 6. marts 1980 udarbejdede Region IV en egentlig operationsplan.”? Den 
tidligere leder af regionsafdelingen har forklaret, at PET's ledelse gav tilladelse til, 
at regionen selv kørte sagen, hvorefter han personligt gennemgik sagsmaterialet 
om Herløv Petersen i Centralafdelingen. Regionsafdelingen blev af sikkerheds- 
hensyn ikke orienteret om, at det var Gordijevskijs oplysninger, der lå til grund 
for PET's ønske om en efterforskning." Natten fra søndag til mandag den 13.-14. 
april 1980 lykkedes det operationsholdet efter flere forgæves forsøg at skaffe sig 
adgang til Herløv Petersens bopæl, og i løbet af godt to timer foretog holdet en 
grundig rekognoscering for at finde et velegnet sted at placere senderen.” Den 
12, juni 1980 forelå den første rapport over en rumaflytning foretaget samme dag 
i forbindelse med KGB-officeren Merkulovs besøg. 


Anholdelse og ransagning 


Arne Herløv Petersen og dennes hustru blev anholdt på deres bopæl i Tryggelev 
tirsdag den 3. november 1981. De blev gjort bekendt med, at de begge var sigtet 


159 Samtlige dommerkendelser for perioden findes i ibid. 

160 Ibid.: ”Vedr.:…etablering af rumaflytning, 2. juni 1980. 

161 Ibid.: Bilag 1, 8. januar 1980. 

162 Ibid.: Bilag 2, 9. januar 1980 samt kontinuationer 10. januar 1980. 
163 Ibid.: Vedr.:…etablering af rumaflytning, 2. juni 1980. 

164 RB, PET-medarbejder, 26. februar 2003. 

165 PET, operationssag: Vedr.:… etablering af rumaflytning, 2. juni 1980. 


166 Ibid.: ”rapport over rumaflytning foretaget torsdag d. 12/6-1980 mellem 18.20 og 22.05”. 

for overtrædelse af straffelovens $ 108 og fik derefter forevist den af retten i Rud- 
købing udstedte ransagningskendelse. På politistationen blev Herløv Petersen 
vejledt med hensyn til advokatbistand og oplyst om, at han som sigtet ikke havde 
pligt til at udtale sig.” 

Om aftenen den 3. november 1981 blev Herløv Petersen kort præsenteret for 
nogle af de forhold, der lå til grund for sigtelsen. Forfatteren erkendte indled- 
ningsvis at have mødtes med Merkulov, men understregede, at det kun drejede 
sig om, at de havde aflagt besøg hos hinanden og spist sammen. Sigtede nægtede 
ifølge kriminalpolitiets rapport at have modtaget penge for de opgaver, han hav- 
de udført sammen med Merkulov. Herløv Petersen oplyste desuden, at han ikke 
var klar over, at Merkulov skulle være KGB-agent, endsige udvist af Danmark. 
Herløv Petersens samlever nægtede at udtale sig under sagen, før hun havde talt 
med en forsvarer.”” Kriminalpolitiet i Svendborg konkluderede på baggrund af 
det indsamlede materiale, at ”AHP er agent for KGB” og opregnede dernæst syv 
forhold eller kontakter med KGB, der lå til grund for sigtelsen: 


1) Herløv Petersens møde med Merkulov den 25. august 1979, hvor forfat- 
teren efter politiets opfattelse overdrog KGB en fortegnelse over ”pro- 
gressive” danske journalister. Herløv Petersen ønskede ifølge kriminal- 
politiet ikke at udtale sig herom, før han havde talt med sin forsvarer. 

2) 11980 fik Herløv Petersen i opdrag at skabe kontakt til Norsk Forfatter- 
forbund. Rejsen skulle betales af KGB, og formålet var at mødes med 
en tidligere i Danmark stationeret KGB-officer. Herløv Petersen øn- 
skede ifølge kriminalpolitiet ikke at udtale sig. 

3) I perioden fra august til november 1979 udarbejdede Herløv Petersen 
pamfletten Cold Warriors. En del af oplaget blev af Merkulov videre- 
givet til Samarbejdskomiteen for Fred og Sikkerhed. Herløv Petersen 


167 Herløv Petersen, der gerne ville udtale sig til politiet, underrettede sin advokat Kirsten Bindstrup, 
og det blev aftalt, at Bindstrup skulle være forsvarer for Herløv Petersens hustru, mens landsrets- 
sagfører Hagens skulle repræsentere Arne Herløv Petersen. Senere måtte Herløv Petersen skifte 
advokat, da politiet protesterede imod Hagens under henvisning til, at denne i en lignende sag an- 
giveligt havde røbet oplysninger, som han havde fået pålæg om ikke at udlevere. Retten imødekom 
politiets protest den 4. november. Landsretssagfører J. Schultz Lorentzen blev herefter beskikket 
som forsvarer for Arne Herløv Petersen. Jf. ibid.: Udskrift af retsbogen for straffesager for Retten i 
Rudkøbing, 4. november 1981 samt 8. februar 1982. 

168 Ibid.: Rapport, Kriminalpolitiet, 3. november 1981, fremlagt i retten den følgende dag. 

erkendte ifølge kriminalpolitiet at have udgivet pjecen og overdraget 
eksemplarer heraf til Merkulov. 


4) I april 1980 overgav Arne Herløv Petersen dokumenter til medarbejde- 


5) 


re på den koreanske ambassade i København. Koreanerne blev oplyst 
om, at dokumenterne stammede fra en amerikansk journalist og ikke 
fra Moskva. Herløv Petersen erkendte ifølge kriminalpolitiet at have 
overdraget de pågældende dokumenter, men ikke at de stammede fra 
Moskva. 

Bestillingsarbejde fra Merkulov angående en pamflet kaldet True Blues, 
der angriber Margaret 'Thatcher. Manuskriptet blev overdraget af Mer- 
kulov, og Herløv Petersen havde kun lavet få rettelser i det, inden han 
med økonomisk støtte fra Merkulov udgav det i eget navn. Herløv Pe- 
tersen erkendte ifølge kriminalpolitiet kun at have udgivet det pågæl- 
dende skrift, men oplyste ikke mere om dets tilblivelse. 


6) Efter instruks og aftale med Merkulov sendte Herløv Petersen 400 


7) 


breve til danske forfattere med en opfordring om at underskrive en ap- 
pel vedrørende en atomvåbenfri zone i Norden. Ifølge Kriminalpolitiet 
havde han modtaget 7.000 kr., ni flasker spiritus og et stereoanlæg for 
ulejligheden. Herløv Petersen erkendte ifølge kriminalpolitiet at have 
sendt brevene, men ikke at Merkulov skulle være indblandet. Han kun- 
ne ej heller erkende at have modtaget 7.000 kr., ni flasker spiritus eller 
et stereoanlæg. 

Drøftelse med Merkulov den 1. august 1981 vedrørende udarbejdelse af 
ny pamflet, der skulle indgå i propagandaen omkring antiatomkam- 
pagnen. Herløv Petersen erkendte ifølge kriminalpolitiet at have disku- 
teret politik med Merkulov, herunder at han havde overvejet at udgive 
en sådan pamflet. 


Sluttelig ønskede Herløv Petersen ifølge kriminalpolitiets rapport at tilføje, at det 
var ham, 


der havde ønsket informationer fra Moskva, og ikke omvendt.'” 


Herløv Petersens samlever sigtedes for forhold 6). Hun nægtede at udtale 
sig herom uden advokat. Ved retsmødet næste dag begærede vicepolitimeste- 
ren anholdelsen af Herløv Petersen opretholdt i tre gange 24 timer. Begæringen 


169 Ibid.: ” 


afhøring af de to ovennævnte”, Kriminalpolitiet, 3. november 1981, fremlagt i retten den følgende 


"Rapport vedr. sagen mod forfatter Arne Herløv Petersen og hustru…/ang. anholdelse og 


dag. Rapporten er underskrevet af en kriminalassistent og ikke attesteret af de sigtede. 

blev imødekommet af retten. Herløv Petersens samlever blev ligeledes begæret 
frihedsberøvet i tre gange 24 timer, men retten løslod hende med pålæg om at 
opholde sig i Middelfart eller i Odense, således at hun ikke kunne modvirke den 
igangværende ransagning af bopælen i Tryggelev.”? Hun fik efter sagens afslut- 
ning i 1982 erstatning for uberettiget frihedsberøvelse.”" 

Den tidligere leder af Region IV har for Kommissionen forklaret, at politime- 
steren i Svendborg oprindeligt havde besluttet sig til at kræve fængsling i 14 dage 
i grundlovsforhøret, men lige forinden fortalte politimesteren, at han var blevet 
ringet op af justitsminister Ole Espersen, hvorefter han kun måtte kræve anhol- 
delse i tre gange 24 timer og surrogatfængsling for Herløv Petersens hustru. Op- 
ringningen kan ifølge denne forklaring ”ses som begyndelsen til, at tiltale ikke 
skulle rejses””” Ifølge daværende vicepolitimester Niels Schmidts forklaring for 
Kommissionen blev han, mens han opholdt sig i Svendborg, ringet op af Ole Stig 
Andersen, der meddelte, at Ole Espersen havde bestemt, at der kun måtte ned- 
lægges påstand om opretholdelse af anholdelsen i tre gange 24 timer.” 

Ole Espersen har over for Kommissionen afvist påstanden om, at han skulle 
have kontaktet politiet med det formål at hindre, at anklageren krævede Herløv 
Petersen fængslet i 14 dage. Hans holdning til sagen var dog kendt i departemen- 
tet. Da anholdelsen havde fundet sted, gav Ole Espersen udtryk for, at dette var 
i strid med hans tidligere tilkendegivelser. Han bad derfor om en redegørelse for 
det skete, ligesom han over for departementet tilkendegav, at anholdelsen ikke 
måtte afløses af en varetægtsfængsling, med mindre der i forbindelse med ran- 
sagningen fremkom væsentligt nyt i sagen. ”" 

Ransagningen af forfatterens hjem blev foretaget den 3.-5. november 1981. 
Det mest betydningsfulde fund under ransagningen var Herløv Petersens dag- 
og lommebøger fra perioden 1972 og frem. De indeholdt en lang række oplys- 


170 Ibid.: Udskrift af retsbogen for straffesager for Retten i Rudkøbing, 4. november 1981. 

171 Ibid.: Justitsministeriet til Advokat Kirsten Bindstrup, 5. juli 1982. Herløv Petersens daværende 
samlever er at betragte som en marginal skikkelse i det indsamlede bevismateriale og er derfor ikke 
gjort til genstand for nogen særskilt vurdering i det følgende. 

172. RB: PET-medarbejder, 26. februar 2003. 

173 RB: Niels Schmidt, 2. marts 2004. 

174 ”Ole Espersen afviste at have kontaktet Politiet i Svendborg med det formål at forhindre, at ankla- 
geren krævede Arne Herløv Petersen fængslet i 14 dage. Men hans holdning til sagen var jo kendt 
af Departementet”, notat godkendt og underskrevet af Ole Espersen den 9. januar 2007, Kommis- 
sionens arkiv. Se også ”notits vedrørende telefonsamtale den 6. april 2009 med fhv. justitsminister 
Ole Espersen”, Kommissionens arkiv. 

ninger om møder med sovjetiske ambassadefolk. Ved hjælp af denne nye kilde 
lykkedes det PET at danne sig et overblik over Herløv Petersens østkontakter op 
gennem 1970'erne. Blandt de mange effekter, der blev beslaglagt, var også et vi- 
sitkort fra Stanislav Tjebotok, Herløv Petersens tidligere ambassade-kontakt. På 
kortet var der påført ”KGB-agent, og politiet, der foretog en skriftprøve, var af 
den opfattelse, at teksten var skrevet på Herløv Petersens skrivemaskine.”; 


175. PET, operationssag: Diverse ransagningsrapporter samt ”anmodning om undersøgelse af doku- 
menter” 5. november 1981. 

4. BEVISMATERIALET I 
HERLØV PETERSEN-SAGEN 


Dette afsnit gennemgår politiets bevismateriale mod Arne Herløv Petersen. Be- 
vismaterialet byggede typisk på PET's aflytninger, oplysninger fra anden over- 
vågning, forfatterens dagbogsblade samt Gordijevskij-materialet. Politiet var 
imidlertid tilbageholdende med at anvende dobbeltagentens oplysninger ekspli- 
cit i bevisførelsen, hvilket naturligvis svækkede politiets muligheder for at føre 
sin sag overbevisende. 


Konspirativ adfærd 


I perioden fra 6. juni 1979 til 1. september 1981 indgik Arne Herløv Petersen 
ifølge PET's opgørelse 25 ”konspirative aftaler” med Vladimir Merkulov.”? Som 
påpeget i Justitsministeriets redegørelse af 17. april 1982 bestod det konspirative i, 
at Herløv Petersen ikke måtte kontakte ambassaden direkte, og at KGB-officeren 
altid ringede fra en mønttelefon og aldrig fra ambassaden eller hjemmet.” I en 
kronik i Politiken den 27. april 1982 forsvarede Arne Herløv Petersen sig såle- 
des: 


”Ole Espersen finder det ejendommeligt, at jeg ikke har ringet dem op på deres 
arbejdspladser, men i stedet sendt et åbent brevkort, om hvornår jeg skulle til Kø- 
benhavn, og de har ringet fra en telefonbox, da ingen af dem havde telefon hjem- 
me. Hvis Ole Espersen spurgte danske virksomheder, ville han sikkert få at vide, 


176 Ibid.: ”Konspirative aftaler om mødesteder”, ikke dateret bilag. 
177 Redegørelse er optrykt som appendiks. 

at man de fleste steder ikke ynder, at arbejdspladsens telefoner benyttes til private 
samtaler, og det er netop private samtaler, det drejer sig om””? 


Denne argumentation er imidlertid svækket af, at der netop ikke var tale om 
private samtaler, som postuleret af Arne Herløv Petersen, men derimod om em- 
bedsgerninger udført af sovjetiske repræsentanter i kraft af deres officerstatus 
i KGB-residenturets PR-linje i København. Det kunne derfor ikke komme på 
tale at anvende den sovjetiske repræsentations telefoner, som KGB givet frygtede 
blev aflyttet. Transskriptionen af den båndede aflytning den 12. juni 1980, den 
første rumaflytning i Herløv Petersen-sagen i øvrigt, viser da også klare tegn på 
konspirativ adfærd, eksempelvis i forbindelse med udvælgelsen af et egnet mø- 
dested i København: 


”AHP [Arne Herløv Petersen]:… Men hør nu her, meget meget nemmere, vi mødes 
på Hovedbanegården. 

MER [Merkulov]: På hovedbanegården 

AHP: I cafeteriet. 

MER: Det er ikke så godt, der er så mange politi, der kommer der. 

AHP: Så-eh, hvis vi lige går over gaden (..) i Istedgade, så er der en lille bevært- 
ning, hvorpå der står et neonskilt med ”ØL 

[Samlever]: Det tror jeg ikke er en god idé, Arne 

AHP: Jamen, der kommer aldrig nogen derind. Nej, der er ikke nogen, der har 
fundet ud af den idé. Det er jeg sgu” en af de eneste, der har fundet ud af. Man kan 
stå i kø og puste hinanden i nakken på Hovedbanegården, og så behøver man kun 
at gå tyve meter” 7? 


Arne Herløv Petersen og Merkulov gik desuden langt, om end forgæves, i be- 
stræbelserne på at imødegå aflytninger. Det ses af samme aflytning den 12. juni 
1980: 


”MER [Merkulov]: Arne, hvad skal vi gøre ved situationen med telefonen, hvad 
skal vi gøre ved situationen med telefonen? 

[Herløv Petersens samlever]: Vi kan afbryde den 

MER: ”Ja, men, jeg mener.. 


178 Arne Herløv Petersen, kronik i Politiken, 27. april 1982, cit. i Arne Herløv Petersen, Spionsigtet 
S. 48. 
179 PET, operationssag: ”Rapport over rumaflytning foretaget torsdag d. 12/6-1980 mellem 18.20 og 


» 
33405; 

AHP [Arne Herløv Petersen]: ”Ja, et øjeblik!” 

[Samlever]: Ja har du ikke hevet den der ud.. (...) 

[Samlevers datter]: Hvorfor kan vi ikke komme derind? 

[Samlever]: Nej, det er fordi, den sidder i det andet stik.…nej den er god nok, 
sådan der. 

MER: Er det langt fra en færdselsvej? 

[Samlever]: Nu synes jeg, I gør jer så skræmmende. 

De ler [Bemærkning indskudt af PET] 

[Samlever]: Jeg mener, det er jo ikke København, vel? 

”.(….), det er den samme..(..) 

AHP: ”Altså, inden for en radius af 100 meter kan man aflytte fra en lukket tele- 
fon. 

MER: Hva? 

AHP: Inden for en radius af 100 meter kan man aflytte fra en telefon, selvom røret 
er på.…men nu er telefonen kommet i kommoden”"ie 


Et andet sted i samtalen noterede PET, at stemmeføringen blev lav, samtidig med 
at der blev skruet op for musikken. Politiet i Svendborg fremlagde eksempler 
på syv sådanne situationer, hvor forholdsregler blev taget imod aflytning,” og 
kunne desuden fremvise talrige eksempler på, at KGB-officerer siden midten 
af 70'erne havde foretaget ”konspirativ kørsel” til og fra Langeland og forsøgt at 
ryste eventuelle forfølgere af undervejs ved at foretage hasarderet kørsel og plud- 
selige vendinger.” Det kunne de sovjetiske agenter nu godt have sparet sig, da de 
rutinemæssigt blev registreret ved indkørslen til færgelejet både på Sjællands- og 
Fynssiden af Storebælt. Arne Herløv Petersen har i et brev til Kommissionen 
af 22. marts 2009 forklaret, at møderne med sovjetiske diplomater foregik helt 
åbenlyst: ”Der var intet konspiratorisk eller fordækt over forbindelsen”v% 


Inden for eller uden for DKP? 


Justitsministeriets redegørelse af 17. april 1982 lagde vægt på, at Arne Herløv Pe- 
tersen bevidst valgte at stå uden for DKP. Det var således kendt, at KGB ikke 


180 Ibid. 

181 PET, operationssag: Bilag, ikke dateret: Forholdsregler til imødegåelser af aflytninger samt under- 
bilag med transskriptioner af de pågældende 7 samtaler og situationer. 

182 Ibid.: Bilag, ikke dateret: 16 eksempler på ”konspirativ kørsel til og fra møder”. 

183 Brevet er bevaret i Kommissionens arkiv. 

måtte hverve DKP-medlemmer som agenter, et forbud der med enkelte undta- 
gelser blev nøje overholdt af KGB i Danmark.'”” Tjl sit forsvar har Herløv Peter- 
sen forklaret: 


”jeg var medlem af det lille parti Danmarks Socialistiske Parti 1957-58, af SF fra 
partiets oprettelse til bruddet i 1967 og af VS fra 1967-1969, da blomsterbørnene 
overtog magten, og jeg meldte mig ud. Siden har jeg ikke synes, der var noget po- 
litisk parti i Danmark, jeg kunne støtte helhjertet til at melde mig ind i det, hvilket 
naturligvis ikke forhindrer mig i at bruge min stemmeret”"5 


Under aflytningen af Herløv Petersen 1979-81 fremkom der ved fem lejligheder 
oplysninger om, at det var efter samråd med Merkulov, at han valgte at stå uden 
for DKP, selv om han personligt gerne ville melde sig ind. Den 29. oktober 1979 
forklarede forfatteren i en samtale med en bekendt, hvorfor han holdt sig på 
afstand af DKP: 


”AHP: ja, så har jeg faktisk tænkt på at melde mig ind, ikke 

[Bekendt]: altså, det synes jeg i og for sig vil være en meget korrekt ting at gøre, for 
AHP: så er sagen den, forstår du, at — okay — nu håber jeg ikke, vi bliver aflyttet alt 
for meget, men jeg samarbejder temmelig meget med den sovjetiske ambassade 
[Bekendt]: ja, ja 

AHP: og de bryder sig ikke så meget om at jeg er medlem 

[Bekendt]: altså, det har sovjetambassaden overhovedet intet med at gøre, altså,” 


Herløv Petersen lod sig imidlertid overtale til at melde sig ind i partiet. Det vare- 
de dog kun indtil, at han senere samme dag fortalte Merkulov i telefonen, at ”jeg 
har tænkt mig at melde mig ind i DKP” Merkulov svarede, at det var ”meget 
nødvendigt, at Herløv Petersen holdt sig uden for partiet: ”Det er meget nød- 
vendigt for — vor fælles arbejde.” I en samtale med en bekendt, fortalte Arne 
Herløv Petersen: ”Jeg må ikke blive medlem af DKP, jeg har spurgt den sovjetiske 
ambassade, de mener, at jeg gør bedst fyldest ved at stå udenfor…de anbefaler, at 
jeg lader være, ja, og de siger, at de må afbryde forbindelsen med mig, i samme 


184 Jf. Kommissionens beretning, bind 6. 

185 Arne Herløv Petersen, kronik i Politiken, 27. april 1982, cit. i Arne Herløv Petersen, Spionsigtet, s. 50. 
186 PET, operationssag: Aflytningsrapport vedr. sagen mod Arne Herløv Petersen, 29. oktober 1979. 
187 Ibid.: Samtale med Merkulov, aflytningsrapport. 

188 Ibid. 

øjeblik jeg melder mig ind” I en samtale med en journalist fra Land og Folk 
forklarede Herløv Petersen, at ”jeg er ikke selv medlem, bl.a. må jeg ikke være 
det, Den sovjetiske Ambassade, de har brug for mig som sympatisør”.”? Det be- 
mærkes, at den pågældende journalist i begyndelsen af 1970'erne selv var blevet 
kørt som ”objekt rasrabotki” af KGB-officeren Mironov, dvs. at han blev dyrket af 
KGB med henblik på senere hvervning. Da journalisten insisterede på at melde 
sig ind i DKP, afbrød KGB hvervningsforsøget.” 

Den 21. juni 1981 fik Herløv Petersen besøg af to ansatte ved den sovjetiske 
repræsentation. De kom på vegne af Merkulov og overbragte en gave bestående 
af en kassettebåndoptager/radio samt ni flasker spiritus. Hertil sagde Herløv Pe- 
tersen til sin samlever, efter at han havde taget afsked med sine gæster: ”Nå, det 
betyder altså, at jeg stadigvæk er gode venner med den sovjetiske ambassade… 
Det betyder også, at jeg ikke må melde mig ind i DKP, det havde jeg ellers tænkt 
mig. 

De her anførte citater fra PET's transskription er blevet kontrolleret med den 
oprindelige lydoptagelse. Kommissionen har ingen diskrepans fundet mellem 
det sagte på de båndede samtaler og det nedfældede i aflytningsrapporterne. Der 
høres heller ingen form for ironi eller distancetagen til citaterne, der synes al- 
vorligt ment. Der er heller ikke belæg for at hævde, at citaterne er taget ud af en 
forkert sammenhæng.” 


Påvirkning 


Et andet forhold, som PET blev opmærksom på som følge af Gordijevskijs op- 
lysninger, var, at KGB forsøgte at påvirke den offentlige opinion ved at få Herløv 
Petersen til i eget navn at udgive tekster forfattet i Centret. To sådanne eksempler 
kan nævnes, nemlig pamfletterne Kolde Krigere (1978) og True Blues (1980). 
Kolde krigere var ifølge Arne Herløv Petersens udlægning et forsøg på ”at 
lade nogle af halvfjerdsernes kolde krigere afsløre deres holdning gennem egne 
artikler og udtalelser. Alle de citater, der er anvendt hertil, stammer fra vestlige 


189 PET, operationssag: Samtale med bekendt, aflytningsrapport, 10. januar 1980. 
190 Ibid.: Samtale med journalist, aflytningsrapport, 20. december 1980. 

191 Jf. Kommissionens beretning, bind 6. 

192 PET, operationssag: Samtale med samlever, aflytningsrapport, 20. juni 1981. 
193 PET, operationssag: Kassettebånd. 

kilder”, Dette bekræftes af et nødtørftigt kildeapparat, der primært henviser 
til vestlige aviser og tidsskrifter. Det 48 sider lange hæfte behandler følgende 
personer: Margaret 'Thatcher, Lord Chalfont, Henry Jackson, Barry Goldwater, 
George Meany, Joseph Luns, Axel Springer og Franz Josef Strauss. Hæftet blev 
i 1979 udgivet på engelsk som Cold Warriors på forlaget Joe Hill Press, som PET 
mente var forfatterens eget forlag. 

PET's beviser for en sammenhæng mellem, hvad Arne Herløv Petersen ud- 
gav, og hvad KGB havde videregivet af tekstforlæg til den danske forfatter, byg- 
gede blandt andre på Gordijevskij, som nu var tilbage i Moskva og således yderst 
sårbar over for en hvilken som helst eksponering. Et af Gordijevskijs udsmug- 
lede dokumenter var et brev af 20. juni 1977 fra Centret i Moskva til residenten 
i København: 


”I henhold til Deres anmodning sender vi den første samling af materiale til bro- 
churerne, som skal afsløre reaktionære vestlige politikeres aktiviteter. Materialet 
består af udkast til politisk-psykologiske karikaturer af Goldwater og Jackson. Der 
vedlægges også presseudklip, bibliografi, som kan være til nytte for at kunne skrive 
brochurerne. 

Ekstra materiale vil blive fremsendt så snart det foreligger — om Meany, Strauss, 
Springer, Thatcher og andre. 

Hold os venligst orienteret om fremskridtet i arbejdet med brochurerne og om 
yderligere fornødenheder. 

Vedlagt: 11 sider russisk tekst om teserne. 

12 siders engelsk oversættelse. 

Udvalg af presseudklip i en særskilt pakke”»5 


Den 2. august 1977 skrev Centret: 


”Der er vedlagt en samling af materiale til brochurerne, som skal afsløre afspæn- 
dingsmodstandernes aktiviteter. 

Materialet består af rapporter/teser om Springer og Chalfont, og også af et udvalg 
af presseklip, som kan være til hjælp til at skrive brochurerne. 

Hold os venligst orienteret om fremskridtet i arbejdet med brochurerne og om 
yderligere fornødenheder. 


194 Arne Herløv Petersen, Kolde krigere, særnummer af Clarté, nr. 6, 1977 (udgivet 1978), s. 7. 

195 PET, operationssag, rapport af 3. december 1977: Brev fra Centret til residenturet, 20. juni 1977, un- 
derbilag til rapport vedr. anvendelse af Herløv Petersen i active measures-operationer, maj-august 
1977. 

Vedlagt: 14 sider russisk tekst om teserne. 
16 siders engelsk oversættelse og et udvalg af presseudklip i en særskilt pakke. Så 
snart der ikke længere er brug for materialet, skal det destrueres”» 


Gordijevskij-materialet viser, at KGB leverede materiale til Herløv Petersen med 
henblik på udgivelse. Det bemærkes, at både Springer og Chalfont, som nævnes 
i KGB's teser, begge optræder i Kolde krigere. KGB tilbød angiveligt Herløv Peter- 
sen økonomisk kompensation for denne indsats. Pålideligheden af Gordijevskij- 
materialet støttes af Arne Herløv Petersens dagbogsblade. 


ikke findes — at den er opfundet … af en snedig og dygtig 3. Henry Jackson 
czekisk flygtning«. 

Lord Chalfont har gjort tjeneste i de britiske væbnede 
styrker fra 1940 til 1961 og har især beskæftiget sig med 
spionage.” Denne mand, der i dag taler meget om menne- 
skerettighederne, har været med til at bekæmpe frihedsbe- 


En af de mest indflydelsesrige af de hundrede amerikanske 
senatorer er Henry »Scoop« Jackson, der siden 1953 har 
vægelser og trampe på menneskerettighederne i Burma, In- repræsenteret staten Washington. Inden da var han i 12 år 
dien, Cypern, Malaya og Østafrika. Han er i dag åbenlyst medlem af Repræsentanternes Hus. Han er også en af de 
ansat af IBM. mest reaktionære amerikanske toppolitikere. 

Henry Jackson har altid været en mand med store ambi- 
tioner. Han ville forfærdelig gerne være præsident, og op 
til det demokratiske partikonvent i 1976 førte han sig 
stærkt frem, Han måtte bukke under for Carters massive 
valgtromle, og da han nu er blevet 66 år, er det formodent- 
lig usandsynligt, at han nogen sinde kommer til at sidde i 
det Hvide Hus. Men han er i allerhøjeste grad stadig en 


Han har været en pålidelig og trofast tjener for sine for- 
skellige arbejdsgivere. 
Men han er farlig for freden og sikkerheden i Europa. 


Kildehenvisninger til kapitel 2. 


Se »Tribune«, 22.4.77 

. The Sunday Times, 1.6.75 

» The Observer, 10,4.77 

'… The Times, 28.3.77 

Pressebulletin fra SPD, 16.3.77 

- The Times, 10.9.75 

. Who's Who in the United Kingdom, 1968. 
Denne oplysning er slettet i senere udgaver. 


S2ESRESoenøsssbnr 


The Times, 15.3.76 mand, der spiller en vigtig politisk rolle. 

Ibid. Jackson byggede sin politiske karriere op på »den gule 
Ibid., 311.77 fare« til at begynde med. Han kom med en mængde slet 
FA, syr underbyggede påstande om den lumske »pro-japanske ind- 
or ER flydelse« i USA under anden verdenskrig? og veg ikke til- 
Ibid, 152.77 bage for at oppiske til lynchstemning mod amerikanske bor- 
Ibid. gere af japansk afstamning. 


Efter krigen skiftede Jackson hurtigt over fra den gule 
fare til den røde trussel. Han mente, man burde skabe et 
militært spærrebælte omkring »den asiatiske form for kom- 
munisme«? og han spillede en fremtrædende rolle indenfor 
Komiteen for Uamerikansk Virksomhed. Han gik stærkt 
ind for oprustning og især udvikling af bombeflyverstyr- 
ken. 

21 


Kolde krigere. Billedet viser side 20 og 21 i Arne Herløv Petersens pamflet Kolde krigere fra 1978. Højre 
side viser kapitlet om den amerikanske senator Henry Jackson, mens venstre side omhandler den 
konservative britiske politiker Lord Chalfont. Slutnoterne på venstre side refererer alene til britisk lit- 
teratur, men PET bemærkede, at KGB-Centret i en skrivelse til residenturet i København af 2. august 
1977 havde vedlagt en tekst om netop Chalfont til brug for en påvirkningsoperation (PET's arkiv). 


196 Ibid. 

Herløv Petersen har imidlertid sat spørgsmålstegn ved troværdigheden af de 
dagbogsblade, som han selv har forfattet: 


”Derfor må jeg i øvrigt som historiker advare mod at betragte dem [dagbogsbla- 
dene] som beskrivelser af faktiske forhold. De er særdeles subjektive, og desuden 
er alle forfattere som bekendt lystløgnere. Ellers skrev de ikke romaner og digte;”” 


Rigsadvokaten var af den opfattelse, at dagbøgerne udgjorde et skrøbeligt bevis- 
materiale, men ud fra en anden betragtning: Siderne var nok datoangivne, men 
ikke årstalsangivne. Rigsadvokaten blev siden oplyst om, at der var flere beviser, 
men at dette ”mere” ikke kunne afsløres. I denne formulering lå der en hentyd- 
ning til Gordijevskij-materialet, som PET anvendte til at verificere oplysninger- 
ne i dagbogsmaterialet, og som gjorde det muligt at sætte årstal på de forskellige 
dagbogslæg.”” Denne kilde ville PET ikke afsløre over for Rigsadvokaten. 

Dagbogsbladene bekræfter flere af Gordijevskijs oplysninger om møder med 
KGB-officerer. Ydermere omtaler dagbogsbladene en lang række møder med 
ambassadefolk i perioden før 1975, som det ikke er muligt at kontrollere umid- 
delbart, men som må anses for troværdige ud fra den betragtning, at PET havde 
konstateret, at der var kontakt mellem Herløv Petersen og de pågældende am- 
bassadefolk på daværende tidspunkt. 

Ifølge dagbogsblad side 3274 af 1. maj 1976% omtalte Arne Herløv Petersen 
under et møde med Tjebotok arbejdet med en ”russisk pjece”.7”” På dagbogsblad 
side 3400 af 5. september 19777” ses følgende noteret: 


”Om formiddagen ind til frederiksberg rådhus, hvor jeg mødte vadim tjernyj. gik 
over til restaurant i nærheden & spiste frokost der, øl & snaps til. fik mit pas med 
transitvisum. han giv mig en del materiale til en brochure med citater fra forskel- 
lige reaktionære politikere. lovede den færdig til nytår. jeg fik også en flaske whisky 
&en karton cigaretter”>” 


197 Brev til justitsminister Ole Espersen, 6. november 1981, gengivet i Arne Herløv Petersen, Spionsig- 
tet, s. 16. 

198 Rigsadvokaten, j. nr. 668/81: Notat fra Rigsadvokaten, udateret. 

199 Årstallet er angivet af PET. 

200 PET, operationssag: Dagbogsblad 3274. 

201 Årstallet er angivet af PET. 

202 PET, operationssag: Dagbogsblad 3400. 

Pjecen omtales også i dagbogsblad 3429 af 29. november 19777%: 


”vadim [Tjernyj] kom & hentede mig kl. 11. vi kørte indtil petersborg i bredgade, 
hvor vi spiste frokost. preben møller hansen sad sammen med en del andre & 
spiste. hentede vadims kone på vejen. i jægersgade gav han mig en hel kasse med 
to kartoner prince, to kartoner cecil, to flasker armagnac, fire flasker whisky & tre 
flasker vodka. men det skulle osse betragtes som en julegave, sagde han. vi aftalte 
at mødes lige efter nytår, hvor jeg gerne skulle have pjecen om de kolde krigere 
færdig. Op til. [her nævnes navnene på to bekendte]. Aftalte pjecen osse denne 
gang skal komme på clarté”-% 


Det fremgår, at Herløv Petersen den 4. januar 1978?% var begyndt ”så småt på 
pjecen om de kolde krigere, som jeg havde lovet vadim færdig til nytår”? Den 
6. marts 1978?” spiste han frokost med Tjernyj og måtte ved den lejlighed be- 
klage, at han ”ikke som lovet havde gjort pjecen færdig, men sagde jeg snart ville 
gøre det”; Den 2. april anførtes i dagbogen: ”så i gang med pjecen til vadim, 
som jeg nåede tre kapitler af”? Næste dag afleverede Arne Herløv Petersen ud- 
kast til pjecen til Tjernyj med en bemærkning om, ”den nok ikke blev længere”.”? 
Den 20. maj anføres i dagbogen: ”til møde med vadim [Tjernyj] på ny renæs- 
sance om formiddagen. han var sur over at jeg ikke havde lavet den pjece fær- 
dig. der var heller ingen gaver dennegang””" Dagbogsblad 3487 angiver, at Kolde 
Krigere udkom den 10. november 1978.7” Den blev ifølge oplysninger, som PET 
indhentede hos trykkeren, trykt i 300 eksemplarer. 

Beskrivelsen i dagbogsbladene er samstemmende med de oplysninger, som 
Gordijevskij kom med i samme periode. Gordijevskij berettede om de proble- 
mer, som Tjernyj havde med Herløv Petersen, som var ”gået over gevind” og 
konstant var forsinket i arbejdet med at publicere det tekstmateriale, som Cen- 


203 Årstallet er angivet af PET. 

204 PET, operationssag: Dagbogsblad 3429 i PET. 

205 Årstallet er angivet af PET. 

206 PET, operationssag: Dagbogsblad. 

207 Årstallet er angivet af PET. 

208 PET, operationssag: Dagbogsblad 3453. 

209 Ibid.: Dagbogsblad 3459. 

210 Ibid.: Dagbogsblad 3459-60. 

211 Ibid.: Dagbogsblad 3478. 

212 Ibid.: Dagbogsblad 3459. Særnummeret af Clarté udkom forsinket, hvilket kan forklare, at det blev 
registreret som særnummer 6, 1977, på trods af at trykkedatoen var 1978. 

tret havde forfattet. Der er med andre ord klart belæg for, at dagbogsbladene er 
en brugbar kilde til forfatterens forbindelse til den sovjetiske repræsentation i 
denne periode. 

Også aflytningsmaterialet underbyggede PET's formodning. Den 11. oktober 
1979 fik Herløv Petersen en opringning fra Vladimir Merkulov, der havde over- 
taget hvervet som forfatterens føringsofficer efter Tjernyj. Merkulov spurgte, 
om han havde oversat og redigeret den engelske udgave af kolde krigere, Cold 
Warriors. I en senere samtale den 29. oktober 1979 oplyste Herløv Petersen 
til Merkulov, at bogtrykkeren kunne levere den færdigtrykte pjece inden den 
20. november 1979. Den 20. november 1979 oplyste trykkeriet, at virksomheden 
havde afsendt 325 eksemplarer til forfatteren. Den eneste større forskel mellem 
den dansk- og engelsksprogede pjece var, at i sidstnævnte udgave var afsnittet 
om den amerikanske fagforeningsleder George Meany blevet sløjfet.” 

I en telefonsamtale den 26. november 1979 takkede Merkulov for det ud- 
førte arbejde. Merkulov bad ligeledes Arne Herløv Petersen om at sende to ek- 
semplarer af Cold Warriors til Samarbejdskomitéen for Fred og Sikkerhed. Ved 
et møde på restaurant Kulkælderen den 30. november 1979 fik Herløv Petersen 
ifølge PET's overvågningsrapport en flaske spiritus og et karton cigaretter. Til 
gengæld fik Merkulov overdraget ca. 15 hæfter af, hvad PET formodede var Cold 
Warriors. Den 29. februar 1980 fik Merkulov under et besøg i Herløv Petersens 
hjem overdraget ”et par hundrede stk. eksemplarer af Cold Warriors”. Til gen- 
gæld fik Herløv Petersen to flasker whisky, to flasker vodka, en flaske snaps, en 
flaske daiquiri samt tre kartoner cigaretter.”" 

En anden pamflet, som PET mente var et bestillingsarbejde fra KGB, hed 
True Blues. The Thatcher that couldn't mend her own roof. Den udkom på Joe Hill 
Press i 1980. Pjecen er et frontalangreb på Storbritanniens premierminister Mar- 
garet Thatcher og det konservative parti i Storbritannien. Titlen hentyder til, at 
”thatcher” på engelsk betyder ”tækker”. Pjecen er mere international i stilen, og 
der ses ingen referencer til specifikke danske forhold. Herløv Petersens arbejde 
med denne udgivelse foregik, mens hans hjem blev overvåget af PET. 


213 Jf. PET, operationssag: ”Rapport ang. kolde krigere (Cold Warriorsy” ikke dateret, samt underlig- 
gende afskrifter af telefonaflytninger. 
214 Ibid. 

ARNE HERLØV PETERSEN 


TRUE BLUES 


The Thatcher that couldn't mend her own roof 


JOE HILL PRESS 
1980 


True Blues. Billedet viser titelbladet til Arne Herløv Petersens kritiske skrift om Margaret Thatcher. 
Dets ironiske undertitel er The Thatcher that couldø't mend her own roof. Ifølge PET var pamfletten 
et eksempel på ”Active Measures”, dvs. et sovjetisk forsøg på meningspåvirkning i Danmark (PET'S 
arkiv). 

Den 13. maj 1980 fortalte Herløv Petersen Merkulov: ”den pjece vi har talt om… 
den er mere nødvendig end nogensinde”; Ifølge PET's resumé af en samtale 
mellem de to fra 12. juni 1980 taltes der lavmælt om Margaret Thatcher. Der 
var derfor ifølge PET en vis usikkerhed forbundet med afskriften, men ifølge 
PET var essensen af samtalen, at Arne Herløv Petersen ikke skulle oversætte 
materialet, ”men nærmere behandle stoffet [herefter en indskudt bemærkning 
om, at der var lidt sprogvanskeligheder imellem dem]….…og de taler om stør- 
relsen af pjecen'>" Den 27. august 1980 ringede Merkulov til Herløv Petersen, 
som fortalte, ”at den tekst jeg fik, var så god, at jeg behøvede kun lave om på 
nogen grammatikfejl, og rette sådan hist og her”. Dette udsagn indikerer, at Arne 
Herløv Petersens tekst var mere end blot inspireret af det materiale, han modtog 
fra Merkulov. Det var ellers den modsatte opfattelse, som Arne Herløv Petersen 
bibragte offentligheden i en kronik i Politiken den 27. april 1982: 


”Jeg har benyttet mig af hjælp fra den sovjetiske ambassade for at få fremskaf- 
fet avisudklip og andre facts, jeg kunne bruge til artikler eller pjecer, jeg var i 
gang med. Jeg har også benyttet den amerikanske ambassades bibliotek, Ritzaus 
Bureaus arkiv, Hovedbiblioteket i København, Tidsskriftsbiblioteket i Dronnin- 
gensgade, og en mængde andre kilder. Det er faktisk vanskeligt at skrive artikler 
med hold i virkeligheden, hvis man ikke prøver at finde frem til de tilgængelige 
oplysninger”;” 


Det sovjetiske engagement i brochuren ses også ved, at Merkulov (M) og Arne 
Herløv Petersen (AHP) diskuterede finansieringen af pamfletten: 


”AHP: ja og jeg kan også sige, jeg har lavet det arbejde, jeg skal lave. 

M: ja, men jeg mener at pengene, som skal bruges til pjecen 

AHP: ja, ja, men ja, ja, buu, det varer et par uger, før det er nødvendigt, men jeg 
kunne låne pengene så længe, altså jeg har virkelig brug for penge nu, 

M: ja 

(2) 

M: ja, men du kan sende manuskriptet til det bogtrykkeri 

AHP: ja, trykkorrekturen 


215. PET, operationssag: Telefonsamtale Herløv Petersen-Merkulov, aflytningsrapport, 13. maj 1980. 

216 Ibid.: Rumaflytning Herløv Petersen-Merkulov, aflytningsrapport, 12. juni 1980. 

217 Arne Herløv Petersen, ”atter en kronik”, Politiken, 27. april 1982 cit. i Arne Hrløv Petersen, Spion- 
sigtet, s. 48. Synspunktet er gentaget i forfatterens brev til Kommissionen af 22. marts 2009, hvori 
det anføres, at ”Pjecen om Margaret Thatcher har jeg selv skrevet på grundlag af oplysninger fra 
vesteuropæiske og amerikanske aviser” Kommissionens arkiv. 

M: ja, ja, har du sendt, det er fint 

AHP: ja, ja, det er sendt, og nu har de trykt korrekturen, og jeg har lige rettet kor- 
rekturen, 

M: ja, ja, ja 

AHP: så det er alt sammen i orden 

M: så vi kan få det færdige resultat i midten af september 
AHP: ja, det går jeg ud fra 

M: ja, hvis vi sender penge, ja okay 

AHP: ja, 

M: så ringer jeg til dig, måske i aften 

AHP: okay 

M: ja, tak, farvel””s 


Den 19. september 1980 fortalte Arne Herløv Petersen sin samlever, at han havde 
skrevet adresser på 250 konvolutter samt købt frimærker til brug for afsendelse 
af pamfletten: ”nu skal vi sgu have sendt lortet… ellers bliver Volodief [Merku- 
lov] meget ked af det”? Merkulov nævnte efterfølgende i en telefonsamtale den 
13. november 1980, at han var interesseret i, at pjecen blev omtalt i aviserne. På 
et møde 5. december 1980 i København nævnte Herløv Petersen over for Merku- 
lov, at han havde modtaget adskillige takkebreve fra USA, England, Skotland og 
Australien for tilsendelsen af True Blues.”” 


Evakuering til Sovjetunionen 


I bogen Spionsigtet forklarer Arne Herløv Petersen, at PET ikke havde forstået 
hans udsagn korrekt, når justitsministeren på baggrund af PET's indsamlede 
materiale citerede ham for at have en aftale med Moskva om, at han kunne blive 
evakueret i en krigstruende situation: 


”Det er direkte komisk. Hvis der kommer krig i Europa, bliver vi formentlig alle 
sammen evakueret til stratosfæren. Jeg tror faktisk ikke man kan forestille sig en 


218 PET, operationssag: Telefonsamtale Arne Herløv Petersen — Merkulov, 27. august 1980, aflytnings- 
rapport. 

219 Ibid.: 'Telefonsamtale Arne Herløv Petersen — samlever, 19. september 1980, aflytningsrapport. 

220 Ibid.: Telefonsamtale Arne Herløv Petersen — Merkulov, 13. november 1980, aflytningsrapport; 
overvågning af møde mellem Herløv Petersen og Merkulov i København på ”Ny Renæssance”, 


overvågningsrapport, 5. december 1980. 

sovjetisk u-båd lægger ind ved Langelandsfortet eller ved Tryggelev Nor for at 
hente min kone, vores datter og mig. Hvis jeg har sagt noget i telefonen i den 
retning er det en slags galgenhumor, som jeg ikke forventer, politifolk kan forstå. 
Men det er jo heller ikke dem, jeg har sagt det til.” 


Kommissionen har gennemgået afskrifterne fra aflytningerne fra den 31. august 
1980, 1. september 1980 og 30. marts 1981. Der er tillige foretaget en sammen- 
ligning med den originale lydoptagelse.”” På denne baggrund kan Kommissio- 
nen ikke dele Arne Herløv Petersens udlægning. På båndoptagelsen høres ingen 
form for ironi eller distancetagen til citaterne, der synes alvorligt ment.”> Hvor 
usandsynligt det end måtte forekomme, at Sovjetunionen ville evakuere den på 
Langeland boende danske forfatter i tilfælde af krig, synes både Herløv Petersen 
og dennes samlever at have været af den overbevisning, at noget sådant ville ske. 
Det viser rumaflytningen af deres indbyrdes samtale efter, at familien Merkulov 
havde været på besøg i privaten den 31. august 1980: 


”AHP [Arne Herløv Petersen]: Hør her, hvad Volodia [Merkulov] i øvrigt sagde: 
Det er muligt, at der bliver lagt op til en akut krigssituation. 

”[Samlever]: Ja det ved jeg godt. 

AHP: I det øjeblik skal vi sørge for, at vi kommer til Sovjetunionen øjeblikkelig, i 
sikkerhed (…) 

[Samlever]: Jeg siger, at der er sikkert også bedre end… 

AHP: Nå, altså, det er s'gu ikke sådan, at der er en farlig situation, men… 
[Samlever]: Men det er rigtigt nok. Det har jeg i øvrigt hele tiden regnet med, det 
nok skulle gå(…) Jeg tror nemlig, at Volodia tror meget på dig(….) 

AHP:-[citerer her, hvad Merkulov har fortalt ham]…du er den bedste ven, jeg har 
truffet, ikke bare i Danmark, men i hele Sovjetunionen har jeg aldrig truffet nogen 
så trofast, så god en ven som dig, Jeg ved, at du er en ægte ven af det sovjetiske folk 
0.S.V., 0.S.V, 0.S.v, ikke? 

(5) 

AHP: Jamen, jeg har skam et udmærket forhold til Volodia [Merkulov], det er der 
da ikke nogen mulig tvivl om. 

[Samlever]: Jamen, jeg synes da, det er rart at vide, at i tilfælde af et eller andet (...) 
til Sovjetunionen. 

AHP: Det er rart. — Han siger, at … 


221 Arne Herløv Petersen, ”Atter en kronik, Politiken, 27. april 1982, cit. i Arne Herløv Petersen, Spion- 
Sigtet, S. 51. 

222 PET, operationssag: Kassettebånd. 

223 Ibid.: Kassettebånd. 

[Samlever]: Så kan vi også tillade os mere, vi kan være mere frække, end nogen 
der ikke har…”7+ 


Den 1. september 1980 ringede Herløv Petersen til et familiemedlem, som blev 
orienteret om Merkulov-familiens besøg dagen før. Herløv Petersen fortalte iføl- 
ge PET i et ”fortroligt og lavmælt tonefald, at M [Merkulov] havde taget sin kone 
med, fordi han nu fuldstændig har tillid til… [Herløv Petersens samlever] End- 
videre skulle Merkulov ifølge aflytningsprotokollen have sagt: ”at så snart der er 
en krigstrussel, bliver AHP [og dennes familie] evakueret i sikkerhed til et sted i 
Sovjet”. I en telefonsamtale den 30. marts 1981 fortalte Herløv Petersen: 


”AHP [Arne Herløv Petersen]: altså som sagt, du ved, jeg har en aftale om, at vi 
kommer over på den anden side af Uralbjergene, ikke 

[Familiemedlem]: ja 

AHP: lynhurtigt 

[Familiemedlem]: ja 

AHP: så det er sådan set ikke personligt, men på den måde 

[Familiemedlem]: nej 

AHP: jeg skal nu nok klare mig 

[Familiemedlem]: ja 

AHP: og jeg kan få… [navne på to familiemedlemmer] med”>6 


Hvad historien derimod vidner om, er, at Merkulov havde en vis succes med en 
bevidst påvirkningsstrategi, der gik ud på konstant at komplimentere Herløv Pe- 
tersen og lade ham forstå igen og igen, hvor betydningsfuld en person, Moskva 
regnede ham for. Så betydningsfuld, at han ville blive evakueret i tilfælde af en 
atomkrig. 


Norden som atomfri zone 


PET's efterforskning viste, at KGB interesserede sig for Herløv Petersens under- 
skriftindsamling for en appel om en atomfri zone i Norden. Fra den 5. maj og 
frem til den 5. august 1981 lyttede PET med på en række samtaler, der omhand- 


224 PET, operationssag: Rapport ang. evakuering til Sovjet. Rumaflytning, 31. august 1980. 
225 Ibid.: Rapport ang. evakuering til Sovjet. Telefonaflytning, 1. september 1980. 
226 Ibid.: Rapport ang. evakuering til Sovjet. Telefonaflytning, 30. marts 1981. 

lede dette initiativ. Den 5. maj 1981 fortalte Herløv Petersen et familiemedlem, at 
han var i færd med at skrive adresser på ca. 500 kuverter, der skulle distribueres 
blandt forfattere og billedkunstnere, og i en samtale den 8. maj 1981, fortalte han 
en bekendt, at deres fælles ”gode ven” Merkulov så velvilligt på initiativet.” Den 
12. maj 1981 orienterede han et familiemedlem om, at han indtil videre havde 
modtaget 99 ”positive underskrifter”. Samme dag ringede han til en journalist på 
Land og Folk, som bad ham kontakte en person i Fredskomitéen, der var i gang 
med at forberede en større fredskonference. Herløv Petersen drøftede dernæst 
situationen med fredskomitemedlemmet: 


”AHP?: du, jeg har med mine venner, det kan vi godt sige, jeg håber ikke, at jeg 
bliver aflyttet, den sovjetiske ambassade er involveret i sagen, men vi har lavet 
en appel, som hedder: ATOMFRI ZONE I NORDEN...den skal trykkes som an- 
nonce om en 10 dages tid. 

[Fredskomitémedlemmet]: vi, hvem er det, er det dig eller…er det 

AHP: Det er mig og en ambassade 

[Fredskomitémedlemmet]: na, ja 

AHP: og du kan jo gætte dig til, hvad for en 

[Fredskomitémedlemmet]: ja, det kan jeg godt” 


Herefter læste Herløv Petersen annonceteksten højt i telefonen.” Den derpå 
følgende samtale viser, at Herløv Petersen havde valgt ikke at orientere appel- 
underskriverne om den sovjetiske ambassades involvering: 


227 Ibid.: Rapport ang. atomvåbenfri zone i Norden, 5. maj og 8. maj 1981. 

228 Teksten lød: ”I disse år kappes flere og flere lande om at komme med i ”atom-klubben”. Om at ud- 
vikle deres egne atomvåben. Lande som Israel, Sydafrika og Pakistan er i den seneste tid kommet i 
søgelyset. Et land som Indien, der plages af sult og nød, mener at have råd til at udvikle atomvåben. 
I denne situation må vi være solidariske med de milliarder af mennesker i verden, der ønsker at 
afskaffe alle atomvåben og bruge de summer, der nu i bedste fald smides ud af vinduet og i værste 
fald kan føre til udslettelse af alt liv på Jorden, til konstruktive formål. I en verden, der er præget af 
stadig større ulighed mellem de rige og de fattige lande. 

De nordiske lande kan vise et godt eksempel ved at indføre en atomfri zone i Norden. Hidtil har de 
nordiske lande klogt nægtet at lade sig inddrage i atomvåben-kapløbet. Men faren er hele tiden til 
stede. 

Vi har en mulighed for at vise, at talen om nordisk samarbejde og sammenhold ikke er hule fraser. 
Vi har mulighed for at vise, at vi endnu kan tage et initiativ selv. Vi appellerer til hele det danske 
folk om at støtte tanken om en atomfri zone i Norden. Vi appellerer til regering og Folketing om at 
tage konkrete initiativer for at fremme denne sag”. Ibid.: Rapport ang. atomvåbenfri zone i Norden, 
12, maj og 8. maj 1981, samt udklippet annonce i Information, 30.-31. maj 1981. 

” [Fredskomitémedlemmet]: det var fandeme imponerende hvad, og du har fået 
Rifbjerg og alle de intellektuelle 

AHP: hele bundtet 

[Fredskomitémedlemmet]: ja 

AHP: hele bundtet 

[Fredskomitémedlemmet]: fint du, ja, men hvad kan man sige andet end hurra for 
det 

AHP: næh, hvad fanden, jeg har lavet arbejdet, og tjah — mellem venner — kan jeg 
godt fortælle dig, det er Sovjetunionens ambassade, der betaler 
[Fredskomitémedlemmet]: ja, det ved de godt, alle dem der skriver under, eller 
hvad, 

AHP: næh 

[Fredskomitémedlemmet]: nej, — (begge griner) — det er det vi skal passe på med, ja 
nogle af dem ville s'gu godt være med til at betale, tror du ikke 

AHP: jo 

[Fredskomitémedlemmet]: ikke alle sammen, men nogle af dem 

AHP: ja, det er også det, du ved, jeg tænkte på bagefter, jeg skulle egentlig, det 
havde været taktisk rigtigt at skrive, send nogle penge til annoncen, ikke 
[Fredskomitémedlemmet]: ja, 

AHP: altså ikke fordi jeg har brug for dem, men 

[Fredskomitémedlemmet]: de vil jo spørge, hvem der har betalt den, jo, nogle af 
dem”>» 


Den 14. maj 1981 fortalte Herløv Petersen Merkulov, at han havde fået tilsagn 
fra ”alle de allerkendteste” kunstnere, men også, at det nok ville koste mere end 
3.000 kr. at få annoncen trykt i Socialistisk Dagblad, Information og Land og 
Folk. Desuden anførte Herløv Petersen en række udgifter til breve og konvolut- 
ter. Forfatteren havde imidlertid ikke midler til selv at betale for indrykningen 
af annoncerne, hvorfor han lod det være op til Merkulov, der ønskede at af- 
tale et nyt møde om det finansielle grundlag. Samtidig henstillede Merkulov, 
at man undgik Land og Folk: ”Arne, hvis det koster dyrt, vi kan sætte den først 
i Information" Mødet fastsattes til søndag den 24. maj 1981 på Hotel Astoria, 
idet Herløv Petersen skulle videre med tog fra Hovedbanen til DDR.” 


229 PET, operationssag: Rapport ang. Atomvåben fri zone i norden, 8. og 12. maj 1981. 

230 Ibid.: Rapport 14. maj og 8. maj 1981. 

231. Mødetidspunktet fremgår af en samtale af 14. maj 1981 med Herløv Petersens samlever, som også 
blev oplyst om, at Merkulov skulle betale annonceudgifterne. Ibid.: Rapport ang. Atomvåben fri 
zone i norden, 14. maj 1981. 

Annoncen, der blev trykt i dagbladene i slutningen af maj, var en kilde til 
frustration for Herløv Petersen, der ikke havde fået de penge, som Merkulov 
havde stillet i udsigt. I en samtale med et familiemedlem blev Merkulov omtalt 
i negative vendinger, fordi ambassadesekretæren kun ville betale 1.500 kr. Her- 
løv Petersen var så oprørt, at han overvejede helt at droppe forbindelsen til den 
sovjetiske repræsentation i Danmark: ”Det han betaler, dækker ikke annoncen 
i Land & Folk… Ja noget jeg burde have tænkt på men det er altid, jeg havde jo 
regnet med, at de [russerne] betalte, ikke, det plejer de jo at gøre, ikke””> 

Aflytningsprotokollen fra en telefonsamtale mellem Herløv Petersen og jour- 
nalisten på Land og Folk viser, at appellen skulle bruges i en videre europæ- 
isk sammenhæng. Herløv Petersen havde angiveligt sendt en anmodning til en 
bekendt om at duplikere ”appellen om en atomfrizone i Norden” i 200 eksem- 
plarer til uddeling blandt deltagerne i ”fredsmarchen 1981, København-Paris”. 
Desuden skulle der kopieres et yderligere antal på engelsk, der sammen med et 
følgebrev skulle sendes til 60-65 partier/fredsorganisationer og forfatterorgani- 
sationer. Følgebrevet på engelsk beskrev kampagnens hovedmål og opfordrede 
til, at ”Hvis I kunne arrangere en lignende kampagne, ville det i høj grad gavne 
fredssagen i Europa” 

Den 20. juli 1981 aflyttede PET en samtale mellem Herløv Petersen og et fami- 
liemedlem, hvoraf det fremgik at et medlem af ”Plum-fonden” kun havde givet 
1.500 kr. til dækning af annonceudgifterne, og ikke som Herløv Petersen op- 
rindelig havde forstået, 5.000 kr. Herløv Petersen fortalte, at han derfor havde 
”et underskud på disse annoncer på hen ved 3.500 kr….Jeg fik også 1.500 kr. af 
den sovjetiske ambassade, men det skal du s'gu ikke fortælle til nogen. Jeg håber 
ikke, at denne telefon bliver aflyttet”>+ Den følgende dag aftalte Herløv Petersen 
telefonisk, at Merkulov skulle komme til Langeland den 1. august 1981. PET lyt- 
tede følgelig med, da Merkulov i selskab med en anden sovjetisk repræsentant, 
som PET ikke kunne identificere nærmere, ankom til Herløv Petersens hjem i 
Tryggelev den pågældende dag. På mødet aftaltes en fremtidig mødeform, som 
kunne opfattes som konspirativ: 


232 Ibid.: Rapport ang. Atomvåben fri zone i norden, 1. juni 1981. 

233 Ibid.: Rapport ang. Atomvåben fri zone i norden, 28. juni 1981. 

234 Ibid.: Rapport ang. Atomvåben fri zone i norden, 20. juli 1981. Arne Herløv Petersen har ved brev til 
Kommissionen af 22. marts 2009 oplyst, at han modtog 1.500 kr. fra Plum-fonden, men at han selv 
dækkede resten af beløbet på 3.827,75 kr. for annoncen. Kommissionens arkiv. 

235. Ibid.: Rapport vedr. sagen mod Arne Herløv Petersen, 21. juli 1981. 

”AHP [Arne Herløv Petersen]:Volodia [Merkulov], hvad så. Jeg må ikke ringe til 
dig. Jeg må heller ikke skrive til dig. 

M [Merkulov]: Du kan skrive, hvornår det er bedst, hvornår jeg kan træffe dig, så 
jeg kan ringe til dig. 

AHP: Lad os lige aftale noget. 


AHP: Lad os lige aftale for fremtiden, hvis der er noget, så skriver jeg. Og det er 
hermed vedtaget, at jeg skriver ”kære Volodia, eller kære Hr. Merkulov til din 
privatadresse. 

M: Det vil være bedst, hvis du sender det til ambassaden. 

AHP: Hellere til ambassaden? 

M: Ja, der er så mange breve, som kommer til ambassaden, at ? 

AHP: Ja, ja, okay, jeg er i gang med et forskningsprojekt om Sovjetunionen. Vil du 
være så venlig at sætte dig i kontakt med mig; ikke? 

M: Ja, det er okay. Det betyder, at jeg skal ringe til dig. 

AHP: Okay, det er aftalt, at det er vores metode for fremtiden”»' 


Herløv Petersen foreslog efterfølgende, at han skulle anvende en kodeskrift, når 
han henvendte sig til Merkulov, hvilket KGB-officeren afviste: ”nej, nej, nej, du 
skal skrive som almindeligt”>” Aflytningsrapportens resterende del efterlader 
tillige det indtryk, at Herløv Petersen og Merkulov diskuterede et nyt bogprojekt, 
som skulle omhandle Christian Rovsings og Niels Bohrs advarsler mod udvik- 
ling og anvendelse af atomvåben." 

Transskriptionen af det pågældende møde giver ikke noget indtryk af, hvor- 
vidt Merkulov overrakte de penge, som han angiveligt havde stillet Herløv Pe- 
tersen i udsigt til delvis dækning af annoncekampagnen for Norden som atomfri 
zone. PET kunne imidlertid i en aflytningsrapport af 5. august 1981 konkludere, 
at dette måtte have været tilfældet. I en telefonsamtale fortalte Arne Herløv Pe- 
tersen ifølge PET, ”at han lørdag den 1. august 1981 havde haft besøg af den sov- 
jetiske ambassade, og at han ved den lejlighed havde modtaget 7.000 kr. som 
betaling for de annoncer, han havde ladet indrykke i dagblade med ”appel om en 
atomfri zone i Norden”? 

Det bemærkes, at PET ikke transskriberede den pågældende samtale, men 
blot foretog et resumé af, hvad der var blevet talt om. Det kan således konsta- 


236 Ibid.: Rapport vedr. sagen mod Arne Herløv Petersen, rumaflytning. 

237 Ibid. 

238 Ibid. 

239 PET, operationssag: Rapport ang. atomvåben fri zone i norden, 5. august 1981. 

teres, at et centralt punkt i bevismaterialet (der hvor Herløv Petersen angiveligt 
indrømmer at have modtaget penge fra KGB), ikke er transskriberet. Hvad der 
ligger til grund for den manglende akkuratesse på dette centrale bevispunkt i 
PET's bevismateriale, har Kommissionen ikke kunnet indkredse nærmere. Der 
foreligger således reelt kun dokumentation for, at Merkulov ved en given lej- 
lighed angiveligt dækkede 1.500 kr. af udgifterne. Det bemærkes, at anklage- 
myndigheden, trods materialets usikre karakter, anvendte udsagnet om, at Arne 
Herløv Petersen havde modtaget 7.000 kr. til at få forfatteren varetægtsfængslet 
den 3. november 1981. Justitsministeriet, der må have været opmærksom på det 
utilstrækkelige bevismateriale på dette punkt, anvendte i sin afgørelse i sagen fra 
april 1982 en mere forsigtig formulering i forbindelse med tiltalefrafaldet: 


”Som et enkeltstående, men markant, eksempel kan nævnes et tilsagn fra den sov- 
jetiske ambassade i sommeren 1981 om økonomisk bidrag til dækning af udgif- 
terne ved nogle annoncer, hvori et antal danske kunstnere gav udtryk for støtte til 
et initiativ for atomfri zone i Norden” 


Justitsministeriet vurderede, at bevismaterialet kun rakte til, at der var tale om 
et ”tilsagn”. Herløv Petersen har ikke efterfølgende benægtet at have modtaget et 
sovjetisk tilsagn om penge, og i Politiken ironiserede forfatteren i stedet over det 
forhold, at økonomisk støtte fra fremmede magter til udgivelse af politiske skrif- 
ter oprindelig havde været en del af Steinckes lovforslag til en ”femtekolonnelov”, 
men var blevet taget af bordet i 1951, øjensynligt af hensyn til ”den modtagne 
støtte fra deres atlantiske meningsfæller”>+ 


Forsøg på infiltration? Herløv Petersens interesse for hjemmeværnet, 
EF og Energiministeriet 


PET var ligeledes opmærksom på, at Arne Herløv Petersen forsøgte at melde sig 
ind i organisationer og søgte stillinger i institutioner, som ikke umiddelbart faldt 
i tråd med hverken forfatterens politiske holdninger eller hidtidige arbejdsliv. 
PET var af den opfattelse, at der bag ved disse handlinger var et ønske om at infil- 


240 Understregning og kursivering ved Kommissionen. 
241 Arne Herløv Petersen, ”Atter en kronik” Politiken, 27. april 1982, cit. i Arne Herløv Petersen, Spion- 
sigtet, S. 47. 

trere de pågældende institutioner og indhente fortrolige oplysninger, som skulle 
videregives til Merkulov. En overvåget samtale mellem Arne Herløv Petersen og 
en bekendt af 11. juni 1980, viser, at Herløv Petersens havde søgt om optagelse i 
hjemmeværnet samme dag. Forfatteren oplyste sin bekendte om, at undervis- 
ningen foregik på Langelandsfortet. Sidstnævnte svarede dernæst: ”så skal du til 
at lure dem af”, hvortil Herløv Petersen replicerede: ”ja, det kan du eddermane- 
me tro”. Den bekendte var dog skeptisk med hensyn til, om Herløv Petersen ville 
blive optaget, ”…de har sgu alle registre og kartoteker. Jeg vil æde min hat på, 
du kommer kraftstejlme ikke ind”, Herløv sluttede samtalen med en bemærk- 
ning om, at, hvis han ikke kom ind, var det bevis på, at der var ”Berufsverbot” 
i Danmark.” I en samtale en lille uges tid senere omtalte han et andet projekt, 
nemlig at søge en stilling som tolk i EF: ”tænk på alle de oplysninger, man kunne 
få" Den 27. august 1980 udtrykte Merkulov tilfredshed med, at Herløv Petersen 
havde søgt ansættelse som tolk i EF.” Under et efterfølgende møde med Merku- 
lov den 31. august 1980 forekom følgende replikskifte: 


”AHP [Arne Herløv Petersen]: En tolk skal også oversætte fortroligt materiale- 

M [Merkulov]: (..)Men hvad får du lejlighed til (!!!.) 

AHP: Nå, ja, men en tolk får adgang til alle materialer, fordi de skal oversætte dem. 
Nogen af dem er strengt stemplet ”confidential”. 

M: Og det er meget interessant for mig” 


Det fremgik af de derpå følgende telefonaflytninger (31. oktober og 1. november 
1980), at Herløv Petersen ikke havde bestået prøven som tolk.” Andre aflyt- 
ninger fra 1981 viser, at han forgæves forsøgte at komme ind i Energiministeriet 
samt at blive optaget i diplomatiet som kultur- og presseattaché ved den danske 
ambassade i Paris.” 


242 PET, operationssag: Rapport ang.: Hjemmeværnet, 11. juni 1980. 

243 Ibid. 

244 PET, operationssag: Samtale med bekendt, rapport ang.: EF, 17. juni 1980. 

245 Ibid: Rapport: Sagen mod AHP, 27. august 1980. 

246 Ibid.: Rapport: Sagen mod AHP, 31. august 1980. 

247 Ibid.: Rapport: EF, 31. oktober og 1. november 1980. 

248 Ibid.: Rapport: Energiministeriet, 28. januar 1981; rapport: Ansøgning om stilling som kultur- og 
presseattaché ved den danske ambassade i Paris, 13. juli 1981. 

KGB's desinformationskampagne imod Nordkorea 


Herløv Petersen stod i tæt forbindelse med den nordkoreanske ambassade. Han 
havde efter eget udsagn oversat tusindvis af sider tekst for ambassaden og aktivt 
støttet oplysningsarbejdet for den nordkoreanske sag. Alligevel var PET af den 
opfattelse, at forfatteren havde deltaget i en sovjetisk desinformationskampagne 
rettet mod den nordkoreanske ambassade. Kampagnen gik ud på at skade for- 
holdet mellem Nordkorea og Kina. 

Ifølge PET havde Herløv Petersen i april 1980 sendt en pakke hemmelige 
dokumenter til den nordkoreanske ambassade i København. Dokumenterne 
omhandlede angiveligt USAs og Kinas stilling i det koreanske spørgsmål, og, 
betonede politiet i dets gennemgang af bevismaterialet, ”det skal bemærkes, at 
ambassaden ikke kender AHPs forbindelser til russerne”7” Ifølge PET havde 
Herløv Petersen fortalt nordkoreanerne, at de pågældende dokumenter stam- 
mede fra en amerikansk journalist, og at oplysningerne vedrørte en hemmelig 
mission til USA foretaget af den kinesiske viceudenrigsminister Zhao Wenjin 
i marts 1980. Kineserne skulle angiveligt have ytret sig om, at nordkoreanerne 
ikke havde forstået situationen på den koreanske halvø, og at de regnede med at 
kunne lave en hurtig genforening. Kineserne havde ydermere foreslået, at USA 
skulle tage diplomatisk kontakt til Nordkorea, og at Peking skulle indlede et øko- 
nomisk samarbejde med Seoul. PET tilføjede, at oplysningerne ikke hidrørte fra 
en amerikansk journalist, som oplyst af Herløv Petersen, men fra KGB." Ved 
den første afhøring den 3. november 1981 indrømmede Herløv Petersen kun at 
have videregivet oplysninger fra en amerikansk journalist til den nordkoreanske 
ambassade, ikke at det var desinformation produceret i Moskva. Herløv Pe- 
tersen har senere afvist at have vildledt den nordkoreanske ambassade og tillige 
påpeget, at den nordkoreanske ambassade over for ham har oplyst, at den ikke 
havde modtaget de pågældende ”falske dokumenter” 

Det underliggende kildemateriale tyder på, at PET kun havde få pålidelige 
oplysninger vedrørende en sådan desinformationskampagne rettet mod den 


249 Ibid.: Rapport: Sagen mod Arne Herløv Petersen, torsdag den 4. februar 1982. 

250 Ibid. 

251 PET, operationssag: ”Rapport vedr. sagen mod forfatter Arne Herløv Petersen og hustru…/ang. 
anholdelse og afhøring af de to ovennævnte”. Kriminalpolitiet, 3. november 1981, fremlagt i retten 
den følgende dag. 

252 Kronik i Politiken, 27. april 1982, citeret efter Arne Herløv Petersen, Spionsigtet, s. 51. Synspunktet er 
gentaget i forfatterens brev til Kommissionen af 22. marts 2009. Kommissionens arkiv. 

nordkoreanske ambassade. Det fremgår af PET's overvågning reelt kun, at forfat- 
teren på et tidspunkt i april 1980 sendte et brev til den nordkoreanske ambassade 
i København. Nordkoreanerne kontaktede efterfølgende Herløv Petersen og be- 
kræftede, at brevet var ”vigtigt”;, og at ambassaden ville sende indholdet videre til 
den nordkoreanske regering. Herløv Petersen oplyste til gengæld, at han havde 
oplysningerne fra en amerikansk journalist.” 

Hvordan kunne PET vide, at der var tale om, at Herløv Petersen plantede 
sovjetisk desinformationsmateriale hos den nordkoreanske ambassade? For at 
forstå dette, er det nødvendigt at se på, hvad der skete den følgende måned. For- 
skelligt aflytningsmateriale, som kun er gengivet i resumé-form, viser, at Herløv 
Petersen i maj måned 1980 forsøgte at videregive oplysninger om de påståede 
hemmelige kinesiske forhandlinger til dagspressen, blandt andre til Aktuelts 
chefredaktør Bent Hansen. Til chefredaktøren fortalte han den 14. maj 1980 
hele historien om den hemmelige mission og indrømmede samtidig, at oplys- 
ningerne i virkeligheden stammede fra en sovjetisk kilde. Bent Hansen spurgte, 
hvor ”russerne får sådan noget fra”, hvortil Arne Herløv Petersen svarede, at han 
skulle lade være med at ”spørge dumt” Aktuelt afstod imidlertid fra at bringe 
oplysningerne. Samme dag ringede Herløv Petersen til Land og Folk, som han 
oplyste om, at materialet ”stammede fra venligtsindede mennesker” Herløv 
Petersen forsøgte sig også med Politiken, hvor journalisten afviste ham.”' På 
dagbladet Information traf han ingen journalister, men han lagde i stedet en be- 
sked på telefonsvareren. Det samme gjorde han hos Ritzau.” Senere samme dag 
fortalte Herløv Petersen sin samlever i telefonen, at han havde ringet til forskel- 
lige avisredaktioner vedrørende den hemmelige kinesiske mission i USA, men 
at han selvfølgelig ikke havde fortalt, at han havde oplysningen fra Merkulov.”> 

PET sluttede tilsyneladende på denne baggrund, at der måtte være tale om 
den samme historie, som Herløv Petersen havde forsøgt at afsætte til den nord- 
koreanske ambassade en måned tidligere og med en påstået amerikansk journa- 
list som kilde. Dertil kom endnu en oplysning. Den 12. juni besøgte Merkulov 
Herløv Petersen, og i løbet af samtalen skulle Merkulov have sagt, ”men nord- 


253 PET, operationssag: Rapport, 22. april 1980, bilag 52. 

254 Ibid.: Vedr. Arne Herløv Petersen, aflytningsrapport, 14. maj 1980. 
255 Ibid. 

256 Ibid. 

257 Ibid. 

koreanerne skal ikke kende om vores...” hvortil Arne Herløv svarede, ”at det var 
OK, det har de heller aldrig gjort”.>” 

Der var med andre ord tale om en formodning fra PET's side om, at Herløv 
Petersen bevidst havde vildledt den nordkoreanske ambassade ved at overdrage 
denne sovjetisk desinformationsmateriale. Alligevel beskrev PET det i sin re- 
sumérapport som et faktum, at ambassaden havde modtaget en pakke ”yderst 
hemmelige dokumenter”, ligesom den i detaljer beskrev de oplysninger, som den 
nordkoreanske ambassade var blevet overdraget. Indholdsbeskrivelsen er imid- 
lertid en næsten ordret gengivelse af de oplysninger, som Herløv Petersen måne- 
den efter videregav telefonisk til Aktuelts Bent Hansen, og som PET aflyttede og 
transskriberede. Det er således sandsynligt, at PET, uden at angive den implicitte 
slutningsmåde, anvendte oplysningerne fra samtalen med Bent Hansen til at for- 
stå indholdet af den tidligere førte samtale og brevudveksling mellem Herløv 
Petersen og den nordkoreanske ambassade. Derved kom det, som bestemt var 
en oplagt tolkning af det foreliggende materiale, til at fremstå som et faktum. En 
anden mulighed er, at PET lå inde med oplysninger fra andre operationer, som 
af hensyn til PET's fremtidige muligheder for at operere ikke kunne medtages 
direkte i det underliggende bevismateriale. 


'Talentspejdning 


Et andet forhold, som PET forsøgte at dokumentere, var KGB's brug af Herløv 
Petersen som ”talentspejder”. PET henviste i denne forbindelse til, at forfatteren 
videregav oplysninger til KGB om journalister, medlemmer af VS og af diverse 
ungdomsorganisationer, der potentielt kunne hverves. Der var således tale om 
personer, der stod uden for DKP, og som dermed levede op til KGB's krav om, 
at agenter ikke måtte være medlem af partiet. Her viste dagbogsmaterialet sig 
at være en særlig god kilde for PET, idet Herløv Petersen nedfældede sådanne 
oplysninger i sin dagbog, eksempelvis den 22. marts 1973, hvor det er anført, 


259 PET, operationssag: Rapport: Sagen mod Arne Herløv Petersen, torsdag den 4. februar 1982. Det 
pågældende underbilag, som skulle dokumentere aflytningsresumeet, er imidlertid ikke vedlagt. 
Det samme gør sig gældende for en aflytningsrapport fra den 31. august 1980, der skulle referere 
til en samtale med Merkulov, hvor Arne Herløv forsikrer, at nordkoreanerne ikke kender KGB- 
kontakten. Det pågældende underbilag er ligeledes bortkommet. Dog er der en præcis henvis- 
ning til et båndnummer, som imidlertid ikke er blevet fundet. Ibid.: Vedr. Arne Herløv Petersen, 
31. august 1980. 

at han afleverede en rapport over maoistiske grupper i Danmark. Inden mødet 
med Makarov samme dag lavede han rapporten, og han viste derpå fortegnelsen 
til en bekendt, der imidlertid ”ikke mente man skulle udlevere den slags til rus- 
serne. det gjorde jeg nu alligevel" Den 25. august 1979 overvågede PET et møde 
mellem Merkulov og Herløv Petersen på en kinesisk restaurant på Trianglen i 
København. Merkulov viste ved den lejlighed en avisartikel med titlen ”Nej til 
atomkraft i NATO”. Herpå fulgte angiveligt følgende ordveksling: 


”M [Merkulov]: kender du journalisten til denne artikel? 

AHP [Arne Herløv Petersen]: Ja, den er skrevet af min personlige ven. Han kan 
godt være svært at komme ind på, idet han har nogle meget faste standpunkter. 
Han ville f.eks. ikke være medlem af den lokale soldaterforening, fordi den var 
konservativt domineret. 

Jeg prøvede i sin tid at få ham til at melde sig ind i ”Socialistisk forfattersammen- 
slutning”, men han vil ikke knytte sig til nogen organisation- 

M: Er han medlem af DKP? 

AHP: Nej. Jeg vil skrive nogle navne op på journalister, som det vil kunne betale 
sig for dig at invitere. — Jeg har i øvrigt givet dig dem engang før. 

M: Det kan jeg ikke huske, hvornår var det? 

AHP: Det kan jeg ikke huske. Disse journalister er alle sammen kendt for at være 
progressive (AHP giver M en seddel) 

M: Er nogen af dem medlem af DKP? 

AHP: Nej, ingen af dem”, 


Det fremgik således af samtalen, at Herløv Petersen var KGB-officeren behjæl- 
pelig med at finde ”emner”, der kunne gavne prosovjetiske synspunkter, og som 
stod uden for DKP. 


Gaver og rejser 


PET dokumenterede via aflytningsoperationen og den efterfølgende ransagning, 
at Arne Herløv Petersen havde modtaget et anseeligt antal flasker spiritus og 
kartoner med cigaretter i løbet af 1970'erne. Aflytningen dokumenterede flere 
sådanne forhold i perioden fra november 1979 til august 1981. Den 20. juni 1981 
modtog Arne Herløv Petersen en båndoptager/kasssetteradio samt ni flasker spi- 


260 Ibid.: Dagbogsblad 3032. 
261 Ibid.: Rapport vedr. sagen mod AHP, aflytning, 25. august 1979. 

ritus i bryllupsgave fra den sovjetiske ambassade.” Arne Herløv Petersens dag- 
bogsblade viste, at forfatteren ved 47 lejligheder i perioden 15/9-1972 til 23/6-1981 
havde modtaget gaver, typisk spiritus og cigaretter.” 

PET dokumenterede ligeledes Herløv Petersens rejseaktivitet fra maj 1973 til 
september 1981. I PET's materiale var der på baggrund af overvågning, aflytning 
eller dagbogsoptegnelser optalt 24 østkontakter, væsentligst med sovjetambas- 
saden.”% Typisk handlede indberetningerne om aftaler mellem forfatteren og 
skiftende KGB-officerer om muligheden for at få visum til Sovjetunionen. Ek- 
sempelvis fremgik det af dagbogsoptegnelserne for 6. februar 1974, at Herløv 
Petersen havde mødtes med Tjebotok. På mødet havde sidstnævnte oplyst, at 
det principielt var i orden med forfatterens rejse til Sovjet (Armenien), eftersom 
Inturist agtede at betale udgifterne til ophold og Aeroflot for flyrejsen.” 


Kontakter til KGB i Norge 


Aflytningsmaterialet viser, at Herløv Petersen forsøgte at efterkomme Merkulovs 
ønske om, at han skaffede kontakter til Norsk Forfatterforening. Den sovjeti- 
ske ambassade ville til gengæld betale for forfatterens ophold i Norge.” På et 
af PET's underbilag er disse oplysninger anført samt sætningen ”nærmere vi- 
des ikke” uden nogen form for kildeangivelse. Muligvis stammede disse oplys- 
ninger fra Gordijevskij, der var tilbage i Moskva på det pågældende tidspunkt. 
Gordijevskij havde med de skandinaviske residenturer at gøre i denne periode, 
men der findes ingen henvisninger i Gordijevskij-materialet om den planlagte 
Norgesrejse. PET's oplysning støttes dog af andet og mere gennemskueligt bevis- 
materiale, bl.a. af telefonaflytninger af Herløv Petersen-familiens samtaler med 


262 ”[Samlever]: Er du klar over, hvor meget der er. 

AHP [Arne Herløv Petersen]: Ja, 9 

S: 9 flasker af 169,- kr. stykket 

AHP: Og så en radio, og det er ikke nogen helt, radio og båndoptager, det er fandeme ikke nogen billig 
radio og båndoptager, det her, er du sindssyg”. PET, operationssag: Rapport ang. gaver, aflytning 
20. juni 1981. 

263 Ibid.: Rapport: sagen mod Arne Herløv Petersen, opgørelse over gaver samt underliggende dag- 
bogsblade. 

264 Ibid.: ”Rejser”. 

265 Ibid.: Rapport samt dagbogsbilag. 

Merkulov og med venner og bekendte (7. november 1979, 17. november 1979, 30. 
december 1979, 2. januar 1980, 22. januar 1980 og 23. januar 1980). En norsk jour- 
nalist lovede i en samtale med Herløv Petersen at formidle kontakter til blandt 
andet den norske forfatterforening. Herløv Petersen agtede også aktivt at opsøge 
Tjebotok, der nu var ved KGB-residenturet i Oslo. Ved at aktivere sine norske 
kontakter, fortalte Herløv Petersen til den norske journalist den 17. november 
1979, gjorde han også ”russerne” en tjeneste: ”det er noget den sovjetiske ambas- 
sade lægger vægt på….de vil godt have lidt RESULTATER ud af det…derved at 
jeg undersøger forholdene i Norge.” Det fremgik af samme samtale, at den 
sovjetiske ambassade skulle betale for opholdet, hvilket tillige bekræftedes af et 
andet familiemedlems telefonsamtale med en veninde." Det planlagte besøg 
blev ikke gennemført, da ambassaden hellere så, at Arne Herløv Petersen rejste 
til Afghanistan.” 


Opsamling 


Ovenstående gennemgang af materialet i Herløv Petersen-sagen viser, at den 
danske forfatter i perioden 1972-1981 havde hyppige kontakter med diplomater 
fra den sovjetiske repræsentation i København, der alle arbejdede for KGB. PET 
indsamlede et omfangsrigt materiale, der dokumenterede såvel hyppigheden som 
indholdet af de gentagne KGB-kontakter, der gennemgående havde en ”kon- 
spirativ” karakter, idet forbindelsen blev forsøgt skjult. Skiftende KGB-officerer 
begavede Herløv Petersen med et stereoanlæg og en anseelig mængde spiritus 
og cigaretter. Herløv Petersen var i samme periode den sovjetiske ambassade 
behjælpelig i forskellige sammenhænge. Eksempelvis leverede KGB forskellige 
tekstforlæg til Herløv Petersen, som indgik i forfatterens to pamfletter True Blues 
og Cold Warriors. To forhold, at Herløv Petersen skulle have modtaget 7.000 
kr., samt at han skulle have vildledt den nordkoreanske ambassade, forekom- 
mer ikke at være tilstrækkeligt dokumenteret. I det første tilfælde mangler der 
en transskription af den pågældende samtale, og i det andet tilfælde synes der, 
uden at der er gjort opmærksom herpå, at være tale om en tolkning på baggrund 


267 Ibid.: Rapport: ang. forbindelsen til en norsk journalist, aflyttet telefonsamtale 17. november 1979. 
268 Ibid.: Rapport: Sagen mod Arne Herløv Petersen, 7. november 1979. 
269 Ibid.: Dagbogsblad fra medio januar 1980, side 3518. 

af en række senere telefonsamtaler, som Herløv Petersen førte med blandt andre 
Aktuelts chefredaktør. Tolkningen er dog mulig. 

Under afhøringen den 3. november 1981 konkluderede politiet i Herløv Peter- 
sens påhør, at forfatteren var ”agent for KGB”,7? Det hører dog med til det sam- 
lede billede, at PET i interne notater understregede, at Herløv Petersen var ”en 
ualmindelig 'dårlig” agent”, idet han ofte talte over sig og omtalte sin forbindelse 
til ambassaden for venner og bekendte.” Omvendt viser Gordijevskij-materia- 
let, at den til tider slet skjulte måde at kontakte ambassaden på kan have været en 
”dæk-historie”, som KGB havde udarbejdet for at give samarbejdet med Herløv 
Petersen et tilforladeligt præg. Desuden var det noget diffust, hvad PET egentlig 
mente med begrebet ”agent”; idet Herløv Petersen intetsteds i Gordijevskij-mate- 
rialet, optræder som andet og mere end ”fortrolig kontakt” 

Et væsentligt spørgsmål, som stod tilbage efter anholdelsen af Herløv Peter- 
sen, var, om den aktivitet, som PET definerede som ”agent”-virksomhed, var 
ulovlig og dermed strafbar. Dette spørgsmål undersøgte myndighederne i løbet 
af vinteren 1981-1982. 


270 Ibid.: Rapport vedr. sagen mod forfatter Arne Herløv Petersen og hustru. ang. anholdelse og af- 
høring af de to ovennævnte, Kriminalpolitiet, 3. november 1981, fremlagt i retten den følgende dag. 
Rapporten er underskrevet af en kriminalassistent, og ikke attesteret af de sigtede. 

271 PET, Merkulovs personsag: Notat af 7. januar 1981, Arne Stevns til Ole Stig Andersen. 

Den 21. oktober 1981 indkaldte Udenrigsministeriet den sovjetiske ambassadør 
til et møde samme dag. På mødet blev ambassadøren overbragt et notat om, at 
Merkulov havde begået handlinger, der var strafbare ifølge den danske straffelovs 
$108. Udenrigsministeriet bad dernæst ambassadøren om at sørge for, at Merku- 
lov forlod landet senest den 4. november 1981.”> Merkulov udrejste fra Danmark 
den 30. oktober 1981.” Baggrunden for udvisningen var, at ambassadesekretæ- 
ren angiveligt havde fungeret som føringsofficer for Herløv Petersen og Meta 
Ditzel samt deltaget i efterretningsoperationer, der havde til hensigt at påvirke 
den politiske meningsdannelse i Danmark. På et møde i Embedsmændenes Sik- 
kerhedsudvalg den 2. oktober 1981 understregede PET's chef Ole Stig Andersen, 
at Merkulovs aktiviteter ”efter Politiets Efterretningstjenestes opfattelse lå uden 
for Wienerkonventionens rammer og efter Politiets vurdering var så farlig, at 
man måtte lægge vægt på, at den pågældende ambassadesekretær blev anmo- 
det om at forlade Danmark”,”+ Udvalgsmedlemmerne aftalte dernæst, at sagen 
med det udleverede bevismateriale skulle forelægges de respektive ministre.” 
Det fremgår af et notat af 11. maj 1982, som justitsminister Ole Espersen modtag 
fra PET via departementschefen, at det var statsminister Anker Jørgensen, som 
resolverede udvisningen. Statsministeren bestemte ifølge samme notat ligeledes, 
at der ikke skulle foretages noget over for Herløv Petersen.”f Statsministerens 
rolle i Merkulov-sagen bekræftes af et ikke tidligere offentliggjort dagbogsnotat 


272 Ibid.: Telex fra Udenrigsministeriet til PET, 21. oktober 1981. 

273 Ibid.: ”Vedr.: Udvisningen af 2. sekretær ved den sovjetiske ambassade i København, Vladimir Mer- 
kulov (M)”. 

274 ESU: Referat af møde, 2. oktober 1981. Ekstrakt i Merkulovs personsag. Meta Ditzel er omtalt i 
Kommissionens beretning, bind 7. 

275 Ibid. 

276 Notatet er citeret in extenso nedenfor. Ole Espersen har hertil bemærket, at Anker Jørgensen først 
blev inddraget i processen vedr. Arne Herløv Petersen efter anholdelsen. Påtalekompetencen lå hos 
justitsministeren. Se Ole Espersens høringssvar, optrykt i bind 1. 

skrevet af Anker Jørgensen selv. Dagbogsnotatet viser, at statsministeren resolve- 
rede udvisningen natten inden en afrejse til Kina, som påbegyndtes lørdag den 
17. oktober 1981: 


”Jeg fik ordnet nogle sager, skrev under på breve. En russer vil vi udvise for ”ind- 
blanding i danske forhold" Reelt er sagen, at de har finansieret en annoncekam- 
pagne, som en mængde ”kulturpersonligheder” med Rifbjerg i spidsen har under- 
skrevet, om atomfri zone. Forfatteren Arne Herløv Petersen har stået for den — og 
har selvfølgelig ikke fortalt underskriverne det. Sagen den atomfri zone er god 
nok, men sovjetisk misbrug noget andet””7 


Justitsminister Ole Espersen, havde ifølge egen udlægning givet instruks til PET 
om, at Herløv Petersen ikke måtte anholdes. Der er således særlig grund til at 
undersøge spørgsmålet om, hvorfor PET alligevel skred til anholdelse af Herløv 
Petersen knap tre uger senere, når regeringen var imod. Ole Espersen har for 
Kommissionen forklaret, at han 


”husker sagen vedrørende Arne Herløv Petersen fra 1981. Sagen var meget ubeha- 
gelig. Departementschefen eller muligt Ole Stig Andersen oplyste, at PET havde 
telefonaflyttet og rumaflyttet Arne Herløv Petersen, og vidnet blev bedt om at er- 
klære sig enig i, at Arne Herløv Petersen burde anholdes og tiltales. Sagen var 
ubehagelig, fordi han fik indblik i rent personlige oplysninger særligt på grund af 
rumaflytningen, og vidnet kunne konstatere, at Arne Herløv Petersen var modta- 
gelig for gaver, dog aldrig i kontanter. Arne Herløv Petersen holdt møder med en 
sovjetisk ambassadeansat forskellige steder, men vidnet fandt på trods af materia- 
let ikke, at der var grundlag for at benytte straffelovens $ 108. Vidnet bestemte, at 
Arne Herløv Petersen ikke skulle anholdes, og han fandt ikke, at der på dette tids- 
punkt var grundlag for tiltalerejsning. Dette var også Rigsadvokatens holdning, 
men vidnet tror ikke, at Rigsadvokaten havde givet udtryk herfor inden vidnets 
resolution. Adspurgt tør vidnet ikke sige, om sagens forelæggelse for ham skete 
på baggrund af hans virke som juridisk professor. Sagen blev efter hans opfattelse 
forelagt ham som politiker og ikke som juridisk ekspert. Han drøftede anholdel- 
ses- og tiltalespørgsmålet med Niels Madsen og Ole Stig Andersen, og han gav en 


277 ABA, Anker Jørgensens Arkiv, ks. 22, dagslæg (røde): Anker Jørgensens dagbogsoptegnelser, ma- 
skinskrevne ark, 17. oktober 1981, upubliceret manuskript. Det vides ikke, hvornår statsministeren 
første gang blev orienteret om efterforskningen mod Merkulov. Forskellige bilag i Merkulovs per- 
sonsag viser, at justitsministeren først blev orienteret af PET den 24. juni 1981. PET, Merkulovs 
personsag: Eksemplar 1 af et PET-notat om Merkulov fra denne dato var således stilet til ”justitsmi- 
nister Ole Espersen”. 

instruks som anført. På et tidspunkt skred politiet til anholdelse af Arne Herløv 
Petersen, og Niels Madsen forklarede vidnet, at Niels Madsen af PET havde fået 
det indtryk, at der var kommet nye oplysninger, hvorfor man var skredet til anhol- 
delse. Anholdelsen fandt sted omkring 3 uger efter vidnets første instruks, og vid- 
net undrede sig stærkt over, at man alligevel havde foretaget anholdelse, hvorfor 
han bad om en samtale med Niels Madsen og Ole Stig Andersen. Han ønskede en 
redegørelse for, hvorfor man var skredet til anholdelse på trods af hans instruks, 
særligt da det, som vidnet havde kendskab til, efter vidnets opfattelse ikke kunne 
føre til tiltale. Ved en sådan (ubegrundet) anholdelse var vidnet blevet sårbar for 
politisk angreb, og han ønskede en drøftelse af, hvorledes man kunne komme ud af 
sagen på en rimelig måde.… Ole Stig Andersens redegørelse var en forklaring, der 
ikke virkede overbevisende. Ole Stig Andersen var imidlertid i en svær situation, 
og departementschefen var jo en indflydelsesrig person i forhold til ansatte in- 
denfor politi- og anklagemyndighed. Sagen blev nævnt i Regeringens Sikkerheds- 
udvalg. Sagen gav ikke anledning til at overveje forholdet til FE. Det overraskede 
vidnet, at store dagblade i udlandet, særligt USA, skrev om sagen, og han antog, at 
der herved skulle tilkendegives en advarsel. Det var som om der havde været skabt 
forventninger om en stor spionafsløring. De oplysninger, der førte til anholdelsen 
af Arne Herløv Petersen, (en telefonsamtale om en ” kode ” ) var oplysninger, man 
havde haft hele tiden. Ole Stig Andersen beklagede i sin redegørelse, at man havde 
antaget, at dette forhold ikke betød noget for vidnets [Ole Espersens] vurdering. 
Niels Madsen havde oplyst, at han havde fået en opringning fra PET, nok fra en an- 
den end Ole Stig Andersen, og fået det indtryk, at der var tale om nye oplysninger. 
Bortset fra denne sag fik han en upåklagelig service af Niels Madsen” 78 


Ole Stig Andersen har hertil forklaret, at han ikke mener at have forfattet en så- 
dan redegørelse, som nævnt af Ole Espersen. Den tidligere PET-chef har tillige 
forklaret, at han ikke kan huske en instruks om, at politiet ikke måtte anholde 
Herløv Petersen, men at han ”i øvrigt [ville] have sikret sig, at Niels Madsen blev 
underrettet om en beslutning om anholdelse””? Desuden har han forklaret, at 
den omtalte ”kode” den nye oplysning i sagen, der førte til anholdelsen, ”nok 
[var] en henvisning til Arne Herløv Petersens opringning til føringsofficeren, der 
som nævnt meddelte, at der skulle ringes fra en anden telefon. Dette er koden” 

Kommissionen har siden afhøringen af Ole Stig Andersen i 2001 fundet det 
af Ole Espersen nævnte brev i PET's arkiv, ligesom Kommissionen har modtaget 
Ole Espersens kopi af samme. Det kan på denne baggrund konstateres, at der 


278 RB, Ole Espersen, 5. december 2000. 
279 RB, Ole Stig Andersen, 9. september 2003. 
280 Ibid. 

som forklaret af den tidligere justitsminister var tale om en beklagelse fra PET's 
side. Brevet er udformet som et notat og er dateret den 11. maj 1982. Det bringes 
her in extenso: 


”I forbindelse med sagen om Merkulov blev jeg orienteret om, at statsministeren 
inden afrejsen til Kina havde resolveret, at Merkulov skulle udvises, at udvisningen 
skulle offentliggøres uden nærmere begrundelse, og at der ikke skulle foretages 
noget over for Arne Herløv Petersen. Denne resolution opfyldte fuldt ud Politets 
Efterretningstjenestes ønsker, idet vi, blandt andet for yderligere at dokumentere 
A.H.P.s onde tro, på denne måde skabte sikkerhed for, at han — uden at kende bag- 
grunden — blev gjort bekendt med udvisningen og dermed, at Merkulov er KGB- 
officer. Vi ville også få lejlighed til at studere, på hvilken måde en ny KGB-officer 
ville overtage forbindelsen til A.H.P. 

Jeg fik også at vide, at der var visse planer om, at der skulle ske en udsivning af hi- 
storien til pressen. Jeg fik dog ikke besked om, hvorledes udsivningen skulle finde 
sted, og hvor meget af Merkulov-komplekset der skulle sive ud til pressen. 
Journalist. [navn udeladt] rettede kort efter henvendelse til en medarbejder i Po- 
litiets Efterretningstjeneste, idet han var kommet under vejr med, at en russisk 
diplomat var blevet udvist. Han ønskede nærmere oplysninger herom, men han 
blev afvist, idet vi samtidig fik ham til at undlade at bringe historien. Det er min 
opfattelse, at man i Politiets Efterretningstjeneste — bl.a. for at undgå at komme i 
et afhængighedsforhold til journalister — normalt ikke bør medvirke til at ”plante” 
historier i pressen. 

Senere kontaktede… [journalisten] os igen og fortalte, at også andre journalister 
nu var på sporet af sagen, som sivede på Christiansborg, og at… [journalisten] nu 
måtte bringe historien.… 

Herefter overvejede jeg med mine medarbejdere, om vi burde forsøge at få til- 
ladelse til at foretage en ransagning hos A.H.P. allerede samme dag for at sikre 
os eventuelt kompromitterende materiale, inden A.H.P. næste dag i avisen blev 
advaret. 

Herunder spurgte jeg mine medarbejdere om, hvad de forventede, at vi ved en 
sådan ransagning kunne håbe at finde, og de omtalte nu over for mig den famøse 
”kode i glansbilledalbummet”. Jeg udbad mig nærmere oplysninger herom, og de 
fortalte, at følgende replikskifte den 1. august 1981 havde fundet sted mellem Mer- 
kulov og A.H.P. i dennes hjem i Tryggelev: 


'AHP: Jeg har min egen kodeskrift, som det er meget svært at finde ud af. 
M.: Hvad er det? 

[Samlever]: Det er en kodeskrift. 

AHP: Jeg har min egen kodeskrift; den er meget svær at finde ud af. 

M.: Nej, nej, nej, - du skal skrive som almindeligt. 

AHP: Men jeg bruger den… 

[Samlever]: Ja, ja, men det er bare… 

M.: Ingen opgave. 

AHP:Ved du hvad, du — jeg lægger den ind i et album med gamle glansbil- 
leder. Husk lige det, [her nævnes navn på samlever]. 

[Samlever]: Ja, ja. 

AHP: Der er ingen, der vil søge efter den der? 


Min opfattelse af, at man burde ransage hos A.H.P., blev yderligere bestyrket af 
disse oplysninger, og jeg var faktisk af den opfattelse, at politiet ville forsømme 
sine forpligtelser efter retsplejelovens $ 108, såfremt man undlod at foretage ran- 
sagning. 

Derfor kontaktede jeg telefonisk departementschefen, idet jeg på grund af diverse 
resolutioner og aftaler, der var truffet i sagen, var af den opfatttelse, at justitsmini- 
steren burde orienteres om vores ønsker i den videre efterforskning. Jeg forklarede 
departementschefen, hvorfor vi ønskede at ransage, og da departementschefen 
ikke havde hørt om ”koder” tidligere, har han — som det nu viser sig — naturligt 
opfattet samtalen derhen, at der var tale om en ny oplysning i sagen. Jeg kan nu 
forstå, at også justitsministeren af samme grund måtte betragte oplysningen som 
værende helt ny. 

Da tilladelsen til at foretage ransagningen herefter blev meddelt mig af departe- 
mentschefen, indledte vi samme aften denne, idet vi anholdt A.H.P,, da vi var klar 
over, at en efterretningsmæssig ransagning af hans meget rodede bolig med biblio- 
tek og omfattende avismateriale ville vare flere dage. 

Jeg beklager den opståede misforståelse, men for mig var det ikke afgørende, da jeg 
overvejede spørgsmålet om ransagning, hvornår ”koden” var omtalt af A.H.P. Det 
afgørende var at finde koden”-% 


Ved en ny afhøring i 2008 blev Ole Stig Andersen foreholdt en kopi af dette 
notat af 11. maj 1982. Ole Stig Andersen har om notatet forklaret, at det må være 
forfattet af Ejgil Dalsgaard, der i efteråret 1981 blev konstitueret i stillingen som 
operativ chef i PET: 


”Vidnet forklarede, at det ikke er ham, der har udarbejdet notatet. Vidnet vil deri- 
mod tro, at det er udarbejdet af Dalsgaard. Vidnet ville i sammenhængen aldrig 
have brugt udtryk som, at han ”fik besked” eller ”blev orienteret” eller lign. Op- 
lysningen om udsivningen giver i forhold til vidnet heller ingen mening. Det er 
Dalsgaard, der beklager i notatet og ikke vidnet. Problemet var, at Dalsgaard ikke 
kunne styres. Han kaldte, har vidnet hørt, f.eks. Niels Madsen for stationslede- 
ren.…Vidnet forklarede hertil, at han er sikker på, at det er det føromtalte notat, 
der er den skriftlige redegørelse, men vidnet må fastholde, at han ikke har skrevet 
denne, og han kan se nu, at det er Dalsgaard, der har ringet til Niels Madsen. 


281 PET, operationssag: Notat, 11. maj 1982. 

Vidnet har utvivlsomt været hos ministeren. Dalsgaard har fået grønt lys af vidnet 
til operationen, men vidnet vil ikke kendes ved det spil, der fremgår af bilagene. 
Det forhold, at der i bilag 16 [notatet af 11. maj 1982] ikke er anført en reference til 
chefen for PET, skyldes at Dalsgaard var helt ligeglad med vidnet”? 


Ejgil Dalsgaard har imidlertid for Kommissionen forklaret, at notatet ikke er 
forfattet af ham: 


”Vidnet forklarede hertil, at han ikke genkender notatet, og at det ikke er ham, der 
har udarbejdet dette. Vidnet finder ikke, at det kan være andre end Ole Stig Ander- 
sen, der har skrevet notatet. Notatet fremstår for vidnet som et dokument fra PET, 
men han har aldrig set et dokument uden medarbejder-nummer. 

Vidnet tilføjede, at ingen i PET turde ringe til Justitsministeriets departementschef 
uden om Ole Stig Andersen. Det er ”helt ude i hamperr at forestille sig, at vidnet 
skulle have skrevet notatet. Vidnet havde ikke kontakt til departementschefen og 
justitsministeren. Vidnet har ikke haft tjenstlige samtaler med Niels Madsen bort- 
set fra et tilfælde i forbindelse med, at vidnet skulle forlade PET. Niels Madsen bød 
på en kop kaffe for at glatte ud, og de fik en kop kaffe i al venskabelighed”-5 


Kommissionen har rettet henvendelse til den tidligere leder af Region IV, som 
kørte operationen mod Herløv Petersen på Fyn. Han er af den opfattelse, at nota- 
tet må være udarbejdet af en jurist i Centralafdelingen (og dermed ikke af Dals- 
gaard, der er politiuddannet), idet ”henvendelser til Justitsministeriet af nævnte 
alvorlige karakter ikke ville blive overladt til en politiuddannet'+ Daværende 
vicepolitimester Niels Schmidt og jurist i PET Poul Mose Hansen har via de- 
res advokat udtalt til Kommissionen, ”at de med sikkerhed ikke har udarbejdet 
notatet, og at de intet overhovedet har haft med udarbejdelsen at gøre. Niels 
Schmidt tilføjer, at han formoder, at notatet er udarbejdet af den daværende kri- 
minalinspektør til Ole Stig Andersen.” Niels Schmidt har i et høringssvar ud- 
dybet sit synspunkt om, at notatet af 11. maj 1982 må være skrevet af Dalsgaard. 
Det er Schmidts opfattelse, at Dalsgaard havde væsentlig indflydelse på forløbet 
i Herløv Petersen-sagen. Ifølge Schmidt arbejdede Dalsgaard de facto i PET alle- 
rede i oktober måned 1981, ligesom Dalsgaard i forbindelse med en nyordning af 


282 RB, Ole Stig Andersen, 25. juni 2008. 
283 RB, Ejgil Dalsgaard, 27. august 2008. 
284 Ibid.: Brev til Kommissionen, 11. september 2008. 
285 Ibid.: Brev til Kommissionen, 15. september 2008. 

tjenesten fik vidtgående beføjelser med øjeblikkelig virkning. Ole Stig Andersen 
har i et høringssvar oplyst, at Dalsgaard, selv om han først tiltrådte den 1. no- 
vember, var involveret i anholdelsesprocessen. Det er fortsat Ole Stig Andersens 
opfattelse, at Dalsgaard har skrevet det pågældende notat af 11. maj 1982. Ole Stig 
Andersens synspunkt bygger bl.a. på den antagelse, at Merkulov først udrejste 
den 7. november 1981. Kommissionens undersøgelser viser dog, at Merkulov al- 
lerede udrejste den 30. oktober 1981.7 
Om sin rolle i Herløv Petersen-sagen har Dalsgaard tidligere forklaret: 


”Vedr. Arne Herløv Petersen-sagen forklarede vidnet, at han få dage efter sin til- 
træden af Ole Stig Andersen blev anmodet om at tage til Svendborg i forbindelse 
med sagen. Han havde hørt lidt om baggrunden for sagen, men kendte den el- 
lers ikke. Han har ikke haft noget med anholdelsesbeslutningen at gøre. Sagen var 
langt fremme, da han fik med den at gøre. Han mener, at det var Odense afdelin- 
gen.… der kørte den” 


”Vidnet forklarede, at han begyndte i PET den 1. november 1981… Adspurgt for- 
klarede vidnet, at han ikke var orienteret om Arne Herløv Petersen-sagen forud 
for sin tiltræden i PET. Han var således helt ukendt med denne sag, da han af 
politimester Ole Stig Andersen, et par dage efter sin tiltræden i PET, blev bedt om 
at tage til Svendborg i forbindelse med sagen”-” 


Dalsgaard har via sin bisidder efterfølgende meddelt Kommissionen, at han for- 
mentlig først blev introduceret i tjenesten den 10. november 1981.” Antagelsen 
bygger på en oplysning i Dalsgaards kalender. Efter en nærmere undersøgelse 
kan Kommissionen dog fastslå, at henvisningen i Dalsgaards kalender er til en 
anden PET-medarbejder, der skulle begynde i tjenesten den pågældende dag.” 
Kommissionen har konsulteret Dalsgaards kalender, personalemapper i PET og 
Rigspolitiet, ligesom den har gennemgået PET's korrespondancearkiv. Kom- 
missionen har ikke fundet holdepunkter for, at Dalsgaard er tiltrådt før den 1. 
november 1981. Det undersøgte materiale sandsynliggør, at tiltrædelsen skete 
mandag den 2. november 1981.” Kommissionens undersøgelser synes dermed 


286 Se hertil Kommissionens bemærkninger til Ole Stig Andersens høringssvar, optrykt i bind 1. 
287 RB: 9. april 2002 og 26. august 2008. 

288 Brev af 27. februar 2009, Kommissionens arkiv. 

289 Jf. PET-Kommissionens notat af 3. marts 2009, Kommissionens arkiv. 

290 Ibid. 

at bekræfte Dalsgaards oprindelige vidneforklaring med hensyn til ansættelses- 
tidspunktet. 

Kommissionen tillægger ikke tiltrædelsesdatoen afgørende betydning, men 
har derimod lagt vægt på, at anholdelsen må være sket med ledelsens godken- 
delse. At ledelsen godkendte anholdelsen bestrides ikke af Ole Stig Andersen, 
som da også ses at have været af den opfatttelse, at Herløv Petersens aktiviteter 
var omfattet af straffelovens $ 108 (se nedenfor). Anholdelsen skete på baggrund 
af en toårig overvågningsoperation, der var godkendt af Ole Stig Andersen, og 
navnlig som et resultat af de operative skridt, som indledtes i samarbejde med en 
udenlandsk efterretningstjeneste fra marts 1981 (se nedenfor). 

Det er Kommissionens opfattelse, at notatet af 11. maj 1982 under alle om- 
stændigheder må ses som et udtryk for PET-ledelsens holdning til anholdelses- 
spørgsmålet og ikke kan være forelagt for departementet og efterfølgende for 
ministeren uden Ole Stig Andersens vidende og accept. Det kan således doku- 
menteres, at justitsminister Ole Espersen via departementschefen havde bedt 
PET om en redegørelse, og at han i den forbindelse fik overrakt notatet af 11. 
maj 1982. Notatet, der indeholder en beklagelse af hændelsesforløbet i Herløv 
Petersen-sagen, er af den tidligere justitsminister naturligt blevet opfattet som 
et udtryk for PET-ledelsens holdning. Ole Stig Andersen har herom forklaret: 


”Vidnet tror ikke, at han tidligere har set bilag 16 [notatet af 11. maj 1982], men 
han vil ikke bestride, at det kan være tilfældet. Vidnet erindrer således ikke, om 
han har drøftet bilaget med Dalsgaard eller Niels Madsen. Vidnet kan som før 
nævnt se, at han ikke har skrevet det. Adspurgt, om det kan tænkes, at Dalsgaard 
har konciperet bilaget, og at vidnet har godkendt og videresendt det på embedets 
vegne, forklarede vidnet, at han er sikker på, at det ikke er foregået på den måde. 
Skulle tjenesten udarbejde en redegørelse, ville den være formuleret på en anden 
måde, og han ville have underskrevet den. Vidnet vil ikke udelukke et forløb, hvor 
han efter at være blevet klar over situationen kan have meddelt Dalsgaard, at han 
selv måtte redde sig ud af situationen?” 


Sidstnævnte bemærkning om, at Ole Stig Andersen kan have meddelt Dalsga- 
ard, at han ”selv måtte redde sig ud af situationen” forekommer ikke umiddelbart 
sandsynlig, idet beslutningen om at anholde Arne Herløv Petersen som nævnt 
må være godkendt af Ole Stig Andersen. 


291 RB: Ole Stig Andersen, 25. juni 2008. 

Beklagelsen i notatet af 11. maj 1982 går på, at den såkaldte ”nye oplysning” i 
sagen, også kaldet ”koder”, i virkeligheden var en gammel oplysning. Det dre- 
jede sig ikke om en opringning, sådan som Ole Stig Andersen har forklaret for 
Kommissionen, men om en ”kodeskrift”, som Herløv Petersen havde nævnt i en 
samtale med Merkulov den 1. august 1981. I notatet beklager PET ”den opstå- 
ede misforståelse”. Det forklares dog ikke, hvorfor det var ”afgørende” at finde 
Herløv Petersens hjemmelavede kode, når Merkulov havde afvist at anvende en 
sådan kommunikationsform.”” Oplysningen om ”kodev” er blot et blandt flere 
eksempler på konspirativ opførsel, som PET havde indsamlet i sommeren 1981. 
Det bemærkes, at ransagningspapirerne fra primo november 1981 ikke nævnte, 
at man havde fundet denne kode, endsige bemærkede, at man ikke havde fundet 
den. ”Kodern” indgik heller ikke de syv forhold, som kriminalpolitiet i Svend- 
borg udspurgte Herløv Petersen om umiddelbart efter anholdelsen.” Da Ole 
Stig Andersen forklarede om baggrunden for anholdelsen i Embedsmændenes 
Sikkerhedsudvalg den 24. november 1981, nævnte han ifølge det detaljerede refe- 
rat heller ikke koden. Han nævnte ved den lejlighed alene udsivningen i pressen 
som en årsag til anholdelsen og ransagningen: 


”Det var efter Ole Stig Andersens opfattelse uheldigt, at sagen var sluppet ud” i 
pressen. idet der i forvejen — med urette — i visse journalistkredse hersker den 
opfattelse, at Politiets efterretningstjeneste ”planter sine historier... Da man fra 
PET's side var blevet klar over, at [den pågældende journalist] var bekendt med 
sagen, og at han ville bringe historien.… havde PET følt sig presset til at iværksætte 


en ransagning”.”+ 


At ”koden” skulle have været et centralt element i beslutningen om at anholde 
Herløv Petersen, fremgår alene af notatet af 11. maj 1982. De undersøgte kilder, 
inklusive PET-chefens egne forklaringer, fra perioden omkring anholdelsen i 
november 1981 nævner den slet ikke. Det må på denne baggrund konstateres, at 
PET's ledelse støttede sig til oplysninger, der ikke kan vurderes som centrale for 
bevisførelsen mod Herløv Petersen, da den over for ministeren skulle begrunde, 


292 PET, operationssag: Notat, 11. maj 1982. 
293 Ibid.: Diverse ransagningspapirer og afhøringsrapporter. 
294 ESU: Referat af møde, 24. november 1981. 


104  KGB's kontakt- og agentnet i Danmark 


UDVISNINGEN AF MERKULOV 


hvorfor politiet havde skredet til anholdelse. Ole Espersen var af den opfattelse, 
at PET's notat af 11. maj 1982 ”ikke virkede overbevisende””% 

Ifølge notatet orienterede PET Niels Madsen om anholdelsen forud for dens 
iværksættelse. Hvad der umiddelbart herefter skete i Justitsministeriet, har Kom- 
missionen ikke kunnet afklare nærmere. Afdøde Niels Madsen (departements- 
chef 1968-1986) afgav følgende forklaring til Kommissionen om sagsbehandlin- 
gen i ministeriet og om justitsminister Ole Espersens rolle i sagen: 


”Vidnet forklarede.… at han ikke kan huske enkeltheder i forløbet. Vidnet husker 
sagen således, at ministeren blev orienteret om, at en ransagning skulle foreta- 
ges, og efter vidnets erindring har politiet efterforsket sagen på sædvanlig måde. 
Ransagningen gav anledning til anholdelsen. Vidnet husker, at ministeren var 
utilfreds med anholdelsen, men vidnet husker ikke, om det var vidnet selv, Ole 
Stig Andersen eller begge, der nævnte sagen for ministeren. Vidnet vil ikke tro, at 
det var almindeligt at nævne ransagninger for ministeren, og han husker ikke, at 
ransagninger tidligere blev nævnt for Justitsministeriet. Vidnet går ud fra at sagen 
blev forelagt ministeren, fordi den havde politisk interesse — både indenrigs- og 
udenrigspolitisk. Vidnets formodning er, at ministeren har givet tilladelse til ran- 
sagning, før den fandt sted, og så er sagen kørt. Vidnet har ingen erindring eller 
formodning om, at Rigsadvokaten skulle have været indblandet i sagen. Vidnet 
husker ikke forløbet således, som Ole Espersen har forklaret det for Undersøgel- 
seskommissionen. 

Vidnet blev videre forelagt Ole Espersens forklaring for Undersøgelseskommissio- 
nen.…Vidnet forklarede hertil, at det ville have været utænkeligt, at andre end Ole 
Stig Andersen eller hans næstkommanderende havde talt med vidnet om sagen. 
Vidnet erindrer ikke noget om nye oplysninger eller om baggrunde for anholdel- 
sen i øvrigt. 

Ole Stig Andersens redegørelse om sagen erindrer vidnet ikke. Vidnet husker ikke 
forløbet efter anholdelsen af Arne Herløv Petersen. Han vil tro, at han ville være 
blevet orienteret, hvis ministeren gav instrukser til PET”, 


Vidnets forklaring er således præget af en vis erindringsmæssig usikkerhed. 
Niels Madsen nævner eksempelvis, at det var ransagningen af Herløv Petersens 
hjem, der førte til anholdelsen. Anholdelsen gik imidlertid — i alt fald tidsmæs- 
sigt — forud for ransagningen. Vidnet kunne endvidere ikke huske Rigsadvoka- 
tens centrale rolle i sagen. Tidligere vicepolitimester i PET, Niels Schmidt, har 
dog forklaret for Kommissionen, at Niels Madsen under forløbet var uenig med 


295 RB: Ole Espersen, 5. januar 2000. 
296 RB: Niels Madsen, 4. december 2001. 

sin minister og efter anholdelsen argumenterede for, at der skulle rejses tiltale 
mod Arne Herløv Petersen. Niels Madsens dissens med ministeren kom til ud- 
tryk på et møde i ministeriet, hvor rigsadvokaten og statsadvokaten foruden Ole 
Espersen deltog.” 

Ole Espersen har for Kommissionen forklaret, at han havde afgivet instruks 
om, at Herløv Petersen ikke måtte anholdes, og at han på intet tidspunkt forud 
anholdelsen blev orienteret om politiets beslutning. Det fremgår af dagbogsop- 
tegnelser samt Justitsministeriets kalender, som Ole Espersen har stillet til rå- 
dighed for Kommissionen, at justitsministeren opholdt sig i København både 
den 2. og 3. november 1981. Den 3. november var han til møde både i Folketinget 
og med regeringen, hvorfor det må antages, at der var mulighed for at orientere 
ministeren.” Ole Espersens forklaring om, at der intet nyt var fremkommet i 
sagen forud for anholdelsen, må på baggrund af de foretagne undersøgelser i 
PET's arkiv vurderes som korrekt. 

Poul Lundbæk Andersen, der på anholdelsestidspunktet, var afdelingschef i 
Justitsministeriet, har via sin bisidder henvendt sig til Kommissionen, idet han 
ønskede at gøre Kommissionen bekendt med en samtale, som han havde ført 
med departementschef Niels Madsen en eller få dage efter anholdelsen af Arne 
Herløv Petersen. Niels Madsen var ifølge Lundbæk Andersen frustreret og ked 
af det, vred og bitter og oplevede det ”som et stød i hjertekulen” at blive beskyldt 
for at have handlet mod en ordre fra en minister. Under samtalen nævnte Niels 
Madsen, at sagen om Herløv Petersen havde været nævnt for ministeren, der 
havde tiltrådt at der kunne foretages ransagning hos forfatteren. Derpå sagde 
Niels Madsen noget i retning af, at det stod klart — det lå i situationen — at når der 
gives grønt lys for en ransagning var anholdelse også en mulighed. Niels Mad- 
sen mente, at han havde handlet inden for de rammer, som Ole Espersen havde 
udstukket. Kommissionen har forelagt Lundbæk Andersens forklaring for Ole 
Espersen, som — om end han selvsagt ikke kan vide, hvad departmentschefen har 
fortalt Lundbæk Andersen — afviser at have godkendt en ransagning forud for 
anholdelsen af Herløv Petersen. Ole Espersen fastholder i det hele sin tidligere 
afgivne vidneforklaring — herunder at han havde afgivet instruks om at Herløv 
Petersen ikke måtte anholdes. 


297 RB: Niels Schmidt, 2. marts 2004. 
298 Kommissionens arkiv: Kopi af justitsministerens mødeoptegnelser samt notat godkendt og under- 
skrevet af Ole Espersen den 9. januar 2007. 

I det følgende foretages en analyse af den videre juridiske sagsbehandling og 
politiske beslutningsproces. Der er dog grund til først at redegøre kort for PET's 
internationale efterretningssamarbejde i 1981, idet forklaringen på PET's hand- 
lemåde i Herløv Petersen-sagen muligvis også skal findes her. 


Herløv Petersen-sagen som en kontraefterretningsoperation 


I januar 1981 begyndte PET for alvor at studere de næste operative skridt, som 
aflytningen kunne give anledning til. Tjenesten havde på dette tidspunkt aflyttet 
Herløv Petersen i halvandet år, og det kunne forudses, at det ville blive stadig 
sværere at opnå dommerkendelse til fortsat aflytning, såfremt man ikke var i 
stand til at indhente mere håndfaste beviser. Hvordan de indsamlede efterret- 
ninger bedst kunne anvendes i fremtidige operationer, gjorde politiassessor Arne 
Stevns sig nogle overvejelser om i et internt notat fra samme periode. Stevns slog 
fast, at der ikke var tegn på, at Merkulov havde drevet spionage i Danmark el- 
ler foretaget efterretningsmæssig indhentning, men at han havde haft ”kontakt 
til to danske statsborgere [Herløv Petersen og Meta Ditzel], som han har an- 
vendt til udbredelse af skjult sovjetisk propaganda”? Ophavssituationen til det 
pågældende notat var, at en vesteuropæisk tjeneste havde udvist interesse for at 
udnytte en mulig kommende udvisning af Merkulov. PET havde imidlertid det 
vigtige hensyn at tage, at aflytningsoperationen var blevet iværksat ved hjælp af 
teknisk udstyr fra en anden allieret udenlandsk myndighed. Ifølge den såkaldte 
”tredjelandsregel” skulle PET først indhente tilladelse hos denne myndighed, før 
man kunne delagtiggøre en tredje tjeneste i materialet.;? 

Notatet indeholder derefter en række overvejelser om anvendeligheden af 
straffelovens $ 108. Stevns anså det på dette tidspunkt for tvivlsomt, om en sag 
imod Herløv Petersen ville føre til domfældelse, ligesom han mente, at der var 
stor sandsynlighed for, at en forsvarer ville kræve sagen ført som nævninge- 


299 PET, Merkulovs personsag: ”Notits vedr. spørgsmålet om eventuel udvisning af den sovjetiske di- 
plomat Merkulov,”, 5. januar 1981. 

300 ”I henhold til de almindelige anerkendte regler for operationelt samarbejde skal den pågældende 
tjeneste orienteres om og acceptere eventuelle skridt, der vil berøre tjenestens del af fællesoperatio- 
nen. Det skal, da en tredje tjeneste har udtrykt interesse for udvisningen af M. og har tilkendegivet, 
at den agter at følge den op, i den forbindelse understreges, at vor samarbejdspartner i henhold til 
3. lands reglen må være indforstået med, om andre tjenester må orienteres om resultatet indhentet 
ved den fælles operation”. Ibid. 

sag under hensyn til, at den kunne beskrives som politisk. Sagen berørte ifølge 
Stevns det principielle spørgsmål om journalisters ret og pligt til frit at søge op- 
lysninger og beskytte deres kilders identitet. Af denne grund måtte domstolenes 
stillingtagen til strafbarheden af begrebet ”agents of influence” kombineres med 
”et sikkert og bevisligt og ikke ganske ubetydeligt forhold af gængs ulovlig efter- 
retningsvirksomhed i håbet om, at et sådant forhold kan bære domfældelse for 
det andet forhold igennem”;” 

Et modargument hertil var ifølge politiassessorens notat, at hvis man undlod 
at rejse tiltale, ville KGB-agenter i fremtidige operationer kunne udnytte, at der 
intet ulovligt var ved at optræde som indflydelsesagent for en fremmed magt: 
”Dette synspunkt fører til, at man må anse offentliggørelse af sagens nærmere 
omstændigheder for betænkelig”;”” Denne antagelse måtte dog ifølge Stevns vige 
for et andet hensyn: For PET var den primære opgave at neutralisere skadesvirk- 
ningerne af fjendtligsindede tjenesters virke på dansk grund: 


”Denne form for efterretningsvirksomhed, hvis væsen er offentlighed og propa- 
ganda, kan ikke neutraliseres gennem udvisning af M. [Merkulov], måske oven 
i købet i al hemmelighed. Tværtimod vil års efterretningsarbejde være gået tabt. 
Den eneste effektive modforholdsregel vil være offentliggørelse af propagandaens 
oprindelse kombineret med en sikker og streng domfældelse af AHP. Som ovenfor 
nævnt skønnes tiden ikke at være inde til at retsforfølge AHP, og en sag vil for- 
mentlig propagandamæssigt være direkte skadelig for danske interesser”;% 


I de følgende måneder intensiveredes kontakten dog mellem Herløv Petersen 
og Merkulov, hvorfor det blev nemmere for PET at indsamle nyt materiale, der 
kunne øge bevismængden i sagen og dermed skabe grundlag for en sigtelse af 
Herløv Petersen. 

Det fremgår af notatet, at PET på baggrund af efterforskningen mod Merku- 
lov og Herløv Petersen havde indledt et samarbejde med en vesteuropæisk tje- 
neste om, hvordan man kunne tilrettelægge en ”modoffensiv” i medierne vendt 
mod Moskva med det formål at afskrække venstrefløjsgrupperinger fra at sam- 
arbejde med sovjetiske diplomater. 

På et møde mellem Arne Stevns og en repræsentant for en vesteuropæisk tje- 
neste den 5. marts 1981, dvs. syv måneder inden udvisningen af Merkulov, beslut- 


301 Ibid. 
302 Ibid. 

tedes det, ”at man snarest og inden chefens møde med Statsadvokaten for Fyn 
den 12. marts 1981 ville fremsende en oversigt med alternative forslag fra [den 
vesteuropæiske tjeneste]. for operativt skridt mod MERKULOV og eller ARNE 
HERLØV PETERSEN”;% Det operative skridt drejede sig om, hvordan man i 
medierne bedst kunne udnytte en kommende anholdelse af Herløv Petersen/ 
udvisning af Merkulov. Den 6. marts 1981 fremsendte den pågældende tjeneste 
et papir med tre forskellige forslag til et samarbejde med betroede journalister i 
dagspressen. 

Det ene forslag gik ud på at forfatte en artikel om True Blues-pamfletten og 
Merkulovs aktiviteter, for som den vesteuropæiske tjeneste noterede: "Vi er me- 
get opsatte på og er i stand til at forbinde en afsløring af True Blues-pamfletten 
med Merkulovs aktiviteter i en og samme artikel. Nyhedsværdien og relevansen 
for vort land gør det muligt for os at anvende en kendt journalist og et respekte- 
ret landsdækkende dagblad. En afsløring af "True Blues vil bringe Merkulovs ak- 
tiviteter til et stort publikums kendskab. Disse aktiviteter vil styrke den offentlige 
interesse for afsløringen af True Blues”; En anden mulighed, nævnte tjenesten, 
var kun at omtale True Blues-pamfletten, hvilket dog næppe ville skabe megen 
opmærksomhed i udlandet. Det samme ville gøre sig gældende for en artikel, 
som kun omhandlede Merkulovs aktiviteter i Danmark. 

Den udenlandske tjeneste foretrak den første løsning, for som den skrev til 
PET, "Merkulovs aktiviteter vil styrke en hvilken som helst artikel om "True Blues' 
og give den større troværdighed samt påkalde sig større opmærksomhed. Ved 
at afsløre Arne Herløv Petersens (AHP) rolle er der mulighed for at vise, hvordan 
russerne (KGB?) manipulerer såkaldte uafhængige forfattere i Danmark til at 
undergrave danske læsere. Kort sagt, True Blues-materialet og Merkulovs akti- 
viteter styrker hinanden væsentligt”;” Den udenlandske tjeneste gjorde status 
over de oplysninger, som den foreløbig lå inde med, blandt andet at et eksemplar 
af True Blues var dukket op i udlandet. Den vesteuropæiske tjeneste spurgte der- 
næst PET om muligheden for at anvende oplysninger, som kunne peppe avis- 
artiklen lidt op, f.eks. ”kan Herløv Petersen ”udstilles' som om han praler af sin 
forbindelse til KGB… 27308 


304 PET, administrativ sag: Referat af møde, den 5. marts 1981. 

305 PET, operationssag: Notat, 6. marts 1981. Arne Stevns fratrådte sin stilling i PET pr. 31. marts 1981. 
306 Ibid. 

I et brev af 21. maj 1981 stilet til Ole Stig Andersen fremlagde den vesteuropæ- 
iske tjeneste sit syn på sagen. Først spurgte den udenlandske samarbejdspartner 
til, hvorvidt det var muligt at udvise Merkulov på grundlag af hans medvirken 
i ”aktive foranstaltninger”. Dernæst foreslog man igen PET at offentliggøre op- 
lysninger vedrørende True Blues, Herløv Petersen og Merkulov ved hjælp af en 
journalist, som samarbejdede med den udenlandske tjeneste.:? 

De næste oplysninger om det internationale efterretningssamarbejde er fra 
den 1. september 1981 og viser, at de to tjenester fandt det formålstjenstligt at 
iværksatte en form for ”agent provocateur”-aktion. Det besluttedes at ”hjælpe” 
Herløv Petersen til at sprede sine budskaber i udlandet for derigennem at ind- 
hente et bevis på KGB's aggressive metoder og ”aktive foranstaltninger”. Dette 
kunne efterfølgende benyttes i den planlagte modoffensiv i medierne i forbindel- 
se med, at man lækkede historien om Merkulov og Herløv Petersen. Den vest- 
europæiske tjeneste udarbejdede et udkast til et brev, som man ville få en person 
i udlandet til at sende til Herløv Petersen.>" 

Den vesteuropæiske tjeneste agtede at sende brevet den 3. september 1981, 
hvilket accepteredes af PET, idet ”[Den vesteuropæiske tjeneste] garanterer at han 
[afsenderen af brevet] ikke kan forbindes med nogen tjeneste. Angivelig ene- 
boer og original”; Den 28. september 1981 meldte den vesteuropæiske tjeneste 
tilbage, at Herløv Petersen havde reageret positivt på henvendelsen og sendt 12 
eksemplarer af True Blues. Samtidig blev PET orienteret om, at den vesteuropæi- 
ske tjenestes hovedkontor var ved at undersøge den bedste måde at udnytte de 
til eneboeren tilsendte pamfletter på. Det oplystes ligeledes, at man havde behov 
for mindst en uges varsel, inden de danske myndigheder udviste Merkulov, el- 
lers var der næppe tid nok til at plante historien i pressen.” Mellem den 28. 
september og Merkulovs udvisning fra Danmark den 21. oktober forfattede den 
vesteuropæiske tjeneste og dennes pressekontakt et forlæg til en artikel, der var 
skrevet, som om udvisningen allerede var en realitet. Artiklen foregav at være 
skrevet af en journalist på rejse i Danmark, hvor han havde indsamlet en række 
fortrolige oplysninger: 


309 PET, operationssag: Brev til PET, 1. september 1981. 

”Jeg har ikke været i stand til at finde ud af, hvad russerne gjorde med deres ek- 
semplarer [af True Blues] eller, i hvilket omfang pamfletten blev udbredt i Dan- 
mark — hvor den synes at være af ringe interesse. Jeg ved dog, at flere biblioteker 
og enkeltpersoner i mit eget land har modtaget eksemplarer fra Danmark — om det 
var fra Petersen eller russerne, står ikke klart” 


Artiklen anvender, om end i sløret form, oplysningen om de 12 tilsendte pam- 
fletter til eneboeren i udlandet. Det fremgår dog af en påtegning, at udkastet 
blev forkastet af Ole Stig Andersen, sandsynligvis fordi han på dette tidspunkt 
var orienteret om, at statsministeren ville resolvere, at udvisningen af Merkulov 
skulle hemmeligholdes. 


PET og udsivningen til den danske og udenlandske presse 


Regeringens beslutning af 17. oktober 1981 om, at Merkulov skulle udvises i al 
hemmelighed, var en hindring for den fælles kontraefterretningsoperation, som 
måtte stilles på stand by. Om begrundelsen for, at man havde udvist Merkulov 
i hemmelighed, meddelte udenrigsminister Kjeld Olesen Det udenrigspolitiske 
Nævn, at ”hidtidig praksis havde vist, at resultatet heraf ville blive, at en dansk 
diplomat i Moskva ville blive udvist fra Sovjetunionen” PET kunne dermed 
ikke leve op til den fælles pressestrategi, der var aftalt med den vesteuropæiske 
tjeneste. På denne baggrund virker det mindre overbevisende, når PET's ledelse 
i det omtalte notat til justitsministeren af 11. maj 1982 skriver, at tjenesten i prin- 
cippet var tilfreds med statsministerens resolvering af sagen: ”Denne resolution 
opfyldte fuldt ud Politiets Efterretningstjenestes ønsker” Dette udsagn stem- 
mer heller ikke overens med, hvad Arne Stevns havde skrevet til netop Ole Stig 
Andersen i den tidligere citerede notits. Her udtrykte Arne Stevns bekymring for 
en udvisning i hemmelighed.”f 

I notatet til justitsministeren af 11. maj 1982 forklares det, at der var planer 
om, at der skulle ske en udsivning af historien til pressen, men at PET ikke vid- 


313 Ibid.: ”Udkast til offentliggørelse”, brev til PET, 28. september 1981. 

314 Merkulovs personsag: Udenrigsministeriets optegnelser vedr. mødet i Det udenrigspolitiske Nævn 
den 6. november 1981. 

315. PET, operationssag: Notat, 11. maj 1982. 

316 ”Den eneste effektive modforholdsregel vil være offentliggørelse af propagandaens oprindelse kom- 
bineret med en sikker og streng domfældelse af AHP”, PET, Merkulovs personsag: ”notits vedr. 
spørgsmålet om eventuel udvisning af den sovjetiske diplomat Merkulov”, 5. januar 1981. 

ste besked om, hvorledes udsivningen skulle finde sted, og hvor meget af ”Mer- 
kulov-komplekset” der skulle sive til pressen.” Notatet nævner ikke noget om 
udenlandske tjenesters involvering i den forbindelse. Det omtaler alene en dansk 
journalist, som var kommet under vejrs med historien, men som var blevet afvist 
af PET, da han rettede henvendelse i sagen. PET's forklaring til ministeren er 
således tvetydig, idet notatet på den ene side fremhæver, at der før anholdelsen 
eksisterede planer for en udsivning til pressen, som forfatteren til notatet dog 
ikke kendte nærmere til, og på den anden påpeges det, at PET ikke gerne ser 
sine historier plantet i pressen. Sidstnævnte argument havde Ole Stig Andersen 
anvendt i Embedsmændenes Sikkerhedsudvalg den 24. november 1981. 

Notatets oplysning om, at PET ikke var nærmere orienteret om udsivningen 
til pressen, harmonerer ikke med de påtegninger, som findes på det pressemate- 
riale, der var forfattet af den vesteuropæiske tjeneste. Her ses blandt andet, at et 
udkast til en fyldig artikel om Merkulov og Arne Herløv Petersen blev ”forkastet 
af [kodebetegnelse for Ole Stig Andersen]”. Det fremgår af en anden skrivelse stilet 
personligt til Ole Stig Andersen fra en udenlandsk allieret tjeneste af 21. maj 1981, 
at PET-chefen allerede på dette tidspunkt var fuldt ud orienteret om den pres- 
sestrategi, som den vesteuropæiske efterretningstjeneste ønskede at gøre brug 
af med den danske tjenestes hjælp.” Oplysningen om, at PET ikke planter sine 
historier i pressen kan således problematiseres, alene ud fra den betragtning, at 
samarbejde herom blev indledt med en udenlandsk efterretningstjeneste. 

I notatet til Ole Espersen anføres, at en navngiven dansk journalist var sær- 
lig opsat på at bringe historien om Merkulov, hvilket PET forsøgte at modsætte 
sig.”” Hvad notatet til ministeren ikke informerede om, var, at den pågældende 
journalist var en PET-kontakt, der, som det lød i PET's kildeoversigt fra 1974 til 
januar 1979, havde med ”specialopgaver pressen” at gøre.” Det fremgår af en no- 
tits, at journalisten i oktober 1983 stadig var i forbindelse med PET. Ved et møde 
med PET's ledelse ”drøftedes” nogle af journalistens artikler, ligesom journalisten 
ifølge notitsen tilbød at etablere forbindelse til en anden Christiansborg-jour- 
nalist, ”som kunne tjene til indgang til forskellige politikere”. Endvidere tilbød 


317 PET, operationssag: Notat, 11. maj 1982. 

318 Ole Stig Andersen afviste, at PET ”planter sine historier” i pressen: Den kilde, som journalisten 
havde fået historien af, måtte efter politimesterens opfattelse, ”søges uden for efterretningstjene- 
sten”, ESU: Referat af møde, 24. november 1981. 

319 PET, emnesag: Brev til Ole Stig Andersen fra udenlandsk allieret efterretningstjeneste, 21. maj 1981. 

320 PET, operationssag: Notat, 11. maj 1982. 

321 PET, kildesag: Kildeoversigt. 

PET-kontakten, at han enten selv, eller den anden Christiansborg-journalist, el- 
ler de pågældende politikere kunne ”anvendes til at fremskaffe diverse materiale 
på upåfaldende vis” Der foregik med andre ord et samarbejde mellem denne 
journalist og PET's ledelse. I perioden efter anholdelsen af Herløv Petersen of- 
fentliggjorde den pågældende journalist en historie om Merkulov. Historien var 
så detaljeret og præcis, at det er nærliggende at antage, at PET, eller en uden- 
landsk tjeneste, som var involveret i kontraefterretningsoperationen, var kilde til 
de offentliggjorte oplysninger.;> 

Ifølge PET's notat af 11. maj 1982 lod departementschef Niels Madsen sig i 
begyndelsen af november 1981 overbevise om, at der måtte skrides til handling. 
Det var dette hændelsesforløb, som notatets ophavsmand beklagede over for ju- 
stitsministeren, men som havde den konsekvens, at PET den 3. november 1981 
kunne anholde Arne Herløv Petersen og dermed gennemføre den fælles kon- 
traefterretningsoperation, som var blevet aftalt på et møde med en vesteuropæ- 
isk tjeneste allerede den 3. marts 1981. Ministeren orienteredes ikke om, at den 
danske journalist, der var kommet på sporet af udvisningen af Merkulov, havde 
tilknytning til PET's ledelse. 

Herhjemme fik spionsagen en omfattende dækning, men også udenlandsk 
presse, eksempelvis franske, tyske, britiske og amerikanske aviser og nyhedsbu- 
reauer, dækkede sagen. Den blev endda brugt som eksempel på sovjetisk me- 
ningspåvirkning ved en høring i den amerikanske kongres.>+ Den samarbejdende 
vesteuropæiske tjeneste rapporterede den 12. november 1981, at pressedæknin- 
gen i tjenestens hjemland dog ikke havde været så god, som man oprindeligt 
havde turdet håbe på. Den var ”ret tynd”, men man håbede dog på en ny bølge af 
artikler, så snart ”True Blues'-artiklen kom, og retssagen mod Arne Herløv Peter- 


322 PET, juristernes kopimapper: Notits. 

323 Også KGB var i midten af 1970'erne kommet på sporet af, at den pågældende journalist arbejdede 
for den danske tjeneste. En omtale af sagen i et andet dansk medie udviste en lige så præcis indsigt 
i Merkulov-komplekset, at også her kan spørgsmålet rejses om, hvorvidt PET/den udenlandske 
tjeneste selv var kilde til oplysningerne. 

324 Soviet Active Measures. Hearings before the Permanent Select Committee on Intelligence. House of 
Representatives. Ninety-Seventh Congress. Second Session, July 13, 14 1982 (Washington, 1982). Her- 
løv Petersen-sagen er beskrevet under "Exhibit IV”, PET modtog en kopi af selvsamme rapport, jf. 
kopi i PET, operationssag. Se også Chapman Pincher, The Secret Offensive. Active Measures: a Saga 
of Deception, Disinformation, Subversion, Terrorism, Sabotage and Assassination (London, 1985), 

sen begyndte.;> Brevet vidner om, at den vesteuropæiske tjeneste havde en klar 
forventning om, at der skulle føres en retssag mod Herløv Petersen, samt at den 
nu havde fået PET's godkendelse til at trykke den avisartikel om True Blues, som 
Ole Stig Andersen tidligere havde forkastet. Artiklen blev trykt i en omredigeret 
udgave i udlandet i slutningen af november 1981.” PET og den samarbejdende 
vesteuropæiske tjeneste havde dermed sikret sig nok omtale af sagen til at skade 
sovjetiske ambassadefolks generelle omdømme og dermed også KGB's operative 
muligheder inden for ”aktive foranstaltninger” i den nærmeste fremtid. 

KGB's psykologiske krigsførelse i Danmark, som også var vendt mod Mar- 
garet Thatcher, endte i dette konkrete tilfælde med det stik modsatte resultat: 
En vestlig kontraefterretningsoperation, der havde sin oprindelse i Gordijevskijs 
hemmelige hvervning i København i 1975, blev iværksat i marts 1981 og udmøn- 
tede sig i et angreb på den sovjetiske efterretningstjeneste i de danske og vestlige 
medier i november samme år. 

Ole Espersen har over for Kommissionen udtrykt sin overraskelse over, ”at 
store dagblade i udlandet, særligt USA, skrev om sagen, og han antog, at der 
herved skulle tilkendegives en advarsel. Det var som om der havde været skabt 
forventninger om en stor spionafsløring”.7 Her berørte den tidligere justitsmi- 
nister, uden at han kendte til den præcise sammenhæng, en mulig forklaring på 
PET's ageren i denne sag. 


325 PET, operationssag: Brev til PET, 12. november 1981. 
326 Kommissionen er bekendt med den præcise reference til denne artikel. 
327 RB: Ole Espersen, 5. december 2000. 

6. DEN RETLIGE SAGSBEHANDLING OG DEN 
POLITISKE BESLUTNINGSPROCES 


De jurister og politikere, der var involveret i Herløv Petersen-sagen, var indbyr- 
des uenige om, hvorvidt ”aktive foranstaltninger” var omfattet af straffelovens $ 
108. For at forstå sagsforløbet, og hvorfor det endte med et tiltalefrafald, er det 
imidlertid vigtigt at gøre sig klart, at de forskellige udlægninger af den eksiste- 
rende lovgivning ofte afspejlede institutionelle interesser og personlige holdnin- 
ger. For PET og den samarbejdende vesteuropæiske tjeneste var det vigtigt, at 
Merkulov/Arne Herløv Petersen-komplekset blev eksponeret i pressen, og, som 
nævnt af Arne Stevns, at den danske forfatter blev dømt. Ellers ville den sovje- 
tiske tjeneste i fremtiden kunne hævde over for mulige emner, at påvirknings- 
operationer ikke var ulovlig virksomhed.” Heroverfor stod justitsministerens 
synspunkt om, at der ikke var tilstrækkeligt grundlag for at rejse sigtelse, og at 
hensynet til ytringsfriheden måtte vægtes endog meget højt. 

På denne baggrund var det naturligt, at PET udbad sig yderligere juridisk 
ekspertise til tolkningen af $ 108. Den fik man i første omgang i form af et no- 
tat, som rigsadvokat Per Lindegaard udarbejdede på departementschef Niels 
Madsens foranledning i foråret 1981. Notatet ytrede sig skeptisk om mulighe- 
den for at anvende $ 108.” Niels Madsen fik efterfølgende en af ministeriets 
egne fuldmægtige til at udarbejde et fortroligt notat, der viste sig at være mindre 
afvisende. Justitsministeriets notat forelå den 8. september 1981, samtidig med 
at PET's og den samarbejdende vestlige tjenestes fælles kontraspionageaktion 


328 PET, Merkulovs personsag: Notits vedr. spørgsmålet om eventuel udvisning af den sovjetiske diplo- 
mat Merkulov, 5. januar 1981. 

329 Notat om straffelovens $ 108, ikke dateret. Det fremgår af et senere brev fra Lindegaard til Ole Stig 
Andersen, at notatet om $ 108 blev sendt til Niels Madsen i foråret 1981. JM 1981-966-304: Rigs- 
advokaten til Justitsministeriet, 18. marts 1982. Da notatet minder om den endelige indstilling fra 
Rigsadvokaten af 18. marts 1982, henvises der til diskussionen nedenfor. 

gik ind i en afgørende fase." Notatet vurderede på baggrund af det forhold, at 
1949-betænkningens forslag til en bestemmelse vedrørende skjult propaganda 
ikke blev gennemført ved lovændringen i 1952, ”at modtagelsen af økonomisk 
støtte er straffri, selvom den sker i det skjulte” Dog rejstes der tvivl, ”om dette 
resultat også gælder i tilfælde, hvor modtageren er i mere fast forbindelse med 
fremmed efterretningsvæsen og handler efter dettes ordrer. Har forholdet den 
ovenfor nævnte konspiratoriske karakter, og er der tale om et mere varigt agent- 
forhold, kan det næppe være udelukket at straffe efter $ 108, eventuelt jf. $ 2175 

Justitsministeriets tolkning af betydningen af den manglende gennemførelse 
af 1949-betænkningens forslag umuliggjorde med andre ord ikke en sigtelse efter 
$ 108. Spørgsmålet var således åbent, og meget måtte afhænge af den konkrete 
vurdering, og givet også af, hvad man kunne finde af belastende materiale under 
en eventuel ransagning af Herløv Petersens bopæl. 

Hvad angår PET's syn på anvendelsen af $ 108 efter anholdelsen af Herløv 
Petersen, var der også her sket en udvikling. På et møde den 5. januar 1982 gen- 
nemgik repræsentanter for PET, Svendborg Politi, Statsadvokaten for Fyn samt 
Rigsadvokaten sagen mod Herløv Petersen. Her fremkom Ole Stig Andersen 
med følgende vurdering: 


”Ole Stig Andersen pegede endvidere på den omst.hed, at sagen repræsenterer en 
stadig mere aktuel form for efterretningsvirksomhed, såkaldte "active measures' 
Ole Stig Andersen henledte opm. på, at netop aktiviteter af denne karakter i de 
seneste år har påkaldt sig stadig større interesse blandt de vestlige efterretnings- 
tjenester på grund af kraftigt accelererende anvendelse af sådanne aktiviteter fra 
sovjetisk side. Ole Stig Andersen var bekendt med, at spørgsmålet om sådanne 
aktiviteters strafbarhed i en vis udstrækning kunne influeres af den omstændig- 
hed, at en bestemmelse om økonomisk støtte til politisk propagandavirksomhed 
udgik af lovudkastet fra 1949. Ole Stig Andersen stillede sig imidlertid tvivlende 
overfor, om denne omst.hed måtte præjudicere fortolkning af $ 108 i relation til 
active measures af lighed med politisk propagandavirksomhed eller politisk på- 
virkning af opinionsdannelsen, hvor denne virksomhed har efterretningsmæssig 
karakter. Endvidere henledtes opmærksomheden på at active measures fmtl. er 
videregående end dækningsområdet for det i 1949-området indeholdte forslag”; 


330 Ibid.: ”Notat om ulovlig efterretningsvirksomhed efter gældende dansk ret”, 8. september 1981. 

331 Ibid. 

332 Ibid. 

333 Rigsadvokaten, j. nr. 668/81: ”Gennemgang af sagen mod A.H.P. på politigården i Svendborg den 


5. januar 1982”. 

Citatet kan nok belyse PET-chefens grundlæggende uenighed med især Rigs- 
advokaten. Det er dog næppe i den juridiske uenighed, at man alene skal finde 
baggrunden for, at politiet alligevel valgte at anholde Herløv Petersen. Flere for- 
hold kan have spillet ind. En forklaring kunne være, at PET håbede på, at man 
under ransagningen af forfatterens bopæl kunne finde så belastende materiale, 
at dette ville være tilstrækkeligt til at overbevise ministeren om, at en tiltalerejs- 
ning var på sin plads. Dertil kom, at en anholdelse og dermed offentliggørelse af 
sagskomplekset ville gøre det muligt at gennemføre fællesoperationen med den 
vesteuropæiske tjeneste. Ydermere kan det tænkes, at PET ved at anholde Her- 
løv Petersen og foranstalte en international pressedækning af Herløv Petersen- 
sagen ville være i stand til at udøve et betydeligt politisk og offentligt pres, som 
ministeren ikke ville kunne ignorere. Det skal i den forbindelse erindres, at visse 
ledende medarbejdere i PET havde givet udtryk for betænkelighed ved udsigten 
til, at Ole Espersen blev udnævnt til justitsminister i januar 1981. Daværende 
vicepolitimester Niels Schmidt har over for Kommissionen forklaret, at PET be- 
tragtede Ole Espersen som en sikkerhedsrisiko på grund af hans østkontakter, 
hvorfor Niels Madsen aftalte med Anker Jørgensen, at Ole Espersen ikke skulle 
briefes om Gordijevskij. Antagelig var det den samarbejdende vesteuropæiske 
tjeneste, der betingede sig dette.+ Dette bekræftes af, at der i Gordijevskij-ma- 
terialet er en notits om, at PET havde oplyst den vesteuropæiske tjeneste om, at 
”nye ministre” ikke ville blive orienteret om dobbelttagentoperationen.;> Det er 
sandsynligt, at PET ved to lejligheder, ved Folketingsvalget i oktober 1979 og ved 
regeringsrokaden i januar 1981 orienterede statsminister Anker Jørgensen om 
Ole Espersens østkontakter.>” PET kan muligvis have haft en forventning om, 
at Statsministeriet ville lægge pres på den nye justitsminister, såfremt tjenesten 
kunne fremlægge nye beviser i Herløv Petersen-sagen. 

En vis opbakning i regeringen synes PET at have haft. Den 6. november 1981, 
samme dag som Udenrigspolitisk Nævn orienteredes om udvisningen af Mer- 
kulov, udtalte udenrigsminister Kjeld Olesen sig i utvetydige vendinger til pres- 


334 RB: Niels Schmidt, 2. marts 2004. Niels Schmidt har i et høringssvar forklaret, at Kommissionen 
har tillagt hans udtalelser en vægt, de ikke kan bære. Kommissionen har i beretningens bind 7 be- 
skrevet PET's forhold til Ole Espersen. Det er fortsat Kommissionens opfattelse, at PET havde visse 
sikkerhedsmæssige forbehold over for Ole Espersen. 

335 PET, operationssag: Notits, 7. april 1981. Se også Kommissionens beretning, bind 7. 

336 Jf. Kommissionens beretning, bind 7. 

sen.” Udtalelserne understregede tyngden i det indsamlede bevismateriale mod 
Herløv Petersen, hvilket kunne tolkes som en støtte til politiets handlemåde i 
sagen. Udenrigsministeren erklærede således til Ritzau, at sagerne om Merkulov 
og den netop grundstødte sovjetiske ubåd i den svenske skærgård var ”udtryk for 
en herrefolksmentalitet, som er helt uacceptabel”;>” hvorefter han til Danmarks 
Radio omtalte de beviser, der var i sagen.” Kjeld Olesens udtalelser til pressen 
var givet med til at undergrave den holdning, som justitsminister Ole Espersen 
hidtil havde haft i spørgsmålet, nemlig at der ikke skulle foretages yderligere over 
for Herløv Petersen. Udtalelserne skal dog også ses i lyset af, at Socialdemokra- 
tiet, som i de forløbne måneder havde argumentet for en kernevåbenfri zone 
i Norden, på grund af de seneste dages begivenheder i den svenske skærgård 
sandsynligvis havde et behov for at lægge afstand til Sovjetunionen. 


Rigsadvokatens vurdering 


PET havde i forbindelse med ransagningen i november 1981 indsamlet væsent- 
lige nye oplysninger om Herløv Petersen. Der tænkes i denne forbindelse særligt 
på de beslaglagte dagbogsblade, der dokumenterer Herløv Petersens kontakter 
til KGB i perioden efter 1973. På baggrund af det samlede bevismateriale udar- 
bejdede politiet og anklagemyndigheden et anklageskrift og systematiserede de 
indsamlede oplysninger med henblik på videre behandling i retssystemet. Disse 
blev forelagt Rigsadvokaten. 

Rigsadvokat Per Lindegaards vurdering af mulighederne for at nå en dom- 
fældelse harmonerede ikke med Ole Stig Andersens tolkning af $ 108. Til brug 
for Rigsadvokatens vurdering lå en indstilling udarbejdet af politimesteren i 
Svendborg og Statsadvokaten for Fyn.” Hvor Justitsministeriets notat ikke af- 
viste, at ”aktive foranstaltninger” kunne være omfattet af $ 108, var rigsadvoka- 
tens indstilling mere entydig. Rigsadvokaten antog, at der ville kunne føres bevis 
for, at Herløv Petersen havde samarbejdet med personer, der tilhørte KGB, og at 
samarbejdet havde været søgt hemmeligholdt. Lindegaard opsummerede den 


337 PET, Merkulovs personsag: Udtalelse til Ritzau efter møde i Udenrigspolitisk Nævn, citeret i cif- 
fertelegram fra Quaade til ambassadøren i Moskva, 6. november 1981. 

338 Ibid. 

339 Udtalelse til DR, citeret i ibid. 

340 JM, 1981-966-304: Politimesteren til Statsadvokaten for Fyn, sagsfremstilling. 

type opgaver, som forfatteren havde påtaget sig efter at have ført samtaler med 
diverse føringsofficerer. Grundbetingelsen for at pålægge strafansvar efter $ 108: 
Etablering af kontakt med fremmed efterretningsvæsen, var således til stede. 
Men, fortsatte rigsadvokaten, 


”ikke enhver hemmelig fremskaffelse af eller videregivelse af oplysninger til frem- 
med efterretningsvæsen kan anses som strafbar efter denne bestemmelse.… Efter 
min opfattelse falder propagandavirksomhed til fordel for en fremmed stat eller til 
skade for en fremmed stat udenfor området af $ 108, jfr. $ 102, stk. 2, 4, modsæt- 
ningsvis og tilblivelsen af straffelovens kapitel 12. Dette gælder, selvom den udføres 
efter opfordringer eller anvisninger, der gives af personer, der er tilknyttet et frem- 
med efterretningsvæsen, og selvom forbindelsen til den fremmede stat eller det 
fremmede efterretningsvæsen holdes hemmelig. Som følge heraf anser jeg ikke de 
under 2. beskrevne aktiviteter [”udfærdigelse af en pjece, der handlede om forskel- 
lige vestlige og amerikanske politikere og pressefolk (Cold Warriors), oversættelse 
og bearbejdning af en pjece om den engelske premierminister og det konservative 
parti i England (True Blues), underskriftindsamling vedrørende atomfri zone i 
Norden)”] som strafbare”; 


Rigsadvokaten anfører tillige, at hemmelig indsamling af oplysninger om per- 
songrupper i Danmark med henblik på videregivelse til fremmed tjeneste nok 
var strafbar efter $ 108, men næppe i det konkrete tilfælde med Herløv Petersen. 
De nævnte 


”oplysninger kan imidlertid ikke antages at være sket i det øjemed at skade de 
pågældende persongrupper og ville ikke medføre nogen trussel imod dem. Den 
har heller ikke haft så konkret en karakter, at den kan bedømmes som hvervning 
af rekrutter til fremmed efterretningsvirksomhed eller forsøg herpå. Den må anta- 
gelig ses som en imødekommelse af et ønske om identificering af eventuelle sym- 
patisører, der kunne nyttiggøres i propagandavirksomhed… Som følge heraf anser 
jeg heller ikke denne del for strafbar”; 


Derimod mente Per Lindegaard, at vildledningsoperationen mod den nord- 
koreanske ambassade udgjorde et tilstrækkeligt grundlag for tiltale efter $ 108: 
”Virksomheden består i viderebringelse af oplysninger af efterretningsmæssig 
karakter. Den har fundet sted på dansk område. At oplysningerne er urigtige 


341 Ibid.: Rigsadvokaten til Justitsministeriet, 18. marts 1982. 
342 Ibid. 

kan ikke antages at bringe dem udenfor området af $ 108”; Hvad angik Arne 
Herløv Petersens forsøg på at søge job i ministerier og EU samt optagelse i hjem- 
meværnet var det ifølge rigsadvokaten næppe heller muligt at bevise, at det var 
sket efter opfordring fra den fremmede tjeneste. Dog mente Lindegaard, at ”Det 
er imidlertid vanskeligt at se andet formål med disse initiativer end et ønske hos 
Arne Herløv Petersen om at skaffe sig adgang til oplysninger, der kunne være af 
efterretningsmæssig interesse. Det må antages, at det vil kunne sandsynliggøres 
i tilstrækkelig grad, at formålet hermed har været at skaffe sig adgang til op- 
lysninger af efterretningsmæssig interesse med henblik på videregivelse til den 
sovjetrussiske efterretningstjeneste. Der er således i dette forhold grundlag for 
tiltalerejsning efter $ 108754 

Rigsadvokaten havde således ikke ændret holdning vedrørende strafbarhe- 
den af ”aktive foranstaltninger” i Danmark. Allerede i november 1981 havde rigs- 
advokaten forfattet en skrivelse til Ole Stig Andersen, hvori han fremførte de 
samme synspunkter og sluttede af med følgende bemærkning: ”fornyet overve- 
jelse har således ikke — heller ikke efter læsningen af [Justitsministeriets] betragt- 
ninger — ført mig til en holdning, der kommer din mere i møde”; Han gjorde i 
samme skrivelse opmærksom på, at han allerede i foråret 1981 havde orienteret 
Niels Madsen om sin principielle holdning til anvendelsen af $ 108. 


Tiltalefrafald 


Justitsminister Ole Espersen, som havde påtalekompetencen i forhold, der men- 
tes omfattet af $ 108, befandt sig i foråret 1982 i en vanskelig situation. PET havde 
sandsynligvis med departementschef Niels Madsens accept anholdt Herløv Pe- 
tersen den 3. november 1981. Ifølge Ole Espersens forklaring var anholdelsen 
foretaget i modstrid med justitsministerens instruks. Det bør i den forbindelse 
understreges, at justitsministeren er både politiets og anklagemyndighedens 
øverste chef. Dertil kom, at Justitsministeriets departementschef Niels Madsen 
ifølge Ole Espersens forklaring ikke havde orienteret ham om den forestående 
anholdelse. Endelig var der en grundlæggende juridisk uenighed med hensyn til 
tolkningen af $ 108. Niels Madsen havde ikke blot set bort fra justitsministerens 


343 Ibid. 
344 Ibid. 
345 JM 1981-966-304: Lindegaard til Ole Stig Andersen, 20. november 1981. 

begrundelser, men havde tilsyneladende også udeladt fra sine betragtninger det 
notat om $ 108, som han havde modtaget fra rigsadvokat Per Lindegaard i for- 
året 1981. Rigsadvokaten gentog sine forbehold over for ministeriet og PET både 
i november 1981 og igen i den endelige indstilling af 18. marts 1982. Dertil kom, 
at sagen var blevet et politisk og troværdighedsmæssigt problem for justitsmi- 
nisteren, ikke mindst fordi udenrigsminister Kjeld Olesen havde udtrykt sig i 
utvetydige vendinger om tyngden i beviserne imod Herløv Petersen. Ydermere 
var det vigtigt for Justitsministeriet at få ministerens tilkendegivelse af, at der 
ikke var grundlag for at kritisere politiets interesse for Herløv Petersen og de ef- 
terforskningsmæssige skridt i sagen.” En ministeriel kritik af PET kunne under 
visse omstændigheder falde tilbage på ministeriet, idet Niels Madsen angiveligt 
havde godkendt anholdelsen af Herløv Petersen. Samtidig stod det klart, at en 
forsvarlig juridisk og politisk løsning måtte indebære en tilkendegivelse om, at 
Herløv Petersen havde opretholdt tætte forbindelser til KGB siden begyndelsen 
af 1970'erne. En frifindelse eller opgivelse af sagen ville være at betragte som en 
propagandasejr for KGB, der i fremtiden lettere ville kunne rekruttere nye emner 
til påvirkningsoperationer. Dertil kom, at ubådsaffæren i den svenske skærgård 
havde øget både regeringens og den offentlige opinions generelle skepsis over for 
Sovjetunionens hensigter. Koldkrigsklimaet havde således også betydning for 
sagens afgørelse. 

Det var i denne situation, at en medarbejder i Justitsministeriet fremkom 
med et forslag til et tiltalefrafald, som Ole Espersen tiltrådte. Ministerens ende- 
lige beslutning om tiltalefrafald kan siges at være bemærkelsesværdig, idet for- 
udsætningen herfor som nævnt er, at den sigtede anses for skyldig i den sigtelse, 
som udgør grundlaget for tiltalefrafaldet. Der må derfor ikke herske tvivl om 
sigtedes skyld.” Der findes imidlertid en særlig mulighed for at meddele tiltale- 
frafald over for en sigtet, som ikke mener sig skyldig. Til retsudvalget, der havde 
kaldt justitsministeren i samråd den 22. april 1982, fremsendte ministeriet en 
kopi af Mogens Koktvedgaard og Hans Gammeltoft-Hansens Lærebog i straffe- 
retspleje. Det var med henvisning til følgende passus, at ministeriet begrundede 
beslutningen om at meddele Herløv Petersen tiltalefrafald: 


346 Det sidste punkt støttes af Ole Espersens redegørelse for Kommissionen. Jf. Kommissionens arkiv: 
Notat godkendt og underskrevet af Ole Espersen den 9. januar 2007. 

347 Jf. Eva Schmidt, Jørgen Jochimsen, Michael Kistrup & Jakob Lund Poulsen, Straffeprocessen (Forla- 
get Thomson: Gad Jura, 2008), 4.5.4. 


KGB's kontakt- og agentnet i Danmark 


121 


DEN RETLIGE SAGSBEHANDLING OG DEN POLITISKE BESLUTNINGSPROCES 


”Et særligt problem — af mere principiel end praktisk betydning — kan knytte sig 
til tiltalefrafaldet. I lighed med domfældelse indebærer tiltalefrafald, at den på- 
gældende anses for skyldig i de påsigtede forhold. Da tiltalefrafaldet ikke kræver 
noget egentlig samtykke fra den sigtede, kunne det forekomme, at personer, der 
anser sig for ikke-skyldige, og ønsker dette godtgjort gennem en frifindelse, på- 
tvinges tiltalefrafaldet med den deri liggende skyldformodning. Problemet er dog 
som nævnt ikke særlig praktisk. Ved tiltalefrafald med vilkår efter $ 723 a kræves 
sigtedes tilståelse; og også i andre tilfælde ville man næppe give frafald uden den 
sigtedes tilståelse eller i hvert fald hans indforståelse med denne afgørelsesmåde. 
Situationen kunne imidlertid tænkes at opstå, og under en mere principiel syns- 
vinkel burde der nok indføres hjemmel for, at den sigtede i givet fald kan begære 
sagen indbragt for domstolene” 


Tiltalefrafald var en løsning, som tilgodeså de hensyn, som ministeren måtte 
tage, både af juridisk og politisk karakter. Herløv Petersen-sagen endte således 
med en højst usædvanlig, men ikke uhjemlet afgørelse den 17. april 1982, der blev 
godkendt med Ole Espersens ministersignatur. Justitsministerens redegørelse 
argumenterer således: 


”Selvom det må forudsættes, at Arne Herløv Petersen har udvist forhold, som i 
princippet falder ind under beskrivelsen i straffelovens $ 108, har Justitsministeriet 
efter en samlet vurdering af alt foreliggende ikke fundet, at danske interesser er 
skadet i en sådan grad, at der er fuld tilstrækkelig anledning til at rejse tiltale” 


Ministerens redegørelse viser, at man på den ene side lagde vægt på de af Her- 
løv Petersen foretagne aktiviteter, som efter ministeriets opfattelse i princippet 
var omfattet af $ 108, og at man på den anden side tog tungtvejende hensyn til 
ytringsfriheden: 


”Hovedsynspunktet må her være, at det i et frit samfund som det danske, hvor alle 
ytringer er tilladt med ganske få begrænsninger som følge af særlige lovbestem- 
melser, normalt vil være overladt til den enkelte borger at vurdere lødigheden af 
— og den reelle baggrund for —de synspunkter, der fremføres”>", 


348 Mogens Koktvedgaard & Hans Gammeltoft-Hansen, Lærebog i strafferetspleje (Juristforbundet, 
1978), S. 101-102. 

349 PET, operationssag: ”Orientering fra Justitsministeriet”, 17. april 1982. 

350 Ibid. 

På et møde i Regeringens Sikkerhedsudvalg den 16. april 1982 drøftede og ved- 
tog man oplægget til tiltalefrafald fra Justitsministeriet, som blev offentliggjort i 
form af pressemeddelelse dagen efter. Der er imidlertid intet nedfældet i det of- 
ficielle mødereferat om dette punkt på dagsordenen. Det er vanskeligt at vurdere 
årsagen til denne udeladelse. Det er ikke utænkeligt, at de øvrige ministre ikke 
ønskede at blive draget til ansvar for justitsministerens beslutning om tiltalefra- 
fald, som de vidste ville blive mødt med kritik. Ved at udelade omtale heraf var 
det muligt for de øvrige ministre at lægge en vis afstand til beslutningen, hvis 
dette blev nødvendigt. Omvendt risikerede justitsministeren og regeringens top- 
embedsmænd, som ikke alle var enige i afgørelsen, at sidde alene med ansvaret, 
hvis beslutningen om tiltalefrafald udløste ministerstorm og pres på ministeriets 
embedsmænd. Formentlig af denne grund blev der i et den 4. maj 1982 udfærdi- 
get referat af mødet i Embedsmændenes Sikkerhedsudvalg den 15. april 1982 til- 
føjet en usædvanlig passus om, at ”den følgende dag fredag den 16. april afholdt 
Regeringens Sikkerhedsudvalg et møde om sagen, hvor man gennemgik justits- 
ministeriets udkast til orientering i anledning af beslutningen om tiltalefrafald 
over for Herløv Petersen. Mødet afholdtes i Statsministeriet, og samtlige med- 
lemmer af regeringens sikkerhedsudvalg var til stede” Embedsmandsudvalget 
placerede dermed et medansvar for den trufne beslutning om tiltalefrafald hos 
regeringens statsminister (Anker Jørgensen), udenrigsminister (Kjeld Olesen) 
samt forsvarsminister (Poul Søgaard). Hvad der foregik på mødet i Regeringens 
Sikkerhedsudvalg den 16. april 1982, har Anker Jørgensen noteret sin opfattelse 
af i et upubliceret dagbogsnotat: 


”Kl. 17.00 møde med Ole Espersen, Kjeld Olesen, Poul Søgaard. For anden gang 
drøftede vi, sammen med 6-7 embedsmænd, om der skulle køres en større retssag 
mod Arne Herløv Petersen. Ole havde udarbejdet en lang orientering til pressen, 
der redegør for sagen og dens baggrund, og hvorfor vi trods alt ikke vil rejse sag. 
Rigsadvokat Per Lindegaards papir i sagen er godt for denne afgørelse. Det vi- 
ser, at A.H.P. tydeligt har arbejdet for Sovjet — og derfor har bevæget sig indenfor 
$ 108 — men hvad han rent faktisk har gjort, er ikke, eller næppe, strafbart. Han har 
fremskaffet oplysninger om venstregrupperne, lavede rapporter om maoistgrup- 
per, udleveret lister over ungdomsgrupper på venstrefløjen, skrevet om venstre- 
fløjens udvikling, lavet liste over progressive journalister og forfattere. Han har 
også samlet underskrifter om Norden som atomfri zone og fået annoncen betalt 
af den russiske ambassade. Det er bedrageri — politisk — over for underskriverne, 
men ikke strafbart. Han har også skrevet dagbladsindlæg, pjece om ”koldkrigerne” 


351 ESU: Referat af møde 15. april 1982. 

-— og en om Margaret Thatcher skal være særlig slem (hun er i øvrigt meget vred 
over den), men ligger altså indenfor de meget, meget vide rammer vi har her i 
landet for ytringsfrihed. (Godt vi har de vide rammer!). A.H.P. har også søgt stil- 
ling som EF tolk, fordi ”det gi'r adgang til fortrolige dokumenter; men da det ikke 
er sket på opfordring af en fremmed magt, ligger det udenfor. Han har også søgt 
optagelse i hjemmeværnet. — Kun på et punkt kan han efter Rigsadvokatens vurde- 
ring dømmes. Han har plantet oplysninger i Nordkoreas ambassade, som han har 
fået fra Sovjet, og sagt, at han havde oplysningerne fra USA. Det var oplysninger, 
som skulle stille Kina i et dårligt lys — som en aggressiv magt. Lindegaard siger, at 
dette at vildlede Nordkoreas ambassade med oplysninger af efterretningsmæssig 
karakter må antages at være grundlag for tiltale. Men i øvrigt siger han: Grundbe- 
tingelsen — $ 108 — er til stede — men ikke enhver hemmelig aktivitet eller enhver 
hemmelig fremskaffelse af oplysninger til fremmed tjeneste er strafbar. — Kjeld 
O. var nok lidt betænkelig ved ikke at rejse sag. Poul Søgaard havde efterhånden 
helt indstillet sig på at følge Ole. Vi var derfor alle 4 nu enige. Jeg er af den opfat- 
telse, at Lindegaards vurdering gør det forsvarligt ikke at rejse sag, men jeg gjorde 
indvendinger mod nogle formuleringer i den lange redegørelse til offentligheden. 
Der stod 


(her følger 3 blanke linjer) 
Der foreslog jeg omredigeret, så 
(her følger 3 blanke linjer) 


Det var tydeligt, at embedsmændene nok alle var mere eller mindre uenige med 
os”, 


Dagbogsbladet bekræfter således, at det lykkedes Ole Espersen med henvisning 
til Rigsadvokatens vurdering at overbevise de øvrige ministre. Selv Kjeld Olesen, 
der havde markeret sig i pressen, måtte acceptere afgørelsen. For PET var tilta- 
lefrafaldet ikke nogen dårlig udgang på sagen. Som anført af politiassessor Arne 
Stevns var det lige så vigtigt, at sagen fik en presseeksponering og en vinkel på 
historien, der ville skade sovjetiske interesser og handlemuligheder i fremtiden, 
som at Arne Herløv Petersen blev straffet. Med justitsministerens afgørelse blev 
begge mål indfriet, selv om tiltalefrafald næppe var så streng en straf, som PET 
havde håbet på. Den britiske efterretningsekspert Chapman Pincher er inde på 
et lignende ræsonnement i bogen om The Secret Offensive: ”I foråret 1982 beslut- 


352 ABA, Anker Jørgensens privatarkiv: Anker Jørgensens dagbog, 16. april 1982, maskinskrevne ark, 
upubliceret (juli 1981-juli 1982). 

tede det danske Justitsministerium at undlade at retsforfølge Petersen med den 
begrundelse, at danske interesser ikke i tilstrækkeligt omfang var blevet skadet, 
men det gjorde offentligheden bekendt med hovedanklagerne og beviserne mod 
Petersen.… Den danske regerings aktion er et eksempel til efterfølgelse for andre 
vestlige regeringer, som er utilbøjelige til at involvere sig i retssager og, som tid- 
ligere har ladet en sådan undergravende opførsel gå ustraffet hen” 


353: Chapman Pincher, The Secret Offensive, s. 101. 

Den danske forfatter Arne Herløv Petersen havde i perioden 1972-1981 kontakt 
til sovjetiske diplomater, der alle var KGB-officerer. PET indsamlede et omfat- 
tende materiale, der viste såvel hyppigheden som indholdet af Herløv Petersens 
samtaler med KGB. Hvorvidt Herløv Petersen var klar over de sovjetiske di- 
plomaters virkelige status, er usikkert, idet han intetsteds i aflytningsmaterialet 
omtaler dem som KGB-officerer. PET havde en formodning om, at forfatteren 
måtte være vidende herom. Møderne med KGB-officererne skete således under 
”konspirative former”. 

Et centralt punkt i PET's materiale vedrører ”aktive foranstaltninger”, det 
vil sige KGB's forsøg på via forfattere og intellektuelle i Vesten at påvirke den 
offentlige debat til fordel for Sovjetunionens udenrigs- og sikkerhedspolitiske 
mål. Materialet godtgør, at KGB overdrog Herløv Petersen tekstforlæg og andre 
skrifter, der var udarbejdet i Centret i Moskva, og at disse indgik i forfatterens to 
pamfletter True Blues og Kolde Krigere/Cold Warriors. 'To af de nævnte forhold i 
PET's materiale: at Herløv Petersen skulle have modtaget 7.000 kr., samt at han 
skulle have vildledt den nordkoreanske ambassade, synes ikke tilstrækkeligt do- 
kumenteret. Justitsministerens redegørelse af 17. april 1982 nævnte efterfølgende 
blot, at Herløv Petersen havde fået ”tilsagn” om penge, men accepterede PET's 
antagelse om, at en vildledningsmanøvre havde fundet sted over for den nordko- 
reanske ambassade. Det er dokumenteret, at Herløv Petersen modtog anseelige 
mængder af spiritus og cigaretter. 

Det fremgår af interne notater, afhøringsrapporter og skrivelser til Rigs- 
advokaten, at både PET's ledelse og de involverede medarbejdere udtrykte en 
opfattelse af, at Herløv Petersen var ”agent for KGB” eller ”påvirkningsagent”. 
Gordijevskij-materialet, som er den væsentligste kilde til forståelse af KGB's 
agentbegreber, nævner dog kun forfatteren som en ”fortrolig kontakt”. Fortro- 
lige kontakter indgik i KGB's ”agent-indeks”, men primært af statistiske årsager. 
Den korrekte betegnelse for Herløv Petersens angivelige virke var ifølge KGB's 
hemmelige leksikon, som afhopperen Mitrokhin udsmuglede, en ”fortrolig på- 
virkningskontakt”. 

Det hører dog med til det samlede billede, at PET's ledelse i interne notater på- 
pegede, at Herløv Petersen ”var en ualmindelig (dårlig agent, idet han talte over 
sig. Over for venner og bekendte omtalte Herløv Petersen ofte sit tætte forhold til 
ambassaden. Omvendt viser Gordijevskij-materialet, at den til tider slet skjulte 
måde at holde kontakt til ambassaden på kan have været en del af en ”overbe- 
visende dæk-historie” som KGB havde udarbejdet, idet den sovjetiske tjeneste 
frygtede, at vestlige tjenester var kommet under vejr med, hvad der foregik. 

Embedsmænd og ministre var indbyrdes uenige om, hvorvidt ”aktive foran- 
staltninger” var omfattet af straffelovens $ 108. PET's chef Ole Stig Andersen for- 
svarede anvendeligheden af den milde spionageparagraf, og Justitsministeriets 
notat af 8. september 1981, som var blevet til på departementschef Niels Madsens 
foranledning, nåede det samme resultat, om end med forbehold. Rigsadvokat 
Per Lindegaard og justitsminister Ole Espersen var skeptiske, og sidstnævnte har 
for Kommissionen forklaret, at han gav ordre om, at Herløv Petersen ikke måtte 
anholdes. Justitsministerens holdning, der betonede, at ytringsfriheden gav vide 
rammer for, hvad man måtte foretage sig, afspejlede også statsminister Anker 
Jørgensens synspunkt. Arne Herløv Petersen blev anholdt den 3. november 1981. 

PET beklagede hændelsesforløbet over for justitsministeren i et notat af 
11. maj 1982, der anførte to hovedårsager til anholdelsen: 1) PET havde fundet nye 
oplysninger om en ”kode” 2) Pressen var kommet på sporet af Merkulovs udvis- 
ning, hvorfor politiet måtte skride til anholdelse og ransage forfatterens hjem, 
inden vægtige beviser forsvandt. Nærværende analyse har sandsynliggjort, at 
”koden” var en gammel oplysning, som ikke var central for den samlede bevis- 
førelse. Desuden var PET, eller en samarbejdende udenlandsk tjeneste, muligvis 
selv kilde til den oplysning i pressen, som angiveligt forårsagede, at politiet var 
nødt til at skride til anholdelse af Herløv Petersen. Det har ikke været muligt for 
Kommissionen at fastslå, hvem i PET's ledelse, der har forfattet det pågældende 
notat. 

PET's ageren i denne sag var også bestemt af hensynet til en igangværende 
kontraefterretningsoperation, som udførtes i samarbejde med en anden vest- 
europæisk tjeneste. Operationen måtte indstilles på grund af statsministerens 
ordre om, at Merkulovs udvisning skulle hemmeligholdes, men kunne genopta- 
ges fra det øjeblik Herløv Petersen blev anholdt. Operationen havde til hensigt at 
skabe opmærksomhed i medierne omkring udvisningen af Merkulov og Herløv 
Petersens anholdelse. PET og den udenlandske tjeneste samarbejdede omkring 
udviklingen af tekstforlæg, som journalistkontakter kunne skrive deres artikler 
på baggrund af. I månederne efter Herløv Petersens anholdelse blev Merkulov/ 
Herløv Petersen en tophistorie i dansk presse, men fik også en betydelig inter- 

national dækning, hvad PET og samarbejdende udenlandske tjenester havde en 
vis indflydelse på. Således blev pamfletterne True Blues og Cold Warriors omtalt 
over den ganske verden. Ikke som et skarpt journalistisk portræt af Vestens ve- 
derstyggeligheder, sådan som KGB angiveligt havde håbet på, men derimod som 
et eksempel på Sovjetunionens forsøg på at påvirke opinionen i det demokrati- 
ske Vesten. 

8. RETLIG VURDERING VEDRØRENDE PET 
OG JUSTITSMINISTERIETS ROLLE I HERLØV 
PETERSEN-SAGEN: 


Kommissionen finder på baggrund af den historiske rekonstruktion af Herløv Pe- 
tersen-sagen at kunne udtale følgende: 


Statsminister Anker Jørgensen havde ifølge eget dagbogsnotat af 17. oktober 1981 
resolveret, at KGB-officeren Merkulov skulle udvises. Endvidere var det ifølge no- 
tatet af 11. maj 1982 statsministerens opfattelse, at der ikke måtte foretages yderli- 
gere over for Arne Herløv Petersen. Ole Espersen har forklaret, at han i egenskab 
af justitsminister havde afgivet en ordre om, at Herløv Petersen ikke måtte an- 
holdes. PET'S syn på sagen var derimod, at Arne Herløv Petersen burde anholdes 
og retsforfølges, hvilket også synes at have været departementschef Niels Madsens 
opfattelse (jf. Niels Schmidts vidneforklaring). Rigsadvokat Per Lindegaard havde 
derimod en række forbehold, som han både i foråret 1981 (inden anholdelsen) og 
den 20. november 1981 meddelte Niels Madsen, særligt i spørgsmålet om, hvorvidt 
active measures” (spredning af sovjetisk propaganda) var omfattet af den ”milde” 
spionageparagraf, straffelovens $ 108. Denne retsopfattelse blev gentaget i Rigsad- 
vokatens endelige indstilling af 18. marts 1982. 

Anholdelsen af Arne Herløv Petersen den 3. november 1981 skete mod regerin- 
gens ønske, og fhv. justitsminister Ole Espersen har til Kommissionen oplyst, at han 
ikke blev informeret forud for anholdelsen. Der bestod mulighed for at kontakte 
justitsministeren i sagen, idet Ole Espersen før anholdelsen opholdt sig på Chri- 
stiansborg, ligesom han var til rådighed telefonisk for departementet. Det må på 
baggrund af Ole Espersens forklaring for Kommissionen, der er understøttet bl.a. 
af Ole Espersens noteringer i sin kalender for perioden, lægges til grund, at der ikke 
blev rettet henvendelse til ministeren. 

Poul Lundbæk Andersen, der på anholdelsestidspunktet var afdelingschef i Ju- 
stitsministeriet, har forklaret, at Niels Madsen havde den opfattelse, at han af ju- 
stitsminister Ole Espersen havde fået grønt lys til en ransagning, og at anholdelse i 


KGB's kontakt- og agentnet i Danmark 


129 


RETLIG VURDERING VEDRØRENDE PET OG JUSTITSMINISTERIETS ROLLE I HERLØV PETERSEN-SAGEN 


den forbindelse var en mulighed. Forelagt denne forklaring har Ole Espersen afvist, 
at han har godkendt en ransagning af Herløv Petersens bopæl forud for anholdel- 
sen. Ole Espersen fortalte derfor departementschefen, at anholdelsen var i strid 
med hans tidligere tilkendegivelser. Ole Espersen har i det hele fastholdt sin tidli- 
gere afgivne vidneforklaring. 

Det kan lægges til grund, at PET umiddelbart inden anholdelsen kontaktede Ju- 
stitsministeriet med henblik på at opnå godkendelse af anholdelsen af Arne Herløv 
Petersen. Det er sandsynligt, at en sådan godkendelse blev meddelt PET af depar- 
tementschefen. Det er usikkert, om det var PETS chef eller en anden i PETS ledelse, 
der i den konkrete sag foretog henvendelsen til ministeriet. Kommissionen finder det 
overvejende sandsynligt, at henvendelsen til ministeriet var godkendt af PET'S chef Ole 
Stig Andersen, hvilket heller ikke afvises af Ole Stig Andersen (jf. hans høringssvar). 

Der kan imidlertid rejses tvivl om grundlaget for PET's anmodning til Justits- 
ministeriet i timerne inden anholdelsen den 3. november 1981. Ole Espersen udbad 
sig efter anholdelsen en skriftlig forklaring fra PET om hændelsesforløbet og grund- 
laget for PET'S beslutning om at skride til anholdelse af Arne Herløv Petersen. Mi- 
nisteren modtog en sådan redegørelse fra PET (dateret 11. maj 1982) gennem depar- 
tementschef Niels Madsen. PET's redegørelse viser, at de nye oplysninger, hvormed 
PET begrundede anmodningen om tilladelse til anholdelse af Arne Herløv Petersen 
med, stammede fra august 1981. Disse oplysninger kunne derfor ikke på anholdel- 
sestidspunktet den 3. november 1981 anses for nye i forhold til det grundlag, hvorpå 
Ole Espersen havde truffet sin beslutning. Hvorvidt PET har svævet i en vildfarelse 
med hensyn til, om oplysningerne var nye og dermed bibragt Niels Madsen samme 
opfattelse, eller hvorvidt PET over for departementschefen ikke har oplyst, at der 
var tale om nye oplysninger, men blot anmodet om tilladelse til at anholde Arne 
Herløv Petersen, kan være vanskeligt at afgøre. Den manglende afklaring af dette 
punkt skyldes dels de centrale vidners begrænsede erindring om sagen, dels at ingen 
i PET'S daværende ledelse over for Kommissionen vil vedkende sig at have skrevet 
eller i øvrigt har nogen erindring om PET'S redegørelse til ministeren af 11. maj 
1982. Det er Kommissionens opfattelse, at en sådan redegørelse ikke kan være frem- 
sendt til departementschefen uden PET-chef Ole Stig Andersens vidende og accept. 

Kommissionen bemærker, at PET's chef havde direkte referat til Justitsmini- 
steriet med den konsekvens, at PET'S chef normalt kunne henvende sig direkte til 
Justitsministeriets departementschef uden at inddrage Rigspolitichefen. Det direkte 
referat indebar imidlertid ikke, at PET's chef kunne henvende sig direkte til mi- 
nisteren. Det kan derfor alene antages, at PET skulle forelægge sagen vedrørende 
Arne Herløv Petersen for Justitsministeriet som sådant med henblik på ministerens 
godkendelse af anholdelsen. 

Det har været vanskeligt for Kommissionen at fastslå det nøjagtige hændelses- 
forløb. Uanset hvilket hændelsesforløb der lægges til grund, finder Kommissionen 
dog anledning til at understrege, at det har været departementets opgave at påse, 
at ministeren blev underrettet behørigt om de sager, som PET forelagde for depar- 
tementet. Dette gælder ikke mindst denne sag, hvor ministeren havde en anden 
opfattelse end PET. 


Kommissionens formand, Leif Aamand, samt kommissionsmedlem Ditlev 
Tamm tilføjer følgende til ovenstående vurdering: 


Vi finder ikke at kunne se bort fra oplysningerne om, at Niels Madsen selv var af 
den opfattelse, at han ved sin godkendelse af anholdelsen ikke handlede imod en 
ordre fra justitsministeren. Vi kan derfor heller ikke afvise, at sagen fik et andet 
forløb end det, Ole Espersen har anført som sit ønske, på grund af en misforståelse. 

Orientering fra 
JUSTITSMINISTERIET Den 17. april 1982 


Arne Herløv Petersen-sagen. 


1) Justitsministeriet har foretaget en gennemgang af resultaterne af den 
hidtidige efterforskning i en konkret straffesag, hvor forfatteren Arne 
Herløv Petersen har været sigtet efter straffelovens $ 108 for ulovlig 
forbindelse med fremmed efterretningsvæsen. Det kan i denne forbin- 
delse nævnes, at det kræver justitsministeriets beslutning at rejse tiltale 
i sager om overtrædelse af straffelovens kapitel 12 (forbrydelser mod 
statens selvstændighed og sikkerhed). 

Justitsministeriet har efter en samlet vurdering af de nu foreliggende 
oplysninger i sagen fundet det forsvarligt at undlade at efterforske sa- 
gen videre, således at der ikke rejses tiltale mod den pågældende. 
Justitsministeriet finder det af væsentlig almen interesse kort at re- 
degøre for nogle forhold omkring fremmede efterretningstjenesters 
generelle virksomhed i Danmark samt for nogle hovedpunkter i den 
konkrete straffesag. 


2) Visse fremmede efterretningstjenester udfolder både i Danmark og i 
andre nationer en betydelig aktivitet for i det skjulte at påvirke den 
offentlige debat og dermed meningsdannelsen i en retning, som tje- 
ner de pågældende udenrigs- og sikkerhedspolitiske område. Det er 
kendetegnende for denne udefra dirigerede meningspåvirkning, at den 
egentlige kilde til de synspunkter, som bringes frem i debatten, søges 
holdt skjult, sikkert ud fra en formodning om, at en afsløring heraf 
vil indebære en betydelig svækkelse af argumentationens muligheder 
for at overbevise bredere kredse i den danske offentlighed. Der gøres 
ved denne form for meningspåvirkning brug af en række virkemidler, 

f.eks. påvirkning ved forskellige metoder af pressemedarbejdere eller 
andre meningsdannende personer, udnyttelse eller ligefrem etablering 
af tilsyneladende tværpolitiske eller upolitiske kampagner og initiati- 
ver, skjulte økonomiske tilskud og udspredning af usandfærdige op- 
lysninger, som har et autentisk præg (”disinformation”). Ofte forekom- 
mer en kombination af disse metoder. Danske efterretningstjenester er 
bekendt med, at disse former for meningspåvirkning spiller en meget 
væsentlig rolle som led i adskillige fremmede efterretningstjenesters 
virksomhed, og at de ressourcer, som de pågældende lande har sat ind 
på denne form for virksomhed, i de senere år tilsyneladende har været 
voksende. 


Den egentlige efterforskning i den omtalte straffesag begyndte år tilba- 
ge, da politiet blev opmærksom på nogle påfaldende forhold i forbin- 
delse med herværende sovjetiske diplomaters kontakt med den danske 
statsborger Arne Herløv Petersen. Det har herunder været bemærkel- 
sesværdigt, at der fra de fremmede diplomaters side blev udfoldet be- 
tydelige bestræbelser for at hemmeligholde kontakten med danskeren, 
bl.a. for at hindre observationer af møder samt at imødegå eventuel 
aflytning. Således kan nævnes, at det bl.a. blev tilkendegivet danskeren, 
at telefonopkald til Sovjet-ambassaden ikke burde finde sted, og at for- 
bindelsen i det hele taget skulle holdes skjult. På et tidspunkt blev der 
endvidere fastlagt en særlig procedure for aftale af møder. 
Forbindelsen blev varetaget af tre sovjetiske diplomater efter hinanden. 
De kunne alle med en høj grad af sikkerhed identificeres som tjenstgø- 
rende for den sovjetiske efterretningstjeneste KGB. 

En forbindelse af denne art måtte helt naturligt påkalde sig dansk po- 
litimæssig interesse ud fra en nærliggende antagelse om, at der kunne 
være tale om aktiviteter stridende mod dansk straffelovgivning. Der 
har derfor af politiet været foretaget en efterforskning, hvorunder der 
er opnået retskendelse for bl.a. telefonaflytning og ransagning på sigte- 
des bopæl. Ransagningen fandt sted i november 1981, og sigtedes dag- 
bøger, som indeholder en række optegnelser af betydning for sagen, 
blev taget i forvaring. 

Den foretagne efterforskning har givet et overblik over den nærmere 
karakter af forbindelsen. Det må således efter det fremkomne mate- 
riale lægges til grund, at de sovjetiske efterretningsofficerer i et antal 
tilfælde har benyttet — eller forsøgt at benytte — Arne Herløv Petersen 

som mellemled til meningspåvirkning af den danske offentlighed, bl.a. 
som forfatter af artikler, læserbreve samt publikationer af forskellig art. 
Som et enkeltstående, men markant, eksempel kan nævnes et tilsagn 
fra den sovjetiske ambassade i sommeren 1981 om økonomisk bidrag 
til dækning af udgifterne ved nogle annoncer, hvori et antal danske 
kunstnere gav udtryk for støtte til et initiativ for atomfri zone i Norden. 
Underskriftindsamlingen var arrangeret af Arne Herløv Petersen, som 
ved flere lejligheder i telefonsamtaler gav udtryk for, at den sovjetiske 
ambassade var impliceret i sagen, ligesom ambassaden flere gange blev 
underrettet om sagens forløb. 

Efterforskningen har endvidere vist, at den sigtede danske forfatter 
bl.a. 

har videregivet nogle fra Sovjet hidrørende dokumenter med på- 
stande af udenrigspolitisk karakter til Nordkoreas ambassade på den 
sovjetiske ambassades foranledning, men med usandfærdig kildean- 
givelse, idet dokumenterne blev hævdet at hidrøre fra en amerikansk 
journalist; alt tilsyneladende med det formål at bidrage til spændin- 
gen mellem Nordkorea og Kina, 

ved flere lejligheder til den sovjetiske ambassade har leveret oplys- 
ninger om forholdene på den danske venstrefløj, og om såkaldt pro- 
gressive journalister, som dog ikke måtte være DKP-medlemmer. 


Arne Herløv Petersen har i tidens løb fra ambassaden modtaget bety- 
delige mængder spiritus, cigaretter og andre gaver, herunder også gra- 
tis rejser til Sovjetunionen. Hertil kommer kontante beløb, som dog 
må antages i hvert fald i en vis udstrækning at have været bestemt til 
dækning af positive udgifter. Dette gælder således trykningen af en på 
ambassadens initiativ udgivet pamflet mod den engelske premiermini- 
ster Margaret "Thatcher, indeholdende en fra ambassaden leveret tekst. 
Arne Herløv Petersen har fra ambassaden fået tilkendegivelser om, at 
han skulle undlade at indmelde sig i Danmarks kommunistiske Parti, 
idet ambassaden i modsat fald ville afbryde forbindelsen med ham. 
Arne Herløv Petersen har ved flere lejligheder givet udtryk for, at han 
og hans familie havde fået tilsagn fra ambassaden om evakuering til 
Sovjetunionen i tilfælde af truende krig. 


4) Den danske straffelovs $ 108 hjemler straf for den, der, uden at forhol- 
det falder ind under $ 107 om spionage mod danske interesser, ”i øvrigt 

foretager noget, hvorved fremmed efterretningsvæsen sættes i stand 
til eller hjælpes til umiddelbart eller middelbart at virke indenfor den 
danske stats område” 

Specielt med hensyn til den propagandaformidlende virksomhed, som 
udgør en del af sigtedes aktiviteter i den foreliggende sag, må det for- 
ventes, at domstolene vil anlægge en helt konkret vurdering fra tilfælde 
til tilfælde, således at der navnlig lægges vægt på, om virksomheden 
efter en samlet bedømmelse — herunder samarbejdsformer, vederlæg- 
gelse, graden af afhængighed mellem parterne — klart har været drevet 
med det overordnede sigte at sætte den fremmede efterretningstjeneste 
i stand til at forfølge sine formål, således at bistanden tydeligt adskiller 
sig fra, hvad der blot med nogen rimelighed kan betegnes som normal 
virksomhed som journalist eller forfatter her i landet. 

Det er samtidig indlysende, at Justitsministeriet ved vurderingen af til- 
talespørgsmålet i disse sager vil benytte sin beføjelse til tiltalerejsning 
med den yderste varsomhed, dels af hensyn til ytringsfriheden, dels 
fordi andre virkemidler ofte vil kunne være tilstrækkelige. 
Hovedsynspunktet må her være, at det i et frit samfund som det dan- 
ske, hvor alle ytringer er tilladt med ganske få begrænsninger som følge 
af særlige lovbestemmelser, normalt vil være overladt til den enkelte 
borger at vurdere lødigheden af — og den reelle baggrund for - de 
synspunkter, som føres frem i den offentlige debat. Det er den enkelte 
samfundsborgers egen dømmekraft og kritiske sans, som her sættes 
på prøve, og anderledes kan forholdene ikke være i et demokrati, hvis 
fundament er en fri meningsdannelse. Men dette udelukker ikke, at det 
kan være på sin plads undertiden at reagere mod særligt grove tilfælde 
af udefra styret påvirkning af den offentlige debat. En sådan indgriben 
kan — foruden ved strafferetlige reaktioner overfor enkeltpersoners for- 
bindelse med fremmed efterretningsvæsen — ske ved diplomatiske for- 
holdsregler, ved information til befolkningen omkring de pågældende 
forhold eller ved en kombination af disse virkemidler. 


Selvom det må forudsættes, at Arne Herløv Petersen har udvist for- 
hold, som i princippet falder ind under beskrivelsen i straffelovens $ 
108, har Justitsministeriet efter en samlet vurdering af alt foreliggende 
ikke fundet, at danske interesser er skadet i en sådan grad, at der er fuld 
tilstrækkelig anledning til at rejse tiltale. Justitsministeriet har i denne 
forbindelse udover de generelle hensyn, som er omtalt foran, lagt vægt 

på blandt andet den pågældendes personlige forhold og på, at de sovje- 
tiske diplomater, som må betragtes som sagens hovedpersoner, allerede 
har forladt Danmark, for den enes vedkommende blandt andet som 
direkte følge af den aktuelle sag. 

Justitsministeriet vil endelig tilføje, at politiet har været ikke blot be- 
rettiget, men forpligtet til at foretage en nærmere efterforskning af 
den forbindelse, som blev konstateret mellem Arne Herløv Petersen 
og de sovjetiske diplomater. En præcis kortlægning af de aktiviteter, 
som udfoldes, er naturligvis af afgørende betydning for anklagemyn- 
dighedens, herunder Justitsministeriets ofte vanskelige vurderinger af 
tiltalespørgsmålet i sager af denne art. Det er derfor en selvfølge, at 
den konkrete afgørelse ikke vil betyde nogen indskrænkning af politi- 
ets muligheder for at foretage efterforskning indenfor retsplejelovens 
rammer under sædvanligt ansvar overfor domstolene og Justitsmini- 
steriet. 


JUSTITSMINISTERIET, den 17. april 1982 


Ole Espersen 

10. PET”YS OVERVÅGNING AF 
JØRGEN DRAGSDAHL 


Jørgen Dragsdahl var en af 1980'ernes fremtrædende sikkerhedspolitiske debat- 
tører. Han iværksatte politiske diskussioner, som var en vigtig inspiration for 
flere oppositionspolitikere. Tidligere formand for SF Gert Petersen anfører i sine 
erindringer, at Dragsdahl var den direkte årsag til en forespørgselsdebat om dob- 
beltbeslutningen i 1979. I den såkaldte ”fodnoteperiode” (1982/83-1988) forsy- 
nede Dragsdahl angiveligt det alternative sikkerhedspolitiske flertal i Folketin- 
get med argumenter og strategiske anvisninger. Det kan på denne baggrund 
næppe undre, at journalister og forskere efter den kolde krigs afslutning har in- 
teresseret sig for Oleg Gordijevskijs oplysninger om, at Dragsdahl samarbejdede 
med KGB-residenturet i København. Var Dragsdahl KGB-agent? Udøvede Sov- 
jetunionen herigennem indflydelse på det alternative sikkerhedspolitiske flertals 
politik og strategi i 1980'erne? Sådan lyder to forbundne spørgsmål, der er blevet 
diskuteret i avisernes debatindlæg om Dragsdahls mulige forbindelser til KGB. 
Markant står Ekstra Bladets artikelserie fra 1992 om danske KGB-agenter. 
Med udgangspunkt i oplysninger, der hidrørte fra Gordijevskij, beskrev avisen 
i detaljer Dragsdahls tilknytning til den sovjetiske tjeneste. Ekstra Bladet til- 
bagekaldte senere beskyldningerne og betalte på grundlag af et indgået forlig 


354 Gert Petersen, Inden for systemet og udenfor (Aschehoug, 1998), s. 283. 

355 To sikkerhedspolitiske forskere har ligefrem betegnet Dragsdahl som ”hjernen” bag fodnoteperio- 
dens alternative flertal: ”Jørgen Dragsdahl var således i 1979 hovedmanden bag modstanden mod 
NATOs dobbeltbeslutning og fortsatte op i 1980'erne bag kulissen med at forsyne det alternative 
flertals politikere som Anker Jørgensen, Lasse Budtz, Kjeld Olesen og Gert Petersen med informa- 
tion, argumenter og formentlig også strategiske dessiner” Jf. Nikolaj Petersen og Ib Faurby, ”Det 
ligner inkvisition”, Weekendavisen, 19. januar 2007. For et overblik over Dragsdahls skribentvirk- 
somhed se Jørgen Dragsdahl, Gensyn med den Kolde Krig (Eirene, 1992). 

356 Ekstra Bladets artikelserie om ”KGB i Danmark” påbegyndtes 2. januar 1992 og afsluttedes 9. maj 
1993. 

erstatning til Dragsdahl, der havde sagsøgt avisen. I januar 2007 opstod der på 
ny polemik, da professor Bent Jensen offentliggjorde en artikel i Jyllands-Posten, 
hvis grundsynspunkt var, at ”Dragsdahl ifølge PET og KGB var KGB-agent”'” 
Dertil kom udtalelser til avisen samme dag, hvor Bent Jensen citeredes for føl- 
gende udsagn: ”arkiverne har vist, at Dragsdahl var KGB-agent”>> I de følgende 
dage og uger bragte alle større danske aviser indlæg for og imod denne udlæg- 
ning. PET iværksatte samtidig en undersøgelse med henblik på at vurdere, hvor- 
vidt Bent Jensen, der havde offentliggjort en passus fra et PET-referat fra 1986, 
havde overtrådt de af Statsministeriet fastsatte retningslinjer for anvendelse af 
materiale fra tjenestens arkiv. 

Kommissionens undersøgelse er tilrettelagt således: I kapitel 11 analyseres 
Dragsdahls forbindelse til KGB, således som den er beskrevet i Gordijevskij-ma- 
terialet. Kapitel 12 redegør for PET's overvågning af Dragsdahl i perioden 1983- 
1985. Endelig analyserer kapitel 13 Dragsdahls samtaler med PET, der foregik i 
1985-86, ligesom det søges klarlagt, hvorfor der i sidste ende ikke blev rejst tiltale. 

Sidstnævnte forhold er relevant, idet Gordijevskij-materialet beskriver 
Dragsdahl som en ”agent”. Til sammenligning havde forfatteren Arne Herløv 
Petersen, der blev anholdt og sigtet i 1981, angiveligt en lavere status i KGB's 
hierarki, nemlig som ”fortrolig kontakt”. Hvordan forklarer man denne tilsynela- 
dende forskel i den retlige vurdering, dvs. at man vælger at anholde en formodet 
fortrolig kontakt, men undlader at foretage sig yderligere over for en formodet 
KGB-agent? Den følgende gennemgang af det relevante kildemateriale vil vise, 
at forklaringen var den enkle, at PET's ledelse efter længere tids efterforskning 
af Dragsdahls forbindelser til KGB vurderede, at der ikke kunne føres bevis for 
noget strafbart forhold. 


Journalist og sikkerhedspolitisk debattør på venstrefløjen 


Dragsdahl var i perioden 1969-1977 freelance-medarbejder ved Politisk Revy, 
Information, Danmarks Radio, Højskolebladet, Ekstra Bladet, Aktuelt og Poli- 
tiken. I perioden 1977-1995 arbejdede han som udenrigs- og sikkerhedspolitisk 
medarbejder ved Information. I tre perioder (1976-77, 1980-81 og 1986) var han 


357 Bent Jensen, ”De kaldte ham nr. 17%, Morgenavisen Jyllands-Posten, 14. januar 2007. 
358 ”John Hansen, Jette Elbæk Maressa og Sanne Gram, ”Forsker anklager journalist for KGB-samar- 
bejde”, Morgenavisen Jyllands-Posten, 14. januar 2007. 

udstationeret som Informations korrespondent i USA. Ydermere lavede Drags- 
dahl i perioden 1978-1991 adskillige reportager fra Sovjetunionen. Han var tillige 
medlem af Det Sikkerheds- og Nedrustningspolitiske Udvalg (SNU) 1981-83. 

Det fremgår af et PET-notat fra 1985, at ”D[ragsdahl] er kendt af PET fra 
1968, hvor han var tilknyttet partiet VS”? Som dokumenteret i delberetningen 
om de politiske partier (VS) var Dragsdahl i 60'erne i kontakt med amerikanske 
bevægelser, der var i opposition til det ”imperialistiske” USA. Dragsdahl fattede 
i denne periode interesse for den militante bevægelse Black Panther Party (BPP) 
og arbejdede i en tre måneders periode i 1969 i BPP's hovedkvarter i Californien. 
Dragsdahls virke i BPP var den væsentligste årsag til, at PET begyndte at interes- 
sere sig for ham. Der tilflød således PET oplysninger om, at Dragsdahl havde 
accepteret en indbydelse fra Panterpartiet. Tjenesten havde mistanke om, at 
Dragsdahl skulle deltage i kurser og trænes i våbenbrug og sabotage. PET kunne 
dog efterfølgende konstatere, at mistanken om Dragsdahls deltagelse i sådanne 
aktiviteter var ubegrundet.;& 


359 Jf. forfatterens CV på www.dragsdahl.dk 

360 PET, operationssag: ”Vedr. Jørgen Johannes Dalitz Dragsdahl, f.d. 11/5-1949 journalist på Informa- 
tion”, 1. oktober 1985. 

361 PET, emnesag: Korrespondance, 3. juni 1969, 5. september 1969 samt vedlagt rapport, 26. august 
1969. 

vær" 


Jørgen Dragsdahl. På billedet ses Jørgen Dragsdahl, mens han studerer forsiden af De Sorte Panteres 
blad. På bladets forside ses den fængslede aktivist Bobby Seale. Billedet blev bragt i Land og Folk den 
31. august 1969 i forbindelse med et interview med Jørgen Dragsdahl, som netop var vendt tilbage til 
Danmark efter et fængselsophold i USA. Dragsdahl var blevet fængslet for under en retssag at have 
hilst Bobby Seale med en oprakt knyttet hånd (Ebbe Wraae/Arbejdermuseet/ABA). 


Dragsdahl kom også i PET's søgelys i forbindelse med Kejsergadesagen om FE's 
aflytningscentral i kælderen til Københavns Universitets bygning i Kejsergade 2. 
Dragsdahl blev anholdt og sigtet for gadeuorden den 22. oktober 1969, idet han 
sammen med andre demonstranter angiveligt forsøgte at hindre en bil i at for- 
lade ejendommen. Det fremgår af PET's akter, at Dragsdahl blev løsladt senere 
samme dag.” 

Dragsdahl iværksatte en række principielle debatter, som udsprang af hans 
kendskab til amerikanske forhold og sikkerhedspolitiske emner generelt. Drags- 
dahl var tillige formidler af kritiske amerikanske røster i den danske debat, lige- 


362 PET, emnesag: ”Vedr. Kejsergade-affærer”, 24. oktober 1969. 

som han tilbød spalteplads til officielle sovjetiske synspunkter. Den 14. april 1979 
skrev Dragsdahl i Information om, hvad han opfattede som USAs konfliktsøgen- 
de politik og Folketingets ukritiske accept heraf. Han anførte endvidere, at det 
faktum, at Vesten gjorde sig overvejelser om en mulig atomkrig, i sig selv øgede 
risikoen for en atomkrig. Dragsdahl formidlede også optagelsen af en artikel af 
en tidligere amerikansk embedsmand Richard J. Barnet i Information (29.-30. 
september 1979). Barnet kritiserede oprustningen, som han så som det største 
problem i international politik. Desuden argumenterede den tidligere ameri- 
kanske embedsmand for, at det var usandsynligt, at Sovjetunionen ville angribe 
et NATO-land på grund af frygt for altødelæggende repressalier.% Information 
indeholdt den 20. november 1984 en artikel af en sovjetisk general, Tjernov, som 
Dragsdahl, ifølge PET's oplysninger, havde medvirket til blev optaget i avisen. 

Dragsdahls journalistiske kilder forsynede ham med kontroversielle doku- 
menter, der blev fremlagt og diskuteret i Informations spalter. I en artikel i In- 
formation den 14. januar 1979 diskuterede Dragsdahl en såkaldt Field Manual, 
hvis tillæg, FM-30-31B, angiveligt skulle være forfattet af den amerikanske hærs 
efterretningstjeneste DIA og oversat til flere sprog. Det pågældende dokument 
beskriver, hvordan specialstyrker skulle udføre terrorhandlinger i ”venligtsin- 
dede lande” og dernæst give kommunisterne skylden.% 

Dragsdahl deltog også i den såkaldte”danmarkiserings”-debat, som var udløst 
af den belgiske udenrigsminister Henri Simonet, der i sommeren 1980 omtalte 
Danmark som et eksempel på en mindre nation, der ønskede at stå under Ve- 
stens militære paraply, men som ikke bidrog tilstrækkeligt til det fælles forsvar. 
Dette angreb blev fulgt op af Berlingske Tidende og Jyllands-Posten, hvis kritik 
var med til at bringe den socialdemokratiske regering i defensiven. Dragsdahl 
forsvarede den danske holdning og udtrykte stolthed over, at Danmark via sin 


363 DIIS, 3, s. 88-90. 

364 N. Tchernov, ”Nordens militærpolitiske stabilitet nedbrydes”, Information, 20. november 1984. Se 
også PET, administrativ sag: Referat af PET's møde med allieret myndighed 28. november 1985. 

365 Dragsdahl medgav, at dokumentet kunne være et falsum, og han forelagde det derfor for flere eks- 
perter, som kom med modstridende forklaringer. Håndbogens autenticitet er i dag omdiskuteret 
blandt historikere, men er fra officielt amerikansk hold beskrevet som et sovjetisk fabrikeret falsum. 
Eftersom Dragsdahl er blevet beskyldt for at være sovjetisk påvirkningsagent, er en afklaring af de 
nærmere omstændigheder omkring denne og andre artiklers tilblivelse ikke uden interesse i denne 
sammenhæng. For en nærmere diskussion af denne Field Manual, se nedenfor. Se også Daniele 
Ganser, NATO'S Secret Armies. Operation Gladio and Terrorism in Western Europe (Frank Cass, 
2005) S. 234-235. 

udenrigspolitik kunne være med til ”at få stoppet den uhyggelige udvikling”; 
Dragsdahl engagerede sig også i debatten om det Strategiske Forsvarsinitiativ 
(Strategic Defense Initiative), i offentligheden kendt som ”stjernekrigsprojektet”. 
Han beskrev programmet som ”en offensiv trussel” mod Sovjetunionen. Rati- 
onalet var, at USA kunne påbegynde en militær konflikt vel vidende, at man 
kunne forhindre et sovjetisk gengældelsesangreb.:” 

Endelig kan det nævnes, at Dragsdahl var en af initiativtagerne til ”Nej til 
Atomvåber,, der betragtede sig selv som politisk uafhængig, og som for det me- 
ste bestod af personer, der havde forladt den DKP-dominerede Samarbejdsko- 
mité for Fred og Sikkerhed i protest mod, hvad de opfattede som en manglende 
afstandtagen til Sovjets invasion af Afghanistan i december 1979." 


366 DIIS, 3, s. 110. 
367 Ibid., 3, s. 134. 
368 Ibid., 3, s. 200. 

11. DRAGSDAHLS SAMARBEJDE MED KGB 
IFØLGE GORDIJEVSKIJ-MATERIALET 


Gordijevskijs efterretninger om Dragsdahls formodede samarbejde med KGB 
er fragmentariske. Nogle dokumenter indikerer, at samarbejdet med Dragsdahl 
intensiveredes i en periode, mens andre omtaler samarbejdet som afbrudt eller 
nedtonet. Dette kapitel er at betragte som en sammenfatning af de oplysninger, 
der findes om Dragsdahl i Gordijevskij-materialet. 

Et telegram fra Centret til residenturet viser, at KGB i juli 1976 blev opmærk- 
som på muligheden for at bruge Ekstra Bladet og særlig Information, som Drags- 
dahl var tilknyttet, i desinformationskampagner.;%? Den 12. november samme år 
modtog KGB-residenten Ljubimov i København en pakke med dokumenter fra 
Centret i Moskva til brug for påvirkningsoperationen "Operation Crescendo”. 
Gordijevskij fortalte i en debriefingsrapport, at operationen var et forsøg på at få 
aviserne til at trykke en kopi af, hvad der skulle foregive at være et officielt ame- 
rikansk dokument stilet til de amerikanske repræsentationer i udlandet. Brevet 
indeholdt ifølge Gordijevskij falske afsløringer af, at amerikanske institutioner 
og firmaer var involveret i efterretningsaktiviteter. Materialet blev afsendt til 
aviserne efter henstilling fra Centret den 12. november 1976. En rapport fra 18.- 
20. november 1976 viste, at det endnu ikke var lykkedes at få Information til at 
trykke artiklen. KGB nærede dog forhåbninger om, at det nok skulle ske på et 
eller andet tidspunkt.”? 

Samme rapport oplyser, at Dragsdahl med kodenavnet ”STOT” var i USA for 
at dække valget for Information, og nævner endvidere, at han var under "dyrk- 
ning” med henblik på hvervning.” Centret overvejede ifølge rapporten, hvor- 


369 PET, operationssag: Rapport af 2.-4. september 1976 indeholdende telegram fra Centret til residen- 
turet, juli 1976. 

370 Ibid., rapport, 18.-20. november 1976. 

371 Ibid. 

vidt Dragsdahl i fremtiden kunne anvendes som "head-agent” eller ”recruiter” i 
arbejdet imod hovedfjenden USA.” Dragsdahl blev i en rapport fra denne pe- 
riode defineret som en ”Linje PR-kontakt”.”3 En anden rapport fra 1977 viser, at 
et samarbejde med Dragsdahl havde høj prioritet, og at Moskva derfor udbad sig 
en analyse af Dragsdahls skriftlige produktion.” 

Et telegram fra residenturet til Centret den 10. september 1976 forklarer, 
at man i arbejdet mod hovedfjenden USA nu ville optrappe samarbejdet med 
Dragsdahl, afslutte det dybe studium og rekruttere ham. KGB-officeren Stanislav 
Tjebotok fik i opdrag at fuldføre denne mission.> En rapport fra 17. januar 1977 
angiver, at Dragsdahl stadig var under ”dybt studium”. Dragsdahl var angiveligt 
den eneste lovende PR linje-kontakt, og såfremt det skulle lykkes at hverve ham, 
ville det ifølge rapporten give nye muligheder for KGB's propagandaarbejde med 
områder som Mellemøsten, NATO og kinesiske mål.” 

I KGB's treårsplan for, hvordan man kunne penetrere det danske udenrigs- 
ministerium og statsministerium, figurerer Dragsdahl som en ”operationel 
kontakt"'72 Det er svært at vurdere, hvad KGB's penetreringsforsøg mod de 
nævnte ministerier egentlig indebar. Gordijevskij anfører, at treårsplanen givet 
tjente til at gøre KGB's arbejde mere fokuseret, idet tjenesten nu opstillede et 
præcist mål i form af Statsministeriet og Udenrigsministeriet, men at det lige så 
vel kunne være et forsøg på blot at imponere Centret.7? 

En rapport udarbejdet af residenturet pegede på muligheden for at gøre brug 
af tredjelande som Østrig, Finland, Bulgarien og DDR, hvor KGB kunne operere 
mere frit. Dragsdahl nævnes her som en af de personer, der burde opfordres 
til at rejse til udlandet, eventuelt Sovjetunionen, for at mødes med KGB. En 


372 PET, operationssag, rapport indenholdende brev fra Grusjko til Ljubimov, 5. november 1976. 

373 Ibid.: Rapport, november 1976. 

374 Ibid.: Rapport indeholdende Centrets vurdering af residenturets PR-linje for perioden juni 1976 til 
april 1977. 

375 Ibid.: Rapport indeholdende brev fra residenturet til Centret, 10. September 1976. 

376 Ibid.: Rapport indeholdende brev fra Grusjko til Ljubimov, 17. januar 1977. 

377 Ibid. 

378 PET, operationssag: Rapport indeholdende KGB's treårsplan for arbejdet mod det danske statsmi- 
nisterium og Udenrigsministeriet, oktober 1976. 

379 ”.Det er muligt at tolke Ljubimovs tiltag som en handling, der udelukkende skal imponere Cen- 
tret.” Ibid. 

380 PET, operationssag: Rapport indeholdende KGB-residenturets beretning vedr. arbejdet mod lokale 
amerikanske mål, september 1976. Ljubimov til Sjisjkin. 

ledende medarbejder i Centret, Viktor Grusjko, nævnte i en rapport fra marts 
1977, at hvervningen af Dragsdahl var planlagt til at ske dette år. Derfor skulle 
der udarbejdes passende dækhistorier og kontrolforanstaltninger med henblik 
på at kunne føre Dragsdahl på sikker og forsvarlig vis. Han skulle holdes under 
konstant opsyn med henblik på at få klarlagt, om han fulgte de anbefalinger, 
han angiveligt havde modtaget, og som gik på, at han skulle moderere sine anti- 
amerikanske synspunkter og forsøge at undgå unødig omgang med venstreori- 
enterede elementer.” 

Dragsdahl var på et længere ophold i USA i 1976, hvorfor han angiveligt først 
mødtes med Tjebotok igen den 6. og 7. juli 1977. Ifølge Tjebotoks oplysninger til 
Gordijevskij var Dragsdahl principielt indstillet på samarbejde, da de mødtes 
igen. Dog tøvede Dragsdahl med at tage skridtet fuldt ud, idet han angiveligt 
frygtede, at CIA havde penetreret den sovjetiske ambassade.” Materialet viser, 
at KGB heller ikke var tryg ved kontakten. Det skyldtes, at Dragsdahl angiveligt 
havde fortalt Tjebotok, at hans tidligere hustru var blevet kontaktet af to PET- 
folk. Residenturet anbefalede Centret, at kontakten blev afbrudt. 

Hvor oplysningerne om første halvdel af 1977 peger i retning af et samarbejde 
under afvikling, viser Gordijevskijs efterretninger for andet halvår, at der tilsyne- 
ladende var etableret et nyt samarbejde. Den 8. december 1977 meddelte residen- 
turet, at Tjebotok i årets løb havde færdiggjort det dybe studium af Dragsdahl 
med henblik på at fastslå hans fremtidige potentiale. KGB havde som et bevis på 
hans samarbejdsvilje angiveligt modtaget en række oplysninger fra Dragsdahl 
om betydningsfulde amerikanske borgere, herunder journalister, samt navne 
på danske statsborgere, der havde forbindelse til interessante grupper i USA. 
Residenten oplyste ligeledes, at man var i færd med at undersøge muligheden 
for at få et møde i stand ”på neutral grund”; Et andet brev anfører, at målet for 
1. kvartal 1978 var at reetablere kontakten til Dragsdahl ved hjælp af en ”passen- 


381 Ibid.: Rapport med bilag: Telegram af 28. marts 1977 påhæftet dokument vedr. Centrets/1.hoved- 
direktorats vurdering fra marts 1977 af de opnåede resultater i 1976 samt vejledning med hensyn til 
kommende større opgaver for 1977. 

382 Samme historie er gentaget i anonymiseret form i Oleg Gordievsky, Next Stop Execution, s. 223. 

383 PET, operationssag: Kilderapport indeholdende notat vedr. residenturets aktiviteter fra januar til 
august 1977. Samme dokument viser i øvrigt, at KGB også interesserede sig for to af Informations 
andre journalister (begge ”officielle kontakter”). 

384 Ibid.: Rapport indeholdende brev fra Ljubimov til Grusjko vedr. ”hovedfjender”, 8. december 1977. 

de dækhistorie”. Det var tillige planen at forlægge et sådant møde til udlandet i 
2. kvartal og få en samarbejdsaftale i stand.;> 

Gordijevskij forklarer i en debriefingsrapport fra begyndelsen af 1978, at KGB 
på ny havde været i kontakt med Jørgen Dragsdahl, som beskrives som værende 
under ”dybt studium”. KGB's fornyede interesse skyldtes angiveligt, at Drags- 
dahl planlagde at rejse til Moskva for at indsamle materiale til en artikelserie 
om Øst-Vest relationer. Residenturet ønskede at udnytte opholdet i Moskva til 
at overvåge Dragsdahl, og man fremsendte derfor en række konkrete forslag til 
Centret angående udførelsen af en sådan overvågningsoperation.;f Der var dog 
uenighed i KGB om, hvorvidt kontakten skulle genoptages, og Centret nægtede 
tilsyneladende at lade Dragsdahl overvåge under besøget i Moskva, idet det vur- 
deredes, at Dragsdahl blev skygget af PET og en amerikansk tjeneste. Lederen af 
KGB-residenturet i København, Ljubimov, var ifølge Gordijevskij utilfreds med 
denne afgørelse.” 

Oplysningerne om perioden 1976-78 er forholdsvis konsistente vedrørende 
tre forhold: 


1) der var kontakt mellem Dragsdahl og KGB, som studerede mulighe- 
derne for at hverve den danske journalist til især antiamerikanske på- 
virkningsoperationer. 

2) Der var uenighed mellem Centret og residenturet med hensyn til, 
hvorvidt kontakten skulle afbrydes, opretholdes eller intensiveres. 

3) En hvervning fandt ikke sted. 


Der findes en enkelt oplysning fra denne periode om, at Dragsdahl skulle have 
modtaget penge fra den sovjetiske tjeneste. En rapport af 8. december 1978 frem- 
hæver, at det var lykkedes Tjebotok at få indført ”elementer af hemmeligholdelse” 
i deres møder, og at Dragsdahl nu modtog penge ”for udførelsen af opgaver”; 
Herefter er der et hul i Gordijevskij-materialet på næsten fire år, hvilket kan 
skyldes, at Gordijevskij efterfølgende opholdt sig i Moskva og derfor kun sjæl- 


385 Ibid.: Rapport indeholdende brev fra Ljubimov til Grusjko vedr. PR-linjens arbejde for det kom- 
mende år, 8. december 1977. 

386 Ibid.: Rapport med kommentarer vedr. residenturets 1977-årsrapport for PR-linjen, januar-marts 
1978. 

387 PET: Rapport vedr. forskellige sovjetiske efterretningsaktiviteter i København, januar-juni 1978. 

388 Ibid.: Rapport indeholdende brev fra Ljubimov til Grusjko vedr. residenturets arbejde på det poli- 
tiske område i 1977, 8. december 1977. 

dent havde kontakt til den vesteuropæiske tjeneste, der kørte ham som agent. 
Gordijevskijs udaterede rapport fra ultimo 1982 viser, at der var sket en markant 
udvikling siden 1978. Rapporten betegnede Dragsdahl som en ”agent”, der gik 
under dæknavnet Jersjov. Hvervningen skulle angiveligt være sket ved en blan- 
ding af ideologi, gaver og penge. Rapporten forklarer ydermere, at Dragsdahls 
hvervning var et resultat af en magtkamp inden for KGB: 


”En person, som er blevet tilføjet agent-nettet, er Jørgen DRAGSDAHL, som 
har givet anledning til en disput mellem LJUBIMOV og Dimitrij Andrejevitj 
SVETANKO, dengang den eneste viceleder i 3. Afdeling, men som blev afskediget 
i midten af januar 1982 af Gennadij Fjodorovitj TITOV. SVETANKO afviste forsla- 
get om at rekruttere DRAGSDAHL dels af professionelle årsager dels på grund af 
rivaliseringen med Ljubimov. Sidstnævnte overtalte til sidst Centret til at acceptere 
Dragsdahl som agent, og han [Dragsdahl] har været en meget produktiv [agent] 
lige siden” 


Den danske journalist beskrives som en hårdtarbejdende og dannet ung mand, 
der var blevet hvervet ved en blanding af ”ideologiske og materielle motiver”. Det 
anføres, at forbindelsen til Dragsdahl stadig blev hemmeligholdt.;” Det nævnes 
videre, at residenturet gav Dragsdahl penge til opholdet i Washington som In- 
formations korrespondent, og at han to gange var til debriefing i Wien, hvor han 
fik nye opdrag og penge.” De nævnte møder er ikke nærmere datoangivne, men 
må ud fra konteksten at bedømme være foregået før juli 1981.” 

Oplysningen om, at Dragsdahl var accepteret som agent, blev indhentet af 
Gordijevskij i den periode, hvor han havde sin daglige gang i Centret (1978- 
1982), men blev først videreformidlet til PET's udenlandske søstertjeneste efter 
Gordijevskijs udstationering på den sovjetiske ambassade i London i 1982. Kil- 
desituationen var således en helt anden, end da Gordijevskij var udstationeret i 
København, hvor han kunne han følge direkte med i Tjebotoks udformning af 
rapporterne om Dragsdahl. 

Ifølge Gordijevskij var der begyndt at brede sig en mistanke om, at Drags- 
dahl i virkeligheden var CIA-agent.”z Det var MfS (STASI), der på et tidspunkt 


389 Ibid.: Rapport vedr. KGB-aktiviteter i Danmark 1978-1982. 
390 Ibid. 
391 Ibid. 
392 Ibid. 
393 Ibid. 

i 1982 orienterede KGB om sin mistro til Dragsdahl.” Den sovjetiske tjeneste 
konkluderede efter en nærmere undersøgelse, at mistanken var ubegrundet.” 
Gordijevskij kunne i november 1982 oplyse, at KGB betragtede Dragsdahl som 
en god og succesfuld agent, der accepterede penge. Hans arbejdsfelt var primært 
aktive foranstaltninger og ikke at skaffe hemmelige informationer.” Selv om 
hans primære aktiviteter angiveligt ikke var at indhente informationer til KGB, 
giver Gordijevskij-materialet alligevel eksempler på, at han også indhentede op- 
lysninger til brug for KGB: 


”Hans bedste kontakter var at finde i det Militær-politiske Forskningscenter i 
Washington. Han indsamlede ikke hemmelige oplysninger, men han var i stand 
til at rapportere om amerikansk politik og forsvarspolitiske emner. I København 
har han nogle velplacerede kontakter, særligt i Det Sikkerheds- og Nedrustnings- 
politiske Udvalg [SNU], der blev dannet i 1980, og [han er] efterspurgt som en 
skarpsindig iagttager”:7 


Det fremgår af samme rapport, at KGB-officeren Sjisjkin var involveret i Cen- 
trets beslutning om rekruttere Dragsdahl som agent. Sjisjkin havde som nævnt 
iindledningen tidligere været involveret i en beslutning om at acceptere en ”pa- 
pir-agent” i Danmark. KGB-officeren var af den opfattelse, at Dragsdahl kunne 
anvendes til at rekruttere nye agenter. Dette blev imidlertid ikke diskuteret med 
Dragsdahl, men ”hans amerikanske kontakter blev grundigt studeret, og hans 


394 Mistanken om, at Dragsdahl bedrev agentvirksomhed til fordel for CIA, var udbredt i visse ven- 
strefløjskredse, hvilket kan have ligget til grund for STAST's rapport til KGB. PET, der overvågede 
Verdensfredsrådets møde i København den 8. januar 1982, noterede i en indberetning, at ”Jørgen 
DRAGSDAHL...forargede alle ved at udspørge inder. Romest CHANDRA…. ef. et. br. fra d. am. 
amb. m. fskl. beskyldn. imod RC, hvilk. medfø. JD bl. betragtet s. CIA-agent” PET, indberetning 
14. januar 1982, PET, emnekartotek, emnekort. Sandsynligvis var STASI blev opmærksom på denne 
episode. Det var ikke første gang, at der var blevet fremsat beskyldninger om, at Dragsdahl løb 
CIAs ærinde. En artikel i det svenske kommunistblad Ny Solidaritet, 25. november 1974, beskyldte 
”nyvånsteragenten” Jørgen Dragsdahl for at anvende materiale ”som tilhandahållits honom av en 
USA-baserad presskanal for CIA, kallad Liberation News Service (LNS), en dottorsvulst innom den 
”radikala kontrakulturer” fra 60-talets CIA-finansierade National Student Organsation” Ny Solida- 
ritet, 25. november 1974. Udklip i Ib Nørlunds Privatarkiv, ABA, ks. 116. 

395 PET, operationssag: Kilderapport vedr. KGB's aktiviteter i Danmark 1978-1982. 

396 Ibid.: Supplerende oplysninger fra november 1982 vedr. ”KGB-agenten Jørgen Dragsdahl” 

397 Ibid. 

kommentarer blev alle videregivet til Afdeling 1 [i Centret]”? Vladimir Minin, 
der omtales som Dragsdahls føringsofficer, overgav nu arbejdet med at føre In- 
formations journalist til KGB-officeren Vjatjeslav Katerinkin, der opholdt sig i 
Moskva. Katerinkin mødtes angiveligt med Dragsdahl, der ”officielt var i Moskva 
for at samle materiale til artikler” og for at træffes med repræsentanter for en 
sovjetisk forskningsinstitution.; 

En anden rapport indeholder Gordijevskijs vurdering af KGB's mulige in- 
filtration af Det Sikkerheds- og Nedrustningspolitiske Udvalg (SNU), som blev 
oprettet i 1981 med henblik på løbende at vurdere Danmark forsvars- og sikker- 
hedspolitiske situation. Gordijevskij var af den opfattelse, at KGB anså SNU-re- 
præsentanternes holdninger for provestlige. Han havde fra sin tidligere position 
i Moskva bemærket, at nedsættelsen af SNU ikke havde gjort noget stort indtryk 
på 3. afdeling i Centret på trods af, at Dragsdahl havde plads i udvalget. Det blev 
således kun diskuteret på et enkelt møde i Centret, hvorvidt KGB kunne drage 
fordel af Dragsdahls sæde i udvalget. Gordijevskij anførte, at det var en generel 
opfattelse i Centret, at Dragsdahl var tættere på amerikanerne end på russerne.” 
Denne vurdering byggede tillige på oplysninger fra MfS (STASI), der meddelte 
KGB, at SNU var dannet af fjendtlige, det vil sige vestlige, efterretningstjenester 
i et forsøg på at tage brodden af de danske fredsbevægelser. Tilstedeværelsen af 
Dragsdahl, som blev beskrevet som en ”well-known hostile agent”, var for STASI 
en bekræftelse herpå.” 

En debriefing af Gordijevskij i februar 1983 førte til oplysninger om en epi- 
sode, der havde fundet sted i november eller december 1982: Vladimir Minin 
havde angiveligt fortalt i et brev, som Gordijevskij havde fået indsigt i, at han 
havde travlt med at forsvare sig over for Centret, der forsøgte at så tvivl om 
Dragsdahls troværdighed. Minin skulle i brevet have anført, at han for nylig var 
rejst til Wien for at mødes med Dragsdahl.” Minin oplyste endvidere i brevet, 
at han havde arbejdet ”meget hårdt” med Dragsdahl for at få informationer fra 


398 Ibid. 

399 Ibid. 

400 PET, operationssag: Rapport vedr. KGB's holdning til SNU, 1980-1982. 

401 Ibid. Der er også tegn på, at KGB-officeren Merkulovs udvisning fra Danmark i oktober 1981 havde 
konsekvenser for KGB's muligheder for at kontakte Dragsdahl, idet der blev beordret en ”delvis 
begrænsning” af de operative aktiviteter for en 6-måneders periode. Jf. PET, operationssag vedr. 
supplerende oplysninger og KGB's reaktioner på udvisningen af Merkulov. 

402 PET, operationssag: Rapport med supplerende oplysninger vedr. Jørgen Dragsdahl, februar 1983. 

ham under mødet i Wien og dermed bevise Dragsdahls troværdighed.”% Gordi- 
jevskij oplyste, at Minin igennem længere tid havde brugt betegnelsen "Nummer 
et” om Dragsdahl i korrespondancen med Centret. Minin anvendte således ud- 
tryk som ”Nummer et rapporterede” og ”Nummer et — Jersjov”% Minin forlod 
Danmark i juli 1982, hvorefter han vendte tilbage til 3. afdeling i Centret. Mødet 
med Dragsdahl fandt således sted kort tid efter Minins hjemrejse til Moskva, 
og Minin måtte ved hjemkomsten arbejde hårdt for at overbevise Centret om 
Dragsdahls værdi som agent. Minin overlod ved afrejsen angiveligt føringen af 
Dragsdahl til Katerinkin. 

Det var ikke første gang, at Centret havde stillet spørgsmålstegn ved KGB- 
officerens indberetninger og kildeføring. Centret noterede i 1977, at Minin 
havde et stort forbrug, og at hans penge fortrinsvis blev lagt på københavnske 
beværtninger, hvilket ifølge Centret udgjorde en unødig sikkerhedsrisiko. Det- 
te forhold skal nødvendigvis også tages i betragtning i forbindelse med oplys- 
ningen om, at Dragsdahl netop i den periode, hvor Minin forestod kontakten, 
skulle have modtaget pengebeløb fra KGB. Det var således et velkendt problem, 
at KGB-officerer selv anvendte de økonomiske midler, som var beregnet til kon- 
takter og agenter.” 

En årsag til Centrets generelle skepsis var som nævnt oplysninger fra DDR 
om, at Dragsdahl var CIA-agent: 


”Centret rejste uformelt spørgsmålet ved at henlede opmærksomheden på en rap- 
port og udbede sig residenturets vurdering. Sidstnævnte svarede, at den havde 
analyseret oplysningen, men havde fundet, at den ikke var bevist. Dragsdahl havde 
været tøvende og var ikke enig i alt vedrørende Sovjetunionen. Ikke desto mindre 
kunne man stole på ham” 96 


403 Ifølge en anden rapport fandt mødet sted i november 1982. Ibid.: Rapport med supplerende be- 
mærkninger om Jørgen Dragsdahl. 

404 Ibid.: Rapport med supplerende oplysninger vedr. Jørgen Dragsdahl, februar 1983. 

405 Ibid.: Rapport indeholdende telegram fra 28. marts 1977, påhæftet dokument vedr. Centrets/1.ho- 
veddirektorats vurdering fra marts 1977 af de opnåede resultater i 1976 samt vejledning med hensyn 
til kommende større opgaver for 1977. I Gordijevskijs erindringer beskrives dette som et generelt 
problem, der havde eksisteret lige siden 60'erne: ”Needless to say, because the system was so deeply 
flawed, people constantly took advantage of it, inventing meetings and creating fictitious contacts 
while they pocketed the money”. Gordievsky, Next Stop Execution, s. 155. 

406 PET, operationssag: Rapport med supplerende oplysninger vedr. Jørgen Dragsdahl, februar 1983. 


150  KGB's kontakt- og agentnet i Danmark 


DRAGSDAHLS SAMARBEJDE MED KGB IFØLGE GORDIJEVSKIJ-MATERIALET 


Gordijevskij fandt det usandsynligt, at KGB på noget tidspunkt skulle have kon- 
fronteret Dragsdahl med sådanne beskyldninger. For var han uskyldig, lød Gor- 
dijevskijs vurdering, ville han være tabt for KGB.” At KGB var gået med til at 
mødes med Dragsdahl i Wien, betød ifølge Gordijevskij, at residenturet i Køben- 
havn stadig tillagde Dragsdahl stor betydning (”great significance”). Meningerne 
i Centret var muligvis delte: 


”De kan ikke være i tvivl om Dragsdahls pålidelighed. Sådanne tvivl kan forekom- 
me i kredsen omkring Aleksandr Georgijevitj Lopatin, chef for det skandinaviske 
kontor i den 3. Afdeling, men ikke i kredsen omkring Viktor Fjodorovitj Grusjko, 
stedfortræder for den næstkommanderende i 1. Hoveddirektorat”-% 


Der kan ud fra Gordijevskijs senere oplysninger sås tvivl ved udsagnet om, at 
Grusjko skulle have været mere overbevist end Lopatin. I sine erindringer for- 
tæller Gordijevskij, at Grusjko generelt var skeptisk over for de rapporter, som 
residenturet indsendte til Centret. Grusjko læste ikke rapporterne, idet han 
fandt indholdet utroværdigt og de beskrevne KGB-kontakter ligegyldige (”ut- 
terly unimportant”).:% Uanset at der fandtes forskellige opfattelser i Centret, gav 
alene eksistensen af kompromitterende oplysninger om Dragsdahl anledning til 
øget usikkerhed. Ifølge Gordijevskij var der en udbredt fornemmelse af, at der 
var ”ingen røg uden ild”, +? 

Under et besøg i Centret i juli-august 1983 fik Gordijevskij det indtryk, at resi- 
denturets PR-linje i København var i opløsning (”completely disintegrated”). Gor- 
dijevskij fortalte PET's udenlandske samarbejdspartner, at KGB ikke længere var i 
stand til at fortsætte med de to ”hovedagenter” Jakob Holdt og Jørgen Dragsdahl. 
Gordijevskijs omtale af residenturet i København var i denne periode særdeles 
negativ, hvorfor man ikke kan udelukke, at der også var en personlig animositet 
forbundet med hans lidet flatterende beskrivelser af residenturets virke." 

Gordijevskij-materialet omtaler ydermere Dragsdahls besøg i Moskva i efter- 
året 1982, hvor journalisten mødte en sovjetisk kvinde, som han agtede at gifte 
sig med. Beretningen om dette møde er medtaget her, dels fordi Dragsdahl åbent 


407 Ibid. 

408 PET, operationssag: Rapport med supplerende bemærkninger om Jørgen Dragsdahl. 
409 Gordievsky, Next Stop Execution, s. 221. 

410 PET, operationssag: Rapport vedr. Residenturets PR-linjes kontakter, juli-august 1983. 
41. Ibid. 

har fortalt om sit forhold til sin tidligere hustru i pressen, dels fordi den kan for- 
klare, hvorfor KGB måske kom i en ufordelagtig position i forhold til at kunne 
intensivere kontakten til Dragsdahl. 

KGB aflyttede og optog under opholdet i Moskva en samtale mellem Drags- 
dahl og hans kommende hustru. Samtalen foregik på et hotelværelse. Under 
samtalen udtrykte den sovjetiske kvinde angiveligt bekymring for, om myndig- 
hederne ville lade hende rejse ud af landet. Dragsdahl svarede angiveligt, at hvis 
de sovjetiske myndigheder gjorde noget sådant, ville han skabe offentlig skan- 
dale omkring et åbenlyst sovjetisk brud på Helsinki-aftalen og samtidig sørge 
for, at de ville fortryde deres handling. Han fortalte, at det dog ikke behøvede at 
komme så vidt. Han havde nemlig en ven i ambassaden, som hed Katerinkin: ”Så 
vidt jeg kan bedømme, arbejder han for KGB. Han kan måske hjælpe”. KGB 
var ifølge Gordijevskij bekymret over udsigten til, at Dragsdahl kunne afpresse 
residenturet ved at afsløre sine ”konspiratoriske forbindelser”, hvis der opstod 
forviklinger. Det blev derfor besluttet at afbryde kontakten.” 

Gordijevskijs sporadiske kommentarer til PET's udenlandske samarbejds- 
partner i begyndelsen af 80'erne byggede på samtaler med blandt andre KGB- 
officeren Merkulov (udvist fra Danmark i oktober 1981 på grund af Herløv Pe- 
tersen-sagen). Merkulov forklarede Gordijevskij, at Centret var nervøs for, at 
Dragsdahl havde løbet om hjørner med KGB: 


”Merkulov gjorde det klart, at Centret var meget skuffet over Dragsdahl og nu 
mistænkte ham for at spille et dobbeltspil, som kunne føre til en alvorlig skandale, 
såfremt han valgte at offentliggøre sit hemmelige samarbejde med KGB. Merkulov 
havde indirekte sagt, at en sådan udvikling kunne være et alvorligt slag for Centret, 
hvorfor man havde besluttet at afbryde kontakten. Kilden [Gordijevskij] var ikke 
overrasket over, at det tog Centret mindst to måneder at træffe denne afgørelse… 
Kilden [Gordijevskij] vidste ikke, hvorvidt bruddet var endeligt. Det vil sikkert 
vare i lang tid, men hvis DRAGSDAHLs kone kom til Danmark uden problemer, 
og hvis DRAGSDAHL selv gav tegn til, at han var villig til at mødes igen, kunne 
forholdet reetableres. KGB ville dog have mindre tiltro til DRAGSDAHL end før 
i tiden, hvis ikke for andet så på grund af hans sovjetiske hustru. Kilden [Gordi- 
jevskij] bekræftede, at Dragsdahl havde en lang række interessante kontakter, og 
at Centret studerede muligheden for at udnytte hver og en af dem. DRAGSDAHL 
havde overdraget information [til KGB] fra sine kontakter, men selvom det havde 


412 Ibid. Residenturet i København blev efterfølgende orienteret om lydoptagelsen. 
413 "Hvis komplikationer opstod i denne sag, kunne Ø JERSJOV [Dragsdahl] afpresse residenturet og 
afsløre sine konspirative forbindelser til dem. Det blev derfor besluttet at afbryde kontakten” Ibid. 

været nyttig og på flere måder ny information, havde det aldrig været betragtet 
som fuldstændigt hemmeligt. DRAGSDAHL blev først og fremmest set som en 
[kontakt til brug for] aktive foranstaltninger mere end en efterretningskontakt”++ 


I februar 1984 blev Gordijevskij udspurgt af en allieret tjeneste om, hvilken betyd- 
ning man skulle tillægge, at Dragsdahl nu sås i selskab med den ”KGB-kooptere- 
de, dvs. den af KGB hvervede journalist fra nyhedsbureauet APN. Gordijevskij 
udlagde det således, at kontakten med Dragsdahl nu kun førtes på åben og officiel 
basis, men at journalisten fra APN givet ville rapportere til KGB om sit møde.” 
En senere oplysning fra 1985, som Gordijevskij havde fra anden hånd, gik på, at 
Dragsdahl, mens han havde været i USA som korrespondent, i tre tilfælde havde 
modtaget penge, henholdsvis 10.000, 15.000 og 20.000 kr.” Denne oplysning 
kan imidlertid ikke læses uafhængigt af Gordijevskijs andre informationer om, at 
KGB-officerer i vid udstrækning stak sådanne midler i egen lomme.” 

Gordijevskij gav i 1984 yderligere oplysninger om de KGB-officerer, der i pe- 
rioden 1978-1984 havde haft med Dragsdahl at gøre. Oplysningerne såede tvivl 
om deres troværdighed og personlige integritet. De gik blandt andet på, at en 
central KGB-officer i residenturets arbejde med Dragsdahl i denne periode var 
”patologisk løgner”, at han fortalte historier, ”som var for fantastiske til at man 
kunne tro på dem”, at han var en ”farlig pralhals” og ”at han ikke kunne regnes 
for seriøs”, PET's overvågning af den pågældende KGB-officer bekræftede, at 
der var tale om en ”meget speciel person” +9 


414 PET, operationssag: Rapport med supplerende bemærkninger vedr. Dragsdahl, ultimo oktober 
1983. 

415 Ibid.: Rapport med bemærkninger om sovjetiske officerer i Danmark og Finland, herunder KGB- 
folk, februar 1984. 

416 Ibid.: Rapport ”Vedr. Jørgen Dragsdahl...” 22. oktober 1985. 

417 Oleg Gordievsky, Next Stop Execution, s. 155. 

418 Med til at undergrave den pågældende KGB-officers troværdighed var ydermere, at han fortalte 
vidt og bredt om en hændelse, han var kommet ud for i London. Da KGB-officeren en dag skulle 
ringe til en kontakt, fandt han ifølge Gordijevskij et lig i telefonboksen. Føringsofficeren placerede 
dernæst liget i bagsmækken på bilen, hvorefter han skaffede det af vejen. Som Gordijevskij forkla- 
rer: ”De fleste mente, at denne historie var det pure opsind, og at han ikke var helt normal” PET, 
operationssag: Rapport vedr. KGB-officer. 

419 PET, operationssag: Foredrag om operation. 

12. PET”YS OVERVÅGNINGSOPERATIONER 
1983-1985 


I perioden efter 1982 modtog PET som påvist en række efterretninger fra Gordi- 
jevskij, der på den ene side var alarmerende og på den anden side lå i forlængelse 
af dobbeltagentens anbefalinger om at tage forbehold over for residenturets ind- 
beretninger. For PET var det derfor oplagt at påbegynde en overvågningsopera- 
tion, der kunne udbygge PET's kendskab til Dragsdahls sovjetiske kontakter. 

PET oprettede en operationssag på Jørgen Dragsdahl den 12. april 1983.” En 
uge senere blev en udenlandsk allieret myndighed orienteret om den i fremtiden 
benyttede operationsbetegnelse.” PET havde to måneder forinden, den 10. fe- 
bruar 1983, i forbindelse med ”efterforskning vedrørende Vjatjeslav Katerinkin 
og Jørgen J.D. Dragsdahl” opnået en dommerkendelse til aflytning af en telefon, 
der var installeret på Dragsdahls private bopæl.” Kendelsen blev fornyet i flere 
omgange frem til 30. september 1985. Tjenesten havde gennem flere måneder 
indhentet fuld dokumentation for Vjatjeslav Aleksandrovitj Katerinkins konspi- 
rative opførsel. En PET-rapport fra foråret 1983 viser, at Katerinkin normalt fore- 
tog ”store sikkerhedsmæssige foranstaltninger” i forbindelse med de møder, som 
han holdt ude i byen. PET beskrev dem som ”2-3 timers forsøg på erkendelse 
og afrystning af eventuel observation mod sig — i samarbejde med residenturets 
KGB-tekniker m.v.” 

Overvågningen af Dragsdahl førte til den første og eneste observerede kon- 
takt mellem Dragsdahl og Katerinkin uden for ambassaden. PET overværede et 


420 PET, operationssag: Notits, 12. april 1983. 

421 Ibid.: Notits til allieret udenlandsk tjeneste, 20. april 1983. 

422 Se Kbh. Byret, retsbøger, sagsnr. 2/1983, protokol VIII. PET fik også kendelse til posttilbageholdelse 
af Jørgen Dragsdahl i perioden 30. juni til 30. september 1983, hvorefter kendelsen ikke blev forlæn- 
get. Dertil kom diverse kendelser om rumaflytning af Katerinkin på hoteller rundt om i Danmark. 

423 PET, operationssag: ”Ekstrakt fra sammenskrivning om SNU, 25. april 1983”. 

møde mellem de to i et S-tog (Farum-linjen) den 7. marts 1983. Katerinkin havde 
i to timer inden mødet forsøgt at afryste eventuel observation. PET's observati- 
onsrapport viser, at Dragsdahl tog en avis frem af inderlommen, og kort efter vi- 
ste han ”noget” i avisartiklerne til Katerinkin. De skiftedes til at kigge i avisen og 
overrakte denne til hinanden syv til otte gange under turen. PET-medarbejderen 
bemærkede tillige, at da en ung mand satte sig ved siden af Dragsdahl, ophørte 
samtalen med Katerinkin, og de to ”sad som fremmede over for hinanden”++ 
Dragsdahl har i forbindelse med DIIS's undersøgelse af Danmark under den 
kolde krig forklaret det ”konspirative” i mødet med, at Katerinkin var meget 
interesseret i en bestemt artikel, hvorfor avisen skiftede hænder flere gange.” 
Bortset fra denne ene begivenhed kastede operationen ikke meget lys over 
forholdet mellem Dragsdahl og KGB. Til gengæld gav den mulighed for at gen- 
nemføre en række foranstaltninger. Dragsdahl havde nemlig forbindelser til 
nøglepersoner i danske og internationale organisationer, der havde med sik- 
kerhedspolitik og forsvar at gøre. PET foretog derfor en vurdering af, hvorvidt 
disse personer i kraft af deres forbindelse til Dragsdahl potentielt kunne være en 
trussel mod statens sikkerhed. Dette forstået således, at de forvarende eller ufor- 
varende udleverede sensitive oplysninger til Dragsdahl, som kunne falde i KGB- 
residenturets hænder. Som anført i en PET-rapport på baggrund af halvandet års 
aflytninger: ”Det er gennem telefonaflytningen konstateret, at D[ragsdahl] har 
skaffet sig en mængde kontakter blandt folketingsmedlemmer, progressive aka- 
demiske kredse, Forsvaret og NATO — hvorigennem han er i stand til at få adgang 
til betydningsfulde inside-oplysninger om de forskellige institutioner, enkeltper- 
soner, politiske begivenheder og mål, samt egentlige militære oplysninger”»' 


Det Sikkerheds- og Nedrustningspolitiske Udvalg (SNU) 


Den socialdemokratiske regering besluttede i 1980 at nedsætte Det Sikker- 
heds- og Nedrustningspolitiske Udvalg (SNU), som med en bevilling taget fra 
forsvarsbudgettet fik til opgave løbende at vurdere Danmarks udenrigs- og sik- 
kerhedspolitiske position. Udvalgets medlemmer blev udpeget for en treårig pe- 


424 Ibid.: ”Vedr.: Observation...” 7. marts 1983, bilag 7. 
425 RA, DIIS, CD-ROM, Rigarkivets læsesal: Interview med Dragsdahl, 29. november 2004. 
426 PET, operationssag: ”Vedr.: Jørgen Johannes Dalitz Dragsdahl... 10. juni 1985, bilag 10. 

riode med virkning fra januar 1981. Dragsdahl var blandt de tre journalister, der 
fik plads i SNU. 

Udvalget kom hurtigt i mediernes og politikernes søgelys. SNU's formand- 
skab besluttede ved konstitueringen i januar 1981, at udvalget skulle undersøge 
de omdiskuterede forslag om Norden som atomvåbenfri zone. Anker Jørgensen 
fandt en sådan undersøgelse ”vigtig”, mens Henning Christophersen (V) og Palle 
Simonsen (K) udtrykte den opfattelse, at det var spild af statens midler. De to 
borgerlige politikere betragtede beslutningen som et forsøg på at rende ”i hælene 
på fredsbevægelserne og DKP”.+7 Da rapporten udkom, viste den sig at være 
yderst forsigtig, og politisk placerede den sig et sted mellem Socialdemokratiet, 
Venstre og Det Konservative Folkepartis holdninger.”? 

KGB-residenturet udviste ifølge Gordijevskij en vis interesse for SNU's for- 
mandskab og udvalgets øvrige medlemmer, der talte repræsentanter for de po- 
litiske partier, sikkerhedspolitiske eksperter samt repræsentanter for pressen. 
PET's ledelse var således klar over, at der måtte gøres en præventiv indsats for at 
hindre KGB i at indhente sensitive oplysninger og, via Dragsdahl, etablere for- 
bindelser til nøglepersoner i statsadministrationen. 

PET, Udenrigsministeriet og Forsvarsministeriet korresponderede indbyrdes 
med henblik på at klarlægge, hvilken praksis der skulle være gældende med hen- 
syn til SNU-medlemmernes adgang til fortrolige eller hemmelige dokumenter. 
Som nævnt i et internt notat til Udenrigsministeriets direktør af 23. december 
1980, var man ”i både øst og vest om end ud fra forskellige motiver utvivlsomt… 
interesseret i, i hvilket omfang udvalget har adgang til NATO-klassificerede 
oplysninger”? Myndighederne var bekymrede over muligheden for, at perso- 
ner, der havde tilknytning til bestemte venstrefløjsmiljøer, frontorganisationer, 
eller måske endda til KGB, skulle få adgang til klassificeret materiale. SNU's for- 
mand, ambassadør Skjold Mellbin, reagerede på denne skepsis ved at påpege, at 
der ikke ville være behov for adgang til sensitivt materiale, undtagen i særlige 
situationer, hvor der kunne træffes en beslutning af den kompetente myndighed 
i hvert enkelt tilfælde." 


427 Citeret efter DIIS, 3, s. 153. 

428 Ibid., s. 153-54. 

429 PET, emnesag: Notat af 23. december 1980 (Udenrigsministeriet). 

430 Om Mellbins udmelding se ibid.: Brev fra Udenrigsministeriets direktør til Ole Stig Andersen, 
28. januar 1981. 

PET's ledelse var enig i denne vurdering, men så dog også kontraefterret- 
ningsmæssige muligheder i SNU. PET's ledelse oplyste i en indstilling til Justits- 
ministeriet: ”En egentlig sikkerhedsundersøgelse med henblik på nægtelse af 
klassifikation af de pågældende er derfor en ”formalitet” for så vidt, som man vil 
forestille sig, at de pågældende skal nægtes godkendelse. Sikkerhedsundersøgel- 
sen vil dog altid kunne være relevant, hvis vi kan benytte lejligheden til at kigge 
visse af medlemmerne nærmere efter i kortene med en officiel henvisning til den 
pågældendes opgaver i SNU!” 

Referater og indberetninger i PET's arkiv viser, at ansatte i SNU af egen drift 
meddelte tjenesten om deres møder med politikere og ambassadefolk fra War- 
szawapagt-landene. PET krydscheckede sådanne personoplysninger med tjene- 
stens egne lister over mulige efterretningsagenter og fik herigennem indsigt i 
fremmede tjenesters interesse for udvalget. Derudover havde PET to kilder med 
tilknytning til miljøet i og omkring SNU, som fortalte om de indre brydninger, 
både af personlig og af politisk karakter, der prægede SNU i den første udvalgs- 
periode på tre år.” 

I 1983 fornyedes PET's interesse for SNU primært af to årsager. I første om- 
gang på grund af oplysningerne fra Gordijevskij om, at Dragsdahl, som var med- 
lem af SNU, nu var anført som agent i KGB. En anden grund var regeringsskif- 
tet, som udløste indre brydninger i SNU og offentlig polemik om institutionen. 
Udenrigsminister Uffe Ellemann-Jensen (V) udskiftede i december 1983 flere 
medlemmer af SNU og nedlagde pressens repræsentation i udvalget. Dermed 
var også Jørgen Dragsdahl ude af SNU. I en række artikler i dagspressen ud- 
lagde eksponenter for det alternative sikkerhedspolitiske flertal Uffe Ellemann- 
Jensens dispositioner som en ”politisk udrensning”, mens udenrigsministeren 
begrundede afgørelsen med, at der skulle være en mere ligelig repræsentation af 
forskere fra landets forskellige universiteter, samt at det var naturligt at nedlægge 
presserepræsentationen i nævnet, da den ikke var repræsentativ. Flere medier 
havde nemlig ikke ønsket at deltage i, hvad de opfattede som et politisk projekt.” 

PET havde i forbindelse med aflytningsoperationen fundet ud af, at Drags- 
dahl modtog fortrolige oplysninger fra en navngiven person, der havde adgang 


431 Ibid.: Udkast til indstilling, 9. april 1981. 

432 Baseret på en læsning af en række dokumenter i emnesagen om SNU samt relevante person- og 
operationssager. 

433 Se eksempelvis Dan Axél, ”Store udskiftninger i regeringsudvalg”, Berlingske Tidende, 6. december 
1983 og Reuters Bureau, 6. december 1983. 

til militærpolitiske oplysninger. Den pågældende var også repræsenteret i SNU. 
Oplysningerne blev anvendt i Dragsdahls skribentvirksomhed for Information. 
PET's efterforskning tyder på, at der for Dragsdahls kildes vedkommende var 
tale om videregivelse af fortrolige oplysninger i et forsøg på at påvirke regerin- 
gens bevillingspolitik til Forsvaret." Både Dragsdahl og dennes journalistiske 
kilde blev forbigået af Udenrigsministeriet i forbindelse med udpegningen af 
medlemmer til SNU's næste udvalgsperiode, der løb fra januar 1984. Det er der- 
for nærliggende at undersøge, hvorvidt Udenrigsministeriets dispositioner var 
en udløber af PET's kontraefterretningsindsats over for Dragsdahl og dennes 
kilde. Det kan nemlig fastslås, at Udenrigsministeriet havde adgang til PET's op- 
lysninger om Dragsdahl. 

Ifølge mødereferatet orienterede PET's chef Ole Stig Andersen Embeds- 
mændenes Sikkerhedsudvalg om KGB's interesse for SNU den 27. maj 1983. 
På en udateret notits i PET's arkiv er det noteret, at PET tillige orienterede 
udvalget om Dragsdahl. Den 5. oktober 1983 gav Ole Stig Andersen igen en 
redegørelse for ”Dragsdahl-sagen, herunder planlagte efterforskningsskridt 
(telefonaflytninger)”.' Det var sandsynligvis Dragsdahls forbindelse til Kate- 
rinkin, der blev diskuteret på møder i Embedsmændenes Sikkerhedsudvalg. 
Der eksisterer nemlig et vidnesbyrd om, at sådanne oplysninger blev videregi- 
vet fra embedsmands- til regeringsniveau i denne periode. Uffe Ellemann-Jen- 
sen, der som udenrigsminister forestod udpegningen til SNU i december 1983, 
har for Kommissionen forklaret, at han i begyndelsen af sin ministerkarriere 
modtog en fortrolig PET-rapport fra en af sine embedsmænd.” Den indeholdt 
en beskrivelse af Dragsdahls møde med KGB-officeren Katerinkin i S-toget 
og kunne meget vel stamme fra sikkerhedsudvalget, hvor Udenrigsministeriet 
havde formandsposten. 

Det kan således konstateres, at Uffe Ellemann-Jensen forud for sin beslutning 
om, hvem der skulle udpeges til SNU for den næste treårige periode, havde in- 
formationer om Dragsdahls KGB-kontakter. Hvorvidt sådanne oplysninger har 
haft reel indflydelse på udenrigsministerens beslutning eller blot bekræftede det 
rigtige i en allerede truffen afgørelse, er et forhold, der ikke kan opklares. Mini- 
sterens dispositioner kan som offentligt tilkendegivet udmærket have været dik- 


434 PET, operationssager: Forskellige notitser i Dragsdahls operationssag. 
435. ESU: referat af møde, 27. maj 1983. 

436 PET, operationssag: Ekstrakt af referat af møde i ESU, 5. oktober 1983. 
437 RB: Uffe Ellemann-Jensen, 9. april 2002. 

teret af et reelt ønske om at nedlægge pressens repræsentation i SNU, da denne 
ikke var repræsentativ. Det bemærkes, at Dragsdahls før omtalte kilde, der også 
var repræsenteret i SNU, blev gjort til genstand for en selvstændig PET-overvåg- 
ning i 1983. Han blev heller ikke genudpeget. 

PET fulgte via aflytningen med i Dragsdahls og kildens reaktioner på, hvad 
de opfattede som ”udrensningen” af SNU. Dragsdahl oplyste i en samtale den 
4. december 1983, at ”Jeg fik bl.a. en masse penge til at rejse for gennem dem 
[SNU]. Og det er en betydningsfuld titel at have til mit arbejde” PET konstate- 
rede således, at det var lykkedes at begrænse Dragsdahls muligheder for at udøve 
sit sikkerhedspolitiske engagement. Det er dog som nævnt vanskeligt at vurdere, 
hvorvidt PET's orientering til Udenrigsministeriet vitterlig havde indflydelse på 
ministerens dispositioner. 


NATO- og Forsvarsministerielle kontakter 


Overvågningen af Dragsdahl gjorde PET opmærksom på, at Dragsdahl havde 
en kilde i NATO-hovedkvarteret, som angiveligt videregav militære oplysninger. 
PET orienterede en udenlandsk søstertjeneste, som tog tiltag til at lukke, hvad 
man opfattede som en sikkerhedsbrist i organisationen. Dragsdahls kilde var 
nemlig clearet til det højeste sikkerhedsniveau. På et af PET's møder med den 
pågældende udenlandske tjeneste oplystes det, at Dragsdahl ultimo 1984 havde 
henvendt sig til NATO-kilden, hvilket havde resulteret i en artikel i Information 
den 19. december 1984. 

Som en udløber af aflytningsoperationen mod Dragsdahl iværksatte PET i 
oktober 1983 en efterforskning mod en officer i det danske forsvarsministerium. 
Den pågældende officer, som angiveligt gav militære og forsvarspolitiske oplys- 
ninger til Dragsdahl, var dog primært under mistanke på grund af sine polske 
forbindelser. Som et resultat af undersøgelsen blev officeren efterfølgende frata- 
get sin sikkerhedsgodkendelse og forflyttet. 


438 PET, operationssag: ”Vedr. journalist Jørgen Dragsdahls aktiviteter for at skabe politisk storm mod 
Udenrigsministeren og kompromittere SNU”, 8. december 1983, bilag 7, samt et dokument om ”Per- 
spektiver for fremtidigt samarbejde” mellem Dragsdahl og dennes kilde i SNU, 15. december 1983. 

439 Ibid.: Mødereferat, 17. januar 1985. 

440 PET, operationssag: Diverse dokumenter. 

Dragsdahl og fodnotepolitikken 


Aflytningen af Dragsdahls telefon gav PET overblik over Dragsdahls forbindel- 
ser til fremtrædende politikere, der repræsenterede det alternative sikkerheds- 
politiske flertal. Tjenesten udarbejdede på baggrund af aflytningen notitser ved- 
rørende eksempelvis MF for SF Margrethe Auken og MF for Socialdemokratiet 
Lasse Budtz. Det fremgik af overvågningen, at Auken konsulterede Dragsdahl i 
sikkerhedspolitiske spørgsmål. Eksempelvis ringede hun til Dragsdahl den 21. 
juni 1983 for at diskutere indholdet af et brev, som skulle udsendes med en for- 
klaring på flertallets synspunkter i forbindelse med raketdagsordenen i Folke- 
tinget.” 

Overvågningen af Dragsdahls politiske kilder havde primært kontraefter- 
retningsmæssig interesse: At undersøge, hvorvidt KGB via Dragsdahls kon- 
takter kunne få fat i oplysninger, der potentielt kunne skade dansk sikkerhed. 
PET udviste således interesse for en telefonsamtale mellem Dragsdahl og Budtz, 
idet ”den giver et godt indtryk af den tillid, som Lasse Budtz og i øvrigt flere 
fremtrædende personer af forskellig politisk tilhørsforhold viser JD”, og tilføjede 
PET-medarbejderen: ”Samtalen viser, hvad en (potentiel?) agent er i stand til at 
indhente via sådanne forbindelser, der tilsyneladende helt stoler på både hans 
diskretion og nationale loyalitet”.” Samtalen mellem Dragsdahl og Budtz dreje- 
de sig blandt andet om, hvorvidt socialdemokraterne havde tænkt sig at ”tvinge” 
regeringen til at stemme for et bestemt lovforslag. 

Uffe Ellemann-Jensen har for Kommissionen forklaret, at han i begyndel- 
sen af sin ministerkarriere modtog en aflytningsrapport om Lasse Budtz, som 
ud fra tidsangivelsen kan være den ovenfor citerede. Udenrigsministeren øn- 
skede ifølge eget udsagn ikke at kunne beskyldes for at have læst rapporter fra 
efterretningstjenesten vedrørende aflytning af politiske kolleger. Ministersekre- 
tæren blev ifølge Ellemann-Jensen forundret over hans reaktion og gav udtryk 
for, at tidligere minister Kjeld Olesen havde været meget interesseret i sådan- 
ne forhold. Hvad Ellemann-Jensens udsagn med sikkerhed vidner om er, at 
overvågningsoperationen mod Dragsdahl, som var påbegyndt af kontraefter- 


441 PET, operationssag: ”vedr.: Jørgen Dragsdahl og Margrethe Aukery, 20. juli 1983. 

442 Ibid.: ”Telefonsamtale den 21. september 1983 mellem journalist Jørgen Dragsdahl (JD) og Folke- 
tingsmand Lasse Budtz (LB)” 27. september 1983. 

443 RB: Uffe Ellemann-Jensen, 9. april 2002. 

retningsmæssige årsager, gav en del overskudsinformation om oppositionen i 
Folketinget, som blev stillet til rådighed for regeringen. 


En PET-medarbejders vurdering ultimo 1983 


Ved udgangen af oktober 1983 havde PET endnu ikke dannet sig et klart indtryk 
af betydningen af Dragsdahls KGB-kontakter. En PET-medarbejder, der kom fra 
en stilling i FE, udarbejdede på baggrund af de første ni måneders overvågning 
en analyse, som såede tvivl om, hvorvidt Dragsdahl var hvervet. Arbejdspapiret 
betonede samtidig muligheden for, at Dragsdahl i fremtiden kunne rekrutteres 
af KGB. Det skal understreges, at den pågældende medarbejder tilsyneladende 
ikke var orienteret om Gordijevskij-materialet: 


”Som det fremgår af tidligere rapporter har JD [Jørgen Dragsdahl] i forbindelse 
med møder med en repræsentant for den sovjetiske efterretningstjeneste ved am- 
bassaden i København optrådt så konspirativt, at der er rejst berettiget mistanke 
om, at han kan være agent for denne tjeneste. 

Endnu uden sikre beviser herfor og med det nærmere kendskab til JD, der er op- 
nået ved længere tids overvågning, kan det ikke afvises, at han alene er gået med 
til den konspirative mødeteknik, fordi han har syntes, det var sjovt og spændende 
og/eller fordi han på den måde håbede på at få mange oplysninger til sin skribent- 
virksomhed. 

Til trods for hans åbenbare venstreorienterede politiske indstilling giver han på 
mange forskellige måder indtryk af at være kritisk overfor sovjetisk/kommunistisk 
regime, og endnu mere hånligt afvisende er han overfor DKP. 

Alt dette kunne naturligvis være et 'spil, han gennemfører for at narre eventuelle 
telefonaflyttere eller andre iagttagere, men udtalelserne er så mange og forekom- 
mer ofte så spontane, at det i givet fald må synes at være næsten for dygtigt gjort. 
Det spørgsmål, der rejser sig, er så om JD alligevel er en fare for sikkerheden, 
herunder om han — hvis det endnu ikke er sket — var et emne for hvervning til en 
sovjetisk tjeneste. 

Hertil må svaret være ja.74+ 


444 PET, operationssag: ”Journalist Jørgen Dragsdahl. En vurdering af JD som emne for hvervning til 
en sovjetisk tjeneste”, 15. oktober 1983. 

På baggrund af en gennemgang af operationsmaterialet vurderede PET-medar- 
bejderen, at følgende kunne lægges til grund for, at Dragsdahl var et attraktivt 
emne for hvervning: 


”a) hans generelt venstreorienterede holdning. 

b) hans levende interesse for fredsbevægelserne og tilsyneladende tro på deres mu- 
lighed for politisk pression. 

c) hans skarpe kritik af USA's og europæiske landes konservative regeringer. 

d) hans ofte kritiske bemærkninger om SU og fuldstændige afvisning af DKP 
(hvilket er almindeligt kendt og derfor gør ham "troværdig? i ikke-kommunistiske 
kredse). 

e) hans nære kontakter til militære og til politiske kredse, især SF og Socialdemo- 
kratiet, hans medlemskab af SNU m.v. 

f) hans skribentvirksomhed i flere medier i ind- og udland (som regel afbalance- 
rede, velskrevne og af andre flere gange betegnet som meningsdannende). 

g) hans muligheder for rejser i udlandet under dække af sin journalistvirksomhed. 
Hvortil kan komme rejser til SU i forbindelse med hans tilkommende hustru” ++ 


PET-medarbejderen noterede, at på baggrund af punkt a, b, og c kunne en dygtig 
sovjetisk officer hverve Dragsdahl som ”overbevist agent” eller bruge ham som 
en mere eller mindre bevidst ”agent of influence”. Det vurderedes videre: 


”Hvis JD [Jørgen Dragsdahl] ikke allerede er hvervet og hvis hans antipati mod 
kommunister, både herhjemme og i de socialistiske lande, er ægte, vil det blive 
meget vanskeligt at hverve ham på en sådan måde, at KGB får fuld kontrol over 
ham7”446 


PET-medarbejderen vurderede, at KGB skulle have ”mere på ham”, før en egent- 
lig hvervning ville kunne finde sted. Samtidig kunne et forsøg fra KGB's side på 
at tvinge Dragsdahl ”meget vel føre til en voldsom reaktion og til hans [Drags- 
dahls] 'sensationelle afsløringer i pressen af, hvordan KGB arbejder?” Hvis 
KGB ikke havde mere på ham, måtte det mest sandsynlige være, at den sovjetiske 
tjeneste, ”baseret på tidligere erfaringer med ham, må tvivle på, at han kan sty- 
res”. PET-medarbejderen vurderede derfor, at det var mest sandsynligt, at KGB 


445 Ibid. 

446 Ibid. 

447 Ibid. Det skal i øvrigt bemærkes, at KGB i forbindelse med aflytningen af Dragsdahl under et besøg 
i Moskva udtrykte præcis den bekymring, som PET-medarbejderen her skildrede. 

ville forsøge at forsyne Dragsdahl med materiale til hans skribentvirksomhed og 
dermed gøre ham til en mere eller mindre bevidst ”Agent of Influence”. 


Det internationale efterretningssamarbejde vedrørende 
Dragsdahl, 1983-87 


Operationen mod Dragsdahl involverede flere udenlandske tjenester, der typisk 
var behjælpelige med efterretninger eller med overvågning af Dragsdahl i udlan- 
det. Til gengæld for disse ydelser kunne PET tilbyde oplysninger om Dragsdahls 
udenlandske kontakter, der var fremkommet i forbindelse med telefonaflytnin- 
gen. Tillige orienterede PET en allieret myndighed om, at Katerinkin var KGB- 
officer uden dog at gøre opmærksom på, at Gordijevskij var kilden til denne 
efterretning. Det var en oplysning, som den udenlandske tjeneste tilsyneladende 
ikke kendte til, og som givet var befordrende for etableringen af et samarbejde 
omkring overvågningen af Dragsdahls udlandsrejser. Korrespondancen mel- 
lem PET og en række udenlandske søstertjenester vedrørende Dragsdahl løb fra 
1983 til 1987, men aftog i intensitet i de sidste to år. FE orienteredes løbende om 
operationen mod Dragsdahl, eksempelvis tre gange i juli 1985. 

Det internationale samarbejde var ikke gnidningsfrit. I et tilfælde udtrykte 
PET utilfredshed med en allieret udenlandsk myndigheds indsats, idet denne 
efter PET's skøn ikke havde udvist tilstrækkelig forsigtighed under udspørg- 
ningen af en af Dragsdahls kontakter. Den udenlandske tjeneste havde over for 
Dragsdahls bekendte understreget, at den ”ikke havde nogen oplysninger, som 
kunne bekræfte, at Dragsdahl var involveret i nogen form for illegal aktivitet”. 
Den havde blot brug for hendes vurdering. Den agent, der forestod interviewet, 
forsøgte at efterlade personen med det indtryk, at Dragsdahl kun var genstand 
for en rutinemæssig undersøgelse." Det viste sig imidlertid, at vedkommende 
straks kontaktede Dragsdahl og orienterede om den pågældende tjenestes inte- 
resse for den danske journalist.” 


448 Ibid. 

449 PET, operationssag: Skrivelse til allieret udenlandsk tjeneste, 13. dec. 1983. 

450 Ibid.: Referat af møde med FE 15. august 1985. 

451 Ibid.: Brev fra allieret myndighed af 15. juni 1987, citeret i skrivelse til vicepolitimesteren i PET den 
20. juli 1987 med note om, at interviewet var blevet gennemført året før. 

452 Ibid. 

PET korresponderede også med samme udenlandske tjeneste vedrørende 
Dragsdahls giftermål i Moskva den 19. oktober 1983.” PET oplyste, at Dragsdahl 
i sensommeren 1983 havde haft to møder i Moskva med en KGB-officer, der for- 
søgte at presse Dragsdahl til ikke at gifte sig.%+ PET var af den opfattelse, at der 
måtte være tale om Katerinkin. PET henviste således til, at Katerinkin over for 
Gert Petersen havde nævnt, at han havde brugt sin ferie på at få Dragsdahls hustru 
ud. Den udenlandske tjeneste udviste også interesse for PET's oplysning om, at 
Centret i Moskva havde Dragsdahl under mistanke for at være CIA-agent.> 


Parallelle operationer 


I et forsøg på at komme til bunds i efterforskningen iværksatte PET to sideløben- 
de operationer. PET aktiverede en kilde med kontakter til russiske eksilkredse 
med henblik på at skaffe informationer om Dragsdahl og dennes kommende 
hustru. Resultaterne af denne operation, der blev påbegyndt i 1983 og afbrudt i 
1985, var imidlertid sparsomme, hvad Dragsdahl angik.” 

En anden operation, der påbegyndtes i januar 1985, førte til overvågning af 
en person i Dragsdahls omgangskreds, der mistænktes for at samarbejde med 
KGB-officeren Katerinkin.”” Den overvågede person havde også kontakt til en 
af PET's kilder i det sovjetiske emigrantmiljø. 

I januar 1985 kontaktede den overvågede person PET vedrørende en række 
private anliggender, som vedkommende mente, at den danske tjeneste kunne 
være behjælpelig med at løse. PET's referat anførte, at vedkommende ikke ville 
kalde Dragsdahl en ”spion”, men det var bestemt vurderingen, at russerne ”var- 
tede D[ragsdahl op] med henblik på, at det førte positive artikler om Sovjetunio- 
nen med sig””+9 I en senere samtale med PET kom det frem, at KGB angiveligt 
havde bedt Dragsdahl om en tjeneste. Kilden vidste ikke, hvori denne tjeneste 
bestod, og der var tilsyneladende heller ikke kommet noget ud af dette samar- 


453 PET, operationssag: Skrivelse til allieret tjeneste, 5. juli 1984. 

454 Ibid.: Skrivelse til udenlandsk alliereret tjeneste, 13. december 1983. 

455. Ibid.: Skrivelse til udenlandsk allieret tjeneste, 14. november 1983. 

456 Ibid.: Referat af møde med allieret tjeneste, 7. januar 1986. 

457 PET, operationssag: Forskellige bilag. 

458 PET, operationssag: Diverse aflytningskendelser fra perioden januar-september 1985. 
459 Ibid.: Referat af samtale, 24. januar 1985. 

bejde. Oplysningerne må dog tages med det markante forbehold, at vedkom- 
mende nærede endog meget stor animositet over for Dragsdahl i denne periode. 


Aktive foranstaltninger? 


PET og dets internationale samarbejdspartnere undersøgte Gordijevskijs op- 
lysninger om, at Dragsdahl var en påvirkningsagent, der promoverede prosov- 
jetiske og antiamerikanske synspunkter i Information. En udenlandsk tjeneste 
havde på et møde i 1985 udtrykt den opfattelse, at Information havde trykt en 
vildledende artikel om, at det i virkeligheden skulle være CIA, der stod bag et at- 
tentat mod den nicaraguanske oprørsleder Eden Pastora. Artiklen stammede fra 
Reuters.” På mødet blev der ikke fremlagt noget bevis for, at Dragsdahl skulle 
have haft noget med artiklen at gøre. ”” 

Information indeholdt den 20. november 1984 en artikel af en sovjetisk gene- 
ral, Tjernov, som den sovjetiske ambassade, ifølge PET's oplysninger, først havde 
prøvet at få trykt i Politiken, hvor den blev afvist.” Ifølge PET var Dragsdahl 
kort efter afvisningen blevet kaldt til ambassaden. PET havde fået det indtryk, at 
”han på ambassaden har været i kontakt med Tjikira, og at der er blevet lagt pres 
på ham, for at Information skulle tage artiklen”, En allieret myndighed bemær- 
kede hertil, at dette syntes at være en klassisk brug af en påvirkningsagent: ”Det 
vil ikke være uventet, hvis der derefter sker det, at artiklen i udlandet citeres som 
en artikel i Information uden angivelse af forfatteren” 

Dragsdahls kontakter forsynede ham også med hemmelige dokumenter, 
som blev fremlagt og diskuteret i Informations spalter. Et eksempel stammer 
fra 1979. Dragsdahls artikel i Information den 14. januar 1979 diskuterer som 
tidligere nævnt en såkaldt Field Manual, hvis tillæg, FM-30-31B, angiveligt skulle 
være forfattet af den amerikanske hærs efterretningstjeneste DIA og oversat til 
flere sprog. Det pågældende dokument beskriver, hvordan specialenheder skulle 
infiltrere ”venligsindede lande” udføre terrorhandlinger og dernæst give kom- 


460 Ibid.: Referat af samtale, 28. januar 1985. 

461 ”CIA bag bombe mod contra-leder”, Information, 26. august 1985. 

462 PET, emnesag: Referat af møde med allieret udenlandsk tjeneste, 29. august 1985. 

463 N. Tchernov, ”Nordens militærpolitiske stabilitet nedbrydes”, Information, 20. november 1984. 
464 PET, emnesag: Referat af møde med allieret udenlandsk tjeneste 28. november 1984. 

munisterne skylden. Dragsdahls artikel medgav, at det kunne være et falsum, 
og han forelagde derfor dokumentet for flere eksperter, som gav modstridende 
forklaringer.” Informations Vibeke Sperling forsøgte i en anden artikel at kæde 
oplysningen om håndbogen sammen med De Røde Brigaders likvidering af 
Italiens tidligere ministerpræsident Aldo Moro i 1978.” Dragsdahl har senere 
forklaret, at han modtog dokumentet fra redaktionen af Covert Action Bulletin, 
hvis kilde til oplysningen ikke var nærmere specificeret.”” Hvad Dragsdahl dog 
ikke nævner i den forbindelse er, at Covert Action Bulletin ifølge Mitrokhin blev 
dannet ”på KGB's initiativ”. Der er dog ikke noget, der tyder på, at medlemmerne 
af redaktionen, bortset fra CIA-afhopperen Philip Agee, var bevidste om den 
sovjetiske indflydelse på bladet.” 

Det forsvarsministerielle skrift SIK-Nyt, der redegjorde for truslen mod Dan- 
mark, omtalte i 1979 historien som en vildledning, der ”tog udgangspunkt i fal- 
ske dokumenter”. Formålet, mente FE, ”var at mistænkeliggøre amerikanerne 
hos deres allierede” Til grund for FE's vurdering lå givet de samme oplysnin- 
ger, som også PET modtog fra en allieret udenlandsk myndighed. Den ”henviser 
til at Dragsdahl i Information den 14/1-1979 bragte en desinformerende artikel, 
som USSR står bag”? Historien dukkede op igen i diverse skandinaviske aviser i 
1984, hvilket PET blev gjort opmærksom på et møde med en allieret udenlandsk 
tjeneste den 2. november 1984. Samme udenlandske tjeneste oplyste, at en iden- 
tisk og falsk historie første gang var dukket op ti år tidligere.” 

Den dag i dag er der modstridende tolkninger af dokumentets autenticitet.” 
Umiddelbart forekommer det lidet sandsynligt, at en militær håndbog med et så 


465 Jørgen Dragsdahl, ”hemmelig vejledning for USÆs hær bemyndiger til terrorisme”. Dokumentet 
er ligeledes reproduceret under titlen ”Tophemmeligt dokument om USAs efterretningsarbejde”, 
begge artikler i Information, 14. januar 1979. Dokumentet er nærmere analyseret i Daniele Ganser, 
NATOS Secret Armies, s. 234-235. Se også Kommissionens beretning, bind 5. 

466 Vibeke Sperling, ”Moros bortførelse — ”FM30-31 i praksis?”, Information, 14. januar 1979. 

467 Jørgen Dragsdahl, ”Professorens pincetforskning”, Morgenavisen Jyllands-Posten, 31. januar 2007. 

468 Christopher Andrew & Vasili Mitrokhin, The Mitrokhin Archive, s. 303. 

469 Sik-Nyt, januar, kvartal 1979, cit. i DIIS, 3, s. 363-364. 

470 PET, emnesag: Notits: møde med allieret myndighed, 25. januar 1979. 

471 Ibid.: Notits referat af møde med allieret udenlandsk tjeneste, den 2. november 1984. 

472 Historikeren Bent Jensen er af den opfattelse, at dokumentet er et sovjetisk fabrikeret falsum. Jf. 
indlæg i Kulturweekend, Morgenavisen Jyllands-Posten, 26. januar 2007, s. 6-8. En anden historiker, 
Poul Villaume, anfører derimod, at ”ny forskning fra de seneste år tyder i øvrigt på, at oplysnin- 
gerne var korrekte”. Se Poul Villaume, ”Danmark under den kolde krig — et dansk perspektiv”, 
Arbejderhistorie. Tidsskrift for historie, kultur og politik, 2006, 1, s. 91. Den schweiziske historiker 


166  KGB's kontakt- og agentnet i Danmark 


PET's OVERVÅGNINGSOPERATIONER 1983-1985 


kontroversielt indhold ville blive mangfoldiggjort på alverdens sprog, og endda 
med henvisning til Pentagons journaliseringssystem. Det amerikanske uden- 
rigsministeriums International Information Program har på dets hjemmeside 
påpeget, at FM-30-31B er et falsum, der formodentlig var resultatet af sovjetisk 
misinformation: Der findes en Field Manual (FM 30-31) til brug for den ame- 
rikanske hær, men det pågældende appendiks B er frit opfundet. Af en høring 
i en komité under Repræsentanternes Hus fra februar 1980 fremgik det, at ”i 
sommeren 1979, udarbejdede Sovjetunionen portugisisk-sprogede kopier af for- 
falskningen og spredte dem under dække blandt militærfolk i Lissabon””: Den 
udenrigsministerielle hjemmeside gentager således, hvad en udenlandsk allieret 
myndighed informerede PET og FE om i 1979. Der er ikke fundet yderligere 
oplysninger i PET's arkiv, der nærmere redegør for det pågældende dokuments 
proveniens. Gordijevskij kan dog dokumentere et lignende tilfælde, som i in- 
terne KGB-rapporter er omtalt som rene manipulationer. Her tænkes der på 
den tidligere omtalte ”Operation Crescendo” hvor KGB forsøgte at plante fal- 
ske dokumenter i Ekstra Bladet og Information. Dokumenterne var ifølge KGB's 
interne korrespondance udformet på en sådan måde, at de foregav at stamme 
fra amerikanske myndigheder. KGB forsøgte herigennem at miskreditere USA's 
udenrigs- og forsvarspolitik. 

De nævnte eksempler på ”aktive foranstaltninger”, der vedrører Dragsdahl, 
er således få og i øvrigt behæftet med usikkerhed. I modsætning hertil kan næv- 
nes Herløv Petersens pjecer True Blues og Cold Warriors, der angiver at bygge 
på vestlige kilder, men hvor PET's efterforskning dokumenterede en sovjetisk 
indflydelse. PET havde en mistanke om, at Dragsdahl skrev under indtryk af, 
hvad han ad forskellige kanaler fik af sovjetiske informationer, men beviser på et 
samarbejde med KGB vedrørende aktive foranstaltninger kastede overvågnings- 
operationen ikke af sig. 


Daniele Ganser hævder, at manualen er udarbejdet af en terrorekspert i Pentagon og oversat til 
adskillige sprog. Ganser, NATOS Secret Armies, s. 235. 

473 ”in summer 1979, the Soviets prepared Portuguese-language copies of the forgery and covertly 
circulated them among military officers in Lisbon”. Jf. http://usinfostate.gov/media/Archive/2006/ 
Jan/20/20-127177.html: ”Misinformation about ”Gladio/Stay Behind” networks resurfaces”, lagt på 
nettet 20. januar 2006. 

13. DRAGSDAHLS SAMTALER MED PET 


Dragsdahl kontaktede PET i juni 1985.” Kontakten blev angiveligt formidlet 
af tidligere justitsminister Ole Espersen, hvilket PET's ledelse opfattede som en 
form for magtdemonstration. En ledende medarbejder i PET mente, at forkla- 
ringen kunne være, at Dragsdahl ”igen ønsker at udnytte sine indflydelsesrige 
politiske bekendte til private formål og på den måde over for sig selv at manife- 
stere sin position”, ”5 

Ifølge PET var det Dragsdahl, der tog initiativ til samtalerne, idet han havde 
modtaget anonyme og intimiderende breve. Ydermere havde Dragsdahl modta- 
get en henvendelse fra en person, der foregav at være politimand. Sidstnævnte 
henvendte sig med oplysninger, der vedrørte anliggender i Dragsdahls private 
forhold. Den pågældende politimand havde ifølge Dragsdahl oplyst, at han og 
Dragsdahl havde gået i skole sammen på Bagsværd Kostskole. Han havde ved 
deres 20 minutters møde forevist Dragsdahl et politiskilt. Da Dragsdahl efterføl- 
gende ønskede at tale med den pågældende politimand ved Københavns Politi, 
blev han på Station City gjort opmærksom på, at der ikke fandtes nogen medar- 
bejder med et sådant navn, hvorefter Dragsdahl henvendte sig til PET, ”f 

Samtalerne i sommeren 1985 var i vicepolitimester Mikael Lyngbos vurdering 
medvirkende til, at Dragsdahl ifølge PET's referat blev bevidstgjort om betyd- 
ningen af de sovjetiske kontakter, han havde haft siden midten af 1970'erne. Sam- 
talerne vurderedes som konstruktive, ligesom der blev gjort fælles bestræbelser 


474 Dragsdahl motiv hertil skyldtes hovedsagligt private årsager, som af samme grund ikke vil blive 
udførligt behandlet i nærværende beretning. Kommissionen har dog nøje vurderet værdien af de 
oplysninger, som er tilgået PET, men beskrivelsen er på en række punkter holdt på et overordnet 
niveau. Det samme gælder oplysninger fra en sårbar kilde, der kontaktede PET i samme periode. 
Jf. $ 4 i Lov om undersøgelse af Politiets efterretningsvirksomhed og af de aktiviteter, der var bag- 
grund for denne virksomhed. 

475 PET, operationssag: ”Notits vedr. møde med Jørgen Dragsdahl og Vibeke Sperling i PET den 
12. juni 1985”. 

476 Ibid. De følgende samtaler blev holdt 28. juni, 9. juli, 11. juli, 16. juli samt 14. august 1985. 

på at afdække de passerede hændelser omkring mødet med politimanden og de 
modtagne trusselsbreve. Flere forklaringer blev diskuteret på mødet: En mulig- 
hed var, at det var Lyndon LaRouche's højreorienterede dækorganisation Euro- 
pæisk Arbejderparti (EAP), der stod bag, idet Dragsdahl var blevet indkaldt som 
vidne i en injuriesag mod den amerikanske organisation. En anden mulighed 
var, at Dragsdahl selv havde fabrikeret de intimiderende oplysninger. En tredje 
mulighed var, at der vitterlig var tale om en politimand, som af god mening 
havde ønsket at bidrage med oplysninger til Dragsdahl, men som i så fald havde 
forbrudt sig imod sin tavshedspligt. En fjerde mulighed var, at det var PET el- 
ler en anden vestlig tjeneste, der stod bag. Endelig omtaltes en femte mulighed, 
nemlig at der var tale om en KGB-operation. 

Som samtalerne skred frem i juli og august 1985, forekom den sidste mulig- 
hed mest sandsynlig: PET havde ikke erfaringer med, at EAP drev illegale aflyt- 
ningsoperationer på dansk grund. Dragsdahl afviste på det bestemteste at være 
ophavsmand til brevene, ligesom han heller ikke mente, at der kunne være tale 
om en dansk eller udenlandsk efterretningsoperation. I så fald var han ikke gået 
til de danske myndigheder. Det forekom heller ikke sandsynligt, at der var tale 
om en ægte politimand, idet PET efterfølgende ikke kunne identificere vedkom- 
mende.”” Vicepolitimester Mikael Lyngbo afsluttede samtalerne med Dragsdahl 
den 14. august 1985: ”konkluderende enedes vi om, at der var opnået stor klarhed 
over for forholdet mellem DRAGSDAHL og russerne, herunder i særdeleshed 
om russernes hensigter med DRAGSDAHL. Det var muligt, men på ingen måde 
givet, at brevene og ”politimander” skulle ses i sammenhæng hermed”? T;l 
grund for denne forsigtige konklusion var, at en række oplysninger, som Drags- 
dahl og dennes hustru kun havde givet til én person i det russiske indvandrer- 
miljø i Danmark, var dukket op i brevene, ligesom man antog, at denne person 
stod i kontakt med KGB. 

Der synes at have været en vis uenighed i PET's ledelse med hensyn til, hvor 
meget af KGB's virksomhed, man kunne oplyse Dragsdahl om, og hvorledes for- 
skellige forhold i sagskomplekset rettelig skulle tolkes. På referatet af samtalen 
mellem Lyngbo og Dragsdahl ses en række påtegninger udfærdiget af PET's chef 
Henning Fode, der problematiserede vicepolitimesterens måde at håndtere og 
tolke sagen på.”? 


477 Dragsdahl meddelte således vicepolitimesteren det af politimanden oplyste navn. 
478 PET, operationssag: Notits vedr.: møde med JØRGEN DRAGSDAHL i PET den 14. august 1985. 
479 Ibid.: Notits vedr.: møde med JØRGEN DRAGSDAHL i PET den 9. juli 1985. 

Samtalereferaterne giver indtryk af en voksende forståelse mellem Dragsdahl 
og Lyngbo, og det aftaltes på deres sidste indbyrdes møde den 14. august 1985, 
at de skulle ses i Washington, idet begge stod foran en rejse til den amerikanske 
hovedstad.” Anderledes var tonen, når vicepolitimesteren skulle redegøre for 
samtalerne over for en allieret myndighed.: ”Jeg oplyste [den allierede myndighed 
om], hvad vi ikke har sagt… før —- at … [Dragsdahl] i KGB var rubriceret som 
egentlig agent, men måtte lade spørgsmålet stå åbent om, hvorvidt han selv er- 
kendte dette. Jeg udtrykte dog den formodning, at han bl.a. på baggrund af pen- 
gemodtagelse næppe kunne være i tvivl herom” Pengemodtagelsen er nævnt 
i Gordijevskij-materialet, men PET manglede dokumentation for, at den havde 
fundet sted. 


Dragsdahls samtale med PET efter Gordijevskijs afhopning 


PET's chef Henning Fode holdt et møde med sine nærmeste medarbejdere den 
7. marts 1986. Her blev det besluttet at tilsige Dragsdahl til endnu en samtale. År- 
sagen skulle findes i offentliggørelsen af Gordijevskijs afhopning til Vesten, der 
nu gjorde det muligt for PET at konfrontere Dragsdahl med de oplysninger, der 
i årenes løb var tilgået tjenesten fra dobbeltagenten. Desuden ville man afhøre 
Dragsdahl omkring det tidligere møde med Katerinkin i et S-tog i marts 1983. 
Fode slog inden mødet fast, at hvis Dragsdahl ønskede at få sin retsstilling belyst, 
skulle han gøres bekendt med, at han ikke var sigtet. Formålet med samtalen var 
”at bibringe Dragsdahl den opfattelse, at han i KGB's politiske efterretningsakti- 
viteter har befundet sig i en grå fase”, Vicepolitimester Mikael Lyngbos møde 
med Dragsdahl fandt sted den 20. marts 1986, hvor en kriminalassistent funge- 
rede som referent.” 

Samtalen med Dragsdahl drejede sig til at begynde med om Dragsdahls for- 
bindelse til KGB-officeren Tjebotok i perioden 1976-77. Dragsdahl forklarede, 
at Tjebotok havde ytret ønske om, at Dragsdahl skulle samle en gruppe anti- 
amerikanske personer, der med udgangspunkt i erfaringen med Black Panther- 


480 Ibid.: Notits vedr.: møde med JØRGEN DRAGSDAHL i PET den 14. august 1985. 

481 PET, administrativ sag: Møde med allieret udenlandsk tjeneste den 31. Oktober 1985 og referat af 
møde den 25. marts 1986. 

482 PET, operationssag: ”Vedr. Journalist Jørgen Johannes Dalitz Dragsdahl...”, 25. marts 1986. 

483 Ibid. 

bevægelsen skulle iværksætte en række aktiviteter. Belønningen var en bil, men 
Dragsdahl afslog tilbuddet. Dragsdahl understregede også, at han betragtede 
KGB som en vigtig informationskilde i sit journalistiske arbejde, ”og for at få 
disse informationer var han til en vis grad nødt til ”at deltage i dette spil” PET 
konfronterede dernæst Dragsdahl med oplysninger i Gordijevskij-materialet 
omkring hans tilknytning til Tjebotok: 


”…han [Dragsdahl] havde fortalt CHEBOTOK, at 2 PET-medarbejdere på et tids- 
punkt havde opsøgt hans kone. Dette var løgn, men et forsøg på at holde CHE- 
BOTOK 'fra livet. 

VI [PET] fortsatte med at anføre, at det ikke lige netop var den episode vi tænkte 
på, men i stedet, at D[ragsdahl] skulle have udtrykt ængstelse for at mødes med 
CHEBOTOK, idet D var bange for, at PET havde fulgt ham til et af deres møder, 
ligesom der var mulighed for at CIA havde penetreret Den sovjetiske Ambassade. 
D kunne ikke huske at have oplyst CHEBOTOK om disse ting, men anså det for 
sandsynligt, idet han som politisk yderliggående måtte påregne at være genstand 
for PET's opsyn. 

At han skulle have nævnt frygten for CIAs penetrering, måtte tages som et forsøg 
på at skubbe CHEBOTOK fra sig, idet han var en uhyre aktiv herre. Som et eksem- 
pel på CHEBOTOK's pågående facon nævnte D, at CHEBOTOK på et tidspunkt 
ville have ham til at sætte et kryds ved Rønberg Legetøj i St. Kongensgade. Dette 
var dog efter D's opfattelse at gå over stregen, hvorfor han afslog”. 


PET-medarbejderen noterede i referatet, at så snart talen ikke længere faldt på 
Tjebotok, slappede Dragsdahl mere af. Dragsdahl bekræftede dernæst oplysnin- 
gen i Gordijevskij-materialet om, at hans kontakt til sovjetambassaden ophørte 
på grund af hans udrejse til USA. Han bekræftede også møderne med KGB- 
officeren Minin, som var en anderledes og mere behagelig person. PET gjorde 
dernæst Dragsdahl opmærksom på oplysninger om, at han havde mødtes med 
Minin i sensommeren eller efteråret 1982: 


”D begyndte her at væve. Han var meget usikker med hensyn til det nævnte tids- 
punkt, og oplyste i stedet, at han før han blev udstationeret som korrespondent for 
Information i USA i 1980-81, aftalte at mødes en enkelt gang med MININ i dette 
tidsrum, idet D af skattemæssige årsager ikke på daværende tidspunkt kunne vise 
sigi Danmark. 


484 Ibid. 
485 Ibid. 

Grunden til mødet var dels at holde forbindelsen ved lige og dels at udveksle ge- 
nerelle politiske synspunkter. 

D vendte herefter tilbage til efteråret 1982 og bekræftede, at han også på dette tids- 
punkt havde mødtes med MININ i Wien”s86 


Dragsdahl blev gjort opmærksom på det lidt ”flotte” i, at KGB ofrede penge 
på en sådan rejse, hvis motivet blot havde været at vedligeholde forbindelsen. 
Dragsdahl oplyste, at han på daværende tidspunkt rejste meget i Europa, og at 
Minin havde nogle personlige oplysninger vedrørende Dragsdahls hustru. PET- 
medarbejderen spurgte dernæst, om sådanne oplysninger ikke kunne være ka- 
naliseret ad anden og mere officiel vej, hvortil Dragsdahl svarede, ”at personlige 
kontakter i et bureaukratisk system som det sovjetiske altid er at foretrække. 
Han kunne dog godt indse, at KGB sandsynligvis havde betragtet ham som et 
rekrutteringsemne”+7 Dragsdahl afviste ”på det kraftigste”, at han på noget tids- 
punkt havde modtaget penge fra sovjetiske repræsentanter. 

Dragsdahl var ifølge referatet af den opfattelse, at Katerinkin havde neddros- 
let forbindelsen til ham, efter at det stod klart, at Dragsdahl agtede at gifte sig 
med en sovjetisk kvinde. Om mødet i S-toget i marts 1983 fortalte Dragsdahl, at 
han den pågældende dag havde aftalt at mødes med Katerinkin på en kro tæt på 
Farum Station: ”De mødtes imidlertid på stationen, hvilket Katerinkin forkla- 
rede med, at han havde halsbetændelse og var syg???2”,488 

Efter disse spørgsmål var Dragsdahl ifølge referatet interesseret i at vide, om 
KGB betragtede ham som agent. Dragsdahl fik det svar, ”at det umiddelbart 
kunne se ud som om KGB mente, at det var lykkedes at få D[ragsdahl] til at 
samarbejde”? Dragsdahl spurgte dernæst, hvad formålet med et sådant samar- 
bejde skulle have været, hvorefter han blev gjort bekendt med, at KGB ønskede at 
anvende Dragsdahl som påvirkningsagent: ”Hertil mente D[ragsdahl], at KGB's 
bestræbelser i så fald var spildte, idet ingen behøvede at overbevise ham om, at 
Sovjetunionens synspunkter var korrekte. I forvejen kunne han jo følge dem et 
langt stykke”, 


486 Ibid. 
487 Ibid. 
488 Ibid. 
489 Ibid. 
490 Ibid. 

Sidste del af referatet indeholder referentens subjektive kommentarer, der 
blandt andet gik på, at samarbejdet med Tjebotok havde været mere vidtgående, 
end Dragsdahl ville være ved. Kriminalassistenten vurderede, at Minin var en 
”befrielse” for Dragsdahl, idet den nye føringsofficer ”placerede D[ragsdahl] på 
en piedestal, hvorfra han kunne underholde sin sovjetiske kontakt med storpoli- 
tiske udredninger”. Referenten anførte også, at Dragsdahl var nødt til at godtage 
de konspirative elementer i mødevirksomheden og tækkes KGB for at bevare 
chancen for at få sin kone ud af Sovjetunionen, idet ”D[ragsdahl] var i denne 
periode syg af forelskelse”, Vurderingen er antagelig forkert, idet Gordijevskij- 
materialet viser, at giftermålet af KGB betragtedes som en hindring for samar- 
bejdet. Kun ved at udstede en udrejsetilladelse kunne KGB håbe på, at Dragsdahl 
stadig ville opretholde en vis forbindelse til den sovjetiske ambassade. Drags- 
dahl har i et interview i Morgenavisen Jyllands-Posten udlagt mødereferatets 
udformning som et udslag af, at ”Kriminalassistenten var meget aggressiv og 
tænkte åbenbart i konspiratoriske baner. Han vendte tilbage til ting, som jeg 
tidligere havde talt meget udførligt med Mikael Lyngbo om. Hans opførsel var så 
langt ude i hampen, at han adskillige gange blev irettesat af Lyngbo”” 


Omtale af referatet i Morgenavisen Jyllands-Posten 


Den sidste passus i PET-referatet af 25. marts 1986 skal her citeres, idet den har 
været omdrejningspunktet i den avispolemik, der begyndte med historikeren 
Bent Jensens indlæg i Morgenavisen Jyllands-Posten den 14. januar 2007: 


”Set med KGB briller har D[ragsdahls]'s position — dels som en person udstyret 
med en ofte særdeles skarp pen og dels som medlem af SNU - været ualmindelig 
nyttig. Det er ikke uden grund, at han på et tidspunkt i CENTRET blev benævnt 
som nr. 1i Danmark, men hvor meget man reelt har fået ud af denne agent, kan 
der kun gisnes om”. 


491 Ibid. 

492 ”Jeg kunne gå igennem en retssag med flyvende faner”, Morgenavisen Jyllands-Posten, 14. januar 
2007. 

493 PET, operationssag: ”Vedr. Journalist Jørgen Johannes Dalitz Dragsdahl...”, 25. marts 1986. 


KGB's kontakt- og agentnet i Danmark 


173 


DRAGSDAHLS SAMTALER MED PET 


Den avisdebat, der blev udløst af dette citat, skal ikke analyseres nærmere her. 
Dog finder Kommissionen anledning til at oplyse om citatets mulige historiske 
kontekst og fortolkningsramme, idet referentens konklusion objektivt set er be- 
hæftet med en fejl, som kan have konsekvenser for en korrekt vurdering. 

Nærlæser man det underliggende Gordijevskij-materiale, som referenten 
henviser til, står det klart, at det ikke var Centret, der kaldte Dragsdahl for ”nr. 
r, som angivet af politiassistenten. Det var derimod Minin fra residenturet i 
København, der omtalte Dragsdahl på denne måde.”” Minin var få måneder 
forinden mødet med Dragsdahl rejst tilbage til Moskva. I øvrigt skete omtalen 
i en periode, hvor Minin var under pres. Centret var nemlig skeptisk over for 
Dragsdahl og mistænkte ham ligefrem for at være dobbeltagent. At kalde Drags- 
dahl for ”nr. 1” kan således også ses som Minins måde at forsvare residenturets 
handlinger på. Centret nærede ligeledes mistro til Minins embedsførelse. 

Dertil kommer, at PET's ansatte, som allerede anført, udlagde agentbegrebet 
forskelligt. Når en PET-medarbejder i dette eller andre tilfælde omtalte Drags- 
dahl som ”agent”, var der typisk tale om en personlig vurdering, eller en hen- 
visning til Dragsdahls status i Gordijevskij-materialet. Oplysningen kan således 
ikke siges at være et udtryk for PET-ledelsens strafferetlige opfattelse. Som er- 
klæret af PET's tidligere operative chef Per Larsen under Kommissionens afhø- 
ring: ”Der blev aldrig ført bevis for, at Dragsdahl skulle have lavet ulovligheder, 
og derfor kom der ikke noget ud af sagen” 

Man bør også på anden vis være varsom med at tage referentens vurderin- 
ger som udtryk for PET's ”institutionelle” opfattelse. I PET-referatet står at læse: 
”Personligt tror jeg, D[ragsdahl] under Tjebotok gik langt længere, end han ville 
være ved”. Kriminalassistenten understreger således, at der her er tale om hans 
egen og ikke PET-ledelsens vurdering.”” Man må desuden være opmærksom 
på, at der ikke ses belæg for denne tolkning i Gordijevskij-materialet, som er 
den eneste skriftlige kilde, der beskriver denne forbindelse. Gordijevskijs op- 
lysninger viser, at Dragsdahl i denne periode var registreret som ”kontakt” og i 


494 Jf. kapitel 11. 

495 RB: Per Larsen, 7. maj 2003. 

496 Det bemærkes, at Bent Jensens artikel i Morgenavisen Jyllands-Posten, 14. januar 2007 her sætter 
lighedstegn mellem kriminalassistentens personlige holdning og PET: ”PET mente, at Dragsdahl i 
virkeligheden var gået langt længere i sit samarbejde med KGB, end han nu ville være ved” Gengi- 
velsen i Morgenavisen Jyllands-Posten gør ikke opmærksom på, at kriminalassistentens vurdering 
alene henviser til perioden 1976-77 (hvor Tjebotok forestod forbindelsen til Dragsdahl). Under- 


stregningen er foretaget af Kommissionen. 

en periode antagelig var under dybt studium, og at han med andre ord ikke var 
hvervet af Tjebotok. Desuden var møderne få, og forbindelsen er i Gordijevskij- 
materialet ofte beskrevet som afbrudt. Betegnelsen ”kontakt” anvendte KGB om 
stort set alle de politikere og meningsdannere, som KGB-officerer havde mulig- 
hed for at mødes med i professionel sammenhæng. At være ”kontakt” var, som 
dokumenteret i indledningen, ikke det samme som at være ”agent”. I så fald ville 
flere folketingsmedlemmer og embedsmænd, der mødtes med sovjetiske repræ- 
sentanter i 70'erne og 80'erne, være at betragte som agenter, hvilket er uholdbart. 

Samtalen med Dragsdahl i marts 1986 skal ses som et led i en præventiv ind- 
sats, der som anført i referatet skulle bevidstgøre Dragsdahl om betydningen af 
at have kontakter til KGB-folk, der arbejdede under diplomatisk dække. 


Dragsdahl, PET og den politiske sagsbehandling 


Et dokument i Dragsdahls personsag viser, at Regeringens Sikkerhedsudvalg 
blev orienteret om Dragsdahl den 22. november 1985. Øverst på dokumentet er 
anført journalistens navn samt betegnelsen ”meningsagent”. Det fremgår tillige, 
at PET's chef Henning Fode over for regeringen angiveligt omtalte ham som 
”agent”” Der findes imidlertid ikke klar dokumentation for, hvordan oplysnin- 
gerne blev fremlagt i regeringsudvalget. Sandsynligvis hentydedes der blot til 
Dragsdahls status i Gordijevskij-materialet. En notits fundet i PET's arkiv viser, 
at Gordijevskijs afhopning var på Regeringens Sikkerhedsudvalgs dagsorden 
denne dag: 


”a) Udvalget besluttede, at Gordievskys afhopning ikke skulle have konsekvenser 
for den nuværende besætning på den sovjetiske ambassade. 

b) Udvalget tiltrådte, at de indstillede 20 tidligere tjenstgørende ambassadefunk- 
tionærer — fra Gordievskys tjenstperioder i Danmark - bliver erklæret persona 
non grata… 

d) Udvalget tiltrådte, at der efter aftale med… [allierede udenlandske] myndigheder 
skete en vis offentliggørelse af sagsmaterialet. Det var tanken at give enkelte jour- 
nalister adgang til at læse et begrænset materiale som baggrund for interviewet 
med Gordievsky. Det offentliggjorte materiale skulle fremtræde alene som byg- 
gende på disse samtaler og måtte ikke spores til andre kilder. 


497 Udateret dokument i Dragsdahls personsag. 

e) Udvalget besluttede, at det af de danske og… [allierede udenlandske] tjenester 
sammenskrevne materiale kunne udleveres til embedsmandsudvalget, hvis med- 
lemmer i fornødent omfang skulle orientere ministrene. Yderligere cirkulation 
måtte besluttes iembedsmandsudvalget. 

Statsministeren henstillede, at det blev overvejet, at Socialdemokratiets for- 
mand blev gjort bekendt med en del af materialet, hvilket bl.a. justitsministeren 
tiltrådte” 


Der er ikke tegn på, at PET's ledelse på dette eller andre møder søgte politisk 
opbakning til at retsforfølge Dragsdahl. Den væsentligste grund var naturligvis, 
at den intense efterforskning ikke havde ført bevis for, at Dragsdahl havde begået 
noget strafbart. Som nævnt i indledningen til denne delundersøgelse kom der 
ikke noget ud af to PET-medarbejderes skriftlige anbefaling til ledelsen om at 
rejse sigtelse mod Dragsdahl. Selv om de to sagsbehandlere søgte at overbevise 
ledelsen i PET om, at der skulle indledes retsforfølgning, pegede deres skriftlige 
oplæg i virkeligheden på en gennemgående svaghed i bevismaterialet, nemlig at 
det byggede på formodninger.” Interessen i PET's ledelse for en strafforfølgning 
var af samme grund kølig. Der foreligger heller ikke oplysninger om en politisk 
interesse for en retsforfølgning.;" 

Det måske bedste vidnesbyrd om PET's ”institutionelle” holdning i denne pe- 
riode findes i en fortrolig notits fra et møde i tjenesten, hvor repræsentanter for 
regionerne og centralledelsen deltog. Mødet blev afholdt den 5. november 1985, 
det vil sige kort inden, at pm. Henning Fode fremlagde PET's syn på Gordijev- 
skij-materialet i Regeringens Sikkerhedsudvalg. På mødet oplystes regionerne 
om de erfaringer, der ”indtil nu var fra samtalerne med Gordijevskij i observa- 
tionsmæssig henseende”. PET havde ifølge notitsen generelt overvurderet KGB's 
færdigheder, ”men på forskellig vis var man nu vidende om, at dette ikke helt 
svarede til dagligdagen. I den forbindelse havde man konstateret, at ved de ind- 


498 RSU: Referat af møde, 22. november 1985, 6. december 1985. 

499 PET, operationssag: notat, 1. oktober 1985. 

500 Bent Jensens artikel i Morgenavisen Jyllands-Posten af 14. januar 2007 etablerer en mulig sammen- 
hæng mellem Herløv Petersen-sagen og en manglende retsforfølgning af Dragsdahl: ”For PET ville 
det være ubehageligt, hvis man endnu engang skulle komme i den situation, at man ønskede en 
mistænkt indflydelsesagent tiltalt for derpå af politiske årsager at blive underløbet af regeringen”. 
Det samme gør Jakob Andersen med henvisning til en samtale med tidligere justitsminister Erik 
Ninn-Hansen. Jf. Jakob Andersen med Oleg Gordievsky, De røde spioner, s. 647. Som det vil fremgå 
af det ovenstående, er der ikke fundet dokumentation, der kan understøtte denne antagelse. 

beretninger, der blev sendt hjem til Centret, var føringsofficeren slem til at over- 
drive på forskellige måder”>” I en anden PET-redegørelse, dateret 25. september 
1985, ses følgende vurdering af residenturets indberetninger: 


”I årsrapporterne søger man for syns skyld at skabe det indtryk, at man har væ- 
ret travlt beskæftiget med efterretningsarbejde. Dette system med at få arbejdet 
til at se betydningsfuldt ud ved at komme med stærkt overdrevne årsrapporter 
er typiske for det sovjetiske system. F.eks. skal PR-liniens årsrapport indeholde 
selvstændige kapitler om indsatsen mod USA og Kina. Når det til trods for at der 
absolut intet sker indenfor disse områder kan lade sig gøre at skrive 1 % side om 
hver, skyldes det, at man i detaljer fylder på med oplysninger, forsøg og planer, 
men der er intet om aktuelle operationer”; 


Det forekommer ikke sandsynligt, at PET's ledelse, som hovedsageligt havde 
Gordijevskij-materialet at støtte sig til, på denne baggrund skulle have ønsket at 
retsforfølge Dragsdahl. 

At PET's overvågning af Dragsdahl overhovedet fik et efterspil i medierne, 
kan i vid udstrækning forklares med de tiltag, som blev tiltrådt på mødet i Rege- 
ringens Sikkerhedsudvalg, nemlig at PET og en udenlandsk tjeneste kunne give 
enkelte journalister adgang til at læse et begrænset materiale som baggrund for 
interview med Gordijevskij. De to involverede tjenester begyndte i februar 1986 
at udarbejde en plan for, hvordan Gordijevskij-materialet kunne operationalise- 
res via en kontrolleret mediedækning.” Det viste sig senere at være vanskeligt at 
kontrollere informationsstrømmen til pressen. Gordijevskijs udtalelser til Ekstra 
Bladet i 1992 var hverken clearede med PET eller den udenlandske søstertjene- 
ste. PET udtrykte da også frustration over den måde, som Gordijevskijs oplys- 
ninger fandt anvendelse på. I et brev til PET, dateret 21. januar 1992, fralagde den 
udenlandske søstertjeneste sig ethvert ansvar for de ”uhensigtsmæssige” inter- 
view, som Gordijevskij havde givet til Ekstra Bladet.» 

PET måtte efterfølgende konstatere, at Gordijevskij-materialet var af en så- 
dan kompleksitet, at det kun vanskeligt kunne ydes retfærdighed i journalistisk 


501 PET, administrativ sag: ”Referat af møde afholdt i Århus den 5/11 1985 i forbindelse med vognroke- 
ring og generelle erfaringer i forbindelse med observation”. 

502 PET, operationssag: ”Arbejdsrutinen i KGB-residenturet i Københavry, 25. september 1985. 

503 Ibid.: Underbilag til bilag 4. 

504 Ibid.: Kontraspionage-chefen for allieret udenlandsk tjeneste til Hanne Bech Hansen, 21. januar 
1992. 

form. I forbindelse med Jørgen Dragsdahls sagsanlæg mod Ekstra Bladet i 1992 
forberedte PET et notat, hvoraf det fremgik, at Gordijevskijs oplysninger gene- 
relt var korrekte (”på intet tidspunkt har der været tvivl om rigtigheden”), men 
”det er både PET's og GORDIEVSKISs vurdering, at KGB-residenturet i sin rap- 
portering til Centret fremstod mere dynamisk og effektiv, end der var dækning 
for”% Indberetningerne til Centret kunne med andre ord ikke anvendes som 
bevis på, at Dragsdahl var KGB-agent. 


505 Ibid.: ”vedr. Gordijevskij-materialet”, 16. november 1992”. 

Det må på baggrund af Gordijevskijs oplysninger vurderes som sandsynligt, at 
Dragsdahl efter indstilling fra KGB-residenturet i København blev accepteret 
som ”agent” af KGB's 1. hoveddirektorat i Moskva. Optagelsen i ”agent-indekset” 
skete sandsynligvis i 1979. Gordijevskij-materialet beskriver årsagen til hverv- 
ningen som et resultat af penge, ideologi og gaver, ligesom KGB-dokumenter 
angiver konspirative træk ved forbindelsen. Dermed svarer omstændighederne 
ved Dragsdahls angivelige hvervning til det generelle mønster i KGB's hverv- 
ningsteknik, som er beskrevet i indledningen til denne delundersøgelse. 

Residenturets indberetninger til Centret kan dog ikke anvendes som et be- 
vis på, at Dragsdahl fungerede som KGB-agent. Oplysningerne om Dragsdahls 
angivelige hvervning skal tages med det forbehold, at der er tale om anden- 
håndsoplysninger. Dertil kommer, at residenturets ansatte ofte overdrev deres 
indberetninger af karrieremæssige eller andre hensyn, samt at der foreligger op- 
lysninger, der sår tvivl om Dragsdahls påståede føringsofficerers troværdighed. 
Der er ligeledes det usikkerhedsmoment, at mens residenturet forsøgte at over- 
bevise Centret om Dragsdahls egnethed og pålidelighed som agent, var Centret 
under indtryk af STAST's oplysninger om, at Dragsdahl stod i forbindelse med 
CIA. Dragsdahls ægteskab med en sovjetisk kvinde kom sandsynligvis på tværs 
af KGB's planer om at benytte Dragsdahl, og en officer i Centret, Merkulov, for- 
talte Gordijevskij, at det var en udbredt opfattelse, at Dragsdahl havde spillet et 
dobbeltspil over for KGB. 

PET's efterforskning og overvågning 1983-85 kunne hverken dokumentere, at 
Dragsdahl var en ”bevidst” eller en ”ubevidst” agent. PET kunne ikke godtgøre, 
at der foregik et samarbejde med KGB. Tjenesten kunne heller ikke verificere re- 
sidenturets indberetninger til Centret om, at Dragsdahl havde modtaget penge- 
beløb. Der blev med andre ord ikke tilvejebragt nogen beviser for, at Dragsdahl 
havde overtrådt straffeloven. Derfor besluttede PET, der i november 1985 syntes 
stadig mere bevidstgjort om residenturets tendens til at overdrive på forskellige 
måder, at der ikke skulle rejses tiltale mod Dragsdahl. I stedet indkaldtes Drags- 

dahl til en samtale i marts 1986, hvor han blev gjort opmærksom på, at hans virke 
efter PET's opfattelse havde befundet sig i en ”grå fase”. 

PET's tætte overvågning i perioden 1983-1985 var under alle omstændigheder 
velbegrundet i betragtning af de alvorlige forhold, der beskrives i Gordijevskij- 
materialet. Overvågningen gav ikke nye beviser i sagen, men gjorde PET op- 
mærksom på en række af Dragsdahls journalistiske kilder, der sad i stillinger, 
hvor de havde adgang til klassificeret materiale. PET planlagde derfor en række 
kontraefterretningsmæssige skridt for at hindre, at Sovjetunionen, såfremt Drags- 
dahl måtte være hvervet af KGB, kunne få oplysninger ad disse kanaler. Det er 
muligt, at Dragsdahls udelukkelse fra SNU også skal ses i sammenhæng hermed. 
Udenrigsministeriet var i hvert tilfælde i besiddelse af de relevante oplysninger, 
da man traf beslutning om at nedlægge pressens repræsentation i SNU. 


Retlig vurdering: 
Kommissionen har ikke ved sin gennemgang af PET'S virksomhed i forbindelse med 


overvågningen af Jørgen Dragsdahl konstateret tilfælde, hvor PET har overtrådt 
regler og retningslinjer fastsat af Folketinget eller regeringen. 

1. Upublicerede kilder 
Ministerier: 


Statsministeriet: 
Regeringens Sikkerhedsudvalg [RSU] 


Justitsministeriet: 
Sag vedr. Arne Herløv Petersen 


Udenrigsministeriet [UM] 
Embedsmændenes Sikkerhedsudvalg [ESU] 


PET's arkiv: 
Operationssager 
Emnesager 
Personsager 
Administrative sager 
Aftalemapper 


Statslige arkiver og andre institutioner: 
Rigsarkivet [RA]: 
Hilmer Baunsgaards privatarkiv 
DIIS, CD-ROM (Rigarkivets læsesal) 


Rigsadvokaten: 
Arne Herløv Petersen 

Arbejderbevægelsens Bibliotek og Arkiv [ABA]: 
Anker Jørgensens privatarkiv 
Ib Nørlunds privatarkiv 


Kommissionens arkiv: 
Retsbøger [RB] 


2. Publicerede kilder 


Officielle publikationer: 
Soviet Active Measures. Hearings before the Permanent Select Commit- 
tee on Intelligence. House of Representatives. Ninety-Seventh Congress. 
Second Session, July 13, 14 1982 (Washington, 1982). 


Aviser og tidsskrifter: 
Berlingske Tidende 
Ekstra Bladet 
Fyns Tidende 
Højskolebladet. Tidsskrift for politik, litteratur, kunst, skole og kirke 
Information 
Morgenavisen Jyllands-Posten 
Ny Solidaritet 
Politiken 
Weekendavisen 


Internetressourcer: 
Commissione parlamentare d'inchiesta concernente il ”dossier Mitrokhin' 
e lattivita d'intelligence italiana, dokument XXIII, nr. 10, bis: ,,relazione 
di minoranza%, s. 29. Lagt ud på det italienske parlaments hjemmeside: 
www.parlamenti.it 


, 


Commissione Parlamentare d'inchiesta concernente il ”Dossier Mitrokhin” 
e lattivitå d Intelligence italiana, Documento Conclusivo sullattivitå svol- 
ta e sui risultati della inchiesta, 15. marzo 2006. Lagt ud på det italienske 
parlaments hjemmeside: www.parlamenti.it 

www.dragsdahl.dk 

www.herlov.dk 


182  KGB's kontakt- og agentnet i Danmark 


KILDE- OG LITTERATURFORTEGNELSE 


Intelligence and Security Committee. The Mitrokhin Inquiry Report, 
June 2000, http://www.archive.official-documents.co.uk/document/ 
cm47/4764/4764.htm 

”Misinformation about ”Gladio/Stay Behind networks resurfaces”. Se 
http://usinfostate.gov/media/Archive/2006/Jan/20/20-127177.html 

Forsideillustration: 

Billede af den sovjetiske ambassade i Kristianiagade på Østerbro. En væsentlig del af den 
sovjetiske efterretningsindsats i Danmark blev udført fra ambassaden, hvor KGB-officerer 
arbejdede under dække som diplomater. KGB's afdeling ved ambassaden kaldtes for residen- 
turet (Ambroos/Arbejdermuseet/ABA). 


Resumé: 

I perioden 1975-1999 indhentede PET et betydeligt antal efterretninger om danske 
statsborgere, der mistænktes for at have stået i forbindelse med KGB. Oplysningerne 
stammede fra to KGB-officerer, Oleg Gordijevskij og Vasilij Mitrokhin, der hoppede af 
til Vesten i henholdsvis 1985 og 1992. Delberetningen giver en samlet karakteristik af 
dette omfangsrige materiale og redegør for de kildemæssige og bevismæssige spørgsmål, 
som er forbundet med anvendelsen af Gordijevskijs og Mitrokhins oplysninger. Dernæst 
analyseres to konkrete efterforskningssager, som kaster nyt lys over KGB's operationer 

i Danmark og PET's kontraefterretningsindsats under den kolde krig. De to sager, som 
begge har en politisk-ideologisk dimension, vedrører forfatter Arne Herløv Petersen og 
journalist Jørgen Dragsdahl. De to skribenter beskrives i interne KGB-rapporter som 
henholdsvis ”fortrolig kontakt” og ”agent” for KGB. 


